**A muszlim életének legfontosabb kérdéseivel**

[www.tafseer.info](http://www.tafseer.info)

****

***A Könyörületes és Irgalmas***

***Allah nevében***

***Bevezetés***

*Minden hála Allahot illeti, és Allah békéje és áldásai legyenek útmutatókon, a szeretett Prófétánkon, Allah Küldöttén, a háza népén, a társain, és azokon, akik jóravaló módon követik öt a Feltámadás Napjáig!*

***Tudnod kell****, muszlim testvérem, Allah legyen veled könyörületes, hogy kötelező számunkra, hogy tudatában legyünk négy fontos dolognak:*

➊ *Az első az ismeret, amely a Mindenható és Magasztos Allah ismerete, a Próféta* (Allah békéje és áldásai legyenek vele) *ismerete és az iszlám vallás ismerete. Nem megengedett Allah tudatlansággal végzet imádata, hiszen aki ezt teszi, az eltévelyedett.*

➋ *A második a cselekedet, mert a tudással rendelkező ember, aki nem alkalmazza azt a mindennapjaiban, Allah haragját vonja magára, ahogy voltak már olyan emberek, akik rendelkeztek tudással, de nem aszerint cselekedtek. Ez, egyik a sátán kísértéseinek, hiszen ő el akarja távolítani az embereket a hasznos tudás megszerzésétől azáltal, hogy elhiteti velük, hogy Allah elnéző lesz a tudatlanságuk miatt. Amit ezek az emberek nem vesznek észre, az az, hogyha valaki tudatosan távol marad a tanulástól, pedig van rá képessége, annak nincs kifogása, mert a bizonyítékok ellene szólnak (a büntetésre). Ezzel csapta be a sátán Noé (****béke legyen vele****) népét, ahogy Allah említette a Koránban:* **﴾Akárhányszor csak hívtam őket, hogy Te megbocsáthass nekik, ujjukat a fülükbe dugták** *(hogy ne hallják)***, ruháikkal takarták be magukat.﴿ [A Kegyes Korán értelmezésének fordítása, 71:7]**

➌ *A harmadik a daʻua (az iszlám tudás és gyakorlat megismertetése másokkal), mert a tudósok és az iszlámra hívók, a próféták örökösei. A Magasztos Allah megátkozta azokat az izraelitákat, akik* **﴾egymásnak a rosszat nem tiltották meg, amit elkövettek.﴿ [A Kegyes Korán értelmezésének fordítása, 5:79]**

*Az iszlám tanítása és hirdetése közösségi kötelesség, tehát ha van, aki nem tesz eleget ennek a kötelezettségének, akkor nem hibáztatható érte az egész közösség, de ha mindenki elhagyja, akkor az mindenki hibája lesz.*

➍ *A negyedik, hogy türelmesen és állhatatosan viseljünk minden nehézséget, amellyel az iszlám tanulásakor, gyakorlásakor, tanításakor és ismertetésekor találkozunk.*

*Hogy részt vegyünk a tudás terjesztése nemes feladatában, hogy az embereket felszabadítsuk tudatlanságukból és megkönnyítsük a számukra kötelező tudáshoz vezető utat, összeállítottuk ezt az átfogó könyvet, amely tartalmazza az iszlám tudás mindenki számára szükséges alapjait és a Nemes Korán három utolsó részének (dzsuz-ának) magyarázatát. Ahogy mondják, ha valamit nem lehet maximálisan megszerezni, akkor az ember nem hagyhatja figyelmen kívül azt, amit viszont képes abból elérni.*

*Nagyon igyekeztünk pontosan és átfogóan fogalmazni az egész könyv során, és csak hiteles elbeszéléseket közöltünk a Prófétától* (Allah békéje és áldásai legyenek vele)*. Azonban azt soha nem állíthatjuk, hogy a mű tökéletes vagy teljes, mivel erre csak a Próféták* (Allah békéje és áldásai legyenek vele) *képesek, mert Allah tévedhetetlenné tette őket azokban a kérdésekben, amelyek Allahhal és az iszlámmal kapcsolatosak. Ha az, amit mondunk, helyes, akkor Allahtól van, de ha amit mondunk, helytelen, akkor az magunktól vagy a sátántól van, és Allah és a Küldötte nem felelős érte. Allah legyen könyörületes azokkal, akik építő kritikával segítik munkánkat!*

*Kérjük a Magasztos Allahot, hogy jutalmazza a legjobb jutalommal mindazokat, akik részt vettek e mű elkészítésében, kiadásában és terjesztésében, és hogy fogadja el jó tetteiket és sokasítsa áldásaikat.*

*Allah tudja a legjobban, és Allah békéje és áldásai legyenek Allah Küldöttén, a háza népén, a társain, és azokon, akik jóravaló módon követik öt a Feltámadás Napjáig!*

[www.tafseer.info](http://www.tafseer.info) Email : mag@tafseer.info

***Tartalom***

|  |  |
| --- | --- |
| 1. A Korán olvasásának haszna |  |
| 1. A Nemes Korán utolsó egy tizedének magyarázata |  |
| 1. A muszlim életének kulcsfontosságú kérdései |  |
| 1. Allah Nevei és Tulajdonságai |  |
| 1. A szív cselekedetei |  |
| 1. Egy tanulságos párbeszéd |  |
| 1. A tanúságtétel első része |  |
| 1. A tanúságtétel második része |  |
| 1. Tisztaság (Tahara) |  |
| 1. A nők természetes vérzésére vonatkozó szabályok |  |
| 1. Nők az iszlámban |  |
| 1. Néhány szabály a nőkkel kapcsolatban |  |
| 1. Az ima (asz-szaláh) |  |
| 1. Kötelező adakozás (az-zakáh) |  |
| 1. Ramadán havi böjt (asz-szaum) |  |
| 1. Nagyobb zarándoklat és kisebb zarándoklat |  |
| 1. Néhány haszon és szabály |  |
| 1. Engedélyezett fohászok és ráolvasások |  |
| 1. Fohász (duá) |  |
| 1. A legfontosabb fohászok, amelyeket jó megjegyezni |  |
| 1. A legjövedelmezőbb kereskedés |  |
| 1. Mindennapi Istenemlegetés reggel és este |  |
| 1. Mondások és tettek, amelyekért jutalmat kapunk az iszlámban |  |
| 1. Néhány tilalom az iszlámban |  |
| 1. Út az Örökkévalóságba. Ösvény a Paradicsomba vagy a Pokolba |  |
| 1. Mosakodás (al-wudhu) |  |
| 1. Ima (asz-szaláh) |  |
| 1. Cselekedj tudásod szerint |  |

***A*** Korán Allah szava. A Korán felsőbbsége teremtményei szaván felül olyan, mint Allah Maga felsőbbsége teremtményei felett. A nyelv mozgása, amikor a Koránt recitálja a legjobb mozdulat, amit a nyelv valaha végezhet.

***A Korán olvasásának haszna***

**► A Korán olvasásának (recitálásának) és tanításának** számos haszna van, ezek közül valók a következők:

**♦ a tanítás jutalma:** A Próféta (**Allah békéje és áldásai legyenek vele**) azt mondta: **„A legjobb közületek az, aki tanulja a Koránt és tanítja is.” (Al-Bukhári)**

**♦ az olvasás jutalma:** A Próféta (**Allah békéje és áldásai legyenek vele**) azt mondta: **„Aki egy betűt olvas Allah könyvéből, jutalmat kap érte, és ez a jutalom megtízszereződik.” (At-Tirmidhi)**

**♦ a Korán tanulásának, megjegyzésének és jó olvasásának jutalma:** A Próféta (**Allah békéje és áldásai legyenek vele**) azt mondta: **„Aki jól olvassa a Koránt, az a nemes, szorgalmas angyalokkal lesz, aki pedig akadozva és nehezen olvassa, az kétszeres jutalmat kap.” (Al-Bukhári és Muszlim)**

Azt is mondta (**Allah békéje és áldásai legyenek vele**): **„Azt fogják mondani (a Paradicsomban) a Korán recitálójának, aki annak tanítása szerint cselekedett: »Olvass (fejből), emelkedj fel és recitálj, ahogy recitáltál az földi életedben, mert a te szinted ott van, ahol az utolsó vers (amit recitáltál).«” (At-Tirmidhi)**

Al-Khattabi (**Allah könyörüljön rajta**) azt mondta: *„Egy elbeszélés szerint a Paradicsom szintjeinek száma megegyezik a Korán verseinek számával, ezért az lesz mondva a recitálónak: »Emelkedj fel arra a szintre, ahány verset recitáltál a Koránból«. Akik az egész Koránt recitálták, a Paradicsom legmagasabb szintjére fognak emelkedni a Túlvilágon, és azok, akik egy részét recitálták, addig fognak felemelkedni, míg jutalmuk megegyezik az utolsó általuk recitált verssel.ˮ*

**♦ a Korán gyermekeknek való megtanításának jutalma:** A Próféta (**Allah békéje és áldásai legyenek vele**) azt mondta: **„Aki olvassa a Koránt, megtanulja, és aszerint viselkedik, szüleire fényből készült koronát helyez, amely olyan fényes, mint a nap. Olyan köntösbe öltözteti őket, amely értékesebb, mint ez az egész világ. Azt fogják kérdezni: »Miért kaptuk ezt a (tiszteletreméltó) öltözéket?« Az mondatik nekik: »Azért, mert a gyermeketek fontosnak tartja a Koránt.«” (Al-Hákim)**

**♦ a Korán közbenjár olvasója iránt a Túlvilágon:** A Próféta(**Allah békéje és áldásai legyenek vele**) azt mondta: **„Olvassátok a Koránt, mert közben fog járni társainak (azoknak, akik olvassák) a Feltámadás Napján.” (Muszlim)**

Azt is mondta (**Allah békéje és áldásai legyenek vele**):**„A szolga böjtje és Korán olvasása közben fog járni érte a Feltámadás Napján.” (Ahmed)**

**♦ annak a jutalma, ha összegyűlnek a Korán olvasására és tanulására:** A Próféta(**Allah békéje és áldásai legyenek vele**) azt mondta: **„Nem gyűlnek össze emberek Allah házainak (a mecseteknek) egyikében, hogy Allah Könyvét olvassák és tanulmányozzák anélkül, hogy a nyugalom ne szállna rájuk, a könyörület nem fedné be őket, az angyalok körbe ne vennék őket és Allah azok között ne említené őket, akik az Ő társaságában vannak.” (Muszlim, At-Tirmidhi és Abu Dáwúd)**

**► A Korán olvasásának (recitálásának) etikettje:** Ibn Kathír (**Allah könyörüljön rajta**) említett néhányat ezen etikettekből, ezek közül valók a következők:

♦ Az ember ne recitálja, ne érintse meg a Koránt, csak tiszta állapotban. ♦ Az ember használjon *sziwák*ot foga tisztítására olvasás előtt. ♦ Az ember a legszebb ruháját viselje. ♦ Az ember az ima iránya (a *qibla*) felé forduljon. ♦ Ne hagyja abba az olvasást, ha ásít. ♦ Ne szakítsa félbe az olvasást beszéddel, csak ha szükséges. ♦ Figyeljen arra, amit olvas. ♦ Ha egy versben jutalomról van szó, tartson szünetet és kérje Allahtól azt a jutalmat. ♦ Ha egy versben büntetésről van szó, tartson szünetet és kérjen menedéket Allahnál attól a büntetéstől. ♦ Ne hagyja a Koránt nyitva és ne helyezzen rá semmit. ♦ Ne emelje fel a hangját annyira, hogy más olvasókat összezavarja. ♦ Ne olvason a piacokon és más zajos helyeken.

**► A recitálás módja:** Amikor Anaszt (**Allah legyen vele elégedett**) megkérdezték a Próféta (**Allah békéje és áldásai legyenek vele**) recitálásáról, azt mondta: **„Meghosszabbította, tehát mikor azt recitálta: »Biszmi Illahi Ir-Rahmani Ir-Rahím«, meghosszabbította a következő szavakat: Allah, ar-Rahman, ar-Rahím.” (Al-Bukhári)**

**► Napi olvasás:** A Próféta (**Allah békéje és áldásai legyenek vele**) társai naponta recitálták a Koránt, és senki sem recitálta el közülük az egész Koránt egy hétnél kevesebb idő alatt. Tilos volt számukra három napnál rövidebb idő alatt elrecitálni.

Tehát kedves testvéreim, töltsétek időtöket a Korán olvasásával. Határozzatok meg egy napi olvasási (recitálási) mennyiséget, és ne hagyjátok el, bármi is történjen, mivel egy kevés mennyiség, amit minden nap olvas, jobb, mint egy nagy mennyiség, amelyet csak időnként olvas. Ha elfelejted vagy elalszol, pótold be másnap, mert a Próféta (**Allah békéje és áldásai legyenek vele**) azt mondta: **„Aki elalszik és nem olvassa el a napi Korán adagját vagy annak egy részét, majd másnap a fadzsr és dhohr ima között elolvassa, az úgy lesz felírva neki, mintha éjjel olvasta volna.” (Muszlim)**

Ne legyetek azok közül valók, akik nem foglalkoznak a Koránnal és elhanyagolják, például nem olvassák, nem recitálják, nem elmélkednek jelentésén és nem valósítják meg a benne található tanításokat tettekben, vagy nem igyekeznek betegségeket gyógyítani vele.



1. **Al-Fatiha szúra**

*(A Megnyitó)*

1. A Könyörületes *(Ar-Rahmán)* és Irgalmas *(Ar-Rahím)* Allah nevében
2. Hála legyen Allahnak *(alḥamdu li-Llāhi)*, a Világok Urának.
3. A Könyörületesnek, az Irgalmasnak.
4. A Feltámadás Napja Urának.
5. *(Egyedül)* Téged szolgálunk és *(kizárólag)* Hozzád fordulunk segítségért.
6. Vezérelj bennünket az Egyenes Útra!
7. Azok útjára, akikkel szemben Te könyörületet gyakoroltál, nem azokéra, akiket haragvásod sújt, sem pedig a tévelygőkére!

**58. Al-Mudzsádilah szúra**

*(A Vitatkozó Asszony)*

*A Könyörületes (Ar-Rahmán) és Irgalmas (Ar-Rahím) Allah nevében*

1. Allah bizony meghallotta annak a szavát *(Hawla bint Ta‛laba),* aki a férje miatt kezdett vitát Veled (*Mohamed*), és Allahnak panaszkodott. Allah meghallja a beszélgetéseteket. Allah *Szami‛* *(Halló)* és *Baszīr* *(Látó)*.
2. Azok, akik közületek úgy válnak el a feleségeitektől, hogy azt mondják: „Olyan vagy nekem, mint az anyám háta!” - tudniuk kell hogy ők nem az anyjuk. Anyjuk csak az, aki szülte őket. Ezzel ők borzalmas szót ejtenek ki és igaztalant. Ám, Allah bizony *‛Afū* *(Elnéző)* és *Ġafūr* *(Megbocsátó)*.
3. Akik úgy válnak el feleségeiktől, hogy azt mondják: „Olyan vagy nekem, mint az anyám háta!” majd visszatérnek ahhoz, amit már mondtak, azoknak egy rabszolgát kell felszabadítaniuk, mielőtt egymást érintenék. Ebből okulhattok. Amit tesztek, mindarról Allah tud.
4. Aki pedig erre nem képes *(előteremteni a pénzt a rab felszabadítására)*, annak két egymást követő hónapban kell böjtölnie, mielőtt egymást érintenék. Aki pedig erre sem képes, annak hatvan szegény ember táplálása a kötelessége. Ez azért van, hogy higgyetek Allahban és az Ő Küldöttében. Ezek Allah törvényként szolgáló szabályai. A hitetleneknek pedig fájdalmas büntetés jár.
5. Akik pedig szembefordulnak Allahhal és az Ő Küldöttével *(Mohamed-del)*, azoknak szörnyű megaláztatás lesz az osztályrészük. Ahogyan megaláztatás jutott azoknak, akik előttük voltak. Mi bizony világos Jeleket nyilatkoztattunk ki. A hitetleneknek pedig megalázó büntetés jut majd.
6. Azon a Napon, midőn Allah mindegyikőjüket feltámasztja, és tudatja velük, mit tettek. Allah pontosan számon tartotta azt *(a tetteiket)*. Am ők elfeledték. Allah mindenre felügyel.
7. Vajon nem fogod-e fel, hogy Allah tudomással bír mindarról, ami az egekben és a földön van? Nincs olyan titkos tanácskozás, ahol hárman vesznek részt, hogy ne Ő lenne a negyedik. Vagy ahol öten, ott ne Ő lenne a hatodik. Vagy legyenek akár kevesebben, vagy többen, Ő mindig velük van, akárhol legyenek is. Azután majd a Feltámadás Napján tudatja velük, mit cselekedtek. Allah bizony mindennek a Tudója.
8. Nem láttad-e azokat, akik eltiltattak a titkos beszélgetésektől, majd pedig visszatérnek ahhoz, amitől eltiltattak. És titokban egymás között sugdolóznak a bűnről és az ellenségeskedésről és a Küldöttel szembeni engedetlenségről. Ha eljönnek hozzád, úgy üdvözölnek, ahogyan Allah nem üdvözöl. Es magukban azt mondják: „Vajon miért nem büntet meg Allah bennünket azért, amit mondtunk?” A Pokol elégséges lesz a számukra, annak tüzén fognak égni. Milyen szörnyű sors ez!
9. Ó, ti, akik hisztek! Ha egymás között meghitten beszélgettek, ne beszéljetek a bűnről és az ellenségeskedésről, és a Küldöttel szembeni engedetlenségről! Beszéljetek inkább egymás között a jámborságról és az istenfélelemről! És féljétek Allahot, Akinél összegyűl tettek.
10. A titkos beszélgetés bizony a Sátántól származik, hogy elszomorítsa azokat, akik hisznek. Am ő semmiféle ártalmat nem okozhat nekik, csak Allah engedelmével. A hívőknek Allahra kell támaszkodniuk.
11. Ó, ti, akik hisztek! Ha az mondatik nektek, hogy adjatok helyet az üléseken, akkor adjatok helyet! Így Allah is helyet ad nektek *(az Ő könyörületében)*. Ha az mondatik nektek, hogy álljatok fel, hát álljatok fel! Azokat, akik hisznek közületek és azokat, akiknek tudás adatott, Allah fokokkal magasabbra emeli. Allah mindenről tud, amit ti tesztek.
12. Ó, ti, akik hisztek! Ha a Küldöttel akartok meghitten beszélgetni, akkor a beszélgetés előtt adjatok adományt. Ez jobb nektek és tisztább. Ám ha erre nem találtok módot és lehetőséget, Allah *Ġafūr* *(Megbocsátó)* és *Ar-Rahīm (Irgalmas)*.
13. Talán tartotok attól, hogy a beszélgetésetek előtt adományt adjatok? Ám, ha ezt nem teszitek, és Allah kiengesztelődve fordul felétek, úgy végezzétek el az imát *(aṣ-ṣalātu),* adjátok meg az alamizsnát! És engedelmeskedjetek Allahnak és az Ő Küldöttének! Allahnak tudomása van arról, hogy ti mit tesztek.
14. Vajon nem láttad-e *(Mohamed)* azokat, akik olyan néppel viselkedtek barátságosan, akiket Allah haragja sújtott? Nem tartoznak ők sem hozzátok, sem hozzájuk. Hazugsággal keverik esküjüket, és ők tudva tudják ezt.
15. Allah szigorú és kemény büntetést készített elő a számukra. Bizony rossz az, amit ők elkövettek.
16. Esküvéseiket védőpajzsul tartották, és letérítettek Allah Útjáról. Megalázó büntetés lesz az ő osztályrészük.
17. Nem fog rajtuk segíteni sem a vagyonuk, sem pedig gyermekeik Allah előtt. Ők a Tűzbe jutók, akik abban örök időkig időznek.
18. Azon a Napon, amikor Allah mindegyikőjüket feltámasztja, úgy fognak majd esküdözni Neki, ahogyan nektek is esküdöznek. Úgy vélik, hogy ezzel tesznek valamit. Bizony ők a hazugok.
19. Erőt vett rajtuk a Sátán, és elfeledtette velük az Allahról való megemlékezést. Ők a Sátán csapata. A Sátán csapata bizony a kárvallott vesztesek csapata.
20. Akik szembefordulnak Allahhal és az Ő Küldöttével, ők a legmegalázottabbak közé tartoznak.
21. Megírta Allah elrendelésként: „Bizony, Én fogok győzni és a Küldötteim!ˮ. Allah *Qauij* *(Erős)* és *‛Azīz* *(Hatalmas)*.
22. Nem találsz *(Mohamed)* olyan népet, amely, ha hisz Allahban és a Végső Napban, szeretettel viseltetne azokkal szemben, akik szembefordullak Allahhal és az Ő Küldöttével. Még ha ezek az apáik, vagy fiaik is, vagy testvéreik, vagy rokonságuk. Ők azok, akiknek a szívébe írta a hitet *(Allah)*, és a Tőle származó *Rūḥ (bizonyítékokkal és igaz vezetéssel)* erősítette meg őket. És olyan Kertekbe *(a Paradicsomba)* juttatja őket, amelyek alatt folyók folynak és örökké ott maradnak. Tetszését leli bennük Allah, és ők is tetszésüket lelik Benne. Ők Allah csapata *(Ḥizbu-Llāhi)*. Bizony, Allah csapata a boldogulok csapata.

**59. Al-Hasr szúra**

*(Az Összegyűjtés)*

*A Könyörületes (Ar-Rahmān) és Irgalmas (Ar-Rahīm) Allah nevében*

1. Allah dicsőségét zengi minden, ami az egekben és a földön van, hiszen Ő Hatalmas és a Bölcs.
2. Ő az, Aki a Könyv népe közül kiűzte azokat, akik hitetlenek voltak a lakóhelyeikről az összegyűjtés kezdetére. Ti nem gondoltátok, hogy elmennek. Es úgy vélték, hogy erődítményeik meg fogják védelmezni őket Allahtól. Ám Allah onnan élte el őket, ahonnan nem számítottak rá és a rettegést ültette a szívükbe, aminek következtében a saját és a hívők keze által rombolták le otthonaikat. Szolgáljon ez okulásotokra, ó, ti szemmel bírók.
3. Ám ha Allah nem a száműzetést rótta volna ki rájuk sorsul, akkor már az evilági életben megbüntette volna őket. A Túlvilágon pedig a Tűz büntetése lesz az osztályrészük.
4. Ez amiatt történik, mert szembefordultak Allahhal és az Ő Küldöttével. Aki pedig szembefordul Allahhal, *(annak tudnia kell azt hogy)* Allah büntetése nagyon szigorú.
5. Ami pálmafát kivágtatok, vagy állva hagytatok, az Allah engedélyével történt, hogy megalázza a bűnösöket.
6. Amit Allah zsákmányul adott tőlük az Ő Küldöttének *(Mohamednek)*, az ellen nem hajtottatok ti sem lovat, sem tevét. Ám Allah hatalommal ruházza fel Küldötteit azokkal szemben, akikkel szemben akarja. Mert Allah minden dologra képes.
7. Amit Allah az Ő Küldöttének, a városok lakóinak vagyonából zsákmányul adott, az Allahé, a Küldöttéé, a rokonoké, az árváké, szegényeké és az úton lévőké, hogy ne a ti gazdagjaitok kezén forogjon. Amit a Küldött *(Mohamed)* hozott nektek, azt fogadjátok el, amitől pedig eltiltott benneteket, attól forduljatok el! Féljétek Allahot, mert Allah büntetése nagyon szigorú.
8. *(Az ilyen zsákmány egy része)* A szegény Muhádzsiroké *(Kivonulók)*, akik házaikból és vagyonukból elűzettek, Allah tetszése és elégedettsége után vágyakozva, *(ők azok,)* akik Allah és Küldötte győzelméért küzdenek. Ők az igazak.
9. *(És azoknak is jár abból)* Akiknek házaik voltak *(Medinában)* és hittek még őelőttük. Ők szeretik azokat, akik elvégezték a Kivonulást *(hídzsra)*. Es lelkűkben nem érzik szükségét, annak, amit azok kaptak. Sőt, maguk elé helyezik őket, még ha ezáltal törést szenvednének is. Aki pedig védelemben részesül önnön kapzsiságával szemben az az igazán boldogulok közé tartozik.
10. Akik pedig őutánuk jöttek, azt mondják: „Urunk! Bocsáss meg nekünk és testvéreinknek, akik megelőztek bennünket a hitben és ne vesd a szívünkbe a gyűlölet magvát azok ellen, akik hisznek. Urunk! Te vagy Kegyes és Könyörületes.”
11. Nem láttad-e *(Mohamed)* azokat, akik képmutatók voltak, akik a Könyv népéhez tartozó hitetlen testvéreiknek azt mondták: „Ha elűzettek mi is veletek megyünk. És a ti ügyetekkel kapcsolatban soha senkinek nem engedelmeskedünk. Ha harcolni fognak ellenetek, akkor mi segíteni fogunk nektek.” Ám Allah tanúságot tesz arról, hogy ők hazugok.
12. Ha ők kiűzetnek, amazok bizony-nem mennek velük, és ha harcolnak ellenük, nem segítik őket. Am ha mégis segítenék őket, bizony elfordulnának és akkor sem vezettetnek győzelemre.
13. Ti *(hívők)* bizony nagyobb félelmet jelentetek a számukra, a lelkűkben *(a Banú-n-Nadir törzs zsidóira)*, mint Allah. Ez azért van, mert ők egy olyan nép, amely nem fog fel semmit.
14. Nem együttesen harcolnak ellenetek, hanem csak jól megerősített városokban, vagy falak mögött. Nagy az ő harciasságuk egymással szemben. Olyannak gondolod őket, mint akik együtt vannak, ám szívük sokféle. Ez azért van így, mert egy olyan nép ez, amely nem ért meg semmit.
15. Hasonló az ő példájuk azokhoz, akik nemrégen ízelítőt kaptak cselekedeteik gyászos következményeiből. Fájdalmas büntetés jár majd nekik.
16. Hasonló ez a Sátán példájához, midőn azt mondta az embernek: „Légy hitetlen!ˮ Miután hitetlen lett *(az ember)*, azt mondta *(a sátán)*: „Nekem semmi közöm hozzád. Én félem Allahot, a Világok Urát.”
17. Mindkettőjüknek az lesz a végső büntetése, hogy örök időkre a Pokol Tüzére lesznek kárhoztatva. Ez jár a bűnösöknek jutalomként.
18. Ó, ti, akik hisztek! Féljétek Allahot! A lélek pedig figyelmesen nézze azt, amit előre küldött a holnapra! És féljétek hát Allahot! Allah mindannak tudója, amit tesztek.
19. Ne legyetek olyanok, mint azok, akik elfelejtették Allahot, és ezért Ő elfeledtette velük önmagukat. Ők a gonosztevők.
20. A Pokol Tüzére kerülők és a Paradicsom Népe bizony nem egyenlők egymással. A Paradicsom Népe lesz a győztes.
21. Ha ezt a Koránt egy hegyre bocsátottuk volna le kinyilatkoztatás gyanánt, akkor láthatnád, hogy az *(a hegy)*, az Allah iránti félelemtől megalázkodik és széthasad. Ezek azok a példázatok, amelyeket az emberek számára bemutattunk. Talán elgondolkoznak.
22. Ő, Allah! Akin kívül nincs más isten, csak Ő *(La Haha illa Huwa)*. A rejtett és a látható dolgok Tudója, Ő a Könyörületes és az Irgalmas.
23. Ő, Allah! Akin kívül nincs más isten, csak Ő *(La Haha illa Huwa)*. A Király *(al-Malik)*, a Szentséges *(al-Quddúsz)*, a Béke *(asz-Szalám)*, a Biztonságot Adó *(al-Mu ’min)*, a teremtményeire Felügyelő *(al-Muhaymin)*, a Hatalmas *(al- ‛Azíz)*, a Mindenható *(al-Dzsabbár)*, a Fenséges *(al-Mutakabbir)*. Magasztaltassék Allah *(szubhána-Lláhí)*! Magasan felette áll Ő annak, amit társítanak *(Mellé)*.
24. Ő, Allah. A Teremtő *(al-Háliq)*, a Létrehozó *(al-Bári’)*, a Megformázó *(al-Muszaúir)*. Őt illetik meg a Szép Nevek. Az Ő dicsőségét zengi mindaz, ami az egekben és a földön van. Ő a Hatalmas és a Bölcs.

**60. Al-Mumtahana szúra**

*(A próbának alávetett asszony)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Ó, ti, akik hisztek! Ne fogadjátok el barátotokul az Én *(ellenségeimet)* és a ti ellenségeiteket! Baráti érzésekkel fordultok hozzájuk, jóllehet ők nem hisznek abban, ami hozzátok az igazságból érkezett *(ezen Korán)*. És elűzik a Küldöttet *(Mohamed)* és benneteket is, csupán amiatt, hogy hisztek Uratokban, Allahban. Ha úgy indultok el, hogy az Én Utamon harcoltok és tetszésemet, elégedettségemet keresitek és eközben baráti érzelmeket mutattok irántuk titokban. Én tudom, amit ti titkon és azt is, amit nyíltan tesztek. Aki ezt teszi közületek, az bizonyletért az Egyenes Útról.
2. Ha találkoznak veletek, akkor a ti ellenségeitek lesznek és kezüket és nyelvüket rossz szándékkal nyújtják felétek. És azt szeretnék elérni, bárcsak ti is hitetlenek lennétek.
3. Nem fog használni nektek sem a rokonságotok, sem pedig gyermekeitek. A Feltámadás Napján szétválaszt benneteket *(és ítél köztetek)*. Allah látja azt, amit ti cselekedtek.
4. Szép, követendő példát találhattatok Ibrahimban *(Abrahám)* és azokban, akik vele voltak. Midőn azt mondták a népüknek: „Mi mentesek vagyunk tőletek és attól is, amit Allah helyett szolgáltok. Megtagadunk és elfordulunk tőletek. Legyen hát közöttünk ellenségeskedés és viszály mindaddig, amíg egyedül Allahban nem hisztek.” Ez alól kivétel Ibrahim *(Abrahám)* szava, amellyel apjáért emelt szót: „Én bocsánatot kérek a számodra. Am nem rendelkezem semmivel Allahnál, amivel a hasznodra lehetnék. Urunk! Terád támaszkodunk. Neked bánjuk meg bűneinket. És Hozzád tér meg minden.”
5. „Urunk! Ne tégy ki bennünket annak a próbatételnek, ami a hitetlenektől jő! Bocsáss meg nekünk, Urunk! Hisz Te vagy a Hatalmas és a Bölcs.”
6. Szép példát találhattatok bennük azok számára, akik Allahban és az Utolsó Napban látják reményüket. Aki viszont elfordul, Allah bizony nem szorul senkire, Ő az Önmaga Által Létező és az Áldott.
7. Allah talán barátságot teremt köztetek és azok között, akikkel eddig ellenségesen viselkedtetek. Allah mindenre képes. Allah Megbocsátó és Könyörületes.
8. Allah nem tilt el benneteket azoktól, akik a vallás miatt nem harcoltak veletek és nem űztek el benneteket az otthonaitokból. Ezekkel legyetek jóravalók és méltányosak! Allah szereti a méltányosakat.
9. Allah azoktól tilt el benneteket, akik a vallás okán harcoltak ellenetek és elűztek benneteket az otthonaitokból. És támogatást nyújtottak a ti elűzetésetekhez. Ezekkel való barátságtól tilt benneteket Allah. Akik velük barátságot kötnek, ők a bűnösök.
10. Ó, ti, akik hisztek! Ha a kivonulást végző hívő nők jönnek el hozzátok, vessétek vizsgálat alá őket! Allah az ő hitük legjobb ismerője. Ha hívőknek ismeritek meg őket, úgy ne küldjétek vissza a hitetlenekhez. Nem engedélyezettek ők a számukra, sem pedig ők *(hitetlen férfiak)* a számukra. Am adjátok ki *(a hitetleneknek)*, amit elköltötték. És nem lehet azt bűnötökül írni, ha feleségül veszitek őket, ha megadjátok az ő fizetségüket. És ne kapaszkodjatok a hitetlen nőkkel történő házasság kötelébe! Kérjétek, amit ti költöttetek és kérjék ők is, amit ők költöttek. Ez Allah törvényes döntése, amellyel köztetek ítélkezik. Allah mindent Tudó Bölcs.
11. És ha valakinek közületek a felesége elment a hitetlenekhez, majd ti zsákmányért vonultatok ki, akkor azoknak, akiknek a felesége elment, annyit adjatok, amennyit azok ráköltöttek. Féljétek hát Allahot, Akiben hisztek!
12. Ó, Próféta! Ha a hívő nők jönnek el hozzád, hogy hűséget fogadjanak neked arra, hogy nem társítanak Allah mellé semmit, nem lopnak, nem paráználkodnak, nem ölik meg gyermekeiket és nem terjesztenek koholt hazugságokat, amit a kezükkel és az ölükkel követtek el és a jó dolgokban nem szegülnek szembe veled, akkor fogadd el hűségükre tett fogadalmukat és kérj számukra Allahnál bocsánatot! Allah Megbocsátó és Könyörületes.
13. Ó, ti, akik hisztek! Ne kössetek barátságot, azokkal, akiket Allah haragja sújt. Elvesztették a Túlvilágra való reményüket. Ugyanígy a hitetlenek is reményvesztettek, *(azok közülük)* akik a sírokban vannak.

**61. Asz-Szaffu szúra**

*(A sor)*

*A Könyörületes (Ar-Rahmán) és Irgalmas (Ar-Rahím) Allah nevében*

1. Allahot magasztalja minden, ami az egekben és a földön van. Ő a Hatalmas és a Bölcs.
2. Ó, ti, akik hisztek! Miért mondjátok azt, amit nem tesztek?
3. Gyűlöletes Allahnál az, hogy azt mondjátok, amit nem tesztek.
4. Allah bizony azokat szereti, akik felsorakozva az Ő Útján harcolnak, akik hasonlatosak egy jól megépített építményhez.
5. Midőn *Músza* *(Mózes)* így szólt népéhez: „Ó, népem, miért bántalmaztok engem? Holott jól tudjátok, Allah Küldötté vagyok számotokra.” Miután elfordultak *(Allah követendő Útjától)*, Allah elfordította szívükét. Allah nem vezeti a bűnös népet.
6. Midőn Ísza *(Jézus)*, Mária fia, így szólt: „Ó, Izrael fiai! Én Allah Küldötté vagyok hozzátok, bizonyítékul annak, ami előttem a Tórában volt. Azzal az örömhírrel, hogy egy Küldött fog eljönni utánam, a neve: Ahmad. Miután nyilvánvaló bizonyítékokkal, érvekkel jött hozzájuk, azt mondták: „Ez nyilvánvaló varázslat.”
7. És ki a bűnösebb annál, aki hazugságot kohol Allahhal szemben, jóllehet őt az Iszlámra hívják. Allah nem vezeti a helyes Útra a bűnös népet.
8. Szájukkal szeretnék eloltani Allah Világosságát. Ám Allah teljessé teszi az Ő Világosságát, még ha ez nem is tetszik a hitetleneknek.
9. Ő az, Aki elküldte az Ő Küldöttét *(Mohamedet*) az igaz Vezetéssel és az Igaz Vallással, hogy azt minden más vallással szemben győztessé tegye. Még ha ez nem is tetszik a társítóknak.
10. Ó, ti, akik hisztek! Vajon mutassak-e nektek egy olyan kereskedést, amely fájdalmas büntetéstől ment meg benneteket?
11. *(Ez nem más, mint az)* Ha hisztek Allahban és az Ő Küldöttében. Továbbá, ha a vagyonotokkal és életetekkel is harcoltok Allah útján, ez jobb nektek, ha tudjátok.
12. Akkor Allah megbocsátja bűneiteket, és olyan Kertekbe enged be benneteket, amelyek alatt folyók folynak. Es csodálatos lakhelyekre, amelyek Éden kertjeiben találhatók. Bizony ez lesz a nagy győzelem.
13. Mást is *(ad még)*, amit szeretni fogtok: Segítséget Allahtól és közeli győzelmet. Add (*Mohamed*) a hívők tudtára az örömhírt!
14. Ó, ti, akik hisztek! Legyetek Allah segítői! Ahogyan Mária fia, Jézus szólt az apostolokhoz: „Kik az én segítőim az Allahhoz vezető úton?” Az apostolok így szóltak: „Mi vagyunk Allah segítői.” Egy csoport Izrael fiai közül hívő lett, míg egy másik csoport hitetlen lett. Mi támogattuk azokat, akik hisznek az ellenségeikkel szemben. És ők lettek a győztesek.

**62. Al-Dzsum‛ah szúra**

*(Péntek)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Allahot dicséri mindaz, ami az egekben és a földön van. Őt, a Királyt, a Szentségest, a Hatalmast, a Bölcset.
2. Ő az, Aki elküldött az ***ummiyyún*** *(írástudatlanok, avagy isteni kinyilatkoztatással még nem rendelkezők)* közé egy közülük való Küldöttet *(Mohamed)*, hogy recitálja nékik az Ő Jeleit *(és így)*, megtisztítsa őket és *(hogy)* tanítsa nekik a Könyvet *(ezt a Koránt)* és a Bölcsességet *(a Prófétától)*. Bizony ők korábban nyilvánvaló tévelygésben voltak.
3. És másoknak *(elküldetett Mohamed)* is közülük, akik még nem csatlakoztak hozzájuk. Ő a Hatalmas és a Bölcs.
4. Ez Allah kegye. Annak adja, akinek akarja. Ő a hatalmas kegy Birtokosa.
5. Azoknak a példázata, akiknek a Tórát kellett volna cipelniük, de azt nem hordozták, olyan, mint a szamár példázata, amely könyveket cipel *(ám azokból semmit sem ért)*. Ó, milyen rossz példát mutat az a nép, amely megtagadja és hazugságnak tartja Allah Jeleit. Allah nem vezeti az Igaz Útra a bűnös népet.
6. Mondd *(Mohamed)*: „Ti, akik zsidók vagytok! Ha azt hiszitek, hogy ti egyedül vagytok Allah számára kedves emberek, akkor kívánjátok a halált, ha igazat szóltok.”
7. De ők sohasem fogják azt kívánni azért, amit a kezük tett az elmúlt időben. Allah tudja, kik a vétkesek.
8. Mondd: „A halál, ami elől menekültök, az bizonyosan meg fog találni benneteket. Aztán az elé vitettek majd vissza. Aki a láthatatlan és látható dolgok Tudója. Ő majd közli veletek, hogy mit követtetek el.”
9. Ó, ti, akik hisztek! Ha elhangzik a pénteki imára hívás, akkor siessetek megemlékezni Allahról. Hagyjátok az adás-vételt, ez jobb nektek, ha tudással bírtok.
10. Ha viszont véget ér az ima, akkor széledjetek szét a földön és vágyakozzatok Allah kegye után! Gyakran emlékezzetek meg Allahról, talán boldogulni fogtok.
11. Ám ha valami kereskedést, vagy szórakozást látnak, ahhoz mennek és állva hagynak téged *(Mohamed)*. Mondd: „Ami Allahnál van az jobb, mint a szórakozás és jobb, mint a kereskedés. Allah a legjobb Gondoskodó.”

**63. Al-Munáfiqún szúra**

*(A Képmutatók)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Amikor eljönnek hozzád *(Mohamed)* a képmutatók, és azt mondják: „Tanúságot teszünk arról, hogy te Allah Küldötte vagy.” Allah tudja, hogy Te valóban az Ő Küldötte vagy. És Allah tanúságot tesz arról, hogy a képmutatók bizony hazugok.
2. Esküvéseiket védőpajzsul használják, majd megkísérlik, hogy Allah Útjáról letérítsenek. Milyen rossz az, amit tesznek.
3. Ez pedig azért van így, mivel először hittek, majd újra hitetlenek lettek. Pecsét került a szívükre, így ők nem értenek meg semmit.
4. Ha látod őket, a külsejük tetszetősnek fog neked tűnni. Ha megszólalnak, oda fogsz figyelni beszédükre. Ám ők hasonlók a kitámasztott faoszlopokhoz. Úgy gondolják, hogy minden egyes kiáltás ellenük hangzik el. Ők az ellenség. Tartózkodj hát tőlük! Allah szálljon szembe velük! Hogyan fordulhatnak el ennyire?
5. Ha az mondatik nekik: „Jöjjetek ide, hogy Allah Küldötte bocsánatot kérjen *(Allahtól)* a számotokra!” Ingatták fejeiket és látod őket gőgösen visszafordulni.
6. Számukra ugyanaz, hogy bocsánatot kérsz-e részükre, vagy sem, Allah akkor sem fog megbocsátani nekik. Allah nem vezeti a bűnös népet *(az Igaz Útra)*.
7. Ők azok, akik így szólnak: „Ne adakozzatok azoknak, akik Allah Küldötténél vannak addig, míg el nem hagyják őt.” Ám Allahé az egek és a fold tárházai. De a képmutatók nem értenek semmit.
8. Azt mondják: „Ha visszatérnénk a Városba *(al-Madína, Medina)*, az erősebb bizton elűzné a gyengébbet.” Ám Allahé a hatalom, és az Ő Küldöttéé és a hívőké. Am, a képmutatóknak erről nincs tudomása.
9. Ó, ti, akik hisztek! Vagyonotok és gyermekeitek ne térítsenek el attól benneteket, hogy megemlékezzetek Allahról! Mert, aki ezt teszi, az a kárvallott vesztesek közé fog tartozni.
10. Adakozzatok hát abból, amivel elláttunk benneteket még azelőtt, hogy eljönne közületek egyhez a halál! Ő ekkor így szól: „Uram! Bárcsak egy kis haladékot adnál nekem, hogy adakozhassak, és a jóravalók közé tartozhassak!ˮ
11. Ám, Allah egyetlen teremtett léleknek sem ad haladékot, ha elérkezett a kiszabott ideje. Allah a legjobb Tudója annak, hogy mit tesztek.

**64. At-Tagábun szúra**

*(Kölcsönös Rászedés)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Allahot magasztalja minden, ami az egekben és a földön van. Övé a királyság és Övé a hála. Ő minden dologra képes.
2. Ő az, Aki megteremtett benneteket. Van közöttetek hitetlen, és van közöttetek hívő. Ám Allah tudja, hogy ti mit tesztek.
3. Megteremtette az egeket és a földet Igazsággal. Megformázott benneteket, és a legszebb formát adta nektek. Hozzá lesz majdan a visszatérés.
4. Tudja, mi van az egekben, és mi van a földön. Tudja azt is, amit eltitkoltok, és azt is, amit fennen hangoztattok. Allah tudással bír a lelkek legrejtettebb titkairól is.
5. Vajon nem ért-e el hozzátok azoknak a híre, akik korábban hitetlenek voltak? Akik megízlelték cselekedeteik szörnyű következményeit. Fájdalmas büntetés jut majd nekik.
6. Mindez azért történt így, mert a Küldötteik világos bizonyítékokkal jöttek el hozzájuk, ám ok így szóltak: „Vajon emberek fognak vezetni bennünket?” Hitetlenek lettek és elfordultak. Ám Allahnak nincs szüksége rájuk. Allah Önmaga által Létező, Áldott.
7. A hitetlenek azt állították, hogy nem támasztatnak föl. Mondd: „De igen, az Uramra! Bizony feltámasztattok! Majd hírt kaptok arról, mit is tettetek. Mindez Allahnak nagyon könnyű.”
8. Higgyetek Allahban és az Ő Küldöttében *(Mohamed)* és a Világosságban *(ezen Korán)*, amit kinyilatkoztattunk! Amit ti tesztek, azt Allah nagyon jól tudja.
9. Azon a Napon, midőn összegyűjt benneteket, az Összegyülekezés Napjára. Az a nap a kölcsönös rászedés napja lesz. Aki pedig hisz Allahban, és jóravaló módon cselekszik, annak eltörli rossz cselekedeteit, és olyan Kertekbe juttatja, amelyek alatt folyók folynak, örök időkig azokban fog tartózkodni. Ez lesz a nagy győzelem.
10. Akik pedig hitetlenkedtek és megtagadták a Mi Jeleinket, azok a Tűz martalékai lesznek, örökké abban maradnak. Mily szörnyű sors ez.
11. Akármilyen csapás csak Allah engedelmével sújthat. Aki azonban hisz Allahban. annak a szívét Allah az Igaz Útra vezérli. Allah minden dolgok Tudója.
12. Engedelmeskedjetek hát Allahnak! És engedelmeskedjetek a Küldöttnek! Ha elfordultok, a Küldöttünknek a feladata csupán az, hogy világosan átadja az Üzenetet.
13. Allah, nincs más isten, kivéve Őt (La ilaha illa Huwa). Allahra támaszkodjanak a hívők!
14. Ó, ti akik hisztek! Bizony a feleségeitek és gyermekeitek között vannak, akik ellenségeitek, őrizkedjetek hát tőlük! De ha megbocsátotok, és elnézőek vagytok, *(az rendben van)*, mivel Allah Megbocsátó és Könyörületes.
15. Bizony a vagyonútokban és a gyermekeitekben nagy csábítás van. Am Allahnál óriási fizetség vár.
16. Féljétek hát Allahot, amennyire tőletek telik! Figyelmesen hallgassatok és engedelmeskedjetek és adakozzatok a magatok javára! Akik megvédetnek lelkűk kapzsiságától, ők lesznek a boldogulok.
17. Ha jóravaló kölcsönt adtok Állatinak, Ő megsokszorozva adja azt vissza, és megbocsát nektek. Mert Allah Kész *(értékelni a felajánlást és jutalmazni)* és Türelmes.
18. Ő a láthatatlan és látható dolgok Tudója. A Hatalmas és a Bölcs.

**65. At-Taláq szúra**

*(A Válás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Ó, Próféta! Ha elváltok az asszonyoktól, akkor úgy váljatok el, hogy a várakozási időt tartsátok be! Számoljátok a várakozási időt! Féljétek Allahot, Uratokat! Ne űzzétek el őket lakásaikból és ők se menjenek ki, csak, ha nyilvánvaló vétket követnek el. Ezek Allah törvényei. Aki áthágja Allah törvényeit, az önmaga ellen követ el bűnt. Nem tudhatod, talán Allah ezután mást rendel el.
2. Ha *(a nők, az asszonyok)* elérték megszabott idejüket, akkor vagy tartsátok meg őket, vagy váljatok el tőlük, ám illendő módon tegyétek! Magatok közül válasszatok ki, két igazságos tanút! Majd Allahnak tegyétek le a tanúságot! Intő figyelmeztetés ez annak, aki hisz Allahban és az Utolsó Napban. És aki féli Allahot, annak Allah kiutat ad.
3. Ő onnan gondoskodik róla, ahonnan nem is hinné. És aki Allahra hagyatkozik, az ő számára Allah elégséges gyámolító. Bizony, Allah véghezviszi dolgait. Allah minden dolognak meghatározta mértékét.
4. Asszonyaitok közül azok, akik már reményüket vesztették a havi tisztulást illetően, ha kétségeitek vannak, úgy várakozási idejük három hónap. Ugyanígy azoknak is, akiknek még nem volt havi tisztulásuk. Azok, akik terhesek, az ő idejük addig tart, míg világra nem hozzák terhüket. Aki féli Allahot, annak Allah megkönnyíti az ő dolgait.
5. Ez Allah parancsa, amelyet leküldött hozzátok. Aki féli Allahot, annak Ő eltörli a rossz cselekedeteit, és megnöveli a jutalmát.
6. Amennyire tőletek telik, engedjétek, hogy ott lakjanak, ahol ti laktok. Ne okozzatok nekik nehézséget, hogy ezzel szorult helyzetbe hozzátok őket. Ha terhesek, addig lássátok el őket, míg a világra nem hozzák terhüket. Ha szoptatnak nektek, akkor adjátok meg nekik az ő fizetségüket. Megfelelő módon döntsetek erről magatok között! Ám ha nehézség merül fel köztetek, akkor egy másik asszony szoptasson!
7. A vagyonos a maga vagyona szerint fizessen javaiból! Akinek pedig kiméretett az ellátása, az aszerint fizessen, abból, amit Allah adott neki. Allah senkire sem szab és nem is mér ki többet, mint amennyit Ő adott neki. Allah könnyebbülést fog adni a nehézség után.
8. És mennyi város viselkedett lázadó módon az Ura és az Ő Küldöttei parancsával szemben. Mi pedig szigorú számonkéréssel számolunk el velük és példás büntetéssel sújtjuk őket.
9. Megkóstolták magaviseletük gyászos következményét. Magaviseletüknek a romlás lett a vége.
10. Allah kemény büntetést készített elő a számukra. Féljétek hát Allahot! Ó, ti ésszel bírók, akik hisztek! Allah Intést bocsátott le nektek.
11. Egy Küldöttet *(Mohamed)*, aki Allah világos Jeleit olvassa és recitálja nektek, hogy kivezesse azokat, akik hisznek és jótetteket cselekszenek, a sötétségekből a Világosságra. Aki hisz Allahban, és jóravaló módon cselekszik, azt olyan Kertekbe juttatja be, amelyek alatt folyók folynak, örök időkig abban időzik majd. Milyen csodálatos módon látja el őt Allah.
12. Allah az, Aki megteremtett hét eget, és a földből ugyanannyit. A Parancs leszáll közéjük *(egek és a föld)*, hogy megtudjátok, Allah minden dologra képes. Allah tudással fog át és vesz körül mindent.

**66. At-Tahrím szúra**

*(A Megtiltás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Ó, Próféta! Miért tiltod meg *(a magad számára)* azt, amit megengedett Neked Allah - ezáltal feleségeid tetszését próbálván elérni. Hiszen Allah Megbocsátó és Könyörületes.
2. Allah elrendelte nektek, hogy az esküitek alól feloldozást nyerhessetek. Allah a ti Uratok *(Mawlá)*. Ő a Mindent Tudó és a Bölcs.
3. *(Emlékezz)* Midőn a Prófétának *(Mohamed)* meghitt, titkos beszélgetése volt az egyik feleségével *(Hafsza)*, majd ő *(a feleség)* elhíresztelte azt. Allah tudatta azt Vele *(a Prófétával)*. Egyik részét ismertté tette, a másikról pedig hallgatott. Miután hírül adta ezt a feleségének *(Hafszanak)*, ő azt mondta: „Ki tudatta ezt veled?” Mondta: „A Tudó és a mindenről tudomással Bíró közölte ezt velem.”
4. Ha ti mindketten *(Mohamed)* megbánással fordultok Allahhoz, akkor a szívetek *(az Igazság felé)* fog hajlani. Ha azonban egymást támogatjátok ellene *(a Próféta)*, abban az esetben, Allah az ő Támogatója és Gábriel *(Dzsibríl)* és minden jóravaló hívő. És az Angyalok is őt segítik.
5. Ha *(az történik, hogy)* elválik tőletek, talán az ő Ura jobb feleségeket ad neki, mint ti vagytok. Olyanokat, akik muszlimok, igazhitűek, ájtatosak, bűnbánók, csak Allahot szolgálók, jámborak, akik már férjnél voltak és szüzek.
6. Ó, ti akik hisztek! Óvjátok meg magatokat és családotokat az olyan tűztől, amelynek tüzelője az emberek és a kövek és amelynek őrzői kemény és szigorú Angyalok. Akik nem fordulnak szembe Allahhal és azzal, amit Ő parancsolt meg nekik. Amire parancsot kapnak, azt meg is teszik.
7. Ó, ti akik hitetlenkedtek! Ne hozzátok ma elő mentségeiteket! Csupán amiatt kapjátok részeteket, amit elkövettetek.
8. Ó ti, akik hisztek! Őszinte bűnbánattal forduljatok Allahhoz! Talán Uratok leveszi rólatok rossz cselekedeteiteket és olyan Kertekbe juttat be benneteket, amelyek alatt folyók folynak. Azon a Napon, mikoron Allah nem alázza meg a Prófétát *(Mohamed)* és azokat, akik vele együtt hittek. Az ő Világosságuk előttük megy és jobbjukban *(lesz a tetteik feljegyzésére szolgáló Könyv)*. Azt mondják: „Urunk! Tedd teljessé a mi világosságunkat és bocsáss meg nekünk! Te mindenre képes vagy!”
9. Ó Próféta! Harcolj a hitetlenek és a képmutatók ellen, és légy kemény velük szemben! Az ő végső lakhelyük a Pokol lesz! Milyen szörnyű sors ez!
10. Allah példaként Núh *(Noé)* feleségét és Lút *(Lót)* feleségét hozta fel a hitetleneknek. Mindkét feleség a Mi két kegyes szolgánkhoz tartozott, ám mindkettő csalárd módon elárulta urát és azok nem segíthettek rajtuk semmiben Allahnál. Az mondatott nekik: „Menjetek hát a Pokol Tüzébe az oda bemenőkkel *(együtt)*!”
11. A hívőknek Allah, a Fáraó feleségét hozta fel példaként, aki azt mondta: „Uram! Építs nekem egy házat, Nálad a Paradicsomban! És ments meg engem a Fáraótól és a cselekedetétől! És ments meg engem a bűnös néptől!ˮ
12. És Maryamot *(Máriát)*, ‛Imrán lányát, aki érintetlenül őrizte meg szemérmét és Mi a Mi Rúhunk által leheltünk belé *(Dzsibríl, Gábriel által )*. És ő igaznak tartotta, és hitt Ura szavaiban és Könyveiben, és az alázatos hívők közé tartozott ő.

**67. Al-Mulk szúra**

*(Az Uralkodás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Áldott legyen az, Akinek a kezében van a királyság. Ő mindenre képes.
2. Aki megteremtette a halált és az életet, hogy ezzel is próbának vessen alá benneteket- kié közületek a legkegyesebb cselekedet. Ő a Hatalmas és a Megbocsátó.
3. Aki megteremtette a hét égboltozatot egymás fölött. Nem találsz és nem láthatsz a Könyörületes teremtésében egyenetlenséget. Nézd meg még egyszer, látsz-e ott törést?
4. Majd nézd meg még egyszer és még egyszer! A tekintet fáradt alázattal és fátyolosán tér vissza hozzád.
5. Az evilági eget lámpásokkal *(csillagokkal)* díszítettük fel. És lövedékké tettük a sátánokkal szemben, és a Pokol tüzének büntetését készítettük elő nekik.
6. Azoknak pedig, akik hitetlenkedtek az ő Urukkal szemben, azoknak a Pokol büntetését készítettük elő. Milyen borzalmas sors ez!
7. Midőn belevettetnek, fortyogni látják és közben a sóhajtását hallják.
8. Majdnem szétreped a haragtól. Akárhányszor egy csoport belévettetik a Pokol őrzői megkérdezik tőlük: „Vajon nem érkezett hozzátok intő?”
9. „De érkezett!” - válaszolják. „De mi hazugnak tartottuk, és azt mondtuk: ‘Nem nyilatkoztatott ki Allah semmit’.” Bizony nagy tévelygésben vagytok.
10. Majd így szólnak: „Ó, bárcsak hallgattunk volna az. intésre, vagy az eszünket használtuk volna, most nem lennénk a Pokol tüzére kárhoztatottak között.”
11. Beismerték bűnüket. Átok legyen a Pokol tüzére kárhoztatottakon.
12. Ám azoknak, akik látatlanul is félik Urukat, azoknak megbocsátás és nagy jutalom *(a Paradicsom)* jár.
13. Akár titokban beszéltek, akár fennhangon teszitek azt. Őneki tudomása van a lelkek legrejtettebb titkairól is.
14. Vajon annak ne lenne tudomása mindenről, Aki teremtett? Ő a Kegyes és a Mindentudó.
15. Ő az, Aki a földet alázatossá rendelte nektek. Járjatok hát a felszínén, és egyétek azt, amivel Ő táplál benneteket! Őhozzá lesz a Feltámadás.
16. Vajon biztonságban tudjátok-e magatokat attól, Aki az égben van. hogy nem süllyeszti-e le alattatok a földet? És íme, a föld már remeg is.
17. Vajon biztonságban tudjátok-e magatokat attól, Aki az égben van, hogy nem küld-e rátok *(örvénylő)* vihart? És majd akkor megtudjátok, milyen az Én Intésem.
18. Hazugnak tartották már az előttük éltek is. És milyen volt az Én Rosszallásom *(a büntetésem)*?
19. Vajon nem látják-e a fölöttük lévő madarakat, amint épp kiterjesztik és összehúzzák a szárnyukat. Csak a Könyörületes tartja fenn őket. Ő minden dolgot lát.
20. Vajon ki az, aki a ti seregetek lenne, és segítene benneteket, ha nem a Könyörületes? A hitetlenek szörnyű csalódásban részesülnek.
21. És vajon ki az, aki táplálna benneteket, ha Ő visszatartaná a táplálását? Ők megmakacsolták magukat az engedetlenkedésben és a fanyalgásbán.
22. Vajon az-e az Igaz Útra vezérelt, aki jártában folyton az arcára bukik, vagy az, aki az Egyenes Úton jár?
23. Mondd: „Ő az. Aki megteremtett benneteket. A hallást és a látást és a szíveket adta nektek. Bizony kevéssé háláljátok meg.”
24. Mondd: „Ő az, Aki megsokasított benneteket a földön és Hozzá gyüjtettek majd össze.”
25. Majd így szólnak: „Mikor következik be ez az ígéret, ha igazat szóltok?”
26. Mondd *(Mohamed)*: „A tudás egyedüli birtokosa Allah. Én csak egy nyilvánvaló intő vagyok.”
27. Midőn közelinek látják már azt *(a Feltámadás Napjának büntetését)*, elkomorodik a hitetlenek arca, és ezt hallják: „Ez az, amit mindig siettettetek.”
28. Mondd *(Mohamed)*: „Mit gondoltok? Ha elpusztít engem Allah, és azt, aki velem van vagy, ha megkönyörül rajtunk? Ám ki lesz az, aki a hitetleneket megmenti a fájdalma büntetéstől?”
29. Mondd: „Ő a Könyörületes *(Allah)*! Hiszünk benne, és mindenben Őrá támaszkodunk. Ti pedig majd megtudjátok, ki az, aki nyilvánvaló tévelygésben van.”
30. Mondd *(Mohamed)*: „Hogyan vélekedtek, ha reggelre a vizetek elfogy, ki ad nektek újból csobogó *(forrás)* vizet?”

**68. Al-Qalam szúra**

*(A Toll)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. *Nún* (N)! És a tollra és arra, amit *(az Angyalok)* írnak *(a Tettek Könyvébe)*.
2. Urad kegyelme folytán nem vagy te *(Mohamed)* szellemektől *(dzsinnektől)* megszállt.
3. Bizony, örök jutalom jár neked *(Mohamed)*.
4. Bizony, te *(Mohamed)* hatalmas erkölcsi *(alapon)* állsz.
5. Meg fogod látni, és ők is meg fogják látni.
6. Hogy melyik közületek az elcsábult?
7. Az Urad bizony jobban tudja ki az, aki letért az Ő Útjáról, és ki az, aki az Igaz Utón jár.
8. Ne engedelmeskedj *(Mohamed)* a hazugsággal vádolóknak!
9. Azt szeretnék, ha mást mondanál, mint, amit gondolsz, és akkor ők is mást mondanának, mint, amit gondolnak.
10. És ne engedelmeskedj *(Mohamed)* minden alávaló esküdözőnek!
11. Rágalmazónak és pletykálkodónak.
12. A jót megakadályozónak, a mérték nélkül cselekvőnek, bűnösnek.
13. Durvának és ráadásul még fattyúnak is.
14. Csak azért, mert vagyona van és fiai.
15. Ha a Mi Verseinket *(jeleinket)* hallja recitálni, azt mondja rá: „Ezek az ősök meséi.ˮ
16. Jelet fogunk az orrára helyezni.
17. Bizony próbának vetettük őket alá, ahogyan ezt a kert gazdáival is tettük, midőn arra esküdtek, hogy reggelre virradóra betakarítják azt.
18. Ám ők nem tettek megszorítást *(nem mondták: In sáa-Lláhu – Ha Allah is úgy akarja)*.
19. Éjszaka, az Uradtól származó éjjeli látogató *(tűz)* sújtotta azt *(a kertet)*.
20. Reggelre kelve hasonlatos lett a learatotthoz.
21. A reggeli órákban egymást szólongatták:
22. *(Mondván:)* „Induljatok kora reggel a földetekre, ha igazán aratni akartok.”
23. Elindultak úgy, hogy egymás között suttogtak.
24. Bizony, ma egy szegény sem kerül elétek *(a kertben)*.
25. Ám, reggel korán csak a szigorúságra voltak képesek.
26. Midőn meglátták azt *(a kertet)*, így szóltak: „Bizony tévelygők vagyunk.”
27. Sőt, ki vagyunk fosztva *(annak gyümölcseiből)*.
28. Aki a legmérsékeltebb volt közöttük, így szólt: „Nem mondtam-e nektek, miért nem magasztaljátok az Urat?”
29. Azt mondták: „Magasztaltassál Urunk! Bizony mi vétkesek voltunk!”
30. Majd egyikük a másikhoz fordult, és kölcsönösen korholták egymást.
31. „Ó, jaj nekünk! Mi bizony túlkapásokra vetemedtünk!” - mondták.
32. Ám, talán Urunk jobbra cseréli *(a kertet)* ki. Az Urunkhoz vágyódunk mi.
33. Ilyen volt a büntetés *(az evilágon)*. Ám a Túlvilág büntetése még ennél is nagyobb. Bárcsak tudnák!
34. Az istenfélőknek az Uruknál a Gyönyörök Kertjei *(Dzsannatu-n- Na‛ imi) (Paradicsom)* járnak *(jutalmul tetteikért)*.
35. Vajon a muszlimokat ugyanolyanokká tegyük-e, mint a bűnösök?
36. Mi történt veletek? Hogyan ítélkeztek?
37. Vagy talán írással rendelkeztek, amelyet tanulmányoztok?
38. És abban megtaláljátok választásotokat?
39. Vagy pedig a Feltámadás Napjáig érvényes esküvésünket bírjátok, hogy a ti javatokat fogja szolgálni az, amiről ítélkeztek?
40. Kérdezd meg őket, ki fog ezért kezeskedni?
41. Vagy talán nekik társaik vannak? Jöjjenek hát elő társaikkal, ha tényleg igazmondók!
42. Azon a Napon, midőn a Lábszár kimutattatik, felszólíttatnak a lebomlásra, ám ők képtelenek lesznek arra.
43. Alázatosan lesütik szemeiket és szégyen borítja el őket, hiszen felszólíttattak a lebomlásra *(már akkor is)* amikor még épek és egészségesek voltak.
44. Hagyj hát engem azokkal, akik hazugságnak tartják ezt a híradást, majd fokozatosan fogjuk őket sújtani onnan, ahonnan nem várják.
45. Egy kis haladékot adok nekik, ám a cselvetésem szilárd.
46. Vagy kértél *(Mohamed)* tőlük jutalmat, hogy adósság nyomasztaná őket?
47. Vagy a birtokukban vannak a rejtett dolgok és ők feljegyzik?
48. Légy hát türelmes Urad döntésével szemben! És ne légy olyan, mint az, aki a halban lakott, midőn nehéz helyzetében felkiáltott.
49. Ha az Urától való kegyelem nem lett volna vele, bizony megalázva vetődött volna ki egy elhagyatott puszta partra.
50. Ám Ura kiválasztotta, és az Igazak közé helyezte.
51. A hitetlenek viszont csaknem agyonnyomnak tekintetükkel, midőn meghallják az intést, és így szólnak: „Ez *(Mohamed)* bizony egy dzsinnektől megszállott.”
52. Ez bizony csupán intés a teremtményeknek *(embereknek és dzsinneknek)* egyaránt.

**69. AI-Háqqah szúra**

***(****A Megvalósuló)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. A Megvalósuló *(al-Háqqah, szintén a Feltámadás Napjának egyik neve)*.
2. Mi a Megvalósuló?
3. Mi tudatja veled, hogy mi a Megvalósuló?
4. *Tamúd* és *‛Ad* hazugságnak nyilvánította a katasztrófát.
5. *Tamúd* a tágiya-ban *(a mindent elnémító borzalmas kiáltás, vagy rengés)* pusztíttatott el.
6. Ami pedig ‛*Ad-*ot illeti, ők pedig a jeges, zúgó szélben pusztítattak el.
7. *(Az ítéletidőnek a Magasztos Allah)* Hét éjszaka és nyolc napon át tartó folyamatos hatalmat adott felettük. Láthattad volna az embereket, amint földre borulnak és olyanok lesznek, mint a kiszáradt pálmák törzsei.
8. Találsz-e közülük egyet is, aki megmaradt?
9. És a Fáraó, és azok is, akik előtte voltak, és a fejük tetejére állított városok ***(al-mu'tafikat,*** Lót népe városának lakói) bűnt követtek el.
10. Szembeszegültek az Uruk Küldöttével, így Ő pedig növekvő büntetéssel sújtotta őket.
11. Bizony, amikor a víz kilépett medréből *(Noé özönvizekor)*, egy haladó bárkára vittünk benneteket *(emberek)*.
12. Azért, hogy intéssé tegyük ezt a számotokra és minden figyelő fül megérthesse.
13. És midőn megfúvatik a Kürt egy fújással *(az első alkalommal)*.
14. És midőn elmozdíttatik a Föld és a hegyek *(a helyeikről)* és minden porrá omlik egyetlen csapással.
15. Azon a Napon bekövetkezik a Bekövetkező *(al-Wáqi‛ah)*
16. Kettészakad az ég és bizony azon a Napon törékeny lesz.
17. Az Angyalok annak a szélein lesznek. Azon a Napon Urad Trónusát nyolcán hordozzák maguk fölött.
18. Azon a Napon elővezettettek *(az ítéletre)* és egyetlen egy titok sem marad rejtve.
19. Az, akinek írása a jobbjába adatott, így szól: „Íme, olvassátok az írásomat!”
20. Én tudtam *(bizonyos tudással)*, hogy a Számadással szembesülni fogok.
21. És ö ott elégedettséggel telt életben lesz.
22. Magasan lévő Kertben *(a Paradicsomban)*.
23. Amelynek gyümölcsei mélyen alácsüngők *(kézzel könnyen elérhetők)*.
24. Egyetek és igyatok egészséggel azért, amit ti előreküldtetek a magatok számára a korábbi napokban!
25. Ám az, akinek az írása a baljába adatik, az így szól: „Ó, bárcsak meg se kaptam volna az írásomat!”
26. „És bárcsak ne tudnám, mi is a Számadásom!”
27. „És bárcsak a halál lett volna a vég!”
28. „Nem segít rajtam a vagyonom!”
29. „Hatalmam elenyészett.”
30. *(Az mondatik:)* „Ragadjátok meg és bilincseljétek meg!”
31. „Majd a Pokol tüzében égessétek!”
32. „Aztán hetven könyök hosszú láncra verjétek !”
33. Mert nem hitt a Hatalmas Állah­ban.
34. És nem buzdított a szegények táplálására.
35. A mai Napon, nincs hát barátja itt.
36. Sem étele, csak a genny.
37. Csak a bűnösök esznek abból.
38. De nem! Arra esküszöm, amit láttok!
39. És arra is, mit nem láttok!
40. Ez bizony egy nemes Küldött szava *(amit Allahtól hozott el)*!
41. Nem költő szavai ezek! Bizony kevéssé hisztek ti!
42. És nem jós szava ez! Bizony kevéssé hallgattok az intésre!
43. Kinyilatkoztatás ez a Világok Urától.
44. Ha meséket, kitalált történeteket szőtt volna *(Mohamed)* Ellenünk *(a Magasztos Allah ellen)*.
45. Bizony megragadtuk volna öt a jobbjánál fogva.
46. Majd pedig elvágtuk volna az ütőerét.
47. És nincs köztetek senki, aki ezt megakadályozhatta volna.
48. Intés ez az istenfélők számára.
49. Ám tudjuk, hogy vannak közöttetek olyanok, akik hazugságnak tartják ezt.
50. Bizony szomorú vég vár a hitetlenekre!
51. Bizony ez *(a Korán)* maga a nyilvánvaló bizonyosság Igazsága.
52. Magasztald hát a te Hatalmas Urad Nevét!

**70. Al-Ma‛áridzs szúra**

*(Az Emelkedő Fokozatok)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Kérdezett egy kérdező a bizton bekövetkező büntetésről.
2. A hitetlenekről nem lehet azt elhárítani.
3. Allahtól, az Emelkedő Fokozatok Urától származik az.
4. Felemelkednek Hozzá az Angyalok és a *Rúh* *(Gábriel)*, egy napon, amelynek mértéke ötvenezer év.
5. Légy *(Mohamed)* hát türelmes szép türelemmel!
6. Ők úgy vélik, hogy az távol van *(a büntetés)*.
7. Mi úgy véljük közel van az.
8. Azon a Napon az ég olyan lesz, mint a megolvasztott érc.
9. A hegyek pedig hasonlatosak lesznek a kártolt, bolyhozott gyapjúhoz.
10. A barát nem kérdez a közeli jó barátról.
11. Jóllehet látják egymást. A bűnös azt szeretné, bárcsak megválthatná magát annak a Napnak a büntetésétől a fiai által.
12. És házastársával és fivérével.
13. És családjával, amely menedéket adott neki.
14. És mindenkivel, aki a földön található, hogy megmeneküljön.
15. De nem! Ez nem más, mint nagy lánggal égő Tűz.
16. Amely leszakítja *(teljesen leégeti)* a fejbőröket.
17. És azokat hívja, akik hátat fordítottak és arcukat elfordították.
18. És azt, aki csak gyűjtött és *(elrejtve)* felhalmozott.
19. Az ember nyughatatlanul türelmetlennek teremtetett.
20. Ha baj éri, szorongóan elégedetlen lesz.
21. Ha pedig valami jó éri, akkor fukar és megközelíthetetlen.
22. Kivéve az imádkozókat.
23. Akik az imádságukban folyamatosan kitartóak.
24. És akiknek a vagyonában ismert, szabott hányada van.
25. A koldusnak és szűkölködőnek.
26. És azok, akik igaznak tartják az Ítélet Napját.
27. És azok, akik Uruk büntetésétől rettegnek.
28. Bizony, Uruk büntetésétől senki sincs biztonságban.
29. És azok, akik szemérmükkel önmegtartóztatóak
30. Kivéve a feleségeiket és, amit jobbjuk birtokol. Ezért nem szólhatják meg őket.
31. Aki pedig még ennél is többet akar, az bizony túlzásba esik.
32. És azok, akik a rájuk bízott letétek és szerződések gondos őrzői.
33. És azok, akik tanúságtételükben kitartanak.
34. És azok, akik imáikat pontosan betartják.
35. Ők Kertekben *(a Paradicsomban)* lesznek, nagy megbecsülésben.
36. Mi van a hitetlenekkel, hogy *(nyakukat előre nyújtva)* feléd *(Mohamed)* sietnek?
37. Csapatokban, jobbtól is és balról is.
38. Vajon azt kívánja minden ember közülük, hogy a Gyönyörök Kertjébe *(Paradicsom)* vezettessen be?
39. De nem! Mi bizony abból teremtettük meg őket, amit ők is tudnak és ismernek.
40. De nem! Esküszöm a Keletek és Nyugatok Urára! Mi bizony képesek vagyunk.
41. *(Arra,)* Hogy jobbal cseréljük ki őket. Nem előzhet meg ebben Minket senki.
42. Hagyd őket, hadd beszéljenek összevissza és játszadozzanak! Míg nem szembesülnek azzal a Nappal, amelyre ígéretet kaptak.
43. Azzal a Nappal, amidőn a sírokból sietve kelnek ki, mintha áldozati kőhöz sietnének.
44. Szemük ekkor alázatosan lesütve, hitványság borítja el őket. Ez az a Nap, amelyre ígéretet kaptak.

**71. Núh szúra**

*(Noé)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Bizony, Mi elküldtük Núh-ot *(Noét)* a népéhez. (Mondván) „Intsd őket, mielőtt meg eljönne hozzájuk a fájdalmas büntetés!”
2. Így szólt a népéhez: „Ó, népem! Én a ti nyilvánvaló intőtök vagyok!”
3. „Szolgáljátok hát Allahot! Féljétek Őt! És engedelmeskedjetek nekem!”
4. *(Ha ezt teszitek)* „Akkor Ő megbocsátja nektek a bűneitek egy részét, és haladékot ad nektek egy meghatározott időre. De ha elérkezik az Allah által kiszabott határidő, az nem késleltethető. Bárcsak felfognátok!”
5. „Uram!” - szólt. „Hívtam népemet éjjel és nappal!”
6. „De hívásom csak növelte elhúzódásukat *(az Igazságtól)*.”
7. „Akárhányszor csak hívtam őket, hogy Te megbocsáthass nekik, ujjúkat a fülükbe dugták *(hogy ne hallják)*, ruháikkal takarták be magukat. Kitartottak makacs megátalkodottságukban, gőgösen és fennhéjázva viselkedtek.”
8. „Majd nyíltan, fennhangon hívtam őket.”
9. „Ezután nyilvánosan, majd titokban fordultam hozzájuk.”
10. Így szóltam hozzájuk: „Forduljatok bűneitek bocsánatáért az Uratokhoz, mert Ő Megbocsátó!”
11. „Akkor bőven áradó esővel terjeszti ki felettetek az eget.”
12. „És bőségesen ellát benneteket javakkal és fiakkal, kerteket teremt nektek és folyókat.”
13. Mi van veletek, hogy nem remélitek Allah Magasztosságát?
14. Jóllehet fokozatosan *(egymást követő fázisokban)* teremtett benneteket.
15. Vajon nem láttátok-e, hogyan teremtett Allah hét eget egymás fölé?
16. Es közöttük fénnyé tette a Holdat és világító fáklyává a Napot.
17. Allah a földből sarjasztott benneteket.
18. Majd oda térít vissza, hogy újra előhozzon benneteket.
19. Allah szőnyeggé tette számotokra a földet,
20. Hogy annak tágas útjain járhassatok.
21. Núh *(Noé)* mondta: „Uram! Szembeszegültek velem, és azt követték, akinek a vagyona és gyermeke csak a kárát növelte.”
22. „Szörnyű cselt szőttek.”
23. Így szóltak: „Ne hagyjátok el isteneiteket! És ne hagyjátok el Wadd*-*ot, Suwa‛*-*t, Yagút-ot*,* Ya‛úq-ot és Nasr-t!
24. „Sokakat tévútra vezettek. Csak a tévelygésben erősítsd *(Uram)* a vétkeseket!”
25. A bűneik azok, amik miatt a vízbe fojtattak, és a Tűzre vettettek. Ám Allahon kívül nem leltek segítőkre.
26. Es Núh *(Noé)* mondta: „Uram! Ne hagyj a földön egyetlen hitetlent sem!”
27. „Ha meghagyod őket, tévútra vezetik a Te szolgáidat, és nem nemzenek csak bűnös hitetlent.”
28. „Uram! Bocsáss meg nekem és a szüleimnek és mindenkinek, aki hívőként lépett házamba! Bocsáss meg a hívő férfiaknak és a hívő nőknek! A bűnösöket viszont csupán a pusztulásban növeld meg!”

**72. Al-Dzsinn szúra**

*(A Dzsinnek)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Mondd *(Mohamed)*: „Sugallat érkezett hozzám arról, hogy néhány dzsinn odafigyelt, és azt mondták: »Bizony, mi egy csodálatos Koránt hallottunk.«”
2. „Amely az Igaz Útra vezet. Hiszünk benne, és nem társítunk a mi Urunk mellé senkit.”
3. *(Hiszünk abban, hogy)* „Ő -Magasztaltassék Urunk hatalmassága - nem vett maga mellé se társat, se gyereket.”
4. „Egy esztelen közülünk *(a sátán)* szemenszedett hazugságokat mondott Allahról.”
5. „Mi azt gondoltuk, hogy sem ember, sem pedig dzsinn nem fog Allahról hazugságot állítani.”
6. „Voltak olyan férfiak az emberek között, akik a dzsinnek közül való férfiaknál kerestek menedéket. Ám ez csak tovább növelte esztelenségüket.”
7. „És ők úgy gondolták, ahogyan ti is, hogy Allah senkit sem fog feltámasztani.”
8. „Kutattuk az eget, és úgy találtuk, hogy telve van erős őrzőkkel és tűzcsóvákkal.”
9. „Le szoktunk telepedni közel hozzá, hogy hallgassuk. Ám az, aki most akarja hallgatni, azt fogja találni, hogy tűzcsóva leselkedik reá.ˮ
10. „És mi nem tudjuk, vajon rossz határoztatott-e el azokkal szemben, akik a földön vannak, vagy az Uruk jó útra akarta-e vezetni őket?”
11. „Vannak közöttünk jóravalók, és vannak olyanok is, akik nem azok. Más-más utakon jártunk.”
12. „És azt gondoltuk, hogy nem hiúsíthatjuk meg Allah döntéseit a Földön, és azzal sem hiúsíthatunk meg semmit, ha elmenekülünk.”
13. „És miután meghallgattuk az Útmutatást *(a Koránt)*, hittünk benne. Aki pedig hisz az ő Urában, annak nem kell félnie sem veszteségtől, sem pedig igazságtalanságtól.”
14. „Vannak közöttünk muszlimok. És bizony vannak olyanok is, akik nem követik az Igaz Vezetést. Azok pedig, akik alávetették magukat *(muszlimok)*, az Igaz vezetést áhítozzák ”
15. Az Igaz Vezetéstől eltérők pedig a Pokolnak lesznek a tüzelőanyagai.
16. Ha az Igaz Úton maradtak volna, akkor bőséges mennyiségű vízzel *(esővel)* itattuk volna őket,
17. Hogy próbának vessük őket alá. Aki megfeledkezik Ura intéséről, azt fájdalmas büntetésnek veti alá.
18. A leborulási helyek *(maszádzsidu, mecsetek)* kizárólag Allahoz tartoznak. Ne fohászkodjatok hát máshoz!
19. És midőn Allah szolgája *(Mohamed)* felkelt, hogy hozzá fohászkodjon, nagy tömeg csoportosult köré.
20. Mondd *(Mohamed)*: „Én csak és kizárólag az én Uramhoz fohászkodom, és nem társítok mellé senkit.”
21. Mondd: „Nekem nincs a birtokomban a ti megkárosításotok, sem pedig a jó útra való vezérlésetek.”
22. Mondd: „Nem találok senkit, aki Allahhal szemben meg tudna oltalmazni engem. És nem fogok találni senkit, aki jobb menedék lenne, mint Allah.”
23. *(Az én dolgom:)* Az Allahtól származó intés és figyelmeztetés továbbadása, és a küldetések *(betöltése)*. Akik pedig szembeszegülnek Allahhal és az Ő Küldöttével, azoknak a Pokol tüze jut osztályrészül, örökös kínszenvedésül.
24. És majd, ha végül meglátják azt, ami megígértetett nekik, megtudják ki a leggyengébb és legkisebb segítő.
25. Mondd (Mohamed): „Én nem tudom, hogy közel van-e az, amire ígéretet kaptatok, vagy az én Uram egy távolabbi határidőt szab-e annak?”
26. Ő *(a Magasztos Allah)* a Rejtett *(al-gaybu, a láthatatlan)* dolgok Tudója , és Ő nem tálja fel senkinek sem, a titkát.
27. Kivéve, ha egy Küldöttben tetszését leli. Akkor előtte is és mögötte is őrző megy.
28. Hogy megtudja, vajon továbbították-e Uruk küldetését. Ő átfog mindent, ami náluk van és minden dolgot számon tart.

**73. Al-Muzzammil szúra**

*(A Beburkolódzó)*

A Könyörületes *(Ar-Rahmán)* és Irgalmas *(Ar-Rahím)* Allah nevében

* + - 1. Ó, te beburkolódzó *(Mohamed)*!

1. Kelj fel *(imára)* éjjelente, kivéve egy kis részt!
2. A felében, vagy végy el belőle egy keveset!
3. Vagy tégy hozzá! Recitáld *(fennhangon)* szorgalmasan a Koránt!
4. Bizony súlyos Szavakat fogunk lebocsátani rád.
5. Bizony az éjszaka folyamán nagyobb az egyetértés, és igazabb a szó.
6. Bizony neked nappal sok a tennivalód.
7. Említsd meg Urad Nevét, és csak Neki szenteld magad!
8. A napkelet és a napnyugat Ura. Nincs más isten Rajta kívül *(Lá iláha illa Huwá).* Őt fogadd hát támogatóul!
9. Légy hát türelmes azzal szemben, amit mondanak és az illő módon tartsd magad távol tőlük!
10. Hagyj Engem *(egyedül foglalkozni)* azokkal, akik hazugságnak tartják *(az Én Verseimet)*, akik jólétben élnek. Adj nekik egy rövid haladékot!
11. Hiszen bilincsek és tűz van Nálunk,
12. És fojtogató élelem és fájdalmas büntetés.
13. Azon a Napon, midőn a föld és a hegyek megremegnek és a hegyek szétszórt homokdombokká lesznek.
14. Elküldtünk hozzátok egy Küldöttet *(Mohamed)*, hogy tanú legyen ellenetek, ahogyan a Fáraóhoz is elküldtünk egy Küldöttet *(Mózest)*.
15. A Fáraó azonban szembefordult a Küldöttel. Mi ezért kemény büntetéssel illettük őt.
16. Ha hitetlenek vagytok, hogyan menekülhettek egy olyan Naptól, amely ősszé teszi a gyerekeket?
17. Az ég meghasad és beteljesedik az Ő fenyegetése.
18. Intő figyelmeztetés ez. Aki akaija az az Urához veszi útját.
19. A te Urad tudja, hogy te és a veled tartók csoportja az éjszaka kétharmadában, vagy felében, vagy harmadában ébren van. Ám az éj és a nappal hosszát Allah szabja meg. Tudja, hogy nem számoljátok azt és megbocsátóan fordul felétek. Recitáljatok hát a Koránból annyit, amennyire képesek vagytok! Ő tudja, hogy lesznek közöttetek betegek, mások úton lesznek, Allah kegyét keresve, mások Allah Útján hadakoznak. Recitáljátok hát, amire képesek vagytok! Tartsátok meg az imát (*asz-szalátu*), adjátok meg az alamizsnát! És adjatok Allahnak szép kölcsönt! Ami jót előreküldtetek magatoknak, azt jobban és bőkezűbben kapjátok majd vissza Allahtól. Allahtól kérjétek hát a megbocsátást, mert Megbocsátó és Könyörületes.

**74. Al-Mudathir szúra**

*(A Betakaródzó)*

A Könyörületes *(Ar-Rahmán)* és Irgalmas *(Ar-Rahím)* Allah nevében

* + - 1. Ó, te betakaródzó *(Mohamed)*!

1. Kelj fel és ints!
2. És Uradat magasztald!
3. És a ruhádat pedig tisztítsd meg!
4. És a tisztátalanságot kerüld el!
5. És ne adakozz úgy, hogy cserébe többet remélsz!
6. Bs az Uradért légy kitartó!
7. És midőn a Kürt megfúvatik.
8. Az a Nap egy igen nehéz nap lesz.
9. A hitetleneknek nem lesz akkor könnyű.
10. Azzal hagyj Engem *(egyedül foglalkozni)*, akit egyedül valónak teremtettem.
11. Hatalmas vagyont juttattam neki.
12. És mindig vele lévő fiakat.
13. És megkönnyítettem neki az utat.
14. Ám ezután azt akarja, hogy még többet adjak.
15. De nem! Ő szembefordult a Mi Jeleinkkel.
16. Az emelkedővelfogom büntetni.
17. Elgondolkozott és latolgatott.
18. Pusztuljon el! Hogyan latolgatott?
19. És még egyszer, pusztuljon el! Hogyan latolgatott?
20. Majd körülnézett.
21. Majd összevonta szemöldökét, és haragossá vált.
22. Aztán elfordult, és gőgösen viselkedett
23. Aztán így szólt: „Ez nem más, mint pletykaként terjedő, a régiektől fennmaradt varázslat.”
24. „Az csak teremtett ember beszéde.”
25. A Saqar *(a Pokol Tüzének egyik neve)* tüzén fogom őt elégetni.
26. De honnan tudhatod, mi az a Saqar?
27. Nem hagy hátra semmit *(és senkit a bűnösök közül)*, és nem marad utána semmi *(elégetetlenül)*.
28. A bőr megperzselője.
29. Tizenkilenc *(Angyal)* őrzője van.
30. A Pokol Őrzőinek csak Angyalokat tettünk meg. Számukat pedig csak próbatételként szabtuk meg azok számára, akik hitetlenek lettek. Azért, hogy azok, akiknek az Írás adatott, bizonyságot szerezzenek. Azok pedig, akik hisznek gyarapodjanak hitükben. És hogy az írás birtokosait és a Hívőket ne gyötörhesse kétség. Továbbá azért, hogy azok, akiknek szívében betegség lakozik és a hitetlenek, így szólhassanak: „Mit akarhatott Allah ezzel a példázattal?” Allah így vezeti tévelygésbe azt, akit akar, és vezeti az Igaz útra, akit akar. Ám Urad seregeinek számát csak Ő tudja. Intés ez csupán az embereknek.
31. De nem, a Holdra!
32. És az éjszakára midőn az visszahúzódik!
33. És a reggelre midőn az világosodik!
34. Ez bizony az egyik legborzasztóbb *(jel)*.
35. Figyelmeztetésként az embereknek.
36. Azoknak, akik közületek haladni akarnak *(a kegyes cselekedetek végrehajtásában)*, vagy le akarnak maradni *(bűnöket elkövetve)*.
37. Minden lélek annak a záloga, amit megszerzett.
38. Kivéve a jobb birtokosait.
39. Ők majd egymást fogják kérdezgetni a Kertekben *(a Paradicsomban)*.
40. A bűnösökről.
41. Mi vitt benneteket a Saqar***-***ba?
42. Azt mondják: „Nem tallóztunk azok közé, akik imádkoztak.”
43. „És nem adtunk enni a szegényeknek.”
44. „A szószátyárokkal fecserésztünk ”
45. „És hazugságnak tartottuk a Jutalmazás Napját.”
46. „Míg el nem ért bennünket a Bizonyosság.”
47. Ám nem segít rajtuk a közbenjárók közbenjárása.
48. Miért fordulnak hát el a figyelmeztetéstől?
49. Úgy, mintha megriasztott szamarak lennének.
50. Amelyek az oroszlán elől menekülnek.
51. Ám közülük mindenki azt akarja, hogy kiterített lapokat kapjanak.
52. De nem! Nem rettegnek a Túlvilágtól.
53. Bizony intés ez!
54. Aki akarja, az emlékezetébe vési azt.
55. De csak akkor tehetik ezt meg, ha Allah is úgy akarja. Ő az, Akit a istenfélelem és megbocsátás megillet.

**75. Al-Qiyámah szúra**

*(A Feltámadás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Igen! Esküszöm a Feltámadás Napjára!
2. Igen! Esküszöm a *(önmagát)* vádoló leiekre!
3. Vajon azt gondolja-e az ember *(a hitetlen)*, hogy nem fogjuk összegyűjteni a csontjait?
4. De igen! Mi képesek vagyunk még akár arra is, hogy az ujjai hegyét a helyére illesszük.
5. Az ember már előre bűnt követ el.
6. Azt kérdezi: „Mikor lesz a Feltámadás Napja?”
7. És midőn a tekintet megzavarodik.
8. És midőn megfogyatkozik a Hold fénye,
9. És egybegyűjtetik a Nap és a Hold.
10. De azon a Napon az ember így szól: „Hol a menekvés?”
11. De nem, nincs menedék!
12. Azon a Napon csak Uradhoz lesz a visszatérés.
13. Azon a Napon tudomást szerez az ember arról, mit küldött előre és mit hagyott hátra.
14. Sőt az ember világos bizonyíték lesz *(saját)* maga ellen.
15. Még akkor is, ha felsorolja mentségeit.
16. Ne mozgasd azzal a nyelved *(a Koránnal)* csak azért, hogy elsiesd!
17. A Mi feladatunk az, hogy összegyűjtsük és *(az is, hogy Neked adjuk Mohamed)* annak a képességét, hogy recitáld.
18. És ha már Elrecitáltuk azt *(Gábriel által)*, hát kövesd annak *(a Koránnak)* a recitálását!
19. Fzek után a Mi feladatunk az is, hogy megmagyarázzuk.
20. De nem! Ti a tovarohanó *(evilági életet)* szeretitek.
21. És elhanyagoljátok a Túlvilágot.
22. Azon a Napon *(némely)* arcok ragyogóak lesznek.
23. Az Urukra *(a Magasztos Allahra)* tekintenek.
24. Azon a Napon *(némely)* arcok sötéten szomorúak lesznek.
25. Azt gondolnád, hogy szörnyű csapás érte őket.
26. De nem! Mikor eléri *(a lélek, az élet utolsó sóhaja)* a kulcscsontot.
27. Az mondatik akkor: „Ki a gyógyító?”
28. És úgy gondolja, hogy ez már az elválás.
29. És *(a lepelben)* a két lábszár összetekeredik.
30. Azon a Napon az Uradhoz lesz a visszatérés.
31. Hisz ő *(a hitetlen)* nem tartotta igaznak *(a Koránt és Mohamed küldetését)*, és nem imádkozott,
32. De hazugnak tartotta *(a Koránt és Mohamed küldetését)* és elfordult.
33. Majd gőgösen az övéihez vonult.
34. Jaj, neked *(hitetlen)*! *(És még egyszer)* jaj neked!
35. Még egyszer jaj neked és jaj!
36. Vajon azt hiszi az ember, hogy figyelmen kívül hagyjuk?
37. Nem volt-e egy kilövellt spermacsepp?
38. Majd egy vérrög. Majd Allah megteremtette és megformálta.
39. És megteremtette belőle a két emberi nemet, a férfit és a nőt.
40. Nem lenne-e hát képes Ő arra, hogy életre keltse a halottakat?

**76. Al-Inszán szúra**

*(Az Ember)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Vajon nem volt-e az embernek egy olyan időszaka, amikor ő még semmi említésre méltó sem volt?
2. Az embert bizony összevegyített nedvből teremtettük, hogy próbára tegyük. Majd látóvá és hallóvá tettük őt.
3. Mi bizony az Egyenes Útra vezettük, legyen bár hálás, vagy hálátlan.
4. A hitetleneknek pedig láncokat és bilincseket és Tüzet készítettünk elő.
5. Az *(igazhitű)* kegyesek pedig olyan serlegekből fognak inni, amelyben a víz kámforral van vegyítve.
6. Forrás - bőségesen árasztva -, amelyből Allah szolgái isznak.
7. Ők lesznek azok, akik a fogadalmukat betartják, és félnek egy Naptól, amelynek borzalma mindent átfog.
8. Táplálják a szegényeket, árvákat és a rabokat - jóllehet nekik is kedves az.
9. Mi bizony Allah kegyét *(szó szerint: Allah Arcát)* keresve táplálunk benneteket. Nem várunk tőletek sem fizetséget, sem köszönetét.
10. Féljük az Urat, hogy az Ő akaratából egy szomorú, gyászos Nap köszönt ránk.
11. Ám Allah megvédte őket annak a Napnak a szörnyűségétől. Ragyogást és boldogságot adván nékik.
12. Kerttel és selyemmel jutalmazta őket azért, mert állhatatos türelemmel kitartottak.
13. Díványokon fekszenek, nem látnak majd ott sem Napot, sem *(dermesztő)* hideget *(zamharír-t).*
14. A Kert fáinak árnyéka föléjük hajol, gyümölcsei mélyen lecsüngenek.
15. Ezüstből való edények hordáinak körbe, közöttük és qawárír*-* serlegek
16. Ezüstből való qawárír*-* serlegek, amelyeknek ők szabtak mértéket *(vágyaik szerint)*.
17. Gyömbérrel *(zandzsabíl)* kevert vizes kupákból olthatják szomjukat.
18. Egy forrás lesz abban, amelynek neve Szalszabíl.
19. Öröklétű ifjak járnak majd körbe közöttük. Ha meglátnád őket, azt hihetned, szétszórt gyöngyszemek.
20. Ha szétnézel *(a Paradicsomban)* majd újra, gyönyört és hatalmas királyságot látsz ott.
21. Zöld szundusz *(selyem)* és *isztabraq-*ból *(gazdagon arannyal hímzett, brokát)* való ruhákat viselnek ott, és karjukon ezüst karpereceket hordanak. Az Uruk pedig tiszta itallal itatja őket.
22. Ez jár nektek jutalomképpen, és igyekezetetek köszönetét érdemel.
23. Mi pedig leküldtük neked *(Mohamed)* a Koránt kinyilatkoztatás gyanánt.
24. Légy *(Mohamed)* hát türelmes Urad döntésével szemben! És ne engedelmeskedj közülük egy bűnösnek vagy hitetlennek sem!
25. Ám Urad nevét reggel is, este is említsd meg!
26. Éjjel borulj le Előtte, és magasztald Őt éjszaka hosszat!
27. Ezek *(a hitetlenek)* bizony a tovarohanó *(evilági életet)* kedvelik, és maguk mögött egy nehéz napot hagynak.
28. Mi teremtettük és erősítettük meg őket, ám ha úgy akarjuk, hasonlókkal cseréljük ki őket.
29. Figyelmeztetés ez. Aki akarja, az Urához veszi útját.
30. De ti nem akarhatjátok, csak ha Allah is akarja. Mert Ő Mindentudó és Bölcs!
31. Azt enged az Ő kegyelmébe, akit akar. A bűnösöknek pedig fájdalmas büntetést készített.

**77. Al-Murszalát szúra**

*(Az Elküldettek)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Az egymás után elküldöttekre *(Angyalok)*!
2. A szélsebesen száguldó szelekre!
3. A mindent ki terjesztőkre *(midőn a szelek a felhőket és az esőt szétszólják az égen)*!
4. És a különbséget tévő szétválasztókra *(a Korán Versei, amelyek a jót és a rosszat szétválasztják)*!
5. Az intést továbbítókra *(Angyalok)*!
6. Megbocsátásként, vagy figyelmeztetésként.
7. Amire ígéretet kaptatok, az biztosan be fog következni.
8. Midőn a csillagok fényüket elvesztve kihunynak.
9. Midőn az ég meghasad.
10. Midőn a hegyek szétzúzatnak.
11. Midőn a Küldöttek ideje meghatároztatik.
12. Mely Napra tűzettek ki *(halasztattak el ezek a Jelek)*?
13. Az Ítélkezés Napjára.
14. Am honnan tudhatod mi az ítélkezés Napja?
15. Jaj azon a Napon a meghazudtolóknak!
16. Vajon nem pusztítottuk-e el a korábban élt előzőeket?
17. Majd sort kerítettünk az utódaikra is.
18. Mi ekképpen cselekszünk a bűnösökkel.
19. Jaj azon a Napon a meghazudtolóknak!
20. Vajon nem egy alávaló léből teremtettünk-e benneteket?
21. Majd egy biztos helyre tettük.
22. Egy meghatározott időre.
23. Mi rendeltük így! Es mily nagyszerűen határozunk Mi.
24. Jaj azon a Napon a meghazudtolóknak!
25. Vajon nem tettük-e a földet gyülekezőhellyé?
26. Eleveneknek és holtaknak?
27. És magasba törő szilárdan rögzítetteket *(hegyeket)* helyeztünk reá, és édesvízzel itattunk benneteket.
28. Jaj azon a Napon a meghazudtolóknak!
29. *(Az mondatik nekik:)* „Menjetek hát ahhoz, amit meghazudtoltatok!ˮ
30. „Menjetek hát a *(Pokol Tüzének)* három oszlopú árnyékába!”
31. Amely nem árnyékos, és semmit sem segít a lánggal szemben.
32. Amely palota nagyságú szikrákat vet.
33. Olyanok, mintha sárga tevék lennének.
34. Jaj azon a Napon a meghazudtolóknak!
35. Ez az a Nap, amikor nem fognak beszélni.
36. És nem kapnak engedélyt, hogy mentegetőzzenek.
37. Jaj azon a Napon a meghazudtolóknak!
38. Ez az Ítélkezés Napja! Mi összegyűjtöttünk benneteket és a korábban élt elődöket is.
39. Ha van valami fortélyotok, hát próbáljátok meg Ellenem fordítani azt.
40. Jaj azon a Napon a meghazudtolóknak!
41. Bizony az istenfélők árnyékban lesznek, patakok partján.
42. Gyümölcsöktől körülvéve olyanoktól, amilyeneket megkívánnak.
43. Egyetek es igyatok egészséggel azért, amit cselekedtetek.
44. Mi így jutalmazzuk a jóravaló módon cselekvőket *(al-muhszinúna)*.
45. Jaj azon a Napon a meghazudtolóknak!
46. *(Ti hitetlenek pedig:)* Ti pedig csak egyetek es örvendezzetek egy kicsit! Bizony ti bűnösök vagytok.
47. Jaj azon a Napon a meghazudtolóknak!
48. Ha az mondatik nekik: „Hajoljatok meg!” Nem hajolnak meg.
49. Jaj azon a Napon a meghazudtolóknak!
50. Ezután *(a Korán után)* milyen híradásban akarnak ők hinni?

**78. An-Nabá‛ szúra**

*(A Híradás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Miről kérdezgetik ők egymást?
2. A hatalmas híradásról.
3. Amellyel kapcsolatban ők különféle véleményeken vannak.
4. De nem! Majd meg fogják tudni.
5. Még egyszer nem! Majd meg fogják tudni.
6. Vajon nem tettük-e a Földet nyugvóhellyé?
7. A hegyeket pedig *(oszlopokhoz hasonló)* ékekké.
8. És páronként *(férfi, nő)* teremtettünk meg benneteket.
9. És alvásotokat pihenéssé tettük.
10. Az éjszakát pedig köntössé tettük.
11. A nappalt pedig megélhetéssé tettük.
12. Fölétek pedig hét erős *(égboltozatot)* építettünk.
13. És egy fényesen világító lámpást *(a Nap)* készítettünk.
14. A felhőkből pedig bőven áradó vizet bocsátottunk le.
15. Hogy magvakat és növényeket keltsünk általa életre.
16. És burjánzó, dús kerteket.
17. Az Ítélet Napjának bizony kijelölt ideje van.
18. Azon a Napon majdan, mikor megfúvatik a Trombita *(Kürt)* és eljöttök majd seregestől.
19. Megnyittatik majd az ég, amely ekkor csupa ajtó lesz.
20. A hegyek elmozdíttatnak a helyükről, mintha csak délibábok lennének.
21. A Pokol pedig leshellyé fog változni.
22. Az ellenszegülők, a szembefordulok, a zsarnokoskodók lakhelye lesz.
23. Akik mindörökre ott maradnak.
24. Nem kóstolnak majd ott se hideget, se italt.
25. Csak forró vizet és gennyet.
26. Ez a megfelelő fizetségük *(az elkövetett bűnökért)*.
27. Hiszen ők soha nem gondoltak a számadásra.
28. És szemérmetlenül hazugságnak tartották a Mi Jeleinket.
29. Ám Mi mindent feljegyeztünk egy Írásban.
30. Ízleljétek hát meg! Semmi mással sem gyarapítunk benneteket, csak a büntetéssel.
31. Az istenfélőket pedig majd győzelmük helye *(Paradicsom)* várja.
32. Kertek és szőlők.
33. És duzzadó keblű egykorúak.
34. És színültig telt serlegek.
35. Nem hallanak majd ott sem üres fecsegést, sem pedig hazugságot, vagy meghazudtolást.
36. Fizetségképpen a te Uradtól, ajándékként és elszámolásként .
37. Ő az Egek és Föld Ura, a Könyörületes, Akitől nem birtokolhat senki egy szót sem.
38. Azon a Napon, mikor a Lélek *(Dzsibrí, Gábriel)* és az Angyalok sorban állnak, nem beszélhet senki, csak az, akinek a Könyörületes engedélyt adott, és azt mondja, ami helyes és igaz.
39. Az a Nap maga az Igazság! Aki akarja az az Ő Urához tér meg.
40. Bizony Mi egy közeli büntetéstől intettünk benneteket, egy olyan Naptól, amikor az ember megláthatja, hogy mit küldött előre a keze. A hitetlen pedig azt mondja majd akkor: „Ó, bárcsak por lennék!”

**79. An-Názi‛át szúra**

*(A Szakítok)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. A hevesen kiszakítókra *(Angyalok, akik a hitetlenek és bűnösök lelkeit tépik ki)*!
2. És a lágyan kivevőkre *(Angyalok, akik a hívők lelkeit veszik ki óvatosan)*!
3. A szárnyalva tovarohanókra!
4. A túlszárnyalva megelőzőkre *(az Angyalok, akik a jótettek végzésében versengenek)*!
5. És a dolgokat elrendezőkre *(Angyalok)*!
6. Azon a Napon, amikor megremeg a megremegő,
7. Amelyet követni fog a következő.
8. Azon a Napon a szívek hevesen vernek.
9. És a tekintetek alázatosak.
10. Azt fogják mondani: „Talán a korábbi, eredeti állapotunkba vitetünk vissza?
11. Még azt követően is, hogy már szétrágott csontok lettünk.”
12. Azt fogják mondani: „Ez bizony egy káros visszatérés számunkra.”
13. Csak egy kiállás ez *(a második fújásra történő utalás)*!
14. És íme, ők a föld felszínén vannak.
15. Vajon eljutott-e hozzád Múszá *(Mózes)* története?
16. Mikoron hívta, szólította őt Ura, Tuwá megszentelt völgyében.
17. Menj el a fáraóhoz! Bizony ő túlkapást követett el.
18. És mondd: „Hajlandó vagy-e megtisztítani magad?”
19. „Akkor én, az Uradhoz vivő Igaz Útra vezetlek téged, hogy féld Őt.”
20. És megmutatta neki a legnagyobb jelet.
21. Ő *(a fáraó)* azonban meghazudtolt, azt, és továbbra is engedetlen maradt.
22. Majd elfordult és elsietett.
23. Embereket gyűjtött össze és kihirdette.
24. Ezt mondta: „Én vagyok a ti legfőbb uratok.”
25. Allah pedig ezután a Túlvilág és az evilági élet büntetésével sújtotta őt.
26. Bizony intő példa van ebben azok számára, akik félik az Urat.
27. Vajon titeket volt-e nehezebb megteremteni, vagy az Eget, amit Ő épített?
28. Felemelte a boltozatát és *(tökéletesen)* megformálta azt.
29. Sötétté és rejtetté tette éjszakáját, és előhozta nappalát.
30. Ezután a Földet kiterítette.
31. Vizet fakasztott, és legelőket teremtett.
32. A hegyeket szilárdan rögzítette.
33. Mindezt táplálék és használat gyanánt a ti számotokra és a jószágaitoknak.
34. Amikor eljön a nagy *(vagy a legnagyobb)* *Támma* (a Feltámadás Napjának egyik neve) Napja.
35. Azon a Napon az ember vissza fog emlékezni arra, hogy miben serénykedett.
36. És a Pokol látván láthatóvá tétetik annak, aki látja.
37. Ám az, aki túlkapásokra vetemedett,
38. És többre becsülte az evilági életet,
39. Annak a Pokol lesz a lakhelye.
40. Ám az, aki félt attól, hogy majdan az Ura előtt kell állnia, és visszatartotta magát *(és a lelkét)* a vágyaktól,
41. Annak a Paradicsom lesz a lakhelye.
42. Kérdezni fognak téged *(Mohamed)* az eljövendő Óráról. Mikor van annak az eljövetele, rendelt ideje?
43. Mit tudnál te arról említeni?
44. Az Uradnál van annak rendelt ideje.
45. Te *(Mohamed)* csupán intőként szolgálhatsz, azoknak akik félik azt *(az Órát)*.
46. Azon a Napon, amikor meglátják azt, olyan lesz nekik, mintha csak egy estét, vagy a rákövetkező reggelt töltötték volna az életben.

**80. ‛Ábasz szúra**

*(A Homlokát Ráncolta)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Homlokát ráncolta *(Mohamed)*, és hátat fordított.
2. Midőn odajött hozzá a vak ember.
3. És honnan tudhatod? Talán megtisztítja magát,
4. És figyel az intő szóra és használ neki az intés.
5. Ám az, aki pedig önelégült,
6. Ahhoz te figyelemmel fordulsz.
7. És nem törődsz azzal, hogy nem tisztítja meg magát.
8. Ha pedig valaki hozzád siet buzgón.
9. Félve Urát.
10. Arra nem is figyelsz.
11. De nem. Ez *(a Korán)* bizony emlékeztetés.
12. Aki akarja, az emlékezetben tartja azt.
13. Kegyes lapokon őrizve,
14. Amelyek magasztosak és megtisztítottak.
15. Olyan Írnokok *(Angyalok)* kezében,
16. Akik kegyesek és engedelmesen tiszta hitűek.
17. Legyen átkozott az ember! Milyen hitetlen ő.
18. Miből teremtette őt?
19. Egy spermacseppből teremtette és mértéket szabott neki.
20. Majd megkönnyítette az útját.
21. Majd a halálba küldi, és a sírba helyezi őt.
22. Azután - amikor akarja -feltámasztja őt.
23. Nem! Az ember még nem hajtotta végre azt, amit *(Allah)* parancsolt.
24. Figyeljen csak az ember a táplálékára!
25. Bőségesen árasztottuk a vizet.
26. Majd felhasogattuk a Földet.
27. Gabonát érleltünk benne,
28. Szőlőt és takarmánynövényeket,
29. Olajfát és pálmafát.
30. És sűrű növényű kerteket.
31. És gyümölcsöt és legelnivalót.
32. Mindez a ti használatotokra és jószágaitok táplálására.
33. Míg nem elérkezik a Száhha *(a.m. a kiáltás. Ez szintén a Feltámadás Napjának egyik neve)*.
34. Azon a Napon, mikor az ember menekülni fog fivérétől,
35. Az anyjától és az apjától,
36. A féleségétől és fiaitól.
37. Azon a Napon minden embernek meglesz a maga dolga, ami lefoglalja őt.
38. Azon a Napon lesznek majd arcok, amelyek ragyogóan tündöklők.
39. Nevetők és örvendezők.
40. De lesznek arcok azon a Napon, amelyeket por borít be,
41. És sötétség takar el.
42. Ők a hitetlenek, a bűnösök.

**81. At-Takúír szúra**

*(A Nap Felgöngyölítése)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Mikoron a Nap felgöngyöltetik.
2. Midőn a csillagok lezuhannak *(és szétszóratnak)*.
3. Midőn a hegyek elmozdíttatnak *(a helyeikről)*.
4. Midőn a vemhes nősténytevék elhanyagoltatnak.
5. Midőn a vadak összegyűjtetnek.
6. Midőn a tengerek lobogó lánggá változnak.
7. Midőn a lelkek egyesíttetnek *(a korábbi testükkel)*.
8. Midőn az élve eltemetett leánygyermeket megkérdezik:
9. „Milyen bűn miatt ölettél meg?ˮ
10. Midőn a lapok kitéríttetnek.
11. Midőn az Ég széthúzódik.
12. Midőn a Pokol lángra kap.
13. Midőn a Paradicsom közel kerül.
14. Minden egyes lélek tudni fogja, mit hozott magával *(a jó és a rossz tettek közül)*.
15. Nem! Esküszöm a *Hunnasz*-ra!
16. *Al-Dzsawárí*-ra *(a könnyedén tovasietők)* és a Kunnasz-ra.
17. Az éjszakára, mikor beáll.
18. A felsóhajtó reggelre.
19. Bizony egy nemes Küldött Szavai ezek.
20. Akinek erős és megbecsült helye van a Trón Uránál *(Allahnál)*.
21. Akinek *(az Angyalok az egekben)* ott engedelmeskednek.
22. A ti társatokat *(Mohamed)* nem szállta meg a dzsinn.
23. Ő *(Mohamed)* látta őt *(Gábrielt, az ő valódi formájában, amiben Allah őt megteremtette)* a világos látóhatáron.
24. Ő *(Mohamed)* bizony nem tartja vissza *(annak a tudását)*, ami rejtve van.
25. Ezek *(a Korán Versei)*, nem a megkövezendő Sátán szavai.
26. Hová mentek hát?
27. Ez nem más, csupán intés a teremtményeknek.
28. Azoknak, akik az egyenes Utón akarnak járni *(közületek)*.
29. Ám ti csak akkor akarhatjátok, ha úgy akarja Allah, a teremtmények Ura.

**82. Al-Infitáru szúra**

*(A Széthasadás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Amidőn az Ég kettéhasad.
2. És midőn a bolygók szétszóródnak.
3. Midőn a tengerek kiáradnak a medrükből.
4. És a sírok felforgattatnak.
5. Tudni fogja minden egyes lélek, mit küldött előre, és mit késleltetett *(a jó és rossz tettek közül)*.
6. Ó ember! Mi kápráztatott el téged és tett figyelmetlenné a te Nemes Uraddal szemben?
7. Aki megteremtett, majd megformált és arányossá tett téged.
8. Olyan alakban, formában állított össze téged, amilyenben akart.
9. De nem! Ti hazugságnak tartjátok *ad-Dín*-t *(a Feltámadást és az Elszámolás és Jutalmazás Napját)*.
10. Ám fölétek Őrzők *(Angyalok, akik az emberiséggel bízattak meg)* rendeltettek.
11. Tiszteletreméltók. Akik mindent feljegyeznek.
12. És ők tudják, hogy ti mit tesztek.
13. Bizony az igazhitű kegyesek Gyönyörűségben *(a Paradicsomban)* lesznek.
14. Bizony a bűnösök pedig a Pokolban lesznek.
15. Az Ítélet *(a Számonkérés)* Napján pedig ott *(a Pokol tüzében)* fognak sülni.
16. Ők azt nem kerülhetik el.
17. Honnan tudhatod, hogy mi az Ítélet *(a Számonkérés)* Napja?
18. Majd még egyszer: „Honnan tudhatod, hogy mi az ítélet *(a Számonkérés)* Napja?”
19. Azon a Napon, amikor egyetlen lélek sem tehet semmit egy másikért. Azon a Napon a döntés Allahé.

**83. AI-Mutaffifín szúra**

*(Hamisan Merők)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Jaj a hamisan mérőknek!
2. Akik, ha másokkal méretnek a maguk számára, akkor teljes mértéket kérnek.
3. Am ha ők maguk mérnek, vagy szabnak mértéket, akkor károsítanak *(kevesebbet adva)*.
4. Vajon nem gondolnak-e ezek arra, hogy feltámasztatnak.
5. Egy Hatalmas Napra?
6. Azon a Napon majd az emberek a Világok Ura előtt fognak állni.
7. De nem! A bűnösökről szóló könyv a *Szidzsin*-ben van.
8. Am honnan tudhatod mi a *Szidzsin*?
9. Írott Könyv.
10. Jaj, azonban azon a Napon a meghazudtolóknak!
11. Akik hazugságnak tartják a Végső Napot!
12. Ezt a Napot csak a határokat áthágó, bűnös tartja hazugságnak.
13. Ha a Mi Jeleinket recitálják nekik, azt mondják: „Ezek az elődök, az eleink meséi. legendái.ˮ
14. De nem! *Rán* van szívükön mindazon rossz miatt, amit elkövettek.
15. Nem! Azon a Napon ők Uruktól *(azaz az Ő látásától)* elrekesztetnek.
16. Azután a Pokol tűzén sülnek.
17. Majd az mondatik nekik: „Ez az, amit hazugságnak tartottatok.”
18. De nem! Az igazhitűek írása az *‛Illiyyún*-bán van.
19. Ám honnan tudhatod, mi is az az *‛Illiyyún*?
20. Írott Könyv.
21. Tanúsítják azt a közelállók *(az Allahoz közeli Angyalok)*.
22. Bizony, az igazhitű kegyesek gyönyörűségben *(a Paradicsomban)* lesznek.
23. Pamlagokon heverve nézelődnek.
24. Orcájukon felismerheted a gyönyörűség ragyogását.
25. Lepecsételt színborból oltják szomjukat,
26. Amelynek mósusz a pecsétje. Ezért áhítozzanak hát az ezután áhítozók.
27. A *(színborhoz)* hozzákevert víz a *Taszním*-ból való.
28. *(Ez egy)* Forrás, amelyből az Allahoz közelállók isznak.
29. Azok, akik bűnöket követtek el folyton kinevették azokat, akik hisznek.
30. Ha elmentek mellettük, cinkosan egymásra kacsintottak.
31. Mikor családjukhoz tértek haza, gúnyt űzve tértek meg.
32. Ha meglátták őket, így szóltak: „Bizony, tévelygők ők.”
33. Jóllehet nem ők küldettek őrzőként feléjük.
34. Ma azonban a hívők nevetik ki azokat, akik hitetlenkedtek.
35. Pamlagokon heverve nézelődnek.
36. Vajon a hitetlenek nem azért kapták-e a fizetségüket, amit tettek?

**84. Al-Insiqáq szúra**

*(A Szétszakadás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Midőn az Ég széthasad.
2. És *(midőn figyel és)* engedelmeskedik Urának, *(hiszen)* ezt meg kell tennie.
3. Midőn a Föld *(kiterítve)* megnyílik.
4. És kidobva kiveti azt, mi benne van és megürül.
5. És *(figyel és)* engedelmeskedik Urának, *(hiszen)* ezt meg kell tennie.
6. Ó, ember! Minden igyekezeteddel Uradhoz törekszel. És találkozni is fogsz azzal *(a tetteid és cselekedeteid következményével)*.
7. Az pedig, akinek az írása a jobbjába adatik,
8. Az könnyű számadásban részesíttetik,
9. És örvendve tér vissza háza népéhez.
10. Ám az, akinek az írása a háta mögé adatik.
11. Az majd a pusztulásért fog esedezni.
12. És a Pokol tüzében fog égni.
13. *(Hiszen)* Életében a háza népe körében örvendezve élt,
14. Azt gondolva, hogy nem fog visszatérni *(Hozzánk)*.
15. De nem! Az ő Ura figyelemmel kísérte őt.
16. De nem! Esküszöm a vöröslő alkonyra.
17. És az éjszakára, és arra, amit összegűit *(a sötétségében)*.
18. És a Holdra, mikor megtelik.
19. Bizony az egyik állapotból a másikba vitettek *(úgy az evilági létben, mint a Túlvilágon)*.
20. Mi van velük, hogy nem hisznek?
21. És mikor a Koránt recitálják nekik, miért nem borulnak le?۩
22. Sőt, a hitetlenek hazugságnak tartják.
23. De Allah nagyon jól tudja, hogy ők mit rejtenek el *(a jó, vagy a rossz tettekből)*.
24. Hirdess nekik nagyon fájdalmas büntetést!
25. Kivéve azokat, akik hisznek és jótetteket cselekszenek, Nekik soha meg nem szűnő jutalom lesz az osztályrészük.

**85. Al-Burúdzs szúra**

*(A Tornyok)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. A nagy csillagokkal bíró Égre!
2. És a megígért Napra *(a Feltámadás Napja)*!
3. A tanúsítóra *(napra, Péntek)* és a tanúsítottra (napra, ‛Arafát napja, a Zarándoklat 9. napja).
4. Pusztuljanak el az Árok emberei!
5. A tüzelővel megrakott tűzre,
6. Midőn ők rajta és körülötte ülnek.
7. És arra, amit a hívőkkel tettek, ők maguk a tanúk.
8. És csak azért acsarkodtak ellenük, mert hittek a Hatalmas és Magasztalandó Allahban.
9. Akié az Egek és a Föld királysága. És Allah mindenre tanú.
10. Bizony, akik próbára tették a hívő férfiakat és nőket, de azután nem mutattak megbánást, nekik a Pokol büntetése jár, a Pokol Tüzének büntetése.
11. Ám azok, akik hisznek és jótetteket cselekszenek, azoknak Kertek jutnak, amelyek alatt patakok folynak *(a Paradicsomban)*. Ez lesz a nagy győzelem.
12. Urad szigorúsága bizony nagyon kemény.
13. Bizony Ő az, Aki a teremtést elkezdte és majdan meg is ismétli *(a Feltámadás Napján)*.
14. Ő a Megbocsátó és a Szeretetteljes *(az igazhitű, kegyes muszlimokkal szemben)*.
15. A Trónus Ura, a Dicsőséges.
16. Ő az, Aki azt tesz, amit akar.
17. Vajon elért-e hozzád a seregek története?
18. A Fáraóé és Tamúd-é.
19. De nem! Azok, akik hitetlenek, azok a hazugságban maradnak.
20. És Allah bizony hátulról veszi körül őket.
21. Igen! Ez egy Magasztos Korán!
22. Jól őrzött Táblán *(al-Lawhu-l-Mahfúz)*.

**86. At-Táriq szúra**

*(Az Éjszakai Látogató)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Az Égre és az éjszakai látogatóra (at-Táríq, éjszakai fényes csillag)!
2. És honnan tudhatod, mi az az éjszakai látogató?
3. A ragyogóan fénylő csillag.
4. Bizony minden lélek fölött őriző áll.
5. Nézze csak meg az ember miből is teremtetett!
6. Bőven áradó vízből teremtetett,
7. Amely az ágyékból és a bordák közül ered.
8. Bizony Ő (Allah) képes arra, hogy visszahozza őt *(az életbe)*.
9. Azon a Napon, amikor a titkok *(cselekedetek, ima, bojt)* próbára tétetnek.
10. Nem lesz neki sem ereje, sem segítője.
11. Az újra és újra *(esőt)* adó Égre,
12. A *(magvaktól és új hajtásoktól)* fölhasadó Földre.
13. Bizony különbséget tevő Beszéd ez *(a Korán)*,
14. És nem tréfa.
15. Bizony ők cselt vetnek,
16. Ám Én is cselt vetek.
17. Adj haladékot a hitetleneknek, adj csak nekik egy kis haladékot!

**87. Al-‛Alá szúra**

*(A Legmagasztosabb)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Magasztald a te Legmagasztosabb Urad Nevét!
2. Aki *(mindent)* megteremtett és megformázott.
3. Aki mindennek előre megszabta a mértékét, és az igazak útjára vezetett.
4. És, Aki a legelőket keltette életre,
5. Majd azt sötétbarna lehullott levelekké *(azokhoz hasonlóvá)* tette.
6. Elrecitáltatjuk veled (Mohamed - a Koránt) úgy, hogy nem felejted el.
7. Kivéve azt, amit Allah is akar. Mert Ő tudja azt is, ami elhangzott és azt, ami rejtve marad.
8. Megkönnyítjük neked *(Mohamed)* az utat a legkönnyebb felé.
9. Intsél hát, amíg használ az intés.
10. És az, aki féli az ő Urát, figyelni fog az intelemre.
11. Ám a legelkárhozandóbb el fogja kerüli azt.
12. Aki a nagy tűzön fog égni.
13. Nem fog ott meghalni, de élő sem lesz.
14. Boldogulni az fog, aki megtisztítja magát,
15. És megemlékezik az ő Ura Névéről, és elvégzi az imádságot.
16. Ám ti többre becsülitek az evilági létet.
17. De a Túlvilág jobb és maradandóbb.
18. Bizony, ez már a korábbi lapokon is megtalálható.
19. Ibrahim *(Ábrahám)* és Músza *(Mózes)* lapjain.

**88. Al-Gásiya szúra**

*(A Mindent Beborító)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Elért-e hozzád a mindent Beborítónak *(al-ġasiya - Feltámadás lapjának egyik elnevezése)* a történeté?
2. Azon a Napon *(a Feltámadás Napján)* némely arcok *(a hitetleneké)* alázatosak lesznek.
3. Gyötrődve igyekvők és kifáradtak.
4. Forró tűzben fognak égni.
5. Forrásban lévő forrásból kapnak inni.
6. Csak a ḍarí‛ *(keserű, tüskés bokor)* lesz a táplálékuk,
7. Amely nem hizlal, és nem csillapszik tőle az éhség.
8. Azon a Napon, némely arcok gyönyörtől ragyogók lesznek.
9. Amelyek igyekezetüknek örvendeznek
10. Magasan lévő *(vagy magasztos)* Kertben *(a Paradicsomban)*,
11. Amelyben nem hallható értelmetlen, hamis beszéd.
12. Patak folyik abban.
13. Magasra emelt ülőhelyek lesznek abban.
14. Odarakott serlegekkel.
15. Sorba rakott párnák.
16. Kiterített díszes szőnyegek.
17. Vajon nem gondolnak és nem néznek a tevére, hogyan is teremtetett?
18. És az Égre, hogyan emeltetett?
19. És a hegyekre, hogyan állíttattak?
20. És a Földre, hogyan téríttetett ki?
21. Figyelmeztess hát *(Mohamed)*! Hiszen te csak egy figyelmeztető vagy,
22. Nem bírsz hatalommal felettük.
23. Ám az, aki elfordul és hitetlenkedik,
24. Azt Allah a legnagyobb büntetéssel bünteti.
25. Bizony Hozzánk fognak ők visszatérni,
26. És majdan a Mi feladatunk lesz elszámoltatni őket.

**89. Al-Fağr szúra**

*(A Hajnal)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. A hajnalhasadásra
2. És a tíz éjszakára,
3. A párosra és páratlanra *(Allah teremtésében)*.
4. És az éjszakára, midőn elmúlik.
5. Vajon nincs-e eskü ebben az ésszel bírók számára?
6. Talán nem láttad *(Mohamed)*, hogyan cselekedett az Urad *‛Ád*-dal?
7. Az oszlopokkal ellátott *Iram*-mal?
8. Amelyhez hasonló nem teremtetett sehol az országokban.
9. És Tamúd-dal, amely kivájta' a sziklát a völgyben.
10. És a Fáraóval, a karók gazdájával.
11. Akik túlkapásokra vetemedtek az országokban,
12. És megsokszorozták a romlást.
13. Ám Urad rájuk árasztotta a kibontott büntetés ostorát.
14. Bizony a te Urad állandóan Figyelmes *(velük szemben)*.
15. Ám az ember, ha Ura próbának veti alá úgy, hogy nagylelkű és kegyes hozzá, azt mondja majd: „Az Uram kegyes volt velem.”
16. Ám az ember, ha az Ura próbának veti alá úgy, hogy szűkíti az ellátását, azt mondja: „Megalázott az Uram.”
17. De nem! Ti nem vagytok kegyesek az árvával szemben.
18. És nem buzdítotok a szegények táplálására.
19. És mohón faljátok fel az örökséget.
20. És végtelenül szeretitek a vagyont.
21. De nem! Midőn majd a Föld porrá töretik szét.
22. És eljön Urad az Angyalokkal sorban.
23. Azon a Napon előhozatik a Pokol. Azon a Napon hallgatni fog az ember az intésre. De mit használ majd az emlékezés.
24. Azt fogja mondani: „Ó, bárcsak valamit *(jó cselekedeteket)* előre küldtem volna az életem számára!”
25. És azon a Napon senki nem fog úgy büntetni, mint Ő.
26. Hs senki nem fog úgy megbéklyózni, mint Ő.
27. *(Az mondatik a kegyes hívőnek:)* Ó, te megnyugodott lélek!
28. Térj vissza Uradhoz elégedetten, és veled is megelégedve!
29. Lépj be az Én szolgáim közé!
30. És lépj be az Én Paradicsomomba!

**90.Al-Balad szúra**

*(A Város)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Igen! Esküszöm erre a városra *(Mekka)*.
2. És te mentes vagy *(a bűnöktől és megengedett a számodra, hogy büntetést mérj ki a Meghódítása Napján)* ebben a városban.
3. És a nemzőre *(Ádám)* és arra, amit nemzett.
4. Az embert nehézségre teremtettük.
5. Vajon azt gondolja-e, hogy nem bír vele senki?
6. Azt mondja: „Nagyon nagy vagyont költöttem el.”
7. Vajon azt gondolja, nem látta azt senki?
8. Nem adtunk-e neki két szemet?
9. Nyelvet és két ajkat.
10. És nem vezettük-e el a két Út *(a jó és a rossz)* találkozásához?
11. Ám ő nem mert dacolni (nekivágva, legyőzni azt) a meredéllyel.
12. Honnan tudhatnád, mi az a meredély?
13. *(Az nem más, mint:)* Felszabadítani egy rabszolgát,
14. Vagy ételt kínálni egy ínséges napon
15. Egy árva rokonnak,
16. Vagy egy nyomorult szegénynek.
17. És hogy azok közül való legyen, akik hisznek, és egymás lelkére kötik az állhatatosságot és az irgalmasságot.
18. Ők a Jobb Birtokosai *(a Paradicsom lakói)*.
19. Akik azonban tagadják a Mi Jeleinket, ők a bal birtokosai *(a Pokol lakói)*.
20. Fölöttük összezáródó tűz van.

**91. As-Samsz szúra**

*(A Nap)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. A Napra és ragyogó reggelére.
2. A Holdra, amint követi azt.
3. A nappalra, amikor ragyogóvá teszi *(azt a Nap fénye)*.
4. Az éjre, midőn elborítja *(a Napot)*.
5. Az Égre és arra, Aki építette.
6. A Földre és arra. Aki kiterítette.
7. A lélekre és megformálójára.
8. Majd Ő sugallta neki bűnét és istenfélelmét.
9. Bizony boldogulni fog az, ki megtisztítja *(saját magát azáltal, hogy végrehajt mindent, amit a Magasztos Allah parancsolt)*.
10. Bizony csalódni fog az, aki tévútra viszi *(saját magát)*.
11. Tanuld gonoszságában hazugnak tartotta *(a Küldöttet)*.
12. Midőn legkárhozottabbjuk felemelkedett.
13. Allah küldötte mondta neki: „Ügyeljetek Allah nősténytevéjére és annak itatására!ˮ
14. Ám ők hazugnak tartották és elvágtak *(a teve)* inát. Ezért pedig Uruk pusztulást hozott rájuk -bűnük miatt. A területüket a földdel tette egyenlővé.
15. És nem fél *(a Magasztos Allah)* annak következményétől.

**92. Al-Layl szúra**

*(Az Éjszaka)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Az éjszakára midőn mindent beborít.
2. A nappalra midőn fényesen ragyog.
3. És arra, Aki teremtette a hímneműt és a nőneműt.
4. Bizony a ti igyekezetetek *(céljaitok, vágyaitok)* különbözők.
5. Aki ad és féli Istenét *(Allahot)*,
6. És igaznak tartja a Legjobbat,
7. Annak megkönnyítjük a legkönnyebb sorshoz vezető utat.
8. De aki fösvény és öntelt,
9. És hazugságnak tartotta a Legjobbat,
10. Annak megkönnyítjük a legrosszabb sorshoz való jutást.
11. Nem fog neki használni a vagyona, midőn lezuhan.
12. Bizony a Mi feladatunk az útmutatás.
13. És Miénk a Túlvilág és az evilági lét is.
14. Lángoló tűztől *(a Pokol Tüzétől)* óvtalak és intettelek benneteket,
15. Amelyben csak az elkárhozandó fog égni.
16. Aki meghazudtolt és elfordult.
17. De az istenfélő távol áll ettől,
18. Aki odaadja vagyonát, hogy megtisztítsa magát.
19. És nem várja az emberek jutalmát a jótettéért,
20. Csupán Legmagasztosabb Ura arca után vágyakozik.
21. Bizony Ő elégedett lesz *(midőn belép a Paradicsomba)*.

**93. Ad-Duhá szúra**

*(A Reggeli Órák)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. A hajnalra.
2. Az éjszakára, mikor nyugodt.
3. Nem hagyott el téged *(Mohamed)* a te Urad, és nem gyűlölt meg.
4. A Túlvilág bizony jobb neked, mint az evilági élet.
5. Az Urad bizton adni fog neked és megelégedsz.
6. Nem talált-e téged *(Mohamed)* árvának, és adott menedéket?
7. Nem talált-e tévelygőnek, és nem vezetett-e az igaz útra?
8. Nem talált-e szükséget látónak, és gazdagított?
9. Az árvát pedig ne sanyargasd!
10. Azt, aki kér, ne űzd el durván!
11. A te Urad kegyéről viszont buzgón beszélj!

**94. As-Sarh szúra**

*(A Kitárás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Vajon nem tártuk-e ki kebled *(Mohamed)*?
2. És nem vettük-e le rólad a terhed?
3. Amely a hátadat béklyózta meg.
4. És felemeltük híred.
5. Bizony *(minden)* bajjal *(követve azt)* jön a jó.
6. Bizony *(minden)* bajjal *(követve azt)* jön a jó.
7. És ha befejezted, utána újra tovább fáradozz.
8. És csak Urad után vágyódj!

**95. At-Tín szúra**

*(A Fügefa)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. A fügefára és az olajfára.
2. Es a Sínai hegyre.
3. És arra a biztonságos helyre *(Mekka)*.
4. Az embert a legszebb alakban teremtettük.
5. Majd azután az alacsonyak legalacsonyabbikává vetettük vissza *(a Tűzben)*.
6. Kivéve azokat, akik hisznek és jótetteket cselekszenek. Nekik vég nélküli jutalom (a Paradicsom) lesz az osztályrészük.
7. Mi az hát ezek után még, ami arra ösztökélhet, hogy hazugságnak tartsd az. ítéletet *(vagy Jutalmazást, magát a Feltámadás Napját)*?
8. Vajon nem Allahé a legbölcsebb Ítélkező?

**96. Al-‛Alaq**

*(A Vérrög)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Olvass az Urad nevében, Aki megteremtett (minden létezőt).
2. Teremtette az embert egy vérrögből.
3. Olvass! A te Urad a Legkegyesebb.
4. Aki tollal tanított.
5. Tanította az embert arra, amit nem tudott.
6. De nem! Az ember bizony túlkapásokra hajlamos.
7. Önmagát elegendőnek vélve.
8. De Uradhoz lesz a visszatérés.
9. Hogyan vélekedsz (Mohamed) arról, aki megtiltja
10. Egy szolgának, hogy imádkozzon?
11. Úgy véled-e, hogy az igaz úton van?
12. Vagy az istenfélelmet parancsolja meg?
13. Nem, inkább hazugnak tart és elfordul?
14. Vajon nem tudja-e, hogy Allah látja?
15. De nem! Hanem hagyja abba homlokánál fogva vonszoljuk el.
16. Egy hazug, bűnös homloknál fogva.
17. Hívja csak népet *(segítőit)*.
18. Mi majd szólítjuk a *(Pokol)* Őreit *(az-Zabániya)*.
19. Nem, ne engedelmeskedj neki! De borulj le Urad előtt, és közeledj hozzá!۩

**97. Al-Qadr szúra**

*(Az Elrendelés)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Bizony az Elrendelés Éjszakáján *(Laylatu-l-Qadr)* küldtük le azt *(ezt a Koránt)*.
2. De honnan tudhatod, mi az Elrendelés Éjszakája?
3. Az Elrendelés Éjszakája jobb, mint ezer hónap.
4. Mindenféle paranccsal leereszkednek akkor az Angyalok és a Rúh *(a lélek, Gábriel, Ğibril)* Uruk engedelmével.
5. Béke *(és nyugalom)* az, egészen hajnalhasadásig.

**98. Al-Bayyinah szúra**

*(A Világos Bizonyíték)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Azok, akik hitetlenek a Könyv népe és a társítok közül, mindaddig képtelenek elszakadni előző múltjuktól, míg el nem jő hozzájuk a világos bizonyíték.
2. Egy Allahtól érkezett Küldött *(Mohamed)*, aki *(minden hamisságtól)* megtisztított lapokat fog recitálni nekik,
3. Amelyben hiteles és igaz írások vannak.
4. Azok, akiknek a Könyv adatott, csak azután szakadtak csoportokra, miután már eljött hozzájuk a világos bizonyíték.
5. És csak arra kaptak parancsot, hogy tiszta, őszinte hittel szolgálják Allahot, *haníf*-ként, végezzék el az imát, adják meg a *zakát*-ot. Ez a valódi vallás.
6. Mert bizony, akik hitetlenek a Könyv népe és a társítok közül, azok a Pokol tüzében fognak égni, örök időkön át. Ők a legrosszabb teremtmények.
7. Azok pedig, akik hittek és jótetteket cselekedtek, ők a legjobb teremtmények közül valók.
8. Jutalmuk az ő Uruknál van. Éden kertjei lesznek azok, amelyekben folyók folynak és örökké ott fognak időzni. Tetszését leli Allah bennünk, és ők is tetszésüket lelik Benne. Ez pedig annak jár, ki féli Urát.

**99. Az-Zalzalah szúra**

*(A Földrengés)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Ha megrendül a Föld minden rengésével,
2. És a Föld kiveti terhét.
3. És az ember azt kérdezi: „Mi van vele?”
4. Azon a Napon elmondja híreit,
5. Mivel a te Urad sugallatot ad neki.
6. Azon a Napon az emberek egyenként jönnek elő, hogy láttassák velük tetteiket.
7. Aki csak egy porszemnyi jót is tett, az viszont fogja azt látni.
8. Aki pedig csak egy porszemnyi rosszat is tett, az is szembesülni fog azzal.

**100. Al-‛Adiyatu szúra**

*(A Száguldók)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. A horkanva száguldókra,
2. A patájukkal szikrát csiholókra.
3. A reggel támadásra lendülőkre,
4. És eközben port kavarókra,
5. A középre *(egyként)* hatolókra!
6. Az ember bizony hálátlan az ő Urához.
7. És erre ő maga a tanú.
8. És erős benne a javak iránti szeretet.
9. Vajon nem tudja, mikor felfordíttatnak a sírok *(és az emberek feltámasztatnak)*,
10. És világosságra kerül az, ami a keblekben van?
11. Azon a Napon, bizony az ő Uruk ismerni fogja őket.

**101. Al-Qári‛a szúra**

*(Al-Qári‛a)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. *Al-Qári‛a* *(A csapás, a lesújtó Óra, vagyis a Feltámadás Napja)*.
2. Mi a Csapás?
3. Honnan tudhatod, mi a Csapás?
4. Azon a Napon az emberek szétszórt lepkékhez lesznek hasonlóak.
5. A hegyek pedig olyanok lesznek, mint a kártolt, bolyholt gyapjú.
6. Az pedig, akinek mérlege súlyos lesz,
7. Annak örömteli élete lesz.
8. Az pedig, akinek mérlege könnyűnek mutatkozik,
9. Annak az anyja *(azaz a lakhelye)* *háwiya* *(a Pokol lakója lesz)*.
10. Honnan tudhatod, mi is az?
11. Lángoló Tűz.

**102. At-Takatur szúra**

*(A Gyarapodás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Örömmel tölt el benneteket a gyarapodás.
2. Egészen addig, amíg fel nem keresitek a sírotokat *(halálotokig)*.
3. De nem! Meg fogjátok tudni.
4. És még egyszer: nem! Meg fogjátok majd tudni.
5. Nem! Bárcsak biztos tudásotok lenne róla!
6. Látjátok a Poklot.
7. Még egyszer, bizton látjátok azt.
8. Azon a Napon bizonyosan kérdőre vonattok a földi gyönyörökről.

**103. Al-‛Aszr szúra**

*(Az Idő)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Az Időre! *(kora délutánra)*.
2. Bizony az ember kárvallott lesz.
3. Kivéve azokat, akik hisznek, jótetteket cselekszenek, az igazságot és a türelmes kitartást hagyják egymásnak örökül.

**104. Al-Humaza szúra**

*(A Rágalmazók)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Jaj, minden rágalmazónak és gáncsoskodónak.
2. Aki vagyont gyűjtött, és folyton számba vette azt.
3. Azt gondolja talán, hogy a vagyona örök életűvé teszi?
4. De nem. A *Hutama*-ba *(A Pokol egyik neve)* vettetik.
5. De honnan tudhatod, mi az a *Hutama*?
6. Allah meggyújtott tüze,
7. Amely a szívekre kúszik,
8. És bezárul fölöttük,
9. Magasba törő oszlopok *(azaz bilincsekben)* formájában.

**105. Al-Fíl szúra**

*(Az Elefánt)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Vajon nem láttad-e, mit tett és hogyan cselekedett az Urad az elefánt gazdáival?
2. Vajon nem vitte-e cselvetésüket tévútra?
3. És nem küldött-e ellenük *(föléjük)* madársereget,
4. Amelyek agyagkövekkel *(sziğğil)* dobálták meg őket.
5. És olyanná tette őket, mint a megrágott gabonaszár.

**106. Qurays szúra**

*(Qurays)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. A Qurays törzs egyezségéért.
2. A téli és nyári utazást biztosító egyezségéért.
3. Szolgálják hát e Ház *(Kába)* Urát *(a Magasztos Allahot)*!
4. Aki táplálta őket az éhség ellen, és biztonságot nyújtott nekik a félelemmel szemben.

**107. AI-Má‛ún szúra**

*(A Segítségnyújtás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Nem látod-e *(hogyan vélekedsz arról)* azt, aki hazugságnak tartja az ítéletet?
2. Ő az, aki gőgösen elutasítja az árvát,
3. És nem buzdít a szegények táplálására.
4. Majd: Jaj az imádkozóknak,
5. Akik elhanyagolják az imájukat!
6. Akik csak a látszat kedvéért cselekszenek,
7. Ám a segítség nyújtását megtagadják.

**108. Al-Kaútar szúra**

*(Kaútar)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Bizony, a *Kaútar*-t *(folyó neve a Paradicsomban)* adtuk neked.
2. Imádkozz hát az Uradhoz és áldozz!
3. Az ellened fenekedők, bizony elvágatottak lesznek.

**109. Al-Káfírún szúra**

*(A Hitetlenek)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Mondd *(Mohamed)*: „ Ó, ti hitetlenek!”
2. „Nem szolgálom azt, amit ti szolgáltok.”
3. „És ti sem szolgáljátok azt, amit én szolgálok.”
4. „És én sem szolgálom azt, amit ti szolgáltatok.”
5. „És ti nem szolgáljátok azt. Akit én szolgálok.”
6. „Nektek megvan a magatok vallása és nekem is megvan a saját vallásom.”

**110. An-Naszr szúra**

*(A Győzelem)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Midőn eljő Allah Segítsége *(Neked,Mohamed) (és Győzelme)* és a hódítás (Mekkáé).
2. És midőn látod, hogy az emberek tömegestől lépnek be Allah vallásába.
3. Akkor adj hálát Uradnak, és esedezz az Ő bocsánatáért! Mert Ő Megbocsátó.

**111. Al-Maszad szúra**

*(A Pálmarost)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Száradjon le Abú Lahab mindkét keze és pusztuljon ő maga is!
2. Nem segített rajta sem a vagyona, sem pedig az, amit szerzett.
3. Lángoló tűzben fog égni.
4. Feleségével *(együtt)*, aki a tűzifát hordja *(és azt a Próféta* *útjába teszi, hogy ekképpen zaklassa és bántalmazza)*.
5. És a nyakában pálmarostból font kötél lesz.

**112. Al-Ihlász szúra**

*(Az Őszinte Hit)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Mondd: „Ő, Allah az Egyedüli, az Egyetlen!”
2. Allah, aš -Šamadu *(az Úr, Akihez minden teremtmény fordul)*.
3. Nem nemzett és nem nemzetett.
4. És senki és semmi nem hasonló Őhozzá.

**113. Al-Falaq szúra**

*(A Reggel vagy a Hajnalhasadás)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Mondd: „A hajnal Uránál keresek menedéket.”
2. „Annak a rossza elöl, amit teremtett.”
3. „A mindent elborító sötétség rossza elöl,”
4. „A csomókba fújó boszorkányok rossza elöl,”
5. „És az irigykedő rossza elől, ha irigykedik.”

**114. An-Nasz szúra**

*(Az Emberek)*

A Könyörületes *(Ar-Rahmán)* és Irgalmas *(Ar-Rahím)* Allah nevében

1. Mondd: „Az emberek Urához menekülök.ˮ
2. „Az emberek Királyához,”
3. „Az emberek Istenéhez."
4. „A titokban sugalmazók gonoszsága elöl.ˮ
5. „Aki bűnös gondolatokat sugall az emberek kebleibe.”
6. „Akár dzsinn, akár ember.”

**A muszlim életének kulcsfontosságú kérdései**

1. ***Honnan ismeri meg a muszlim hitét és vallását?*** A muszlim hitét és vallását Allah Könyvéből (a Koránból) ismeri meg, és Allah Prófétája (**Allah békéje és áldásai legyenek vele**) hiteles *Szunná*jából[[1]](#footnote-1), aki nem saját vágyaiból beszélt, hanem (ahogy Allah mondja): **„Ez bizony nem más, mint sugallt Sugallat.”** **[A Kegyes Korán értelmezésének fordítása, 53:4]**

Ezt a két forrást úgy kell értelmezni ahogyan a Próféta társai *(szahaba* (**Allah legyen velük elégedett**)*)* és a jámbor elődök is tették.

1. ***Mit tegyenek a muszlimok, ha összekülönböznek?*** A muszlimok az iszlám törvényben keressék kérdéseikre a választ, mert ezt említette Allah Könyve és a Próféta (**Allah békéje és áldásai legyenek vele**) Szunnája. A Magasztos Allah azt mondja: **„(...) Ha vita van közöttetek valamiben azt Allahhoz és a Küldötthöz vigyétek vissza! (...)”** **[A Kegyes Korán értelmezésének fordítása, 4:59]**

A Próféta (**Allah békéje és áldásai legyenek vele**) azt mondta: **„Két dolgot hagyok közöttetek, amelyekhez ha ragaszkodtok, soha nem mentek tévútra: Allah Könyvét és a Prófétájának Szunnáját.” (Muwatta)**

1. ***Melyik az a közösség, amely megmenekül a Feltámadás Napján?*** A Próféta (**Allah békéje és áldásai legyenek vele**) azt mondta: **„(...)»Az Ummám** (népem) **hetvenhárom részre fog szakadni és mind a Pokol tüzébe kerülnek, egyet kivéve.«** Társai megkérdezték: »Melyik az, Ó Allah Küldötte?« Azt felelte: **»Az, amelyik az én és a társaim útját követi.«”** **(Ahmed)**

Tehát az igaz és helyes út a Próféta (**Allah békéje és áldásai legyenek vele**) és társai (**Allah legyen velük elégedett**) útja. Ezért ha valaki meg akar menekülni az Ítéletnapon és arra vágyik, hogy tetteit Allah elfogadja, akkor szigorúan ragaszkodjon a Próféta (**Allah békéje és áldásai legyenek vele**) és társai (**Allah legyen velük elégedett**) útjához, és kerülje el az újításokat a vallási kérdésekben.

1. ***Melyek a jótettek elfogadásának feltételei?*** A jótettek elfogadásának feltételei a következők:

**1)** Helyes hit Allahban, a *Tauhíd* (Egyistenhit) fenntartásával, mert Allah nem fogadja el az olyan ember tetteit, aki *sirket[[2]](#footnote-2)* követ el.

**2)** A szándék tisztasága, hogy a jótetteket kizárólag Allahért tesszük.

**3)** A Próféta (**Allah békéje és áldásai legyenek vele**) példáját követni. Az embernek pontosan úgy kell megtennie tetteit, ahogy a Próféta (**Allah békéje és áldásai legyenek vele**) elmagyarázta. Csak olyan tettekkel szabad Allahot imádni, amelyek külön meg vannak határozva a vallásban.

Ha e három feltétel közül egy is hiányzik, a tett nem elfogadott. A Magasztos Allah azt mondja: **„És Mi sorra vesszük mindazt, ami tetteket elkövettek. Majd szétszórt porszemekké tesszük azokat** (a cselekedeteiket)**.”** **[A Kegyes Korán értelmezésének fordítása, 25:23]**

1. ***Hány szintje van az iszlám vallásnak?*** A vallás egymás feletti fokozatokból áll: az ***iszlám*** (Allahnak való teljes alávetés), utána az ***imán*** (hit), majd az ***ihszán***[[3]](#footnote-3).
2. ***Mi az iszlám és hány pillére van?*** Az ***iszlám*** azt jelenti: alávetés Allahnak a *Tauhídban* való hit által, rendeleteinek betartása a Neki való engedelmesség által, távol maradás a többistenhit és a bálványimádás minden formájától és azoktól, akik ezt teszik.

***Az iszlámnak öt pillére*** van, ahogy a Próféta (**Allah békéje és áldásai legyenek vele**) közlése említi:

**„Az iszlám öt** (pillérre) **épült: tanúsítani, hogy nincs más** (jogosan imádhat) **istenség , Allahon kívül és hogy Mohamed Allah Küldötte *(Lá iláha illa Allah, Muhammad-ur-Raszúl-Ullah)*, elvégezni a az imát (szaláh), befizetni a kötelező adományt (zakáh), elvégezni a zarándoklatot Mekkába (haddzs) és böjtölni Ramadán hónapját.”** **(Al-Bukhári és Muszlim)**

1. ***Mi az „imán”, és hány pillére van?*** Az imán a következő: a szív hite és meggyőződése, a nyelv beszéde és a végtagok cselekedetei. Az imán növekszik a jócselekedetek megtételével és csökken a bűnök elkövetése által. A Magasztos Allah azt mondja: **„(...) hittel gyarapodjanak a hitükben (...)”** **[A Kegyes Korán értelmezésének fordítása, 48:4]**

A Próféta (**Allah békéje és áldásai legyenek vele**) azt mondta: **„Az imánnak több mint hetven ága van: a legmagasabb azt mondani, hogy nincs más** (jogosan imádható) **istenség, Allahon kívül *(Lá iláha illa Allah)*, és a legalacsonyabb eltávolítani egy ártalmas** (tárgyat) **az útról. A szerénység is egy ága az imánnak.”** **(Muszlim)**

Ezt alátámasztja, hogy a muszlimok lelkesedést éreznek a jó tettek időszakaiban (mint a Ramadán és a haddzs), és rosszul érzik magukat, ha bűnt követtek el. A Magasztos Allah azt mondja:

**„(...) Bizony a jótettek megszüntetik a rosszakat (...)” [A Kegyes Korán értelmezésének fordítása, 11:114]**

Az imánnak hat pillére van, ahogy a Próféta (**Allah békéje és áldásai legyenek vele**) mondta: **„Az imán hit Allahban, az angyalaiban, a könyveiben, a küldötteiben, a Feltámadás Napjában és a *Qadar*ban** (Isteni elrendelés) **és mindabban, amit hoz, jót vagy rosszat.”** **(Al-Bukhári)**

1. ***Mit jelent a következő mondat „Lá iláha illa Allah”?*** Ezzel a kijelentéssel tagadjuk, hogy valamilyen más lénynek joga lenne az imádatra Allahon kívül, és kijelentjük, hogy Allah, a Magasztos, Egyedül az, Aki méltó az imádatra.
2. ***Allah velünk van?*** Igen, Allah velünk van tökéletes Tudásával, Hallásával, Látásával, Védelmével, abszolút megértésével, mindenható hatalmával és isteni akaratával. Allah Maga azonban nem része a teremtett világnak, és teremtményei közül semmi sem foglalhatja magába.
3. ***Allahot láthatja a szem?*** A muszlim tudósok egybehangzó véleménye *(idzsmáa)* szerint Allahot nem lehet látni ebben az életben, a hívők azonban látni fogják Őt a Feltámadás Napján és a Paradicsomban is. A Magasztos Allah azt mondja: **„Azon a Napon** *(némely)* **arcok ragyogóak lesznek. ~ Az Urukra** *(a Magasztos Allah­ra)* **tekintenek.”** **[A Kegyes Korán értelmezésének fordítása, 75:22-23]**
4. ***Mi Allah Nevei és Tulajdonságai ismeretének a haszna?*** Az első kötelesség, amelyet Allah előírt az embereknek, hogy ismerjék meg Őt. Ha valóban megismerik a Magasztos Allahot, akkor fogják úgy imádni Őt, ahogy Ő megérdemli. A Magasztos Allah azt mondja: **„Tudnod kell, hogy nincs más isten csak Allah *(Lá iláha illa Allah)!* Kérj hát bocsánatot a bűneidért(...).”** **[A Kegyes Korán értelmezésének fordítása, 47:19]**

Ha az ember eszébe juttatja Allah mindenre kiterjedő kegyelmét, akkor reménykedni fog, ha emlékszik azokra a Tulajdonságaira, hogy szigorúan bünteti az engedetlenséget, ez félelmet kelt benne, és ha elismeri, hogy Ő a kegyek egyedüli Adományozója, ez hálával tölti el. Tehát Allah imádata Nevei és Tulajdonságai által azt jelenti, hogy megtanulni ezeket megfelelően, megérteni jelentésüket és eszerint viselkedni.

Vannak olyanok a tulajdonságok közül, amelyek dicséretre méltóak, ha egy emberben megvannak, mint a tudás, a könyörület, az igazságosság, mások azonban kifogásolhatóak, mint az isteniesség, a dominancia és a büszkeség. Vannak más dicséretreméltó tulajdonságok, amelyeknek elérésére az emberek parancsot kaptak, azonban ezeket soha nem lehet Magasztos Allahnak tulajdonítani, mint a szolgálat, a szükség, az alázat, a fohászkodás és más hasonlók. A legszeretettebb emberi lény Allah előtt az, aki rendelkezik azokkal a tulajdonságokkal, amelyeket Ő szeret, és a leggyűlöltebb ember Allah előtt az, akinek olyan tulajdonságai vannak, amelyeket Ő gyűlöl.

1. ***Melyek Allah legszebb Nevei?*** A Magasztos Allah azt mondja: **„Allahot illetik a Szép Nevek, ezek által fohászkodjatok Hozzá!”** **[A Kegyes Korán értelmezésének fordítása, 7:180]**

A Próféta (**Allah békéje és áldásai legyenek vele**) azt mondta:

**„Allahnak kilencvenkilenc Neve van, száz egy híján, és aki felsorolja őket (kívülről), az a Paradicsomba megy.”** **(Al-Bukhári és Muszlim)**

***A Magasztos Allah gyönyörű neveinek ismerete a következőket jelenti:***

**1)** Megszámolni és megismerni őket és kifejezéseiket. **2)** Megérteni jelentésüket, és azt, amire utalnak. Például, ha valaki tudja, hogy Allah Al-Hakím (a Bölcs), ez magába foglalja, hogy a muszlim minden ügyét Allahra hagyja, mert tudja, hogy az Ő Bölcsessége szerint történnek. Hasonlóképpen, ha tudja, hogy Allah Al-Quddúsz (a Szent), akkor a muszlim hisz abban, hogy Allah mentes minden hiányosságtól. **3)** Hívni Allahot általuk, és ennek két fajtája van: **a)** Dicsőíteni és imádni Allahot e nevek szerint. **b)** Fohászkodni Allahhoz és kérni Őt általuk.

**Allah Nevei és Tulajdonságai**

|  |  |
| --- | --- |
| **Nevei** | **A nevek és a Tulajdonság jelentései** |
| **Allah**  (الله) | **Akit minden imádat megillet.** Ő az egyetlen, Aki méltó minden teremtménye imádatára. Ők alávetik magukat, meghajolnak és leborulnak Előtte, mivel az imádat és szolgálat minden formája Őt illeti meg. |
| **Ar-Rahman**  **(الرَّحْمَـن)** | **A Könyörületes**:Akinek Könyörülete mindent magába foglal, az Adakozó, a Jóságos: Ez egy olyan név, amely jelzi az Ő könyörületének nagyságát, amely átfogja egész teremtett világát. Ez a név egyedül az Övé és tilos bárki másra ezzel a névvel utalni. |
| **Ar-Rahím**  **(الرَّحِيم)** | **Az Irgalmas, a Kegyes**: Aki Irgalmas és megbocsátja a hívőket az evilágon és a Túlvilágon. Az Ő imádatához vezette őket és a Túlvilágon a Paradicsommal fogja őket jutalmazni. |
| **Al-‛Afúw**  **(الْعَفْوُ)** | **A Megbocsátó, a bűnök Eltörlője**: Aki eltávolítja a bűnöket és elnézi őket. Nem bünteti meg szolgáit, még akkor sem, ha megérdemelnék a büntetést. |
| **Al-Ġafúr**  **(الْعَفْوُ)** | **A Megbocsátó**: Aki eltörli szolgái bűneit. Nem fedi fel bűneiket és nem bünteti meg őket bűneik miatt. |
| **Al-Ġaffár**  (الْغَفَّارُ) | **A Bűnbocsátó**: Egy olyan név, amely Allah nagy megbocsátására utal azon szolgái iránt, akik bocsánatát kérik. |
| **Ar-Raúf**  (**الرَّؤوف**) | **A Kegyelmes, a Gyengéd**: Ez a név az irgalmasságából származik. Ez a könyörület legmagasabb foka. Általános, magába foglalja az evilág minden teremtményét, de csak a hívő szolgákat a Túlvilágon. |
| **Al-Halím**  **(الْحَلِيمُ)** | **A Türelmes, a Megóvó**: Aki nem siet megbüntetni szolgáit, bár képes lenne rá. Megbocsát nekik és elnézi bűneiket, ha bocsánatot kérnek Tőle. |
| **At-Tawwáb**  **(التَّوَّابُ)** | **Aki elfogadja a bűnbánatot**: Aki vezeti, azt akit akar szolgái közül arra, hogy bűnbánatot tanúsítsanak, majd elfogadja azt tőlük. |
| **Asz-Szittír**  **السِتِّير))** | **Az Elrejtő**: Aki elrejti szolgái bűneit és nem fedi fel azokat a teremtményei előtt. Azt szereti, ha szolgái elrejtik hibáikat és mások hibáit. Azt is szereti, ha elrejtik intim testrészeiket. |
| **Al-Ġaní**  **(الْغَنِيُّ)** | **A Gazdag, a Teljesen Független, az Önmagában Elégséges**: Akinek nincs szüksége teremtményeire. Ez azért van, mert Ő és az Ő Tulajdonságai tökéletesek. Az egész teremtett világnak szüksége van Rá, az Ő kegyeire és segítségére. |
| **Al-Kárím**  **(الْكَرِيمِ)** | **A Bőkezű, Kegyes, Nemes**: Aki sokat ad. Annak ad, akinek akar, és amit akar, akár kérik, akár nem. Megbocsát az embereknek és elrejti hibáikat. |
| **Al-Ákrám**  **(الأَكْرَمُ)** | **A Kegyes, Bőkezű**: Aki hihetetlenül bőkezű. Nincs Hozzá hasonló ebben, minden jó Tőle származik. Megjutalmazza a hívőket kegyeiből. Nem sietteti megbüntetni azokat, akik elfordulnak, és igazságosan számol el velük. |
| **Al-Wahháb**  (الْوَهَّابُ) | **Az Adó, az Adományozó**: Aki sokat ad ellenszolgáltatás nélkül. Ok nélkül ad és ellát anélkül, hogy kérték volna Őt erre. |
| **Al-Ğawád**  **الجَوَادُ)**) | **A Bőkezű Adakozó, A Jó Adója**: Aki olyan sokat ad teremtményeinek bőkezűsége miatt. A hívők kapják a legnagyobb részt kegyeiből és bőkezűségéből. |
| **Al-Wadúd**  (الْوَدُودُ) | **A Szeretetteljes**: Aki szereti jámbor, hívő szolgáit és közel kerül hozzájuk azáltal, hogy megbocsát nekik és ad nekik kegyeiből. Elégedett velük, elfogadja tetteiket és szeretetett áraszt hű szolgái szívében. |
| **Al-Mu‛tí**  (الْمُعْطِي) | **Az Adományozó**: Aki kincseiből bármit odaad bárkinek, akinek akarja. Jámbor, hívő szolgái kapják ajándékai legjavát. Ő az, Aki mindent megadott teremtményeinek, és Aki megformálta őket. |
| **Al-Wászi’**  (الوَاسِعُ) | **A Bőséges, mindent Átfogó, minden szükséget Kielégítő**: Aki olyan bőséges tulajdonságokkal rendelkezik, hogy senki nem tudja felsorolni kegyeit. Ő Bőséges nagyságában és fennhatóságában, bőségesen adományozza könyörületét és megbocsátását, és bőségesen osztogatja a javakat és a kegyeket. |
| **Al-Muhszin**  (الْمُحسِن) | **A Kiváló, a Jó**: Akinek kiválósága tökéletes lényét, neveit, tulajdonságait és tetteit tekintve. Mindent tökéletesen teremtett és jóságos teremtményeihez. |
| **Ar-Ráziq**  **(الرّازقُ)** | **Az Ellátó, Fenntartó**: Aki mindent biztosít teremtményei számára. Előírta ellátásukat mielőtt megteremtette a világot, és felelősséget vállal ellátásukért, még ha erre várni is kell. |
| **Ar-Razzáq**  **(الرَّزَّاقُ)** | **A Legjobb Ellátó és Fenntartó**: Ez a név utal teremtményei ellátásának nagy mennyiségére. Mindennel ellátja őket még mielőtt kérték volna. Még akkor is ellátja őket, ha engedetlenek Vele. |
| **Al-Latíf**  **(اللَّطِيفُ)** | **A Finom, a Kedves**: Aki ismeri még a legkisebb és legrészletesebb kérdést is. Semmi nincs rejtve Előtte. Szolgáinak jó és hasznos dolgokat ad olyan csatornákon keresztül, amelyek felfedezhetetlenek, ahonnan nem is várják. |
| **Al-Khabír**  **(الْخَبِيرُ)** | **Akinek mindenről tudomása van**: Akinek tudása átfogja a dolgok rejtett és belső részeit ugyanúgy, ahogy külső tulajdonságaikat is. |
| **Al-Fattah**  **(الْفَتَّاحُ)** | **A Megnyitó**: Aki kinyitja, amit akar uralma kincseiből, könyörületéből és ellátásaiból. Mindezt Bölcsessége és Tudása szerint teszi. |
| **Al-‛Alím**  **(الْعَلِيمُ)** | **A mindent Tudó**: Akinek tudása átfogja a külső és a rejtett kérdéseket, a nyíltat és a titkosat, a múltat, jelent és jövőt. Semmi sincs rejtve Előtte. |
| **Al-Barr**  **(الْبَرُ)** | **A Legkedvesebb és Jámbor**: Aki bőségesen adományozza a javakat teremtményeinek. Olyan sokat ad, hogy senki nem tudja megszámlálni vagy számba venni kegyeit. Betartja ígéreteit, megbocsát szolgáinak, védelmezi és támogatja őket. Elfogadja a keveset tőlük és megsokszorozza azt. |
| **Al-Hakím**  **(الْحَكِيمُ)** | **A Bölcs**: Aki a dolgokat megfelelő helyükre teszi. Nincs hiba vagy tökéletlenség abban, amit Ő rendez el (teremtményei ügyeit tekintve) |
| **Al-Hakam**  **(الحَكم)** | **Az Ítélkező**: Aki igazságosan ítél teremtményei között és nem igazságtalan senkivel. Leküldte Könyvét, hogy aszerint lehessen igazságosan ítélkezni az emberek között. |
| **As-Sákir**  **(الشَاكِر)** | **A jó Jutalmazója, a Hálás, a Megköszönő**: Aki megdicséri azokat, akik engedelmesek Neki. Megjutalmazza őket jótetteikért, még akkor is, ha nem tettek sokat. Megjutalmazza azokat, akik hálásak Kegyeiért azáltal, hogy többet ad nekik ebben az életben, és jutalmat ad nekik a Túlvilágon. |
| **As-Sakúr**  **(الشَّكُورُ)** | **A Köszönő**: Aki a kis mennyiségű cselekedetet megnöveszti és megsokasítja szolgái jutalmát. Allah nagyra értékeli, ha szolgái hálásak Neki, megjutalmazza őket és elfogadja istenszolgálatukat. |
| **Al-Dzsamíl**  **الجَمِيل))** | **A Szép**: Aki az abszolút Szépség lényét, neveit, tulajdonságait és tetteit tekintve. Teremtményeiben található minden szépség Tőle származik. |
| **Al-Madzsíd**  **(الْمَجِيدُ)** | **A Fenséges, Dicsőséges**: Övé a büszkeség, a tisztelet, a hatalom és a magasztosság az egekben és a földön. |
| **Al-Walí**  **(الْوَلِيُّ)** | **A Szövetséges, Támogató**: Aki felügyeli teremtményei ügyeit és igazgatja uralmát. Ő a hívő, jámbor szolgái segítője és támogatója. |
| **Al-Hamíd**  **(الْحَمِيدُ)** | **A Dicséretre Méltó**: Akit dicsérnek neveiért, tulajdonságaiért és cselekedeteiért. Ő az, Akinek hálásnak kell lennünk könnyebbség és nehézség idején is. Ő az, Aki mindig méltó a hálára tökéletes tulajdonságai miatt. |
| **Al-Maulá**  **(الْمَوْلَى**) | **A védelmező Barát, Támogató, Segítő**: Aki hívő, jámbor szolgái Ura, Királya, Mestere, támogatója és segítője. |
| **An-Naszír**  **(النَّصِيرُ)** | **A Segítség Adója**: Aki győzelemre segít azt, akit akar. Senki nem győzheti le azt, akit Ő segít, és senki sem segíthet annak, akit Ő elhagy. |
| **Asz-Szamí’**  **(السَّمِيعُ)** | **A mindent Halló**: Akinek hallása átfog mindent, akár titkos, akár nyilvános; minden hangot hall, akár hangos, akár halk. És Ő az, Aki válaszol azoknak, akik hívják Őt. |
| **Al-Baszír**  **(الْبَصِيرُ)** | **A mindent Látó**: Akinek látása átfog mindent a látható és láthatatlan világból, akár rejtett, akár nyilván való, akár nagy, akár kicsi. |
| **As-Sahíd**  **(الشَهِيد)** | **A Tanú**: Aki látja minden teremtményét. Tanúsítja Önmagának, hogy senkinek nincs joga az imádatra, csak Neki, és hogy Ő fenntartja (teremtményeit) igazsággal. Tanúskodik hívői becsületességéről, ha egyedül Őt imádják, és tanúskodik az angyalokról és a küldöttekről. |
| **Ar-Raqíb**  **(الرَّقِيب)** | **A Figyelemmel Kísérő**: Aki figyeli szolgáit és számba veszi tetteiket. Egy pillantás vagy egy gondolat sem jön létre anélkül, hogy Ő ne tudna róla. |
| **Ar-Rafíq**  **(الرَفِيق)** | **A Kedves, a Társ**: Aki Irgalmas cselekedeteiben. Ő, a Magasztos, türelmes, és fokozatosan teremt és rendel el. Szolgáihoz kedvesen és engedékenyen viszonyul, és nem terheli őket többel, mint amit el képesek viselni. Ő, a Magasztos szereti kedves szolgáit. |
| **Al-Qaríb**  **القَرِيب))** | **A Közeli**: Aki közel van mindenkihez Tudásával és Hatalmával. Közel van hívő szolgáihoz Kedvességével és Könyörületével. Mindezzel együtt ugyanakkor Ő a trónja felett van, és nem része teremtett világának. |
| **Al-Mudzsíb**  **(الْمُجِيبُ)** | **A Válaszoló**: Aki válaszol azok fohászára, akik hívják Őt, Tudása és Bölcsessége szerint. |
| **Al-Muqít**  **(المُقِيت)** | **A Tápláló**: Aki megteremtette az ellátásokat, és felelősséget vállal arra, hogy odaadja teremtményeinek. |
| **Al-Haszíb**  **(الحَسِيبُ)** | **Az Elszámoló, Aki Elégséges**: Aki Elégséges szolgái számára mindenben, ami aggasztja őket az evilági és Túlvilági kérdések közül. A hívők nagyobb részt kapnak támogatásából, és számon fogja kérni őket azért, hogy mit csináltak ezen a világon. |
| **Al-Mú’min**  **(الْمُؤْمِين)** | **A biztonság Adója, a Garantáló**: Ő az, Aki megerősítette Küldöttei és követői becsületességét azáltal, hogy tanúsította becsületességüket és bizonyítékokat adott rá. Minden biztonság ebben az életben és a Túlvilágon Tőle származik. Biztonságot ad a hívőknek a Feltámadás Napján az elnyomástól, a büntetéstől és a megrettentéstől. |
| **Al-Mannán**  **الْمَنَّانُ))** | **A Kegyes Adományozó**: Aki sokat ad és ellát. Sok jóval látja el teremtményeit. |
| **At-Tajjib**  **الطَّيِّب))** | **A Jó és Tiszta**: Aki tiszta és mentes minden hiányosságtól és hibától. Ő tökéletes minden szempontból és sok jót ad teremtményeinek. Csak azt fogadja el tetteikből és adakozásukból, ami tiszta, engedélyezett, és őszintén Érte tették. |
| **As-Sáfi**  **(الشافي)** | **A Gyógyító, Az egészség Adományozója**: Aki megtisztítja a szíveket és testeket betegségeikből. Nincs más orvosság szolgáinak kezében, csak az, amit Ő lehetővé tett számukra. A gyógyulás csakis az Ő Kezében van. |
| **Al-Hafíz**  **(الحَفِيظٌ)** | **A Védelmező,**  **A Megőrző**: Aki megvédi és megóvja hívőit és tetteiket kedvességéből. Megvédi teremtményeit és gondoskodik róluk hatalmával. |
| **Al-Wakíl**  **(الْوَكِيلُ)** | **A Bizományos,**  **a Meghatalmazott, a Megbízható**: Aki vállalja a világok ügyei elrendezésének felelősségét. Felelős azért, hogy teremtményeit létrehozza és ellássa őket. A hívők alávetik ügyeiket Neki, mielőtt bármit tesznek. Az Ő segítségét kérik, mikor ellátásukat keresik, és Neki köszönik meg, mikor sikeresek. És elégedettek azzal, amit ad nekik próbatételként. |
| **Al-Khalláq**  **الْخَلاقُ))** | **Aki teremt**: Egy név, amely arra utal, hogy Allah bőségesen teremt. Ő, a Magasztos folyamatosan teremt, ilyen nagyszerű jellemzővel rendelkezik. |
| **Al-Kháliq**  **(الْخَالِقُ)** | **A Teremtő**: Aki teremtett minden teremtményt úgy, ahogy soha nem történt korábban. |
| **Al-Bári**  **(الْبَارِئُ)** | **A Létrehozó, az**  **Alkotó**: Aki létrehozta teremtményeit ahogy Ő elrendelte és meghatározta a semmiből. |
| **Al-Muszawwir**  **(الْمُصَوِّرُ)** | **A Megformázó**: Aki megformálta teremtményeit ahogy akarta Tudása, Bölcsessége és Könyörülete szerint. |
| **Ar-Rabb**  **الرَبّ))** | **Az Úr, a Mester**: Aki teremtményeit lépésről lépésre neveli fel kegyeivel. Táplálja hívő, jámbor szolgáit azzal, ami helyrehozza szíveiket. Ő a Teremtő, a Tulajdonos és a Mester. |
| **Al-‛Azím**  **(الْعَظِيمُ)** | **A Hatalmas**: Aki hatalmasabb mindennél lényét, neveit és tulajdonságait tekintve. Ezért kötelező minden teremtménynek magasztalnia és dicsőítenie Őt. Dicsőíteniük kell parancsolatait és tilalmait. |
| **Al-Qáhir**  **(الْقَاهِرُ)** | **A Domináns, az Ellenállhatatlan**: Aki alávetette szolgáit, teremtményeit alárendelte, és Ő magasan felettük áll. Az Ellenállhatatlan, Akinek minden ember aláveti magát, és Aki előtt minden arc megalázkodik. |
| **Al-Qahhár**  **(الْقَهَّارُ)** | **A Kényszerítő, a Hódító, az Alárendelő**: Jelentése hasonló Al-Qáhir-hoz, de erősebb. |
| **Al-Muhajmin**  **(الْمُهَيْمِنُ)** | **A Fenntartó,** **a Megóvó**: A Fenntartó, aki gondoskodik mindenről, megőriz és átfog mindent. |
| **Al-‛Azíz**  **(الْعَزِيزُ)** | **A Mindenható**: A hatalom és a dicsőség minden aspektusa az Övé. Ereje hatalmas, senki nem képes felülkerekedni Rajta; nincs szüksége senkire; semmi nem mozdul az Ő engedélye nélkül. |
| **Al-Dzsabbár**  **(الْجَبَّارُ)** | **A Kényszerítő, a Helyreállító**: Akinek az akarata megvalósul. Az egész teremtett világ az Ő hatalma alatt van alávetve az Ő nagyságának, az Ő szabályaival összhangban. Meggyógyítja az összetört szíveket, gazdagságot ad a szegénynek, megkönnyíti a nehézségeket és meggyógyítja a betegeket. |
| **Al-Mutakabbir**  (الْمُتَكَبِّرُ) | **Aki Magasztos Nagyságában, Legfelsőbb**: Aki Nagy és felette áll szolgáinak. Ő a Legfelsőbb, és aki ezt állítja magáról, az büntetésben részesül. |
| **Al-Kabír**  (الْكَبِيرُ) | **A Nagy**: Aki Nagy lényét, tulajdonságait és tetteit tekintve. Senki nem nagyobb Nála, és minden Rajta kívül kicsi az Ő nagyságához és fennköltségéhez képest. |
| **Al-Hají**  لحَيِي)) | **A Szerény**: Aki szerény úgy, ahogy Hozzá illik. Szerénysége a bőkezűség, jóság és magasztosság szerénysége. |
| **Al-Hajj**  (الْحَيُّ) | **Az Örökké Élő**: Akinek teljes és folyamatos léte van, amelynek nincs kezdete sem vége. Minden létező élet az Ő létének a hatása. |
| **Al-Qajjúm**  (الْقَيُّومُ) | **A Magában Létező, minden Fenntartója**: Aki fenntartja Önmagát és nincs szüksége teremtményeire. Ő minden Fenntartója az egekben és a földön, és mindennek szüksége van Rá. |
| **Al-Wárith**  (الْوَارِث) | **Az Örökös, minden Öröklője**: Aki megmarad, miután a teremtmények elpusztulnak. Minden Hozzá tér vissza, miután tulajdonosai/lakói elpusztultak. Minden, ami a kezünkben van, azt Allah ránk bízta, de egy nap visszatér Hozzá, a Tulajdonosához. |
| **Ad-Dajján**  (الدَّيَّانُ) | **A Domináns, Király**: Akinek az egész teremtett világ alá van rendelve és alá van vetve. Megjutalmazza szolgáit tetteikért. Ha jót tettek, megsokszorozza a jutalmat, és ha rosszat tettek, akkor megbünteti őket vagy megbocsát nekik. |
| **Al-Malik**  **(الْمَلِكُ)** | **A Király, az Uralkodó**: Aki ellenőrzi a parancsaihoz, tilalmaihoz és hódításához kapcsolódó ügyeket. Ő kezeli teremtményei ügyeit parancsaival és tetteivel. Senki sem segített neki abban, hogy létrehozza vagy igazgassa uralmát. |
| **Al-Málik**  **(الْمَالِكُ)** | **A Tulajdonos, a Mester**: Aki uralma jogos tulajdonosa a kezdetektől. Aki mindent birtokolt, mikor először megteremtette, tehát senki máshoz nem tartoztak, csak Hozzá. És minden az Övé lesz a végső időben, mikor minden elpusztul. |
| **Al-Malík**  **(الْمَليِكُ)** | **A Legfőbb Király**: Egy olyan jelző, amely korlátlan tulajdonosságára utal. Jelentésében nagyobb, mint Al-Málik. |
| **Asz-Szubbúh**  **السُبُّوح))** | **A Dicsőséges**: Aki messze van minden hibától és hiányosságtól, mivel Ő az, Aki rendelkezik az abszolút tökéletesség és szépség tulajdonságaival. |
| **Al-Quddúsz**  **(الْقُدُّوسُ)** | **A Szentséges**: Aki mentes és tiszta minden hiányosságtól és hibától minden tekintetben, mert Ő az Egyetlen, aki méltó az abszolút tökéletesség jellemzőire. Senki sem hasonlítható Hozzá. |
| **Asz-Szalám**  **(السَّلامُ)** | **A Béke, A Béke és Biztonság Adója**: Aki mentes minden hiányosságtól és hibától lényét, neveit, tulajdonságait és tetteit tekintve. Minden béke ezen a világon vagy a Túlvilágon Tőle származik. |
| **Al-Haqq**  **(الْحَقُّ)** | **Az Igazság, A Valóság**: Akiről nincs kétség, sem neveit és tulajdonságait, sem Egyedülvalóságát illetően. Senki más nem méltó az imádatra. |
| **Al-Mubín**  **(الْمُبِينُ)** | **Az Érthető és Önmagában Nyilvánvaló**: Akinek egyedülvalósága, bölcsessége és könyörülete világos. Érthetővé tette az útmutatást szolgáinak, hogy kövessék, és a sötétség útját nyilvánvalóvá tette, hogy elkerüljék. |
| **Al-Qawí**  **(الْقَوِيُّ)** | **Az Erős, a Hatalommal Rendelkező**: Akinek abszolút hatalma és tökéletes akarata van (hogy véghez vigye, amit eldönt). |
| **Al-Matín**  **(الْمَتِينُ)** | **A Szilárd, Erős, Állhatatos**: Aki nagy erővel és képességgel rendelkezik. Nem kerül szembe nehézséggel vagy fáradsággal tettei közben. |
| **Al-Qádir**  **(الْقَادِرُ)** | **A Mindenre Képes**: Aki képes mindent megtenni. Semmi az egekben és a földön nem képes elvenni képességét, és Ő rendelt el mindent. |
| **Al-Qadír**  **الْقَدِيرُ))** | **A Képes, az Alkalmas**: Hasonló Al-Qádir-hoz, de ez mélyebben dicséri Allahot. |
| **Al-Muqtadir**  **(الْمُقْتدِر)** | **A mindent Elhatározó**: Egy név, amely Allah abszolút képességére utal, hogy létrehoz bármit, amit elrendel, az Ő korábbi tudásával összhangban |
| **Al-‛Álí**  **(الْعَلِيُّ)**  **Al-Aálá**  **الأَعْلَى))** | **A Legfelsőbb és Magasztos**: Akié a fenség helyzetét, hatalmát és lényét tekintve. Minden az Ő ellenőrzése és fennhatósága alá tartozik, és semmi sincs Felette. |
| **Al-Muta‛áal**  **(الْمُتَعَالِ)** | **A Magában Magasztos**: Aki fensőbbségének mindenki alá van rendelve. Semmi sincs Felette, hanem minden az Ő hatalma és fennhatósága alá tartozik. |
| **Al-Muqaddim**  **(المُقَدِّمُ)** | **Az Ösztönző**: Aki előhozza a dolgokat és a megfelelő helyre helyezi őket Akaratával és Bölcsességével összhangban. Néhány teremtményét előnyben részesíti másokkal szemben tudása és kegyessége szerint. |
| **Al-Muakhir**  **(المؤخِّرُ)** | **A Késleltető, a Visszatartó**: Aki a a megfelelő helyre helyezi a dolgokat. Meggyorsít, amit akar, és visszatart, amit akar Bölcsessége szerint. Visszatartja szolgái büntetését, hogy visszatérhessenek Hozzá és megbánják a bűneiket. |
| **Al-Musza‛ir**  **الْمُسَعِّرُ))** | **Aki meghatározza az értéket**: Aki megnöveli a dolgok értékét, helyzetét és hatásait, vagy lecsökkenti mindezt. A dolgok értéke Bölcsessége és Tudása szerint növekedhet vagy csökkenhet. |
| **Al-Qábidh**  **(القابضُ)** | **Visszatartó, Korlátozó, Elvevő**: Aki elveszi a lelkeket és visszatartja az ellátást attól, akitől akarja. Mindez összhangban van Bölcsességével és Hatalmával, próbatételként az emberek számára. |
| **Al-Bászit**  **الِبَاسِط))** | **Az Kitáró, Nagylelkű**: Aki kiterjeszti ellátását szolgáinak bőkezűségéből és könyörületéből. Ezt próbatételként teszi Bölcsességével összhangban. Kitárja Kezeit azok bűnbánata előtt, akik gonosz dolgot cselekedtek. |
| **Al-Awwal**  **(الأَوَّلُ)** | **Az Első**: Aki előtt nem volt semmi. Az egész teremtett világ úgy jött létre, hogy Ő megteremtette. Nincs kezdete és vége létezésének. |
| **Al-Ákher**  **(الآَخِرُ)** | **A Végső**: Aki után nincs semmi. Ő az, Aki megmarad, és minden a földön el fog pusztulni, és visszatérni Hozzá. Nincs vége létezésének. |
| **Az-Záher**  **(الظَّاهِرُ)** | **A Nyilvánvaló, a Győzedelmes**: Aki magasan felette áll mindennek, és semmi sem áll Ő felette. Ő ellenőriz mindent és mindent átfog. |
| **Al-Bátin**  **(الْبَاطِنُ)** | **A Rejtett**: Akinél semmi sincs közelebb. Közel van, mindent átfog, ugyanakkor el van rejtve teremtményei szeme elől ezen a világon. |
| **Al-Witr**  **الْوَتْر))** | **Az Egyetlen**: Akinek nincs társa (imádathoz való jogában, stb.); a Páratlan, Akihez semmi sem hasonló. |
| **A**sz**-**Sz**ajjid**  **(السَّيِّدُ)** | **A Mester, a Tulajdonos, Nemes**: Akinek abszolút rendelkezése van teremtményei felett; Ő Uruk és parancsolójuk, és ők az Ő teremtményei és szolgái. |
| **Asz-Szamad**  **(الصَّمَدُ)** | **A mindenben Tökéletes, az Önmagában Elégséges, Akihez mindenki örökké fordul, az Öröké Tartó**: Aki a Mester a legtökéletesebb módon. Az egész teremtett világ Rá van utalva szükségleteik tekintetében, mert nagy szükségük van Rá. Ő etet, de nem eszik. |
| **Al-Wáhid (الْوَاحِدُ)**  **Al-Ahad**  **(الأَحَد)** | **Az Egy, Egyes Számú**: Aki kiváló a tökéletesség minden tekintetében, és senki sem osztozik ebben Vele, és senki sem hasonlít Rá. Ebből következik, hogy Őt kell szolgálni társ állítása nélkül. |
| **Al-Iláh**  **الإِلَـهَ))** | **Aki Méltó minden imádatra**: Akit ténylegesen imádni kell, és aki egyedül méltó arra, hogy imádják, minden más kizárásával. |

1. ***Mi a különbség Allah Nevei és Tulajdonságai között?*** Allah Nevei és Tulajdonságai egyaránt osztoznak abban a tulajdonságban, hogy engedélyezett menedéket kérni általuk és megesküdni velük, de van néhány fontos***különbség***, amelyek közül valók a következők:

**1)** Megengedett fohászkodni Allahhoz valamelyik Neve használatával, vagy elnevezni valakit úgy, hogy egyik Neve szolgája, de ez nem engedélyezett tulajdonságaival. Például el lehet nevezni valakit Abd al-Karím-nak (A Legbőkezűbb Szolgája), de úgy nem, hogy Abd al-Karam (a bőkezűség szolgája). Lehet úgy fohászkodni, hogy „ó, Bőkezű (Karím)!”, de úgy nem, hogy „ó, Allah bőkezűsége (Karam-ja)!”

**2)** A nevekből lehet tulajdonságokat származtatni, de tulajdonságokból nem lehet neveket származtatni. Tehát mondhatjuk, hogy Allah tulajdonsága a rahma (könyörület) Ar-Rahmán (a Könyörületes) nevéből származtatva, de nem mondhatjuk, hogy Ő „al-musztawi” (aki felemelkedik) abból a tulajdonságából, hogy „al-Isztiwáa” (felemelkedett).[[4]](#footnote-4)

**3)** Nem lehet neveket származtatni Allah cselekedeteiből. Tehát nem lehet azt mondani, hogy Allah egyik neve „al-ghádib” (a haragos) arra alapozva, hogy Allah megharagszik. Ugyanakkor tulajdonságokat lehet származtatni tetteiből, így megerősíthetjük, hogy Allah egyik Tulajdonsága a Ghadab (harag), mivel van, hogy megharagszik.

1. ***Mi az Angyalokban való hit?*** Az angyalokban való hit a határozott meggyőződés arról, hogy léteznek, és hogy Allah a Mindenható arra teremtette őket, hogy Őt imádják és véghezvigyék parancsait, ahogy mondta:

**„(...)Ők** *(az angyalok)* **tisztelt szolgák! Nem előzik Őt meg a szóval. Ám az Ő parancsai szerint cselekszenek.” [A Kegyes Korán értelmezésének fordítása, 21:26-27]**

***Az angyalokban való hit magában foglalja a következőket****:*

**1)** Hit létezésükben. **2)** Hit mindazokban, akiknek a nevét ismerjük, mint például *Dzsibríl*ben (Gábrielben). **3)** Hit abban, amit tudunk tulajdonságaikról, például hatalmas termetükről. **4)** Hit hit abban, amit tudunk feladataikról és tetteikről, mint például a Halál Angyalának feladatairól.

1. ***Mi a Korán?*** A Korán Allah Szava, amelynek olvasása istenszolgálat. Ő pontosan úgy mondta, ahogy van, ilyen betűkkel és hangokkal, amelyeket *Dzsibríl* (Allah békéje legyen vele) hallott Tőle, majd átadta Mohamed Prófétának (Allah békéje és áldásai legyenek vele). Hasonlóképpen, minden Isten által kinyilatkoztatott könyv Allah Szava.[[5]](#footnote-5)
2. ***Elégséges számunkra a Korán, Mohamed Próféta*** (Allah békéje és áldásai legyenek vele) ***szunnája nélkül?*** Ez nem megengedett, ahogy a Koránban parancsot kaptunk rá, követnünk kell a Próféta (Allah békéje és áldásai legyenek vele) *szunná*ját is. Allah azt mondja: **„(...)Amit a Küldött** *(Mohamed)* **hozott nektek, azt fogadjátok el, amitől pedig eltiltott benneteket, attól forduljatok el!(...)” [A Kegyes Korán értelmezésének fordítása, 59:7]**

A *szunna* kinyilatkoztatás a Küldöttnek a Korán magyarázatára, és nem lehet megismerni a vallás részleteit, mint például az ima és a böjt leírását a *szunna* nélkül. A Próféta (Allah békéje és áldásai legyenek vele) azt mondta: **„Valóban, megkaptam a Koránt, és vele együtt valami hasonlót** (a Szunnát)**. Valóban, félelmes, hogy** (eljön a nap, amikor) **egy ember, akinek a hasa tele van, fekszik a díványon és azt mondja: »Vegyétek a Koránt egyedül. Tartsátok be, amit ebben találtok, mint törvényes, és tiltsátok be, amit ebben találtok, mint tilalmas«.”** **(Ahmed és Abu Dáwúd)**[[6]](#footnote-6)

1. ***Mi a Küldöttekben való hit?*** A hit a Küldöttekben az a határozott meggyőződés, hogy Allah Küldötteket küldött minden néphez maguk közül (saját törzsükből, nemzetükből, stb.), és ők arra hívták az embereket, hogy egyedül Allahot imádják, ne állítsanak Mellé társakat, hogy ne higgyenek a bálványokban és ne imádjanak másokat. Azt a hitet is jelenti, hogy e Küldöttek mind becsületes, megbízható, helyesen vezetett, nemes, jámbor, szorgalmas, őszinte emberek voltak, akik másokat a helyes Útra vezettek.

Abban is hinni kell, hogy Isten minden Küldötte teljesítette küldetését, átadta az Üzenetet, és hogy ők a legjobb teremtmények, akik soha nem követtek el társítást Allahhal, születésüktől halálukig.

1. ***Melyek a közbenjárás típusai, amelyek a Feltámadás Napján valósulnak meg?*** Több típusú közbenjárás létezik a Feltámadás Napján, ezek közül a legnagyobb a ***Nagy Közbenjárás***, amikor minden ember ötvenezer évig fog várni, hogy megítéltessen. E közbenjárás esetében Mohamed Próféta (**Allah békéje és áldásai legyenek vele**) közben fog járni értük, és megkéri Allahot, hogy kezdődjön el az Ítélkezés. Ez a közbenjárás kizárólagosan, Mohamed Prófétát (**Allah békéje és áldásai legyenek vele**) illeti meg, és erre utal a „dicséretreméltó státusz” *(al-maqám al-mahmúd)*, amelyre ígéretet kapott.[[7]](#footnote-7)

A közbenjárás ***második típusa*** a Paradicsom kapui megnyitásakor esedékes. Az első, aki kérni fogja, hogy kinyissák, Mohamed Próféta (**Allah békéje és áldásai legyenek vele**) lesz (ő lesz az is, aki először belép), majd az első nép, akik bemennek, az ő népe lesz.

A közbenjárás ***harmadik típusa*** bizonyos embercsoportok részére történik, akik a Pokol tüzébe kerültek volna, de ennek köszönhetően nem lépnek oda be.

A közbenjárás ***negyedik típusa*** az engedetlen egyistenhívők *(muwahhidín)* részére lesz, akik bementek a Pokol tüzébe, hogy kikerüljenek onnan.

Az ***ötödik típusú*** közbenjárás bizonyos emberek fokozatainak felemelése a Paradicsomban.

A harmadik, negyedik és ötödik típusú közbenjárás nem kizárólagosan Mohamed Prófétánkat (**Allah békéje és áldásai legyenek vele**) illeti meg, de ő lesz az első, aki megkapja. Őt követően más próféták, angyalok, jó emberek és mártírok is megkapják.

A ***hatodik típusú*** bizonyos csoportokért történő közbenjárás, hogy bemehessenek a Paradicsomba elszámolás nélkül.

A ***hetedik típus*** egyes hitetlenek (Pokolbéli) büntetésének enyhítése lesz. Ilyen lesz Prófétánk (**Allah békéje és áldásai legyenek vele**) közbenjárása nagybátyjáért, Abu Tálibért.

Majd Allah Kegyelme és Könyörülete által, bármilyen közbenjárás nélkül, számtalan ember, akikről csak Allah tudta, hogy egyistenhívőként *(tauhíd)* haltak meg, ki lesznek véve a Pokol tüzéből és a Paradicsomba lesznek helyezve.

1. ***Megengedett segítséget és közbenjárást kérni azoktól, akik még életben vannak?*** Igen, megengedett, és az iszlám szorgalmazza, hogy a muszlimok segítsenek másoknak, ahogy a Magasztos Allah mondja: **„(...)Segítsetek egymást a kegyességben és az isten félelemben!(...)” [A Kegyes Korán értelmezésének fordítása, 5:2]**

A Próféta (**Allah békéje és áldásai legyenek vele**) azt mondta: **„Allah segít a szolgájának, amíg ő segít testvérének.”** **(Muszlim)**

Ami a közbenjárást illeti, annak jutalma nagy. A közbenjárás azt jelenti, hogy az ember közvetítőként közreműködik. Allah azt mondja: **„Aki valami jó dologért jár közben az részt kap abból.(...)” [A Kegyes Korán értelmezésének fordítása, 4:85]**

A Próféta (**Allah békéje és áldásai legyenek vele**) azt mondta:**„Járjatok közben és jutalmat kaptok.”** **(Al-Bukhári)**

Ennek a közbenjárásnak azonban vannak feltételei, hogy megengedett legyen:

**1)** A személy, akitől közbenjárást kérnek, élő kell, hogy legyen, mert a halottaktól való kérés valójában fohászkodás hozzájuk, és ők nem hallják a fohászokat. A Magasztos Allah azt mondja: **„(...)És azok akikhez Helyette fohászkodtok, nem birtokolnak annyi hatalmat sem mint a hártya a datolyamagon. Ha fohászkodtok hozzájuk, nem hallgatják meg a fohászotokat. És ha meg is hallanák, nem felelnének nektek.(...)” [A Kegyes Korán értelmezésének fordítása, 35:13-14]** Hogy fohászkodhat valaki egy halotthoz, mikor a halottnak van szüksége az élők fohászára! A halottnak már nincs lehetősége, hogy cselekedjen, vagy, hogy jutalmat szerezzen, kivéve többek között azt a jutalmat, amely eléri őket az élők fohászain keresztül. A Próféta (Allah békéje és áldásai legyenek vele) azt mondta: **„Amikor Ádám fia meghal, tettei véget érnek, hármat kivéve: a folyamatos adakozás, az olyan tudás, amely továbbra is hasznos és egy jámbor gyermek, aki fohászkodik érte.”(Muszlim) 2)** A közbenjárásnál használt nyelvezet érthető kell, hogy legyen. **3)** A személy, akitől a közbenjárást kérik, jelen kell, hogy legyen. **4)** A dolog, amelyet kérnek, a közbenjáró lehetőségei közt kell, hogy szerepeljen. **5)** Evilági dolgokra kell, hogy korlátozódjon. **6)** A megengedett dolgok közé kell, hogy tartozzon, és ne tartalmazzon ártalmat.

1. ***Hány típusú tawasszul (Allah közelségének keresése) létezik?*** Két típusú *tawasszul* létezik, a megengedett és a tilos. **I.** A megengedett *tawasszul*nak három formája van: **1)** Fohász Allahhoz Nevei és Tulajdonságai említésével; **2)** Fohász Allahhoz az ember jó tetteinek említésével, ahogy a barlangba záródott három ember tette; **3)** Egy jámbor muszlimot, aki él és jelen van, és remélhető, hogy fohásza meghallgattatik, arra kérni, hogy fohászkodjon értünk. **II.** A tilos *tawasszul*nak két formája van: **1)** Allahot kérni a Próféta (Allah békéje és áldásai legyenek vele) *dzsaah-*ja (rangja és státusza) által, vagy valamilyen *wali* (istenfélő, jó ember, gyám) által, mint mikor azt mondják: *„Ó Allah, kérlek Téged a Próféta* (Allah békéje és áldásai legyenek vele) *vagy Husszein* (Allah legyen vele elégedett) *státusza általˮ*, vagy hasonló fohászok. Kétségtelen, hogy a Próféta (Allah békéje és áldásai legyenek vele) státusza Allah előtt nagy, és a jó embereké is. Ugyanakkor a társak, akik a legőszintébben igyekeztek minden eszközzel jócselekedeteket végrehajtani, nem keresték a *tawasszult* a Prófétán keresztül, mikor szárazságtól szenvedtek, pedig a sírja ott volt a közelükben. Ehelyett Al-Abbász (**Allah legyen vele elégedett**) fohásza által keresték a *tawasszul*t, (aki akkor még élt).[[8]](#footnote-8) **2)** A Próféta (**Allah békéje és áldásai legyenek vele**) vagy egy *wali* nevében tett esküvel arra kérni Allahot, hogy megadja, amire az embernek szüksége van. Példa: *„Ó Allah! Abdul Qádir Al-Dzsailánira*[[9]](#footnote-9) *kérlek”*, vagy *„Mohamed Próféta joga által kérlek”*. Ez nem megengedett, mert teremtményekre esküdni[[10]](#footnote-10) teremtményeket kérve nem megengedett. Még inkább tilos, ha a teremtmények nevében tett esküvel Allahot kérjük. Az, hogy egyes emberek engedelmesek voltak Allahnak, nem támaszt semmilyen kötelezettséget Allah részéről.
2. ***Mi az Utolsó Napban való hit?*** Az Utolsó Napban való hit az a szilárd meggyőződés, hogy az Utolsó Nap bizonyosan eljön, és ide tartozik a mindabban való hit, ami a halál után történik. Például: a sír próbatétele, nyugalma és büntetése; a trombita fújása; az egész emberiség feltámadása és hogy megállnak Uruk előtt, a tettek könyveinek kinyitása; a mérleg felállítása (amely megméri a tetteket); a híd (a Pokol tüze felett, amelyen mindenkinek át kell haladni); a Medence (amelyből a Próféta (**Allah békéje és áldásai legyenek vele**) követői fognak inni); a közbenjárás (A Próféta közbenjár az embereknek és saját népének); majd a bejutás a Paradicsomba vagy a Pokolba.
3. ***Melyek az Óra jelei (közvetlenül a Feltámadás Napja előtt)?***A Próféta (**Allah békéje és áldásai legyenek vele**) azt mondta: **„Nem jön (el az Óra), amíg nem láttok tíz jelet, majd (a következőket) említette: a füst, a Daddzsál (Antikrisztus), az Állat, a nap nyugaton kel fel, Jézus, Mária fia** (Allah békéje legyen vele) **lejövetele, Jadzsúdzs és Madzsúdzs (Góg és Magóg), földcsuszamlás három helyen: egy keleten, egy nyugaton és egy az Arab Félszigeten, az utolsó ezek közül, hogy tűz jön Jemen felől, amely az embereket az összegyűjtés helye felé vezeti.”** **(Muszlim)**
4. ***Mi a legnagyobb próbatétel az emberiség számára?*** A Próféta (**Allah békéje és áldásai legyenek vele**) azt mondta: **„Ádám teremtésétől kezdve az Óra eljöveteléig soha nem volt nagyobb próbatétel, mint a *Daddzsál* (Antikrisztus) próbatétele.”** **(Muszlim)**

Ő egy ember, aki az idők végezetekor fog megjelenni. A *„káfir”* (hitetlen) szó lesz a szemei közé írva, amelyet minden hívő el fog tudni olvasni. Egy szemű, a jobb szeme úgy néz ki, mint egy lógó szőlő. Először azt állítja magáról, hogy jó ember, majd, hogy próféta, majd, hogy isten. Elmegy egy adott néphez, hívja őket, és ők megtagadják és elutasítják állításait. Vagyonuk követni fogja őt, majd felkelnek reggel, és úgy találják, hogy semmi nem maradt nekik. Hív másokat, ők felelnek hívására és azt mondják, hogy ő becsületes. Esőt fog parancsolni az égnek és megparancsolja a földnek, hogy hozzon növényeket, és ezek megteszik. Vízzel és tűzzel jön: vize tűz és tüze víz.

A hívőnek menedéket kell keresnie Allahnál ettől a próbatételtől minden ima végén és olvasnia kell a *Kahf szúra* megnyitó sorait még életében, hogy felismerje ezt a próbatételt. Igyekeznie kell, hogy elkerülje a vele való találkozást a próbatételtől félve, mert a Próféta (**Allah békéje és áldásai legyenek vele**) ezt parancsolta nekünk: **„Aki hall a *Daddzsál*ról, az tartsa magát távol tőle. Allahra, egy ember oda fog menni hozzá, azt gondolva magáról, hogy hívő, de végül őt fogja követni, mert olyan kétségeket ébresztett benne.”** **(Abu Dáwúd)**

A Daddzsál negyven napig fog a földön maradni: egy nap ezekből olyan lesz, mint egy év, egy nap olyan, mint egy hónap, egy nap olyan, mint egy hét, majd a többi nap, mint az átlagos napok. Minden helyre el fog jutni, kivéve Mekkát és Medinát. Majd eljön Jézus (**Allah békéje legyen vele**) és megöli őt.

1. ***A Paradicsom és a Pokol most léteznek?*** Igen. A Paradicsomot és a Poklot Allah még az emberek előtt teremtette. A Paradicsom és a Pokol örökké fennmaradnak, és nem szűnnek meg létezni. Könyörületéből Allah teremtett embereket, hogy belépjenek a *Dzsenná*ba (Paradicsomba), és Igazságosságából olyan embereket is teremtett, akik a Pokolba fognak kerülni. Mindenkinek Allah megkönnyíti az útját, hogy oda kerüljön, amire teremtve lett.[[11]](#footnote-11)
2. ***Mit jelent a Qadarban való hit?*** Ez a határozott meggyőződés, hogy minden jó és rossz Allah elrendelése és meghatározása szerint történik, és hogy Allah azt tesz, amit akar. A Próféta (Allah békéje és áldásai legyenek vele) azt mondta: **„Ha Allah meg akarná büntetni az egek és a föld lakóit, megtehetné, és nem lenne igazságtalan velük, és ha könyörületes lenne velük, könyörülete jobb lenne nekik, mint az ők tetteik. Ha az *Uhud* hegye nagyságú aranyat akarnátok költeni Allah útján, nem fogadná el tőletek, csak ha hinnétek a *Qadar*ban, tehát hogy mindaz, ami megtörténik veletek, soha nemkerülhetett volna el titeket, és mindaz, ami elkerült benneteket, az soha nem történhetett volna meg veletek. Ha bármi másban hisztek és úgy haltok meg, a Pokol tüzébe kerültök.”** **(Ahmed)**

**A *Qadar*ban való hit négy dolgot tartalmaz:**

**1)** Hinni abban, hogy Allah tud mindent, a legkisebb részletekig.

**2)** Hinni abban, hogy Allah mindent megírt az Elrendelések Könyvében[[12]](#footnote-12), ahogy a Próféta (Allah békéje és áldásai legyenek vele) mondta:

**„Allah megírta a különböző teremtmények sorsát ötvenezer évvel az előtt, hogy megteremtette az egeket és a földet.”** **(Muszlim)**

**3)** Hinni abban, hogy Allah Akarata be fog teljesülni és semmi sem akadályozhatja ezt meg, és hinni abban, hogy az Ő Képességét semmi nem szüntetheti meg. Amit Allah akar, az lesz, és amit Ő nem akar, az nem lesz.

**4)** Hinni abban, hogy Allah minden Teremtője és Létrehozója, és hogy minden az Ő teremtménye.

1. ***Az embereknek valójában vannak saját képességeik, vágyaik és akaratuk?*** Igen, az emberek rendelkeznek saját akarattal, vággyal és választással, azonban ezek nincsenek kívül a Magasztos Allah Akaratán, ahogy Allah mondja: **„Ám ti csak akkor akarhatjátok, ha úgy akarja Allah, a teremtmények Ura.”** **[A Kegyes Korán értelmezésének fordítása, 81:29]**

A Próféta (Allah békéje és áldásai legyenek vele) azt mondta: **„Tegyetek jót, mert mindenkinek meg van könnyítve az, amire teremtve lett.”** **(Al-Bukhári és Muszlim)**

Allah intelligenciával, hallás és látás képességével áldott meg bennünket, hogy különbséget tehessünk a jó és a rossz között. Feltevődik a következő kérdés: ha egy intelligens ember lopna, és utána azt mondaná, hogy azért lopott, mert Allah ezt írta elő neki, felmentené ez őt? Inkább megbüntetnék, és azt mondanák: *„Allah előírta számodra a büntetést is.”* Nem megengedett a *Qadar*t kifogásként használni, mert ez a hitetlenséghez vezet. A Magasztos Allah azt mondja: **„Azt fogják mondani azok, akik társítottak: »Ha Allah akarta volna nem társítottunk volna, és az apáink sem és nem tiltottunk volna meg semmit.« így hazudtoltak meg azok, akik előttük voltak,(...).”** **[A Kegyes Korán értelmezésének fordítása, 6:148]**

1. ***Mi az ihszán?***A Próféta (**Allah békéje és áldásai legyenek vele**) azt mondta: **„Az, hogy úgy szolgálod Allahot, mintha látnád Őt, és ha nem láthatod, akkor tudd bizonyosan, hogy Ő lát téged.”** **(Muszlim)**

Az *ihszán* a hit három szintje közül a legmagasabb.

1. ***Hány aspektusa van a Tauhídnak?***A *Tauhíd*nak három aspektusa van:

**1) *Tauhíd ar-Rubúbíjja***: Allahnak tulajdonítjuk tetteit, mint a teremtés, ellátás, életet ad, halálba küld, stb. A hitetlenek a Próféta (**Allah békéje és áldásai legyenek vele**) idején hittek a *Tauhíd* ezen aspektusában, még mielőtt a Próféta küldetést kapott.

**2) *Tauhíd al-Ulúhíjja***: Allah kizárólagossága minden istenszolgálati formában, mint ima, eskü, adakozás és mások. Ennek a *Tauhíd*nak a megalapozására küldte el Allah a prófétákat és a kinyilatkoztatott könyveket.

**3) *Tauhíd al Aszmá wasz-Szifát***: Ez az aspektus elismeri, amit Allah és a Prófétája említett Allah Szép Neveiből és Magasztos Tulajdonságaiból anélkül, hogy megváltoztatnánk jelentésüket, értelmetlenné tennénk, e Nevek és Tulajdonságok hogyanján filozofálnánk, vagy Allahot teremtményeihez hasonlítanánk.

1. ***Ki a wali?***A *wali* egy pártfogó, istenfélő, jámbor, jó hívő. A Magasztos Allah azt mondja: **„Bizony Allah szeretett embereinnincs félelem és ők nem szomorkodnak. Akik hittek és istenfélők voltak.” [A Kegyes Korán értelmezésének fordítása, 10:62-63]**

A Próféta (**Allah békéje és áldásai legyenek vele**) azt mondta: **„Valóban, az én *walim* Allah és a jó hívők.”** **(Al-Bukhári és Muszlim)**

1. ***Mi a kötelességünk a Próféta* *társaival kapcsolatban?*** Kötelességünk irántuk, hogy szeressük őket, elégedettek legyünk velük, kérjük Allahot, hogy legyen velük elégedett, és tiszta legyen a szívünk irántuk. Vissza kell tartanunk nyelvünket attól, hogy rosszat mondjunk róluk, hirdetnünk kell erényeiket és érdemeiket, és vissza kell tartanunk magunkat attól, hogy emlegessük hibáikat, vagy a közöttük megesett vitákat.

A társak nem voltak tévedhetetlenek, és lehetséges, hogy követtek el hibákat, azonban képességeik legjobbja szerint hozták döntéseiket. Kétszeres jutalmat fognak kapni azokért a döntéseikért, amelyek helyesek voltak, és egy jutalmat azért, ha tévedtek.[[13]](#footnote-13) Igyekeztek helyesen ítélni, ezért hibáik megbocsáttattak.

Számos erényük eltörli a hibáikat, amelyeket esetleg elkövettek. A legjobbak közülük a következő tíz (akik a Paradicsom jó hírét kapták): Abu Bakr, Omár, Othmán, Ali, utánuk Talha, Az-Zubair bin Al-Awwám, Szad bin Abi Waqqasz, Abdur Rahman bin Auf, Szaíd bin Zaid és Abu Obaidah bin Al-Dzsarrah. Majd akik harcoltak a *Badri* csatában a kivándorlók *(muhádzsirún)* és a segítők *(anszár)* közül, majd a többi kivándorló. Majd a többi *anszár* és a többi társ. A Próféta (**Allah békéje és áldásai legyenek vele**) azt mondta: **„Ne mondjatok rosszat társaimról, mert Arra esküszöm, Akinek a Kezeiben van a lelkem, ha bármelyikőtök annyi aranyat költene, mint az Uhud, az nem érne fel annyival, mint egyikük marka, vagy akár annak a fele.”** **(Al-Bukhári és Muszlim)**

Azt is mondta (Allah békéje és áldásai legyenek vele):**„Aki rosszat mond társaimról, Allah, az angyalok és az emberek átka legyen rajta.”** **(At-Tabaráni)**

1. ***Túlzásba kell vinnünk a Küldött*** (Allah békéje és áldásai legyenek vele) ***dicséretét azon felül, amit Allah neki szánt?*** Mohamed Próféta (Allah békéje és áldásai legyenek vele) kétségtelenül a legjobb és legnemesebb minden teremtmény közül. Nem megengedett azonban túllépni a határokat dicséretében, ahogy a keresztények tették Jézus (Allah békéje legyen vele), Mária fia esetében, mert a Próféta (Allah békéje és áldásai legyenek vele) megtiltotta ezt nekünk. Azt mondta: **„Ne vigyétek túlzásba a dicséretemet, ahogy a keresztények tették (Jézussal) Mária fiával, mert én csupán Allah szolgája vagyok, ezért mondjátok: »Allah szolgája és Küldötte«.”** **(Al-Bukhári)**
2. ***A Könyv népe (zsidók és keresztények) hívők vagy nem?*** A zsidók, keresztények és a más vallások követői hitetlenek, még akkor is ha az a vallást amit követnek isteni eredetű. Aki aki nem hagyja el a vallását Mohamed Próféta (**Allah békéje és áldásai legyenek vele**) eljövetele után, és nem lesz muszlim tudnia kell, hogy: **„Aki az Iszlám helyett más vallás után vágyakozik, az attól nem fogadtatik el. Es az a Túlvilágon bizony a kárvallottak közé fog tartózni.ˮ [A Kegyes Korán értelmezésének fordítása, 3:85]**

Ha egy muszlim nem hisz abban, hogy ők hitetlenek, akkor ő, a maga során, is hitetlen (kilép az iszlám köréből), mert ez azt jelenti, hogy kételkedik Allah és az Ő Prófétája szavában. A Magasztos Allah azt mondja: **„Az pedig, aki megtagadja azt** *(a Koránt)* **a pártok***(keresztények, zsidó és nem muszlim arab törzsek, különböző csoportosulásai)* **közül annak a Tűz a megígért helye. Ne legyen kétséged felőle! Ez az Uradtól származó igazság! Ám a legtöbb ember nem hisz.ˮ [A Kegyes Korán értelmezésének fordítása, 11:17]**

Mohamed Próféta (**Allah békéje és áldásai legyenek vele**) azt mondta: **„**(Esküszöm) **Arra Akinek a Kezében van Mohamednek a lelke! Bárki hallott rólam ebből a nemzetből, a zsidók vagy a keresztények közül, de nem hisz abban amivel küldve voltam és ebben az állapotban** (hitetlen) **hal meg, a Tűz lakói között lesz.ˮ (Muszlim)**

1. ***Megengedett az igazságtalanság a nem muszlimokkal szemben?***Az igazságtalanság tilos. A Magasztos Allah azt mondja: **„Allah megparancsolja nektek az igazságosságot és a kegyes cselekvést (...)ˮ [A Kegyes Korán értelmezésének fordítása, 16:90]** A Próféta (**Allah békéje és áldásai legyenek vele**) egy *hadíth qudsziban*[[14]](#footnote-14) azt mondta, hogy a Magasztos Allah azt mondta: **„Valóban, Én megtiltottam Magamnak az igazságtalanságot, és tilalmassá tettem a szolgáim közt is, ezért ne legyetek igazságtalanok egymással.”** **(Muszlim)**

Mohamed Próféta (**Allah békéje és áldásai legyenek vele**) azt kérdezte: **„»Tudjátok ki a csődbe jutott?«** Azt felelték a társai: »Az a csődbe jutott, akinek se dirhámja (pénze) se holmija.« Azt mondta Allah Küldötte: **»Az a csődbe jutott nemzetemből, aki a Feltámadás Napjára imádkozással, böjtöléssel és zakáttal érkezik, de közben ezt megsértette, azt megrágalmazta, emennek a vagyonát habzsolta fel, amannak a vérét ontotta ki, amazt pedig megverte. Ezért adnia kell jótetteiből mindenkinek, akinek sérelmet okozott. Ha pedig elfogytak jótettei mielőtt kiegyenlíthette volna tartozását, akkor elvétetik azok rossztetteiből és megterheltetik azzal, majd a Tűzbe helyezik őt.«”** **(Muszlim)**

1. ***Mi a bidáah***[[15]](#footnote-15)***?*** Ibn Radzsab (**Allah legyen könyörületes vele**) azt mondta: *„A bidáah bármi olyan dolog, amelyet bevezettek, de nincs bizonyíték az iszlám jogi rendszerében, ami érvényességét igazolná.”*

Mindaz, amelynek igazolására van törvény az iszlám törvénykezésben, az nem újítás vallási értelemben, még ha nyelvészetileg *bidáah*nak (újításnak) is nevezik.

1. ***Van olyan a vallásban, hogy jó bidáah vagy rossz bidáah?*** A Korán és a *szunna* nem igazolja a vallási újításokat *(bidáah)*, tehát az olyan dolgokat, amelyeket bevezettek a vallásba, de nem rendelkeznek érvényes bizonyítékkal az iszlám törvénykezés szerint.

A Próféta (**Allah békéje és áldásai legyenek vele**) azt mondta: **„Aki egy olyan dolgot tesz, amely nem összeegyeztethető a mi ügyünkkel (iszlám), attól az nem fogadtatik el.” (Al-Bukhári és Muszlim)**

Azt is mondta: **„Minden olyan dolog, amelynek nem volt előzménye az iszlámban *bidáah*, és minden *bidáah* eltévelyedés.”** **(Abu Dáwúd)**

Imám Malik (**Allah legyen könyörületes vele**) azt mondta a vallási újításokról: *„Aki új dolgot vezet be a vallásba, az ezzel azt mondja, hogy Mohamed* (**Allah békéje és áldásai legyenek vele**) *nem közvetítette megfelelően az iszlám üzenetét, mert a Magasztos Allah azt mondja:* **„(...)Engem féljetek! A mai napon teljessé tettem a számotokra a vallásotokat és kiteljesítettem rátok az Én kegyelmemet.(...)” [A Kegyes Korán értelmezésének fordítása, 5:3]**

Van néhány *hadíth*, amelyek dicsérik az újítást nyelvészeti értelemben. Az újítások, amelyekről ezek a közlések szólnak, olyan istenszolgálati cselekedetekre utalnak, amelyek eredetileg a muszlimok gyakorlata volt, de később felhagytak vele. A Próféta (**Allah békéje és áldásai legyenek vele**) bátorított minket arra, hogy emlékeztessük az embereket ezekre az érvényes istenszolgálatokra, ahogy a *hadíth* említi: **„Aki visszahelyez az iszlámba valamilyen jó gyakorlatot, az megkapja annak jutalmát, és azok jutalmát is, akik követik őt anélkül, hogy az ő jutalmuk csökkenne.”** **(Muszlim)**

Ezt jelenti Omár (Allah legyen vele elégedett) mondása: *„Milyen jó újítás ez!”*

Az újítás, amire Omár (**Allah legyen vele elégedett**) utalt, a *tarawih* ima volt. Ez már korábban el lett rendelve, mivel a Próféta (**Allah békéje és áldásai legyenek vele**) ösztönözte az embereket, hogy imádkozzák, és ő maga is elvégezte közösségben három napig. Ezek után azonban abbahagyta, mert félt, hogy az emberek azt fogják hinni, hogy kötelező. Majd Omár idején (**Allah legyen vele elégedett**) ismét hívták az embereket, és közösségben imádkozták.

1. ***Hány féle nifáq*** *(képmutatás)* ***létezik?*** Két féle képmutatás van:

**1) hitbeli képmutatás (nagyobb képmutatás)**, ez a hit külső kimutatása, miközben az ember valójában elrejti hitetlenségét. Ha valaki ebben a fajta képmutatásban hal meg, akkor a hitetlenség állapotában hal meg. A Magasztos Allah azt mondja: **„Bizony a képmutatók a Tűz legmélységesebb mélyén lesznek. És nem találsz nekik segítőt.” [A Kegyes Korán értelmezésének fordítása, 4:145]**

***Ebben a kategóriába tartozó képmutatók néhány tulajdonsága:*** be akarják csapni Allahot és a hívőket; gúnyolják és kicsúfolják őket; győzelemre segítik az ellenséget a hívőkkel szemben, és az evilági jutalmat keresik jótetteikért, nem a Túlvilágit.

**2) tettbeli képmutatás (kisebb képmutatás)**, ez veszélyes, mert nagyobb képmutatáshoz vezethet, ha az ember nem bánja meg.

***Ebben a kategóriába tartozó képmutatók néhány tulajdonsága:*** ha beszélnek, hazudnak; ha ígéretet tesznek, megszegik; ha vitatkoznak, sértegetnek; ha megesküsznek, megszegik; és ha megbízzák őket valamivel, megbízhatatlannak bizonyultak.

Ezért féltek a Próféta társai (**Allah legyen velük elégedett**) a kisebb képmutatás jellemzőitől.   
Ibn Abi Mulaika (**Allah legyen könyörületes vele**) közölte: *„Találkoztam harminc társával a Prófétának* (**Allah békéje és áldásai legyenek vele**)*, és mindannyian féltek, nehogy elkövessenek egy képmutató cselekedetet.”*

Ibrahim At-Taimi(**Allah legyen könyörületes vele**) azt mondta: *„Soha nem hasonlítottam azt, amit tettem ahhoz, amit mondtam, kivéve, hogy attól féltem, hogy hazug vagyok.”*

Al-Haszan Al-Baszri(**Allah legyen könyörületes vele**) azt mondta: *„Senki sem fél a képmutatástól, csak a hívő, és senki sem érzi magát tőle biztonságban, csak a képmutató.”*

Omár azt mondta Hudhaifának[[16]](#footnote-16) (**Allah legyen velük elégedett**): *„Kérlek téged Allahra, Allah Küldötte említett engem közöttük?”* – a hitetlenekre utalt. Azt mondta: *„Nem, de ezt senki másnak nem fogom megmondani ezután.”*

1. ***Mi a legnagyobb és legszörnyűbb bűn Allah előtt?*** A legnagyobb és legszörnyűbb bűn a *sirk*: társakat állítani Allahnak olyan dolgokban, amelyek csakis Őt illetik meg. A Magasztos Allah azt mondja: **„(...)Ne kövess el társítást Allahhal szemben! Bizony a társítás hatalmas bűn!” [A Kegyes Korán értelmezésének fordítása, 31:1]**

Mikor a Prófétát (**Allah békéje és áldásai legyenek vele**) megkérdezték, hogy melyik bűn a legnagyobb, azt felelte: **„Társat állítani Allah mellé (riválist állítani Neki), miközben Ő az, Aki megteremtett titeket.”** **(Al-Bukhári és Muszlim)**

1. ***Hányféle sirk létezik?*** ***Két féle sirk van, a nagyobb és a kisebb sirk***.

**1) A nagyobb *sirk***: Ez a *sirk* kiviszi az embert az iszlám keretei közül, és Allah soha nem bocsátja meg[[17]](#footnote-17), mert Allah azt mondja: **„Allah nem bocsátja meg, hogy társítást kövessenek el Vele szemben. Ám megbocsátja azt, ami ezen kívül van, annak, akinek akarja.(...)ˮ [ A Kegyes Korán értelmezésének fordítása, 4:48]** A *sirk*nek ezt a típusát négy alkategóriára lehet osztani:

**a. *sirk* imádatban és fohászban;**

**b. *sirk* szándékban, vágyban és célban**,vagyis jót cselekedni más megelégedését keresve és nem Allahét;

**c. *sirk* engedelmességben**,ez azt jelenti, hogy engedelmeskednek a tudósoknak, akik megtiltották, amit Allah megengedett, vagy megengedték, amit Allah megtiltott;

**d. *sirk* szeretetben**,úgy szeretni valakit, ahogy csak Allahot kellene szeretni.

**2) A kisebb sirk:** Az e fajta *sirk* (bár elég nagy), nem viszi ki az embert az iszlám keretei közül. A kisebb *sirk*et két alkategóriára lehet osztani:

**a. észrevehető *sirk***, ez ***mondásokra vonatkozhat***, mint például esküdni valaki vagy valami másra, Allahon kívül, vagy ***tettekre is vonatkozhat***, mint például amulettekben hinni.

**b. rejtett *sirk***, ha valaki maga mutogatóan viselkedik[[18]](#footnote-18) istenszolgálat közben, azért végzi az istenszolgálatokat, hogy mások tetszését elnyerje.

1. ***Mi a különbség a kisebb és a nagyobb sirk között?*** Van néhány különbség a *sirk* nagyobb és kisebb változata között. Az egyik különbség, hogyha valaki a nagyobb *sirk*et követi el, akkor hitetlennek számít, és a Pokol tüzében marad örökre, míg az, aki a kisebb *sirk*et követi el, nem számít hitetlennek, és nem marad a Pokol tüzében örökre.

Egy másik különbség az, hogy a nagyobb *sirk* minden jócselekedetet értéktelenné teszi, míg a kisebb *sirk* csak azt a tettet teszi értéktelenné, amelyhez kapcsolódik.

Különböznek a vélemények azzal kapcsolatban, hogy a kisebb *sirk* megbocsátásának a feltétele-e a bűnbánat, vagy, hogy ez hasonlít-e más olyan súlyos bűnhöz, amelyet Allah esetleg megbocsáthat bűnbánat nélkül is. Bármelyik is a helyes, a kisebb *sirk* mindenképpen súlyos dolog.

1. ***Van rá mód, hogy megvédjük magunkat a kisebb sirktől, mielőtt elkövetjük, és van arra mód, hogy eltörölhessük ezt a bűnt, ha már megtettük?*** Igen, hogy megvédjük magunkat attól, hogy magamutogatás miatt kövessük el a jótetteket, azért kizárólag Allahért kell őket megtennünk.

Hogy megvédjük magunkat a magamutogatás legkisebb nyomától is, fohászkodnunk kell Allahhoz, ahogy a Próféta (**Allah békéje és áldásai legyenek vele**) mondta: **„»Ó emberek, kerüljétek el ezt a sirket, mert valóban, ez észrevehetetlenebb, mint egy hangya lábnyoma!«** A társak (**Allah legyen velük elégedett**) megkérdezték: »Hogyan tudjuk elkerülni, hogyha észrevehetetlenebb, mint egy hangya lábnyoma?« Azt felelte (**Allah békéje és áldásai legyenek vele**): **»Mondjátok: Menedéket keresünk Nálad a sirk elkövetésétől úgy, hogy tudunk róla, és bocsánatodat kérjük azért, amit úgy teszünk, hogy nem tudunk róla. «ˮ** **(Ahmed)**

Annak az engesztelését, ha egy ember valaki vagy valami más nevére esküszik Allahon kívül, a Próféta (**Allah békéje és áldásai legyenek vele**) említette: **„Aki esküszik Látra és Uzzára**[[19]](#footnote-19)**, mondja: Lá iláha illa Allah.”** **(Al-Bukhári és Muszlim)**

Ha egy hívő egy babonában hisz, annak az engesztelését a Próféta (**Allah békéje és áldásai legyenek vele**) említette mondásában: **„»Aki visszafordul szükségletétől egy babona miatt, az sirket követett el.«** A Társak megkérdezték: »Mi ennek az eltörlése?« Azt felelte: **»Mondani: Ó Allah, nincs más jó, csak ami Tőled jön, nincs más rossz, csak a Te Akaratod által, és nincs senki, akinek joga van az imádathoz Rajtad kívül.«”** **(Ahmed)**

1. ***Hány fajtája van a hitetlenségnek (kufr-nak)?*** ***A hitetlenségnek két fajtája van: nagyobb kufr és kisebb kufr.***

**1.** **A nagyobb *kufr*** kiviszi az iszlám keretei közül azt, aki elköveti, és ennek öt kategóriája van: **a)** a tagadás hitetlensége; **b)** az arrogancia hitetlensége (még akkor is, ha elismeri az igazságot); **c)** a kétkedés hitetlensége; **d)** az elfordulás hitetlensége; **e)** a képmutatás hitetlensége.

**2.** **A kisebb *kufr*** bűnnek számít, de nem viszi ki elkövetőjét az iszlám keretei közül. Erre egy példa megölni egy muszlimot.

1. ***Mi a szabály az esküvést***[[20]](#footnote-20) ***illetően?*** A Próféta (**Allah békéje és áldásai legyenek vele**) nem javasolta, mondván: **„Nem hoz semmi jót.”** **(Al-Bukhári)**

Ez érvényes a csupán Allahnak tett eskükre.[[21]](#footnote-21) Ha azonban az esküt valaki másnak tették, mint egy halott ember, vagy egy *wali*, akkor nem megengedetté válik[[22]](#footnote-22), és az embernek nem szabad megtennie.[[23]](#footnote-23)

1. ***Mi a szabály a jövendőmondóhoz való látogatásról?*** Tilos elmenni a jövendőmondóhoz, és ha valaki elmegy hozzájuk, tudva, hogy nem tudják a láthatatlant, csak hasznot húznak abból, amit a *dzsinnek* tudatnak velük, az imája nem fogadtatik el negyven napig. A Próféta (**Allah békéje és áldásai legyenek vele**) azt mondta: **„*Aki elmegy egy jövendőmondóhoz, és kérdez tőle valamit, imája nem fogadtatik el negyven napig.”* (Muszlim)**

Ha valaki elmegy egy jövendőmondóhoz, és elhiszi, amit állít, hogy tudja a láthatatlan, akkor nem hitt Mohamed (**Allah békéje és áldásai legyenek vele**) vallásában, a mondása szerint:**„Aki elmegy egy jövendőmondóhoz és elhiszi, amit mond, akkor nem hitt abban, ami ki lett nyilatkoztatva Mohamednek.”** **(Abu Dáwúd)**

1. ***Az eső kérése a csillagoktól kisebb vagy nagyobb sirk?*** Aki hisz abban, hogy a csillagoknak van hatásuk Allah Akarata nélkül, és az eső egyedüli okának a csillagokat jelöli meg, az nagy *sirket* követett el. Ha valaki abban hisz, hogy a csillagoknak hatásuk csak Allah Akaratával jön létre, és hogy Allah az eső eljövetele okának tette őket, és hogy Allah általánossá tette, hogy mikor bizonyos csillagok feltűnnek, akkor eső lesz, akkor kisebb *sirket* követett el. Ez azért van, mert az ember ezt az okot bármilyen megfogható, logikus vagy vallási bizonyíték nélkül feltételezte. (Asztrológia)

Megengedett azonban tanulmányozni a csillagokat az évszakok meghatározása céljából, amiből viszont kiderül, hogy az év melyik időszakában valószínűbb az esőzés. (Asztronómia)

1. ***Melyek a muszlimok kötelezettségei vezetőikkel szemben?*** A muszlimoknak engedelmeskedniük kell vezetőiknek, akár elégedettek az emberek azzal, amit tesznek, akár nem. Tilos fellázadni ellenük még akkor is, ha igazságtalanok.[[24]](#footnote-24) Az sem elfogadható, ha valaki engedetlen velük szemben, vagy átkozza őket és fohászkodik ellenük. Az embereknek ehelyett azért kell fohászkodniuk, hogy tisztességesek legyenek, és sikeresek abban, ami helyes. Az embereknek azt is meg kell érteniük, hogy a vezetőknek való engedelmesség Allahnak való engedelmesség, kivéve, ha azt parancsolják, ami engedetlenség Allahhal szemben. Ha a muszlimok egy vezetője engedetlenséget parancsol Allahhal szemben, akkor nem szabad engedelmeskedni neki ebben a kérdésben. A jó dolgokban azonban, amit parancsolt, engedelmeskedni kell neki.[[25]](#footnote-25) A Próféta (**Allah békéje és áldásai legyenek vele**) azt mondta: **„Hallgassatok és engedelmeskedjetek a vezetőnek, még akkor is ha megüti a hátatokat és elveszi a vagyonotokat, hallgassatok rá és engedelmeskedjetek neki.”** **(Muszlim)**
2. ***Megengedett kérdezni Allah szabályai, parancsai és tiltásai mögött húzódó bölcsességről?*** Igen, azzal a feltétellel, hogy az ember a hitét nem teszi függővé attól, hogy megismeri a bölcsességet és hogy elégedett-e vele. A parancsok és tilalmak mögötti bölcsesség megismerése erősíti a hívő ragaszkodását az igazsághoz, de az abszolút, kérdezés nélküli alávetés bizonyíték az ember teljes hitére és odaadására Allah és az Ő tökéletes Bölcsessége iránt, ahogy a társak tették.
3. ***Mi a Magasztos Allah azon mondásának a jelentése:* „Ha bármi jó is ér téged az Allahtól származik. És ha bármi rossz is ér el téged, az tenmagadtól van.” [A Kegyes Korán értelmezésének fordítása, 4:79]*?*** A jó a fenti versben áldást, a rossz próbatételt jelent, és mindkettő Allah *qadar*jából származik. A jó azonban azért tulajdonítható inkább Allahnak, mert Ő látja el vele az embereket. Ami a rosszat illeti, azt szintén Allah teremtette, de nem hiábavaló, hanem bölcs célból. Ebből a szempontból a rossz is olyasminek számít, amit Allah adott az embereknek, mert Ő soha sem tesz semmi rosszat, és tettei mindig jók. A Próféta (**Allah békéje és áldásai legyenek vele**) azt mondta (egy fohászban): **„Minden jó a Te kezedben van, és a rossz nem tulajdonítható Neked.”** **(Muszlim)**

Az emberek tetteit Allah teremtette, de ugyanakkor maguk az emberek teszik meg őket. A Magasztos Allah azt mondja: **„Aki ad és féli Istenét** *(Allahot)***, ~ És igaznak tartja a Legjobbat, ~ Annak megkönnyítjük a legkönnyebb sorshoz vezető utat. ~ De aki fösvény és öntelt, ~ És hazugságnak tartotta a Legjobbat, ~ Annak megkönnyítjük alegrosszabb sorshoz való jutást.ˮ [A Kegyes Korán értelmezésének fordítása, 92:5-10]**

1. ***Megengedett azt mondani, hogy valaki mártír (sahíd)?*** Azt mondani valakire, hogy mártír azt jelenti, hogy azt állítjuk róla, hogy a Paradicsomban van. Az *Ahl-usz-Szunnah*[[26]](#footnote-26) (a *szunna* emberei) nem mondják valakire, hogy a Paradicsom vagy a Pokol lakója, kivéve azokra, akikről ezt tudatta velünk a Próféta (**Allah békéje és áldásai legyenek vele**).

Ennek oka az, hogy nem tudhatjuk a rejtett mélységeket és a végső valóságát annak, ahogy valaki meghalt, és az ember végső tettei alapján lesz megítélve. A belső szándékokat ezen felül nem tudja senki, csak Allah. Azt azonban elvárjuk, hogy a jó emberek jutalmat kapnak és félünk attól, hogy akik rosszat tesznek, azok büntetést kapnak.

1. ***Megengedett egy adott muszlimot hitetlennek nyilvánítani?*** Nem megengedett, hogy egy muszlimról azt állítsuk, hogy hitetlen, többistenhívő vagy képmutató, ha ezt nem bizonyítja semmi, vagy vannak olyan tényezők a helyzetében, amelyek megakadályozzák, hogy annak tartsuk. Ehelyett muszlimnak kell tekintenünk és ügyét Allahra kell hagynunk.
2. ***Megengedett tawáfot végezni bármely más helyen, a Kábán kívül?***Az egyetlen hely, ahol *tawáf*ot végezhetünk, az a Nemes *Kába*, és nem megengedett hasonlóságot feltételezni a Nemes *Kába* és bármely más hely között az egész világon, bármilyen nemes hely is legyen. Aki *tawáf*ot végez bármely más helyen annak tisztelete céljából, az engedetlenséget követett el Allahhal szemben.

**A szív cselekedetei**

Allah teremtette a szívet és királlyá tette, a testrészeket pedig seregekké. Ha a király jó, a katonák is jók lesznek. A Próféta (**Allah békéje és áldásai legyenek vele**) azt mondta: **„Valóban, van egy húsdarab a testben, ha az egészséges, az egész test egészséges, de ha romlott, akkor az egész test romlott. Valóban, ez a szív.”** **(Al-Bukhári és Muszlim)**

A szív a hit és jámborság, vagy a hitetlenség, képmutatás és többistenhit helye. A Próféta (**Allah békéje és áldásai legyenek vele**) azt mondta:**„A jámborság pontosan itt van – és a szívére mutatott a mellkasán háromszor.”** **(Muszlim)**

***Az Imán hit, beszéd és cselekedet.*** A hit a szív meggyőződése, a beszéd a nyelvvel, a cselekedet pedig a szívvel és a testrészekkel történik. A szív hisz és megerősít, ez indítja el, hogy a nyelv kimondja a *sahadát* (tanúságtételt). A szív szeretettel, félelemmel és reménnyel cselekszik. Miután a nyelv megemlékszik Allahról és olvassa a Koránt, a testrészek leborulnak és meghajolnak, és olyan cselekedeteket végeznek, amelyek az embert közelebb viszik Allahhoz. A test követi a szívet; tehát semmi nem lép be a szívbe, csak amire szüksége van, és ez meglátszik a testen.

***Melyek a szív cselekedetei?*** Ezek olyan cselekedetek, amelyek a szívből jönnek, vagy ahhoz kapcsolódnak. Ezek közül a legnagyobb a hit Allahban, amely a szívben van. Az alávetettséggel és megbizonyosodással párosult hit is e cselekedetek egyike. A szívben található ezeken felül, többek között a félelem, a remény, a megbánás, a bizalom, a türelem, a bizonyosság, és az Allah iránti alázatosság és szeretet.

***A szív minden cselekedetével szemben található egy vele ellenkező betegség.***

A magamutogatás ellenkezik az őszinteséggel, a bizonyosság a kétkedés ellentéte, a szeretet a gyűlöleté, és így tovább. Ha elhanyagoljuk szívünk javítását, akkor bűneink összegyűlnek, és elpusztítják szívünket. A Próféta (**Allah békéje és áldásai legyenek vele**) azt mondta:

**„Ha egy szolga elkövet egy bűnt, egy pont lesz a szívén. Ha abbahagyja és bocsánatot kér, ez eltörlődik, és eltűnik. Ha újra megteszi, újabb pont keletkezik rajta, és ha ismét megteszi, újabb pontok keletkeznek rajta, míg befedik a szívet. Ez az a burok, amelyet Allah említett: »De nem! *Rán* van szívükön mindazon rossz miatt, amit elkövettek.« [A Kegyes Korán értelmezésének fordítása, 83:14].ˮ** **(At-Tirmidhi)**

A Próféta (Allah békéje és áldásai legyenek vele) azt is mondta:**„A szív ki van téve csábításoknak, ahogy egy szőnyeget is szálanként szövik, a szív, ami elfogadja, arra egy fekete pont kerül, de a szív, amely visszautasítja, arra egy fehér pont kerül. Majd két féle szív lesz: az egyik fehér, mint a fehér szikla, amelyre nem hat semmilyen csábítás; és a másik fekete és porszínű, és olyan lesz, mint egy lefelé fordított edény, amely nem ismeri fel a jót és nem utasítja el a rosszat, csak azt (ismeri fel), amely megegyezik a vágyaival.”** **(Muszlim)**

A szív cselekedeteinek megismerése fontosabb és nagyobb kötelessége a szolgának, mint a testrészek cselekedeteinek megismerése. Ez azért van, mert ez a gyökér, és a testrészek cselekedetei az ágak és a rajtuk lévő gyümölcsök, amelyek teljessé teszik. A Próféta (Allah békéje és áldásai legyenek vele) azt mondta: **„Allah nem nézi a testeteket és a vagyonotokat, hanem a szíveiteket és a cselekedeteiteket nézi.”** **(Muszlim)**

A szív a tudás, az elmélkedés és az elgondolkodás helye. Ezért az embereket Allah előtt az különbözteti meg, ami a szívükben van a hitből, bizonyosságból és őszinteségből, stb. Al-Haszan Al-Baszri (**Allah legyen könyörületes vele**) azt mondta: *„Allahra, Abu Bakr nem előzte meg társait imával vagy böjttel, hanem azzal a hittel ami a szívében volt”.*

***A szív cselekedetei sok szempontból fontosabbak, mint a test cselekedetei:*** **1)** Bármilyen hiba a szív istenszolgálatában elronthatja a testrészek cselekedeteit, mint például a magamutogatás. **2)** A szív cselekedetei az alap, ezért az ember nem lesz elszámoltatva a nem szándékos kijelentéseiért vagy mozdulataiért, amelyeknek a szívében nem volt meg a szándéka. **3)** Ez az oka a Paradicsomban lévő magas hely elérésének, mint például az aszkézis *(zuhd)*. **4)** Nehezebbek, mint a testrészek cselekedetei. Ibn Al-Munkadir (**Allah legyen könyörületes vele**) azt mondta: *„Küzdöttem az egómmal negyven évig, míg alávetette magát nekem.”* **5)** A legszebb hatásuk van, mint például az Allahért való szeretet. **6)** Nagyobb a jutalmuk. Abu Darda (**Allah legyen vele elégedett**) azt mondta: *„Elmélkedni egy rövid ideig jobb, mint egész éjjel imádkozni.”* **7)** Ezek motiválják a testrészeket. **8)** Ezek miatt lesz egy adott cselekedet jutalma nagyobb, kisebb, vagy értéktelen. Ilyenre egy példa a *khusú* (alávetettség vagy alázatosság) az imában. **9)** Egyenértékűek lehetnek a testrészek cselekedeteivel, mint például a szándék, hogy valaki adakozni akar, akkor is, ha nincs pénze. **10)** Jutalmuknak nincs határa, mint például a türelemnek. **11)** Jutalmuk még akkor is folytatódik mikor a test meghal vagy képtelen ezekre a cselekedetekre. **12)** A testrészek cselekedetei előtt és alatt történnek.

***A szív állomásokon megy keresztül, mielőtt a testrészek végrehajtanak egy cselekedetet:* 1)** ***al-hágisz:*** A gondolat megjelenik a szívben. **2)** ***al-khátirah:*** Mikor a gondolat megragad a szívben*.* **3)** ***hadíth an-nafsz:*** Az ember hezitál, hogy megtegyen vagy elhagyjon valamit. **4)** ***al-hamm:*** Mikor az ember eltervezi, hogy valamit megtesz. **5)** ***al-‛azm*** (elhatározás): Ha erős akarattal elhatározza, hogy megteszi az adott dolgok.

Az első három szakasznak nincs sem jutalma, sem büntetése. A *hamm* esetében, amelyben az ember végiggondolja a dolgot, a jótett fel van írva, a rossz azonban nem. Ha valaki elhatározza, hogy gondolata szerint fog viselkedni, akkor ha jó, az egy jócselekedetként van felírva, és ha rossz, akkor egy rosszcselekedetként, még akkor is, ha nem teszi meg. Ennek az az oka, hogy a szándék, hogy megtegyünk valamit, az olyan, mintha meg is tennénk.

A Próféta (**Allah békéje és áldásai legyenek vele**) azt mondta: **„»Ha két muszlim karddal küzd egymás ellen, akkor mind a gyilkos, mind az áldozat a Pokolba kerül.«** Megkérdezték tőle: »Ó Allah Küldötte, értem, hogy a gyilkos miért, de az áldozat miért?« Azt felelte: **»Megvolt a szándéka, hogy megölje a társát.«”** **(Al-Bukhári)**

**Ha nem követi el a bűnt, miután elhatározta, akkor ez a következő okok miatt lehet:**

**1) Allahtól való félelmében nem követi el**. Ez az ember jutalmat kap.

**2)** **Az emberektől való félelmében nem követi el.** Ez az ember bűnt követett el, mert a bűn elhagyása istenszolgálat, amit Allahért kell megtenni.

**3) Azért nem követi el, mert nem képes rá, és nem is keres rá lehetőséget.** Ő is bűnös rossz szándéka miatt.

**4) Aki nem követi el a bűnt, mert nem képes rá, de keresi rá a lehetőséget, csak nem sikerül neki.** Ennek az embernek egy teljes bűn íródik fel. Ennek az az oka, hogy megvan a szándéka és az elhatározása, hogy bűnt kövessen el, keresi is ennek lehetőségét, tehát olyan helyzetbe kerül, mint valaki, aki valójában meg is tette, ahogy a korábban említett *hadíth* állítja.

Ha az embernek szándékában áll egy rossz tettet megtenni, büntetést kap érte, akár a tette előtt, akár utána. Tehát ha valaki elköveti a bűnt, majd ismét meg akarja tenni, amikor lehetősége nyílik rá, akkor ő egy olyan ember, aki ragaszkodik a bűneihez, és büntetést kap a szándékáért, még akkor is, ha nem követi el újból a bűnt.

**A szív néhány cselekedete**

**⮚ Szándék:** Ennek a jelentése hasonlít az „akarathoz” vagy a „célhoz”, a tett nem elfogadott és nem teljes enélkül. A Próféta (**Allah békéje és áldásai legyenek vele**) azt mondta: **„A tettek a szándék szerint (vannak megítélve), és minden ember csak azt kapja, amit szándékozott.”** **(Al-Bukhári és Muszlim)**

Ibn Al-Mubarak (**Allah legyen könyörületes vele**) azt mondta: *„Lehetséges, hogy egy kis cselekedetet megnövel a szándék, és lehet, hogy egy nagy cselekedetet lecsökkent a szándék.ˮ*

Al-Fudail (**Allah legyen könyörületes vele**) azt mondta: *„Allah csak a szándékaitokat és az akaratokat akarja.”* Ha valaki egyedül Allahért cselekszik, akkor ez őszintének számit. De ez csak akkor van így ha csak Allah tetszését kereste és nem másét. Ha bárki másért cselekedett Allahon kívül, akkor ez magamutogatásnak, képmutatásnak vagy bármi hasonlónak számit.

**Egy hasznos megjegyzés:** Minden ember elpusztul, kivéve a tudással rendelkezők. És mindenki elpusztul, kivéve azok, akik aszerint (a tudás szerint) cselekszenek. És mindenki elpusztul, kivéve, akik őszinték. Az első kötelessége a szolgának, aki Allahnak akar engedelmeskedni, hogy megismerje szándékát, majd javítania kell azt, és aszerint kell cselekednie, miután megismerte a becsületesség és őszinteség valóságát. A szándék nélküli cselekedet kemény munka (amely nem hoz hasznot), a szándék őszinteség nélkül magamutogatás, és az őszinteség hit nélkül hiábavaló.

***A cselekedeteknek három fajtája van:* 1)** **Bűnök:** ha valaki jó szándékkal rendelkezik, miközben bűnt követ el, az nem teszi azt jó tetté, viszont ha rossz a szándék, a bűn nagyobb lesz. **2) Megengedett dolgok:** ha valaki jó szándékkal cselekszik egy megengedett dolgot akkor, lehetséges belőle jócselekedetet csinálni. **3) Jótettek:** Ezek az ember szándékától függenek, hogy elfogadottak-e, illetve, hogy meg lesznek-e sokszorozva.[[27]](#footnote-27) Ha valaki magamutogatásból teszi ezeket, akkor bűnné és kis *sirk*ké válnak, amely nagy *sirk*hez vezethet.

***Háromféle magamutogatás létezik:* 1)** Amikor a magamutogatás az elsődleges oka egy jó cselekedetnek, az *sirk* és a tett nem ér semmit. **2)** Az olyan tett, amit az ember Allahért tett, de aztán befurakodik a magamutogatás szándéka. Végül a tett nem arra alapszik, ahogy kezdődött, például az adakozás az elején elfogadott, a végén visszautasíttatik. Ha a tett végeredménye az elejétől függ, mint az ima esetében, akkor két helyzet lehetséges: **a.** Az ember küzd a magamutogatás szándéka ellen, elfordul tőle, és nem árt neki. **b.** Az ember megadja magát vágyainak, és az tönkre teszi a jótettet. **3)** Az ember fél a tett elvégzése után, hogy magamutogatásból tette. Ez csupán a sátán sugalmazása, és nincs hatással a tettre, vagy arra, aki elvégezte.

Vannak más észrevétlen módok, amelyek oda vezethetnek, hogy az ember magamutogatásból tegye tetteit, ezeket meg kell ismernünk, hogy leküzdhessük őket.

***Ha az ember szándéka az evilági nyereség, akkor jutalma vagy büntetése szándékától függ. Kétféle szándék létezik:* 1)** A tettet csak evilági nyereség érdekében tették, például ha valaki csak azért vezeti az imát, hogy pénzt keressen. Ez az ember bűnt követett el. A Próféta (**Allah békéje és áldásai legyenek vele**) azt mondta: **„Aki olyan tudományt tanult, amellyel Allah Arcát (megelégedését) kéne keresse, viszont ő csak arra használja, hogy evilági célokat érjen el, nem érzi meg a Paradicsom illatát a Feltámadás Napján.”** **(Abu Dáwúd) 2)** Az ember a tettet Allahért és evilági haszonért is teszi. Ennek az embernek a hite és őszintesége csökken, mint azé, aki nemcsak azért végzi el a *haddzs*ot, hogy *haddzs*ot végezzen, hanem azért is, hogy ott kereskedjen. Ennek az embernek a jutalma őszinteségének fokától függ. **3)** A tettet csak Allahért végzik el, viszont az ember pénzt vagy más ellátást fogad el, ami hozzásegíti tette elvégzéséhez. Ennek az embernek a jutalma teljes, és amit elfogad, annak nincs hatása a tettére. A Próféta (Allah békéje és áldásai legyenek vele) azt mondta: **„Amiért a leginkább jogosult az ember fizetést elfogadni, az Allah Könyve.”(Al-Bukhári)**

***Az őszinte tettnek három fokozata van:* 1)** Jótett, amelyet azért tesz meg az ember, hogy jutalmat kapjon, és a büntetéstől való félelemből. Ez a ***legalacsonyabb***fokozat. **2)** Ha valaki Allah iránti hálából teszi, és azért, hogy engedelmeskedjen Neki. Ez a ***középső*** fokozat. **3)** Ha valaki azért tesz jót, mert ezzel fejezi ki, hogy szereti és dicsőíti Őt. Ez a *sziddíqín* (az igazak) fokozata, és ez a ***legmagasabb*** fokozat.

**⮚ Bűnbánat:** Amint az ember felismeri, hogy hibázott, azonnal kötelező számára megbánni azt. A bűn elkövetése az emberi természet része. A Próféta (Allah békéje és áldásai legyenek vele) azt mondta: **„Ádám minden gyermeke követ el bűnöket, és a bűnt elkövetők közül azok a legjobbak, akik megbánják bűneiket.” (At-Tirmidhi)** Ő (**Allah békéje és áldásai legyenek vele**) azt is mondta: **„Ha nem követnétek el bűnöket, Allah helyettetek olyan embereket hozott volna, akik bűnöket követnek el. Ők bocsánatot kérnének Allahtól, és Allah megbocsátana nekik.”** **(Muszlim)**

A valódi probléma a bűnhöz való makacs ragaszkodás, és a megbánás késleltetése.

**A sátán az embert el akarja csábítani a hét bűn egyikébe. A legnagyobb bűnre akarja rávenni legelőször, majd ha ebben sikertelennek bizonyul, megpróbálja a következőt, és így tovább. Hét ilyen bűn van, a legbűnösebbtől kezdve csökkenő sorrendben a következők: 1)** Allah mellé társ állítása, tehát többistenhit/bálványimádás (*sirk*) és hitetlenség (*kufr*). **2)** Újítás a vallásban (*bidáah*) és a Próféta (**Allah békéje és áldásai legyenek vele**) és társai útjának elhagyása. **3)** A nagy bűnök (*kabáir*) elkövetése. **4)** A kis bűnök (*szagháir*) elkövetése. **5)** A megengedett dolgok túlzásba vitele.**6)** Egyes jó cselekedeteinek túlzásba vitele, miközben vannak kötelezőbb, nagyobb jutalommal rendelkező cselekedetek. **7)** Az emberek és *dzsinnek* közül való sátánok zavarják a muszlimokat.

**Kétféle bűn van: nagyobb és kisebb bűnök.**

**1) Nagyobb bűnök** (*kabáir*): ezek azok a bűnök, amelyekre büntetés van kiszabva ebben a világban, a Túlvilágon, és amelyekről megemlítették, hogy Allah haragját vagy átkát vonják maguk után, vagy amelyek ellentétesek a hittel. **2) Kis bűnök** (*szagháir*): a fenti kategóriákon kívüli bűnök.

A kis bűnök számos okból válhatnak nagy bűnökké. Ezek közül való: ha valaki eltökélt elkövetésükben, ha újra és újra megteszi őket, ha azt gondolja, hogy nem jelentősek, ha dicsekszik velük, és ha nyilvánosan követi el.

A megbánást Allah minden egyes bűnért elfogadja, amíg az ember nem haldoklik, vagy a nap még nem kelt fel nyugaton.[[28]](#footnote-28)

Ha az ember őszintén keresi a megbánást, bűnei jótettekké változnak, még akkor is, ha olyan sok volt, hogy elérik az eget.

**Négy feltétele van a megbánás elfogadásának: 1)** hogy abbahagyja a bűnt; **2)** hogy megbánja a bűnt amit elkövetett; **3)** az elhatározás, hogy nem tér vissza ahhoz a bűnhöz a jövőben; **4)** ha a bűn más emberek jogait is érinti, biztosítsa, hogy a jogokat visszaszolgáltassa azoknak, akikkel igazságtalanság történt.

**Négy fajtája van a bűnbánóknak:** **1)** Aki minden bűnét megbánja folyamatosan haláláig, és nem akar visszatérni a bűn elkövetéséhez. Csak olyan kis hibákba esik, amelyektől senki sem mentes. Ilyen az állhatatosság a megbánásban, mert ez az ember az első a jótettekben. Ez az őszinte megbánás, és ez a ***teljesen megnyugodott lélek.* 2)** Aki megbánja bűneit és elvégzi a vallás alapvető kötelességeit, de továbbra is bűnöket követ el, de nem szándékosan. Úgy követi el ezeket, hogy nem határozza el, hogy ezt teszi. Mindig, amikor bűnt követ el, hibáztatja magát, megbánja, hogy megtette és elhatározza, hogy eltávolodik attól, ami bűnbe vitte. Ez a ***számon kérő lélek****.* **3)** Aki megbánja, és egy ideig nem követ el bűnt, majd vágyai felülkerekednek, és elkövet néhány bűnt, bár továbbra is követ el jó tetteket. Abbahagyta a legtöbb bűnt, bár képes lett volna elkövetni őket és vágyott rá, hogy elkövesse ezeket. Egy vagy két vágya azonban hatalmába kerítette. Amikor megtett egy bűnt, megbánja, és megígéri magának, hogy bűnbánatot tart és távol marad attól a bűntől. Ez a ***felelősségtudó lélek***, és ő veszélyben van, mert késlelteti és kihagyja esetenként a megbánást, pedig a halál bármikor elérheti őt megbánás előtt. Mert valóban, a tettek eredménye a legutolsó cselekedetektől függ. **4)** Aki megbánja, és folytatja a helyes életet, majd visszatér a bűn elkövetéséhez anélkül, hogy megbánná, amit tett. Ez arosszra hajló lélek, és félni lehet attól, hogy rossz véget fog érni.

**⮚ Őszinteség:** Ez a szív minden cselekedetének alapja. A *szidq* (őszinteség, becsületesség) több jelentéstartalmat takar: **1)** Őszinteség a beszédben. **2)** Őszinteség a szándékban és a vágyban. **3)** Őszinteség az ígéretekben és azok betartása. **4)** Őszinteség az elhatározásban. **5)** Őszinteség a tettekben, külső vagy belső egyaránt, mint például alázatosság az imában. **6)** Őszinteség a vallás különböző aspektusai megvalósításában. Ez a legmagasabb fokozat: őszintének lenni félelemben, reményben, aszkézisben, örömben, bizalomban, szeretetben, és a szív többi tetteiben. Aki őszinte mindezekben, amelyek itt fel lettek sorolva, az valóban elérte az őszinteség magas szintjét. A Próféta (**Allah békéje és áldásai legyenek vele**) azt mondta: **„Legyetek őszinték, mert az őszinteség jámborsághoz vezet, és a jámborság a Paradicsomba vezet. Az ember addig mondja az igazat, amíg őszinte nem lesz. A hamisság *fadzsur*-hoz (gonoszság, rossz cselekedet) vezet, és a *fadzsur* a (Pokol) Tűzhöz vezet, és egy ember addig mond hazugságot, amíg Allah előtt a hazugok között lesz felírva.”(Al-Bukhári és Muszlim)**

Aki nem tudja, mi az igaz és mi a hamis, de őszintén keresi az igazságot, nem a vágyait keresi, az valószínű, hogy sikeres lesz keresésében. Ha mégsem, Allah megbocsát neki. A hazugság ellenkezik az őszinteséggel. A hazugság először eléri és tönkreteszi az ember nyelvét, majd a testrészeivel is ezt teszi. Ezek után elterjed és mondásai, tettei és minden ügye részévé válik, míg teljesen körülveszi az embert.

**⮚ Szeretet:** A hit édességét Allah, a Küldötte és a hívők szeretetén keresztül érhetjük el. A Próféta (**Allah békéje és áldásai legyenek vele**) azt mondta: **„Aki rendelkezik a következő három tulajdonsággal, az megérzi a hit édességét: aki számára Allah és a Küldötte kedvesebb, mint bármi más; aki valakit, csak Allahért szeret; és aki úgy gyűlöl visszatérni a hitetlenségbe, mintha a Tűzbe lenne dobva.”(Al-Bukhári és Muszlim)**

Ha a szívbe elültetik a szeretet fáját, majd őszinteséggel és a Próféta (**Allah békéje és áldásai legyenek vele**) követésével öntözik, akkor mindenféle édes gyümölcsöt fog teremni, Ura engedélyével.

**A szeretetnek négy típusa van: 1)** ***Allah szeretete***, ez a hit alapja; **2)** ***Az Allahért való szeretet***, és az Érte való gyűlölet. Ez a szeretet kötelező. **3)** ***Szeretet Allah mellett***, ez azt jelenti, hogy mások is részesülnek abban a szeretetben, amely kizárólag Allahnak adható, ahogy a többistenhívők szeretik isteneiket. Ez a fajta szeretet a *sirk* alapja. **4)** ***Természetes szeretet***, mint az ember szeretete szülei és gyerekei iránt, vagy az étel és más dolgok szeretete. Ez a megengedett szeretet. A Próféta (**Allah békéje és áldásai legyenek vele**) azt mondta: „**Tagadd meg ezt a világot, és Allah szeretni fog.”** **(Ibn Mádzsah)**

**⮚ Bizalom:** A szívnek teljesen Allahra kell hagyatkoznia, jót kell, hogy hozzon és eltávolítsa a rosszat minden megengedett eszköz felhasználásával, bízva Benne. Ennek elhagyása arra utal, hogy hiba van az ember *tauhíd*jában. Az ember tettei előtt kell jönnie és a bizonyosság a gyümölcse.

**Három fajta bizalom létezik: 1)** Az első a ***kötelező bizalom***, amely bizalom Allahban azokkal a dolgokkal kapcsolatban, amelyekre csakis Ő képes, mint például a beteg meggyógyítása. **2)** A második a ***tilalmas bizalom***, amelynek két fajtája van: **a. *A nagyobb sirk*** (*sirk akbar*). Ez azt jelenti, hogy valaki teljesen olyan dolgokra hagyatkozik, amelyeket Allah teremtett, és hisz abban, hogy ezek mástól függetlenül hasznot vagy kárt okozhatnak (Allah hatalma nélkül). **b. *A kisebb sikr*** (*sirk aszghar*). Ez azt jelenti, hogy valaki másra hagyatkozik ellátásáért, de nem gondolja azt, hogy ez az ember ennek egyedüli okozója. A hozzá való kapcsolata azonban nagyobb, mintha csupán egy oknak tekintené. **3)** A harmadik a ***megengedett bizalom***, amikor valaki megbíz valakit egy olyan dologban, amelyre képes, például hogy vegyen vagy eladjon valamit. Nem megengedett azt mondani: *„Hagyatkozom Allahra, utána rád”*, inkább azt mondja: *„megbízlak téged”*.

**⮚ Hála:** Amikor a szolga megmutatja Allah kegyeinek a hatását önmagán. Szívében megmutatja azáltal, hogy hisz Allahban, nyelvével azáltal, hogy megköszöni Allahnak, és testrészeivel azáltal, hogy Allahot szolgálja. A hála önmagában egy cél, míg a türelem csupán az (e cél) eléréséhez szükséges eszköz. A hála jelentése Allah kegyei Neki való engedelmességben való felhasználása.

**⮚ Türelem:** Nem panaszkodunk másnak, csak Allahnak a nehézségek miatt, csak egyedül Neki. A Magasztos Allah azt mondja: **„Az állhatatosan türelmeseket az ő jutalmukkal jutalmazza, számadás nélkül.” [A Kegyes Korán értelmezésének fordítása, 39:10]**

A Próféta (**Allah békéje és áldásai legyenek vele**) azt mondta: **„Aki türelmes marad, annak Allah még több türelmet ad, és senki nem kaphat jobb és bőkezűbb ajándékot, mint a türelem.”** **(Al-Bukhári és Muszlim)**

Omár ibn al-Khattab (**Allah legyen vele elégedett**) azt mondta: *„Nem kaptam úgy próbatételt, hogy ne kaptam volna Allah következő négy kegyelmét: hogy nem a vallásomban történt, hogy nem volt nagyobb, hogy nem lettem megfosztva az elégedettségtől, és hogy remélhetőleg jutalmat ne kapnék érte.”*

**A türelemnek három szintje van: 1)** Nem panaszkodni és ugyanakkor nem elégedetlenkedni. Ez a ***legalacsonyabb***szint. **2)** Nem panaszkodni és elégedettnek lenni. Ez a ***középső*** szint. **3)** Megköszönni Allahnak a próbatételt. Ez a ***legmagasabb*** szint. Aki fohászkodik az igazságtalanság ellen, az már megbosszulta magát és nem volt türelmes.

**A türelemnek két kategóriája van: 1)** **Fizikai türelem**. Ezzel a kategóriával itt most nem foglalkozunk. **2)** **Pszichológiai türelem**. Ez az ellenállás a természetes vágyak és szeszélyek ellen.

***Minden, amivel az ember találkozik ebben a világban, két csoportra osztható:* 1) Ami megegyezik a vágyaival.** Ebben az esetben nem kell türelmesnek lennie ahhoz, hogy megadja Allah jogát azáltal, hogy hálát ad Neki és ne engedetlenkedjen Vele szemben. **2)** **Ami ellenkezik a vágyaival.** Ennek három fajtája van: **a.** Türelmesnek lenni Allah iránti engedelmességből. Kötelező megtenni az előírásokat (*fard*), és dicséretes (*musztahab*) megtenni azt, ami ajánlott. **b.** Türelem az Allahhal szembeni elégedetlenségtől való távolmaradással. Kötelező elhagyni azt, ami tilalmas (*muharram*), és dicséretes (*musztahab*) elhagyni azt, ami kerülendő (*makruh*). **c.** Türelmesnek lenni Allah próbatételei alkalmával. Kötelező visszatartani a nyelvet a panaszkodástól, megállítani a szívet abban, hogy ellenkezzen azzal, amit Allah elrendelt, és visszatartani a testrészeket attól, hogy olyat tegyenek, ami nem tetszik Allahnak, mint a jajveszékelés, az arc csapkodása és a ruhák megtépése. Dicséretes (*musztahab*), ha a szív elégedett Allah elrendelésével.

***Ki a jobb: a gazdag ember, aki hálás, vagy a szegény ember, aki türelmes?***Ha a gazdag a pénzét Allahnak engedelmeskedve költi el, vagy így teszi félre, akkor ő jobb, mint a szegény ember. Ha azonban a legtöbb pénzét olyanra költi, ami (csupán) megengedett, akkor a szegény ember a jobb. A Próféta (**Allah békéje és áldásai legyenek vele**) azt mondta: **„Aki eszik és hálás, az olyan, mint aki böjtöl és türelmes.”** **(Ahmed)**

**⮚ Elégedettség**: Elégedettnek és boldognak kell lenni a már megtörtént dolgokkal. Az Allah elrendelésével szembeni elégedettség az Allahhoz közel lévők legmagasabb szintje, és ez a szeretet és a bizalom gyümölcse. Azonban fohászkodni azért, hogy Allah eltávolítson egy ártalmas dolgot, nem ellenkezik a Vele való elégedettséggel.

**⮚ Figyelmesség és alázat (*khusú*):** Allah dicsőítése alázatossággal és alávetettséggel. Hudhaifah (**Allah legyen vele elégedett**) azt mondta: *„Óvakodj a képmutatók alázatosságától!”* Megkérdezték tőle: *„Mi a képmutatók alázatossága?”* Azt mondta: *„Ha látsz egy testet alázatosság állapotában, míg a szív nem ebben az állapotban van.”* Azt is mondta: *„Az első dolog, amit elveszít az ember a vallásból, az az alázatosság.”*

Minden olyan istenszolgálat, amelyben szükséges a figyelmesség és alázat, annak jutalma az ember figyelmessége szintjétől függ, mint az ima esetében. A Próféta (**Allah békéje és áldásai legyenek vele**) azt mondta arról, aki imádkozik, hogy lehet, hogy csak a feléért, negyedéért, ötödéért… vagy akár csak a tizedéért kap jutalmat (Ahmed). Az is lehet, hogy az ember semennyi jutalmat nem kap imájáért, ha teljesen hiányzik belőle a figyelmesség és alázatosság.

**⮚ Remény:** Allah bőséges könyörületének felismerése. Ennek ellentéte a reménytelenség. Ha az ember megtesz valamit, több reménnyel kell, hogy rendelkezzen, mint félelemmel, mert jót kell gondolnia Allahról. A Magasztos Allah azt mondja (egy *hadíth qudsziban*): **„Olyan vagyok, amilyennek a szolgám gondol Engem.** (tehát Képes vagyok megadni azt, amit ő gondol, hogy meg tudom neki adni)**.ˮ(Al-Bukhári és Muszlim)**

**Ennek két szintje van: 1)** Azoknak a szintje, akik Allah jutalmában reménykedve tesznek meg egy jócselekedetet. Aisah (**Allah legyen vele elégedett**) azt mondta: „Ó, Allah Küldötte, **„És azok, akik odaadják azt, amit adnak, miközben szívük megremeg (félve és remélve adományuk elfogadását), ők** *(bizonyosak abban, hogy,)* **az Urukhoz térnek meg.” [A Kegyes Korán értelmezésének fordítása, 23:60]** ők azok, akik lopnak, paráználkodnak és alkoholt isznak? Ő (**Allah békéje és áldásai legyenek vele**) azt felelte: **„Nem, ó Asz-Sziddíq** (a becsületes) **lánya. Ők azok, akik böjtölnek, imádkoznak, adakoznak, miközben attól félnek, hogy cselekedeteik nem lesznek elfogadva.** **„Ők azok, akik sietve igyekeznek jó dolgokat tenni és ebben megelőznek.”** **[A Kegyes Korán értelmezésének fordítása, 23:61]**.” **(At-Tirmidhi)** Ez a ***legmagasabb*** szint. **2)** Azoknak a szintje, akik bűnbánatot tartanak, és reménykednek Allah megbocsátásában. A bűnös, aki ragaszkodik az engedetlenséghez, és nem bánja meg, miközben reménykedik Allah könyörületébe, ő valójában nem reménykedik. Ez a remény hibás, míg az első dicséretreméltó. A hívő egyszerre tesz jót és fél. A képmutató gonosz dolgot cselekszik, miközben biztonságban érzi magát.

**⮚ Félelem:** Ez a szomorúság, ami hatalmába keríti az embert, hogy esetleg valami ártalmasat tesz. Ha egy bizonyos dologtól fél, ennek neve *khasia*, ami a biztonság ellentéte, nem a remény ellentéte. A félelem az ártalom fenyegetése által motivál, míg a remény a jó ígérete által motivál. Az embernek egyszerre kell szeretnie, félnie és reménykednie. Ibn Al-Qajjim (**Allah legyen könyörületes vele**) azt mondta: *„A szív Allahhoz vezető útján olyan, mint egy madár. Feje a szeretet,* *és a remény és a félelem a szárnyai. Ha szívben félelem van, elégeti minden vágyát, és kiveti magából az evilágot.”*

A ***kötelező félelem*** az, ami bátorítja az embert kötelességei megtételére és a tilalmas elhagyására. A ***dicséretes félelem*** bátorítja az embert az ajánlott dolgok megtételére és az utálatos elhagyására.

**Három fajta félelem van az Allahtól való félelmen kívül: 1)** Az első az a félelem, amelyet ***nagyobb sirknek*** (*sirk akbar*) lehet tekinteni. Ez az, amikor valaki fél a bálványimádók által istenített lényektől. **2)** A második fajta félelem, amelyet ***kis sirknek*** (*sirk aszghar*) tartunk. Ez arra utal, amikor valaki fél az emberektől olyannyira, hogy bűnt követ el emiatt, vagy elhagyja, ami kötelező. **3)** Az utolsó a ***megengedett félelem***, mint a természetes félelem, amit az ember érez a farkasoktól és más vadállatoktól.

**⮚ Aszkézis:** Elutasítani valamit egy olyan dologért, ami jobb annál. Az evilág elutasítása könnyebbséget ad az ember szívének és testének, az iránta való vágy növeli az aggodalmat. Az evilág iránti szeretet minden bűn forrása, és az iránta való gyűlölet minden jótett forrása. Az evilág elutasítása azt jelenti, hogy kirakjuk a szívünkből, nem azt, hogy kirakjuk a kezünkből, míg szívünk továbbra is ragaszkodik hozzá, mert ez a tudatlan emberek aszkézise. A Próféta (**Allah békéje és áldásai legyenek vele**) azt mondta: **„Milyen jó a törvényesen megszerzett nagy vagyon, ha egy jámbor ember kezében van!”(Ahmed)**

**Öt típusa van a vagyonnal való kapcsolatnak: 1)** Az ember, aki elfordul a vagyontól, gyűlöli azt, és távol marad ártalmától és attól, hogy elterelje a figyelmét. ***Ez az aszkéta****.* **2)** Az ember, aki nem örül annak, hogy megszerzi, de nem is gyűlöli úgy, hogy árthatna neki. Ez az ***elégedett*** ember. **3)** Aki jobban szereti, ha van pénze, mert szereti a vagyont, de nem annyira, hogy azt hajhássza. Ha jön hozzá, elveszi és örül neki, de ha nehézségek árán tudná csak megszerezni, akkor nem foglalja le magát vele. Ez a ***nyugodt*** ember. **4)** Aki nem keresi, mert képtelen rá, viszont vágyik rá. Ha talál rá módot, hogy megszerezze, akár nehézség árán is, megpróbálja. Ez az ***aggodalmas*** ember. **5)** Aki szükség miatt keresi, mint az éhes vagy mezítelen ember, akinek nincs étele vagy ruházata. Ez a ***kétségbeesett*** ember.

**Egy tanulságos párbeszéd**

Egy ember, akinek a neve Abdu Allah[[29]](#footnote-29), találkozott egy emberrel, akinek a neve Abdun-Nabi[[30]](#footnote-30). Nem tetszett neki ez a név, és azt gondolta: *„Hogy teheti valaki magát bármi más imádójává, Allahon kívül?!”* Abdu Allah ezért azt kérdezte Abdun-Nabitól: *„Te Allahon kívül mást imádsz?”* Abdun-Nabi azt felelte: *„Nem! Nem imádok senki mást Allahon kívül. Muszlim vagyok, és egyedül Allahot imádom.”*

**Abdu Allah**: Akkor a neved miért hasonlít néhány keresztény névre, mint az *Abdul-Maszíh*[[31]](#footnote-31)? Nem furcsa hallani ezt a nevet közöttük, mivel ők Jézust (Allah békéje legyen vele) imádják. Akik hallják a te nevedet, azt fogják gondolni, hogy te a Prófétát (**Allah békéje és áldásai legyenek vele**) imádod. Ez ellenkezik a muszlimok hitével a Prófétával (**Allah békéje és áldásai legyenek vele**) kapcsolatban. A muszlimok abban hisznek, hogy Mohamed (**Allah békéje és áldásai legyenek vele**) Allah Küldötte volt, de úgy, mint Allah szolgája és imádója.

**Abdun-Nabi**: De Mohamed Próféta (**Allah békéje és áldásai legyenek vele**) a legjobb ember, aki valaha élt az emberek között, és ő minden Küldött vezetője. Azért nevezzük magunkat így, hogy ennek az áldását megkapjuk, és közelebb kerüljünk Allahhoz az ő magas helyzete és különleges pozíciója által. A Próféta (**Allah békéje és áldásai legyenek vele**) közbenjárását keressük státusza és helyzete által. Ez nem minden, a testvérem neve *Abdul Husszein*[[32]](#footnote-32), az apám neve *Abdur-Raszúl*[[33]](#footnote-33). Az, hogy ilyen neveket viselünk, egy régi, elterjedt szokás népünk között. Ne légy szigorú ebben a kérdésben. Egyszerű dologról van szó, és a vallás könnyű.

**Abdu Allah**: Ez a helyzet még rosszabb, mint az előző: másoktól kérni azt, amit csak Allah adhat. A Prófétához (**Allah békéje és áldásai legyenek vele**) vagy valaki nála alacsonyabb státuszú emberhez fohászkodni, mint Husszeinhez (**Allah legyen vele elégedett**) vagy más jó emberekhez olyan dologért, amit csak Allah adhat, teljesen ellenkezik a *tauhíd*dal, amelyre parancsot kaptunk, hogy megvalósítsuk. Szöges ellentétben áll azzal a kijelentéssel, hogy ***Lá iláha illa Allah***.

Bemutatok neked néhány példát, ami megmutatja e kérdés fontosságát, és hogy milyen szörnyű következményei vannak annak, ha valaki ilyen nevekkel nevezi magát. Nincs más célom vagy szándékom, csak hogy elmagyarázzam az igazságot és kövessem, és hogy a hamisságot leleplezzem és elkerüljem, és hogy a jót javasoljam és figyelmeztessek a rosszra. Csak Allah segíthet, és mi Rá hagyatkozunk. Nincs erő sem hatalom, csak a Magasztos Allah által. Azonban mindenekelőtt hadd emlékeztesselek a Magasztos Allah mondására: **„A hívők szava csupán annyi, ha hívatnak Allahhoz és az Ő Küldöttéhez, hogy ítélkezzen közöttük, hogy azt mondják: »Halljuk és engedelmeskedünk.« Ők a boldogulok.” [A Kegyes Korán értelmezésének fordítása, 24:51]**

És Allah azt is mondja: **„(...)Ha vita van közöttetek valamiben azt Allahhoz és a Küldötthöz vigyétek vissza!(...)” [A Kegyes Korán értelmezésének fordítása, 4:59]**

Nos, te azt mondtad, hogy Allah Egyetlen, és tanúsítod, hogy ***Lá iláha illa Allah***. El tudod magyarázni ennek a jelentését?

**Abdun-Nabi**: A *tauhíd* azt jelenti, hogy hiszünk abban, hogy Allah létezik, hogy Ő teremtette az egeket és a földet, hogy Ő ad életet és halált, hogy Ő ellenőriz minden létezőt, és hogy Ő az Ellátó és a Fenntartó, a Mindent Tudó, a Magasztos, a Mindenre Képes…

**Abdu Allah**: Ha a *tauhíd* csak ezt jelentené, akkor Fáraót és a népét, Abu Dzsahlt és másokat is egyistenhívőnek lehetne tartani. Ők tudták, hogy Allah létezik, ahogy a legtöbb többistenhívő is. A Fáraó is, aki istenséget állított magának, a szíve mélyén tudta, hogy Allah létezik, és csak Ő ellenőrzi a teremtett világot. Ennek a bizonyítéka, hogy a Magasztos Allah azt mondja: **„És tagadták** *(a Fáraó és emberei)* **azt bűnös és gőgös módon. Jóllehet lelkűk megbizonyosodott róla.(...)” [A Kegyes Korán értelmezésének fordítása, 27:14]**

Ezt még inkább elismerte, mikor a vízbefúlás határán volt. Valójában Allah a *tauhíd*ért küldte el a Küldötteket, ezért nyilatkoztatta ki a szent Írásokat, és ezért küzdött a Próféta (**Allah békéje és áldásai legyenek vele**) a *Qurais*sal[[34]](#footnote-34), hogy Allah imádatát kizárólagossá tegye. Az istenimádat mindaz, amit Allah szeret és amivel elégedett, mondásainkból, tetteinkből, akár a szívünkkel, akár a testrészeinkkel tesszük.

Az *iláh* szó a *Lá iláha illa Allah* mondatból azt jelenti: valaki vagy valami, amit imádnak, tehát a *Lá iláha illa Allah* jelentése az, hogy senkinek vagy semminek nincs joga az imádathoz, csak Allahnak.

Tudod, miért küldte el Allah a Küldötteket a földre, akik közül az első Noé (Allah békéje legyen vele) volt?

**Abdun-Nabi**: Hogy hívják a *musrikúnt* (akik társítanak Allah mellé imádatban) Allah egyedüli imádatára, és hogy elhagyják az összes társat, akit Mellé kitaláltak.

**Abdu Allah**: Igen, ez igaz. És Noé (Allah békéje legyen vele) népe hogyan követett el *sirk*et (Allah mellé társ állítását)?

**Abdun-Nabi**: Nem tudom.

**Abdu Allah**:Allah azért küldte Noét (Allah békéje legyen vele) a népéhez, mert az emberek túlzásba vitték néhány jó ember: Wadd, Szuwa, Jagúth, Jaúq és Naszr[[35]](#footnote-35) tiszteletét.

**Abdun-Nabi**: Úgy érted, hogy Wadd, Szuwa és a többiek jó emberek voltak, nem néhány gonosz hitetlen vezető neve?

**Abdu Allah**:Igen. Ők valóban jó emberek voltak, akiket Noé (Allah békéje legyen vele) népe imádat tárgyává tett. Ezek után az arabok követték őket. Mohamed Próféta (**Allah békéje és áldásai legyenek vele**) azt mondta: **„Minden bálványt amit Noé népe imádott később az arabok is imádtak. Ami *Wadd*-ot illeti őt a Kalb törzs imádta Daumat-al-Dzsandal-nál; *Szuwá-t* a Hudhail (törzs); *Jagúth*-ot a Murad, majd a Ghutaif törzs (imádta) Al-Jurf- nál Szabá mellet; *Jaúq* a Hamdán törzs bálványa volt, *Naszr-*t pedig a Himí-é Dhi-l-Khal‛á ágáról. A neveik (a bálványoké) korában a Noé törzsének jámbor emberei nevei voltak, majd amikor ezek meghaltak sátán azt sugallta az (Noé) embereinek hogy készítsenek és helyezzenek el bálványokat azokra a helyekre ahol ezeknek az embereknek szokásuk volt ülni és nevezzék el ezeket a bálványokat utánuk. Az emberek így tettek, ám ezek a bálványok nem voltak imádva amíg az emberek (akik elkészítették őket) meg nem haltak, és a bálványoknak az eredete homályossá vált, és akkor az emberek elkezdték imádni őket.ˮ(Al-Bukhári)**

**Abdun-Nabi**: Amit mondasz, az nagyon furcsa!

**Abdu Allah**: Mondjak neked ennél is furcsábbat? A próféták pecsétjét, vezetőnket, Mohamedet (**Allah békéje és áldásai legyenek vele**) Allah olyan emberekhez küldte el, akik bocsánatot kértek Allahtól, ha bűnt követnek el, Allahot imádták, elvégezték a *tawáf*ot a *Kába* körül, a *szái*-t *Szafa* és *Marwa* között, elvégezték a *haddzs*ot és adakoztak. Mindezeket az istenszolgálatokat megtették, azonban néhány teremtményt, angyalokat és szenteket közvetítőnek tették maguk és Allah között. Általuk akartak közelebb kerülni Allahhoz, ezért kérték a közbenjárásukat.

Mohamed (**Allah békéje és áldásai legyenek vele**) azért lett hozzájuk küldve, hogy megújítsa a vallásukat; atyjuk, Ibrahim (Ábrahám) (Allah békéje legyen vele) vallását, és hogy tudassa velük, hogy az általuk véghezvitt istenszolgálatokat csak Allahnak dedikálják egyedül. Ő Egyedül a Teremtőjük, és senki másnak nincs joga ahhoz, hogy részesüljön ezekben a dolgokban. Ő egyedül az Ellátó és a Fenntartó. A hét ég és a hét föld és minden, amit magába foglal, az Ő uralma és ellenőrzése alatt van. Még az úgynevezett istenek, akiket imádtak, ők is elismerik, hogy Allah uralma és ellenőrzése alá tartoznak.

**Abdun-Nabi**: Ezek elég furcsa dolgok, amiket mondasz. Van valami bizonyítékod is rá?

**Abdu Allah**: Sok bizonyíték létezik. Az egyik, hogy a Magasztos Allah azt mondja: **„Mondd** *(Mohamed)***: »Ki az , aki gondoskodik rólatok az égből és a földből, vagy ki az, aki a hallás és a látás fölött rendelkezik és ki hozza elő az élőt a halottból és ki hozza elő a halottat az élőből? Ki rendezi a parancsot?« Azt fogják mondani: »Allah!« És te mondd: »Hát nem vagytok istenfélők?«” [A Kegyes Korán értelmezésének fordítása, 10:31]**

Egy másik, hogy Allah azt mondja: **„Mondd: »Kié a föld és azok, akik benne vannak? Ha tudással bírtok?« ~ Azt fogják mondani: »Allahé!« Mondd: »Hát nem okultok?« ~ Mondd: »Ki a hét ég Ura, és ki a hatalmas Trón Ura?« ~ Azt fogják mondani: »Allahé** *(minden)***!« Mondd: »Hát nem vagytok istenfélők?« ~ Mondd: »Kinek a Kezében van mindennek az uralma? És Ő védelmet ad, ám Ellene nincs védekezés? Ha tudással bírtok?« ~ Azt fogják mondani: »***(Mindez)* **Allahé!« Mondd: »Hogyan lehettek hát varázslat által megcsalatva?« ~ De nem! Elhoztuk nekik az Igazságot, ám ök bizony hazugok.” [A Kegyes Korán értelmezésének fordítása, 23:84-91]**

Ezek a többistenhívők Allahhoz fohászkodtak a *haddzs* alatt: „*Itt vagyok a szolgálatodra, ó Allah! Itt vagyok a szolgálatodra, itt vagyok a szolgálatodra, nincs Neked társad, kivéve azt, akit Te birtokolsz. Te birtoklod őt és azt, amit ő birtokol.”* A pogány arabok tehát elismerték, hogy Allah egyedül felügyeli az univerzum minden ügyét, e hit neve *tauhíd ar-Rubúbíjjah*, de ez az elismerés még nem tette őket muszlimmá.

Ami miatt ezek az emberek hitetlenek voltak, az az, hogy angyalokhoz, prófétákhoz, más jó emberekhez fohászkodtak azzal a szándékkal, hogy az ők közbenjárásuk által akartak Allahhoz közelebb kerülni. Ezért kötelező minden fohászt, esküt, áldozatot, segítségkérést és minden más istenszolgálatot Allahnak ajánlani egyedül.

**Abdun-Nabi**: Ha a *tauhíd* nemcsak azt jelenti, ahogy mondod, hogy elismerjük Allah létezését és teljes kontrollját az univerzum egésze felett, akkor mi az?

**Abdu Allah**: A *tauhíd* az, amiért Allah elküldte a Küldötteket és amiért kinyilatkoztatta a Szent Írásokat, és amelynek elfogadását a *musrikún* (akik társat állítanak Allah mellé imádatban) elutasították, hogy csak Őt imádják és senki mást. Ez a *tauhíd* magába foglalja, hogy az ember nem intéz semmilyen imádatot máshoz, csak Allahhoz, akár fohászról, esküről, áldozatról, segítségkérésről vagy bármi másról van szó. Ez a *tauhíd* az, amit a *Lá iláha illa Allah* jelent.

A *musrikún* úgy értették, hogy az *iláh* szó azt jelenti, hogy az imádat tárgya, amely lehet akár angyal, próféta, szent, sír, vagy dzsinn. Nem úgy értették az *iláh* szót, hogy ez a Teremtőt, a Fenntartót vagy az Elrendezőt jelenti, mert tudták, hogy csak Allah, Aki rendelkezik ezekkel a tulajdonságokkal, ahogy előbb említettük. A Próféta (**Allah békéje és áldásai legyenek vele**) eljött hozzájuk, hogy a *tauhíd* szavára hívja őket: a *Lá iláha illa Allah* *sahadá*jára (tanúságtételére), és ennek gyakorlati megvalósítására, nem csupán arra, hogy a nyelvvel kimondják.

**Abdun-Nabi**: Azt mondod tehát, hogy a *Qurais* törzs pogány arabjai jobban ismerték e mondat jelentését, mint sok muszlim ma!

**Abdu Allah**: Igen, ez a szomorú valóság. A tudatlan hitetlenek valójában tudták, hogy a Próféta (**Allah békéje és áldásai legyenek vele**) e mondat alatt azt értette, hogy az ember kizárólag Allahot imádja, és ne higgyen mindazokban, akiket Allah helyett imádtak, az ő imádatukat utasítsa el. Amikor azt mondta nekik: *Lá iláha illa Allah*, azt mondták, ahogy Allah említi: **„És az istenségeket egyetlen istenné** *(iláhan wáhidan -* Allah) **teszi? Csodás dolog ez.” [A Kegyes Korán értelmezésének fordítása, 38:5]**

Abban azonban hittek, hogy Allah az egyetlen, aki ellenőrzi az egész univerzumot. Ha a még a legtudatlanabb a hitetlenek közül is tudta ezt, nagyon furcsa, hogy sokan, akik ma muszlimnak tartják magukat, nem ismerik e mondat jelentését, amelyet még a tudatlan pogányok is ismertek.

Sok muszlim azt gondolja, hogy az iszlám csupán a *tauhíd* mondatának szóbeli kijelentése, és nem a jelentésében való hit. Milyen jót lehet találni az olyan emberekben, akik azt állítják, hogy az iszlámot követik, ha a *Qurais* törzs tudatlan pogányai jobban tudták náluk, hogy mit jelent a *Lá iláha illa Allah*!

**Abdun-Nabi**: De én nem társítok másokat Allah mellé. Ellenkezőleg, tanúsítom, hogy nincs más Teremtő, Ellátó és Fenntartó, csak Allah, és hogy senkinek nincs hatalma, hogy használjon vagy ártson, csak Allahnak egyedül, társ vagy partner nélkül. Azt is tanúsítom, hogy még Mohamed (**Allah békéje és áldásai legyenek vele**) sem rendelkezik azzal a hatalommal, hogy használjon vagy ártson még magának sem, tehát akik nála lejjebb vannak rangsorban, mint Ali, Husszein (**Allah legyen velük elégedett**) , Abdul Qadir Al-Dzsiláni, vagy mások még kevésbé. Én azonban bűnös vagyok, és ezek a jó emberek különleges helyzettel rendelkeznek Allahnál. Ezért azt kérem tőlük, hogy járjanak közben értem különleges helyzetük miatt.

**Abdu Allah**: Ahogy már említettem, a Korán elmondja, hogy az emberek, akik ellen a Próféta (**Allah békéje és áldásai legyenek vele**) harcolt, elismerték, amit te is elismersz. Abban hittek, hogy a bálványaik nem irányítják az univerzumot semmilyen szempontból, és ők is csupán közbenjárást kértek tőlük különleges helyzetük alapján. Már adtam neked erre bizonyítékot a Koránból.

**Abdun-Nabi**: De ezek a versek azokkal kapcsolatban lettek kinyilatkoztatva, akik bálványokat imádnak! Hogyan tehetsz egyenlőséget a próféták és jó emberek, illetve a bálványok között?

**Abdu Allah**: Néhányan ezek közül a bálványok közül, ahogy korábban kijelentettük, jó emberekről kapták a nevüket, ahogy Noé (Allah békéje legyen vele) idejében történt. A hitetlenek csak a közbenjárásukat kérték, mert (a jó emberek) különleges helyzettel rendelkeztek Allahnál. A bizonyíték erre Allah mondása: **„(...)És azok, akik** *(Allah)* **helyett segítőket vesznek maguknak** *(szólva)***: »Csak azért szolgáljuk őket, hogy Allah közelébe segítsenek bennünket.«” [A Kegyes Korán értelmezésének fordítása, 39:3]**

Ami azt illeti, arra amit mondtál, hogy *„Hogyan tehetsz egyenlőséget a próféták és jó emberek, illetve a bálványok között?”*, a válasz az, hogy néhányan a hitetlenek közül, akikhez a Próféta (**Allah békéje és áldásai legyenek vele**) lett küldve, szentekhez fohászkodtak, ahogy Allah mondta: **„Azok, akikhez fohászkodnak, ők az. Urukhoz való közeledési áhítozzak, hogy így ki lehet a legközelebb. Reményük az Ő irgalmát és telik a büntetését. Bizony az Urad büntetését félni kell.”** **[A Kegyes Korán értelmezésének fordítása, 17:57]**

Mások Jézushoz és édesanyjához, Máriához (Allah békéje legyen velük) fohászkodtak, ahogy Allah mondta: **„Midőn Allah mondta: »Ó, Jézus, Mária fia! Talán te mondtad az embereknek: „Engem vegyetek és az anyámat két istennek, Allah mellé!”« Mondta: »Magasztaltassál! Hogyan mondhatnék én olyat, amihez nincs jogom?(...)«” [A Kegyes Korán értelmezésének fordítása, 5:116]**

A pogányok közül néhányan az angyalokhoz fohászkodtak, ahogy a Magasztos Allah mondja: **„És azon a Napon, amikor mindegyiket összegyűjti, majd így szól az Angyalokhoz: »Ezek titeket szolgáltak?«”** **[A Kegyes Korán értelmezésének fordítása, 34:40]**

Gondolkodj el ezeken a verseken, mert ezek bebizonyítják, hogy a Magasztos Allah egyaránt elítéli azokat a hitetleneket, akik bálványokat imádnak, és azokat, akik angyalokat, prófétákat és szenteket imádnak. A Próféta (**Allah békéje és áldásai legyenek vele**) mindannyiuk ellen küzdött, különbségtétel nélkül.

**Abdun-Nabi**: A hitetlenek az ő áldásukat keresték, de én nem. Én tanúsítom, hogy Allah az egyetlen, aki hasznot vagy kárt tud okozni, és Aki minden dolgot irányít, és nem akarok semmit, csak a Magasztos Allahtól. A szenteknek nincs hatalma, hogy megtegyék ezeket a dolgokat. Én csupán azért fordulok hozzájuk, hogy közbenjárjanak értem Allah előtt.

**Abdu Allah**: Amit mondtál, az pontosan az, amit a hitetlenek mondanak. Erre a bizonyíték a Magasztos Allah következő mondása: **„És Allah helyett olyat szolgálnak, ami sem ártani, sem használni nem képes nekik. És azt mondják: »Ezek a mi közbenjáróink Allahnál!«(...)” [A Kegyes Korán értelmezésének fordítása, 10:18]**

**Abdun-Nabi**: De én nem imádok senkit, csak Allahot. A hozzájuk való fordulás és fohász nem imádat!

**Abdu Allah**: Kérdezem tőled: elismered, hogy Allah kötelezővé tette számodra, hogy az imádatot csak Allahhoz intézd egyedül, és ez Allah joga feletted? Ahogy a Magasztos Allah mondja: **„És csak arra kaptak parancsot, hogy tiszta, őszinte hittel szolgálják Allahot,(...)” [A Kegyes Korán értelmezésének fordítása, 98:5]**

**Abdun-Nabi**: Igen, természetesen. Allah ezt tette kötelességemmé.

**Abdu Allah**: Szeretnélek megkérni, hogy magyarázd ezt el. Mi az, amit Allah a kötelességeddé tett? Mit jelent, hogy imádatodat egyedül Allahnak tartsd fenn?

**Abdun-Nabi**: Hogy érted pontosan ezt a kérdést?

**Abdu Allah**: Figyelj jól arra, amit mondok, hogy megértsd. Allah azt mondja:

**„Fohászkodjatok az Uratokhoz, alázatosan és titokban! Ő bizony nem szereti az áthágókat.”** **[A Kegyes Korán értelmezésének fordítása, 7:55]**

A fohász istenszolgálat/imádat, amit Allah felé végzünk?

**Abdun-Nabi**: Igen, ez az imádat alapja, ahogy a hadíth mondja: **„A fohász istenszolgálat.”** **(Abu Dáwúd)**

**Abdu Allah**: Ha elismered, hogy ez istenszolgálat/imádat, akkor ha éjjel és nappal Allahhoz fohászkodnál félelemben és reményben valamilyen szükségletedért, majd fohászkodnál egy prófétához, egy angyalhoz vagy szenthez a sírjánál ugyanezekért a szükségleteidért, akkor társat állítottál Allah mellé ebben az istenszolgálatban?

**Abdun-Nabi**: Igen, akkor társat állítanék Allah mellé. Ez igaz, világos.

**Abdu Allah**: Hozok egy másik példát. A magasztos Allah azt mondja: **„Imádkozz hát az Uradhoz és áldozz!” [A Kegyes Korán értelmezésének fordítása, 108:2]**

Ha érted, hogy ez mit jelent és engedelmeskedsz Allah ezen parancsának azáltal, hogy állatot áldozol Neki, akkor az állatáldozat egy istenimádat, amelyet Allahnak teszünk?

**Abdun-Nabi**: Igen, ez istenimádat.

**Abdu Allah**: Ha tehát te egy állatot egy teremtménynek áldoznál fel, mint egy próféta, egy *dzsinn* vagy bárki más Allahon kívül, akkor társat állítanál Allah mellé ebben az istenszolgálatban?

**Abdun-Nabi**: Igen, kétségtelen, hogy ez egy *sirk* cselekedet. (Allah mellé társ állítása imádatban)

**Abdu Allah**: Hoztam neked két példát, a fohászt és az áldozatot, mert a fohász az egyik legfontosabb szóbeli istenszolgálat, és az áldozat az egyik legfontosabb fizikai istenszolgálat. Ugyanakkor az istenszolgálat nem korlátozódik e két cselekedetre, hanem sok más formája is van, mint az eskü, a menedék- és segítségkérés és így tovább. Egy másik dolog: a többistenhívők, akikről a Korán beszél, imádták az angyalokat, szenteket, *Al-Lát* bálványt és másokat?

**Abdun-Nabi**: Igen, ezt tették.

**Abdu Allah**: Tettek más istenszolgálati cselekedetet a fohászon, áldozaton, menedékkérésen, segítségkérésen és hozzájuk forduláson kívül? Elismerték, hogy ezek Allah szolgái és az Ő teljes uralma alatt állnak, és hogy Allah ellenőriz minden dolgot, mégis hozzájuk fohászkodtak és hozzájuk fordultak, mert nagy ranggal rendelkeztek, a közbenjárásukat keresve. Ez a tény olyan világos, mint a nap.

**Abdun-Nabi**: Te tagadod, hogy a Próféta (**Allah békéje és áldásai legyenek vele**) közben fog járni és kivonod ez alól magadat?

**Abdu Allah**: Nem, nem tagadom egyáltalán, és nem vonom ki magamat alóla. Valóban, ő az, aki közben fog járni, és az ő közbenjárása elfogadott lesz. Várom az ő közbenjárását. Azonban a közbenjárás kérdése teljesen Allah parancsa alá tartozik, ahogy Ő mondja: **„Mondd: »A közbenjárás teljes egészében Allahé.(...)«” [A Kegyes Korán értelmezésének fordítása, 39:34]** A közbenjárás csak Allah engedelmével lehetséges, ahogy Ő mondja: **„(...)Ki merészelne közbenjárni Nála az Ő engedélye nélkül.(...)” [A Kegyes Korán értelmezésének fordítása, 2:255]**

A Próféta (**Allah békéje és áldásai legyenek vele**) soha nem járhat közben valakiért, csakis Allah engedelmével, ahogy Ő mondja: **„(...)Közbenjárást csak annak érdekében tehetnek, akivel Ő elégedett,(...).” [A Kegyes Korán értelmezésének fordítása, 21:28]**

Allah nem fogad el semmit, csak a *tauhíd*ot, ahogy Ő mondja: **„Aki az Iszlám helyett más vallás után vágyakozik, az attól nem fogadtatik el(...).” [A Kegyes Korán értelmezésének fordítása, 3:85]**

Ha elfogadjuk azt, hogy minden közbenjárás csakis Allah parancsára és az Ő engedelmével történhet, és hogy sem a Próféta (**Allah békéje és áldásai legyenek vele**) maga, sem senki más nem járhat közben senkiért, csak akkor, ha ezt Allah elfogadja, és hogy ezt a közbenjárást csak azok kapják meg, akik valóban egyedül Allahot imádják (*tauhíd*), akkor világossá válik, hogy a közbenjárás Allah kizárólagos joga.

Ezért kérem Allahtól a Prófétája (**Allah békéje és áldásai legyenek vele**) közbenjárását a következőképpen: *„Ó Allah, ne fossz meg engem a Próféta közbenjárásától”*, vagy *„Ó Allah, kérem Tőled, hogy engedd meg neki, hogy közbenjárjon értem,”* és hasonló fohászokkal.

**Abdun-Nabi**: Egyetértünk abban, hogy nem megengedett valakitől olyasmit kérni, amire nem képes, de Allah megadta a Prófétának (**Allah békéje és áldásai legyenek vele**) a közbenjárás jogát. Mivel megkapta ezt a jogot, ő képes erre. Tehát akkor megengedett számomra, hogy megkérjem őt arra, amire ő képes, és ezzel nem állítom őt társként Allah mellé.

**Abdu Allah**: Ha a Magasztos Allah ezt megengedte volna neked, akkor ez igaz lenne. A Magasztos Allah azonban azt mondta: **„(...)Ne fohászkodjatok hát máshoz!” [A Kegyes Korán értelmezésének fordítása, 72:18]**

A közbenjárást kérni egyfajta fohász. Aki (Allah) a Prófétának (**Allah békéje és áldásai legyenek vele**) megadta a közbenjárás jogát, Ő az, Aki megtiltotta neked, hogy fohászkodj bárki vagy bármi máshoz Rajta kívül, bárki vagy bármi legyen is az.

Egy másik fontos pont az, hogy a közbenjárást a Prófétán (**Allah békéje és áldásai legyenek vele**) kívül mások is megkapják, mivel közölték, hogy az angyalok, a gyerekek, akik pubertáskor előtt haltak meg és a jó emberek is megkapják a közbenjárás jogát. Megengedett lenne akkor az ő közbenjárásukat is kérni, ha egyszer Allah megengedte nekik a közbenjárást?

Ha ezt elfogadod, akkor ismét visszaléptél a jó emberek imádatába, amit Allah a Koránban említ. Ha pedig nem, akkor a korábbi állításod – hogy azért kéred a Prófétától (**Allah békéje és áldásai legyenek vele**) a közbenjárást, mert Allah megengedte neki – érvénytelen.

**Abdun-Nabi**: De én nem állítok társat imádatban Allah mellé. A jó emberekhez fordulni nem *sirk*.

**Abdu Allah**: Elismered, hogy a *sirk* tilalma Allah imádatában nagyobb, mint a házasságtörés és a paráznaság tilalma, és hogy Allah nem bocsátja meg a *sirk* bűnét.

**Abdun-Nabi**: Igen, elismerem. Ez világos a Koránból.

**Abdu Allah**: Éppen most tagadtad, hogy *sirk*et követtél el, egy olyan bűnt, amit Allah megtiltott. Allahra, elmagyarázod nekem, milyen fajta *sirk*ről beszélsz, amit szerinted nem követtél el?

**Abdun-Nabi**: A *sirk* a bálványok imádata, fohászkodni hozzájuk, tőlük kérni dolgokat és félni tőlük.

**Abdu Allah**: És mit jelent az, hogy bálványimádás? Azt gondolod, hogy a *Qurais* hitetlenjei abban hittek, hogy fadarabok és kövek teremtenek, ellátnak élelemmel és ellenőrzik azoknak a dolgait, akik fohászkodnak hozzájuk? Ők nem hittek ebben, ahogy korábban elmagyaráztam.

**Abdun-Nabi**: Nem hiszem én sem. Inkább azt gondolom, hogy a bálványimádás az, ha valaki egy fadarabhoz vagy kőhöz vagy sírhoz vagy bármi máshoz fordul, fohászkodik hozzá vagy áldozatot mutat be neki, és azt mondja, hogy ezt azért teszi, hogy közelebb kerüljön Allahhoz, és hogy az ártalmat elhárítsa ezen tettek áldásai által.

**Abdu Allah**: Ez igaz. Ez pontosan az, amit te teszel e kövek, sírok és más helyeknél. És mikor azt mondod, hogy a *sirk* a bálványimádás, akkor azt érted ezalatt, hogy ez bizonyos tettekre vonatkozik csak, és hogy a jó emberekre való hagyatkozás és a hozzájuk való fohász nem tekinthető *sirk*nek?

**Abdun-Nabi**: Igen, ezt értettem ezalatt.

**Abdu Allah**: Akkor hogy értelmezed mindezeket a Koránverseket, amelyeket korábban említettünk, amelyek világosan kijelentik, hogy tilos a prófétákra, a jó emberekre és az angyalokra hagyatkozni, és azok hitetlenségéről beszélnek, akik ezt teszik?

**Abdun-Nabi**: De akik az angyalokhoz és a prófétákhoz fohászkodnak, azokat nem tartották ezért hitetlennek. Ők csak akkor lettek hitetlenek, mikor azt mondták, hogy az angyalok Allah lányai és hogy Jézus Krisztus Allah fia. Mi azonban nem mondjuk, hogy Abdul-Qadir Allah fia, vagy, hogy Zainab Allah lánya.

**Abdu Allah**: Azt kijelenteni, hogy Allahnak van fia vagy lánya teljesen más fajta hitetlenség, mint amiről beszélünk. A Magasztos Allah azt mondja: **„Mondd: »Ő, Allah az Egyedüli, az Egyetlen!« ~ Allah, *asz-Szamadu* (az Úr, Akihez minden teremtmény fordul). ~ Nem nemzett és nem nemzetett.” [A Kegyes Korán értelmezésének fordítása, 112:1-3]**

Az aki tagadja ezt hitetlen, még akkor is ha nem tagadja a szúra utolsó verset, amelyben a Magasztos Allah azt mondja: **„És senki és semmi nem hasonló Őhozzá.ˮ [A Kegyes Korán értelmezésének fordítása, 112:4]**

A Magasztos Allah azt is mondja: **„Nem vett Allah maga mellé fiút és nem volt vele más isten. Hiszen minden más isten elvenné azt, amit ő teremtett és talán egyik a másik fölé kerülne. Magasztaltassék Allah! Mennyire felette áll Ő annak, amit Róla mondanak.” [A Kegyes Korán értelmezésének fordítása, 23:91]**

Tehát Allah különbséget tett e két féle hitetlenség között. Egy másik bizonyíték erre, hogy a többistenhívők, akik fohászkodtak Láthoz (egy híres pogány bálvány) azért, mert ő egy jó ember volt, nem mondták róla, hogy Allah fia.

Hasonlóképpen, akik a *dzsinn*eket imádják, nem mondják rájuk, hogy Allah fiai. A jogi iskolák könyvei, a Hanafi, a Máliki, a Safii és a Hanbali iskolák mind beszélnek a hitehagyásról és a hitehagyottakról, hogy aki azt mondja, hogy Allahnak fia vagy lánya van, az elhagyta az iszlámot, és aki társat állít Allah mellé, azt is elhagyta az iszlámot. Ez megmutatja, hogy ők is különbséget tettek a kétféle hitetlenség között.

**Abdun-Nabi**: De Allah azt mondja: **„Bizony Allah szeretett embereinnincs félelem és ők nem szomorkodnak.” [A Kegyes Korán értelmezésének fordítása, 10:62]**

**Abdu Allah**: Mi hiszünk abban, hogy ez igaz, de abban is hiszünk, hogy nem szabad őket imádni. Irtózunk attól, hogy imádják őket Allah mellett, és hogy társként állítják őket Mellé imádatban. Az azonban kötelező számunkra, hogy szeressük Allah barátait, és kövessük a jó példájukat. El kell ismernünk minden csodálatos eseményt, amit nekik tulajdonítanak, nem úgy, mint a társítók, akik tagadják őket. Az iszlám, Allah vallása a középút a két véglet között.

**Abdun-Nabi**: Akiknek ki lett nyilatkoztatva a Korán szövege, nem nyilvánították ki a *Lá iláha illa Allah* tanúságtételét. Tagadták Mohamed (**Allah békéje és áldásai legyenek vele**), Allah Küldötte prófétaságát. Tagadták a Feltámadás Napját és a Korán igazságát, azt mondták róla, hogy valamilyen varázslat. Mi azonban tanúsítjuk, hogy nincs más, akinek joga van az imádathoz, csak Allah, és hogy Mohamed Allah Küldötte. Hiszünk a Koránban, a Túlvilágban és a Feltámadásban, imádkozunk és böjtölünk. Hogy mondhatod azt, hogy olyanok vagyunk, mint azok az emberek?

**Abdu Allah**: A tudósok egyetértenek abban, hogyha valaki elismeri Allah Küldötte (**Allah békéje és áldásai legyenek vele**) igazságát, az egy dolog, és hogy hisz benne, az egy másik, és ettől még hitetlen marad, és nem lépett be az iszlámba.

Ez a szabály arra is vonatkozik, aki hisz a Korán egyes részeiben és nem hisz más részeiben, vagy elismeri a *tauhíd*ot, viszont tagadja az ima kötelezőségét, vagy elismeri a *tauhíd*ot és az imát, de tagadja, hogy a *zakát* kötelező lenne, vagy elismeri mindezt, de tagadja, hogy kötelező Ramadanban böjtölni, vagy elismeri mindezeket, de tagadja a *haddzs* kötelezőségét.

Mikor néhány ember a Próféta (**Allah békéje és áldásai legyenek vele**) idején nem fogadta el, hogy a *haddzs* kötelező, Allah kinyilatkoztatta velük kapcsolatban: **„Allahhal szemben az emberek kötelessége a Házhoz való zarándoklat, ha módjuk van rá. Aki pedig hitetlenkedik,** *(annak tudnia kell)* **Allah nem szorul rá a világokra.” [A Kegyes Korán értelmezésének fordítása, 3:97]**

Aki tagadja a Feltámadást, az hitetlen a muszlimok konszenzusa szerint. Allah világossá tette Könyvében, hogy aki hisz az iszlám egyes szabályaiban és nem hisz másokban, az kétségtelenül hitetlen.

Ehelyett a muszlimok parancsot kaptak, hogy valósítsák meg az iszlám minden szabályát. Elfogadod tehát, hogy akik hisznek az iszlám egyes szabályaiban, de nem hisznek másokban, azok hitetlenek?

**Abdun-Nabi**: Igen, elhiszem. Ez kristálytiszta a Koránból.

**Abdu Allah**: Tehát ha elfogadod, hogy aki kijelenti a Prófétáról (**Allah békéje és áldásai legyenek vele**), hogy igazat mond, de tagadja, hogy az ima kötelező, vagy ha elismer mindent, de tagadja a Feltámadást, akkor – minden jogi iskola szerint – ő hitetlen, és ezt világosan kimondja a Korán. A *tauhíd* a legnagyobb kötelezettség, amelyet a Próféta (**Allah békéje és áldásai legyenek vele**) hozott, nagyobb az imánál, az adakozásnál, a böjtnél és a zarándoklatnál. Hogy lehet hitetlenségnek tartani azt, ha valaki e parancsolatok valamelyikének kötelezőségét tagadja, még ha az illető követi is a Prófétát az iszlám többi előírásában, de a *tauhíd*, az összes próféta vallása tagadása nem számít hitetlenségnek?! Magasztaltassék Allah! Micsoda tudatlanság ez!

Gondolj arra, hogy a Próféta (**Allah békéje és áldásai legyenek vele**) harcolt *Banu Hanífával Jamámában*[[36]](#footnote-36), pedig elfogadták az iszlámot a Prófétával (**Allah békéje és áldásai legyenek vele**), tanúsították, hogy nincs más jogosan imádható istenség, csak Allah, hogy Mohamed Allah Küldötte, és imádkoztak és imára hívást végeztek.

**Abdun-Nabi**: De azok az emberek azt mondták, hogy Muszailima Allah prófétája, mi viszont azt mondjuk, hogy nincs más próféta Mohamed után.

**Abdu Allah**: De ti Ali ibn Abi Tálibot, Abdul Qadir Al-Dzsilánit és más jó embereket és angyalokat Allahhal egyenlő szintre emeltek.

Ha valakit a Prófétával (**Allah békéje és áldásai legyenek vele**) egyenlő rangra emelni hitetlenség és az embert kiviszi az iszlámból úgy, hogy a tanúságtétele és az imája sem használ neki, akkor egyértelmű, hogy az, hogy egy ember részesül az istenségből, az még sokkal rosszabb.

Azt is lehet mondani, hogy ha a korábbi emberek hitetlennek ítélésének az oka az volt, hogy az elkövetett *sirk* mellett még hitetlenek is voltak a Prófétában, a Koránban, a Feltámadásban, stb, akkor mit mondasz arról, amit az összes jogi iskola tudósai írtak a hitehagyottakról szóló ítélettel kapcsolatban. Miután megemlítették a hitetlenség különböző fajtáit, kijelentették, hogy mindegyik egyedül és önmagában is kiviszi az embert az iszlámból. Ezekből van néhány, ami jelentéktelennek tűnhet annak, aki elkövette, mint például olyan dolgot mondani, ami Allah haragját hívja ki úgy, hogy az ember nem is gondolja komolyan; viccel vagy gúnyosan mondja.

Ők azok, akikről a következő Korán idézet kinyilatkoztatott: **„(...) Mondd: »Talán Allahhal és az Ő Jeleivel és a Küldöttével gúnyolódtatok? ~ Ne mentegetőzzetek! Bizony hitetlenek lettetek a hitetek után (...)” [A Kegyes Korán értelmezésének fordítása, 9:64-65]**

Ők azt állították, hogy nem gondolták komolyan, amit mondtak, hogy csak vicceltek. Allah azonban kijelentette, hogy ők hitetlenek, miután muszlimok voltak, még akkor is, ha elkísérték a Prófétát a Tabuki expedícióra.

Egy másik példa, mikor a Próféta (**Allah békéje és áldásai legyenek vele**) társai elmentek egy fa mellett, amit a nem muszlimok imádtak, és megkérték a Prófétát, hogy adjon nekik is egy fát, amilyen a nem muszlimoknak volt. A Próféta (**Allah békéje és áldásai legyenek vele**) megesküdött Allahra, hogy kérésük olyan volt, mint az izraeliták kérése, mikor azt mondták Mózesnek (ahogy Allah említi): **„(...)»Csinálj nekünk olyan istent, amilyen az ö istenségeik!« Mondta: »Bizony ti olyan nép vagytok, akik tudatlanok.«” [A Kegyes Korán értelmezésének fordítása, 7:138]**

**Abdun-Nabi**: De az izraeliták és azok, akik egy fát kértek, hogy ráakaszthassák fegyvereiket és imádják, nem lettek hitetlenek csak a kérésüktől.

**Abdu Allah**: Nem lettek hitetlenek, mert nem tették meg, amit kértek. Ha megtették volna, hitetlenné váltak volna. Ha azok az emberek, akiket a Próféta (**Allah békéje és áldásai legyenek vele**) rendreutasított, engedetlenek lettek volna a Prófétával, és szereztek volna egy fát maguknak az ő tilalma után, akkor hitetlenek lettek volna.

**Abdun-Nabi**: Mit mondasz akkor arról, hogy emberek segítséget fognak kérni Ádámtól, majd Noétól, majd Ábrahámtól, majd Mózestől, majd Jézustól, béke legyen mindannyiukkal, ahogy a hiteles közlés szól. Mindannyian elnézést foknak kérni, majd végül Mohamedtől (**Allah békéje és áldásai legyenek vele**) fognak segítséget kérni. Ez megmutatja, hogy Allahon kívül másoktól segítséget kérni nem *sirk*.

**Abdu Allah**: Összekevered a dolgokat. Elismerjük, hogy élő, jelenlévő emberektől segítséget kérni nem helytelen, ha képesek segíteni.

Ez olyan, mint amit Allah mondott Mózesről (Allah békéje legyen vele): **„(...)Segítségül hívta őt az, aki az ő pártjához tartozott azzal szemben, aki az ellensége volt.(...)” [A Kegyes Korán értelmezésének fordítása, 28:15]**

Arra is hasonlít, mint mikor valaki segítséget kér a másiktól háború idején vagy más esetben, ami a képességeibe belefér.

Ami ellen állást foglalunk, az az a fajta segítségkérés, ami istenszolgálatnak számít, hogy segítséget kér valaki a jó emberektől a sírjuknál, vagy mikor nincsenek jelen, vagy, hogy olyan dolgokat kér tőlük, amire csak Allah képes.

A Feltámadás Napján azonban az emberek segítséget fognak kérni a Prófétáktól, hogy fohászkodjanak Allahhoz, hogy kezdődjön az Ítélet, és hogy könnyítsen a Paradicsom embereinek a nehéz helyzetben. Ez a fajta segítségkérés megengedett ebben az életben és a Túlvilágon is: kérni egy jó embert, akivel személyesen találkozol és hallja szavaidat, hogy *„Fohászkodj Allahhoz értem.”*

Ez olyan, mint amit a prófétai társak tettek életükben. Azonban miután meghalt, nem tették többet – Allah bocsássa meg (az ilyen tiszteletlenség gondolatát). Soha nem fohászkodtak hozzá a sírjánál. A tudósok ehelyett az egész történelem folyamán rendreutasították még azokat az embereket is, akik Allahhoz[[37]](#footnote-37) fohászkodtak a Próféta (**Allah békéje és áldásai legyenek vele**) sírjánál.

**Abdun-Nabi**: Mit mondasz Ibrahim (Allah békéje legyen vele) történetéről, mikor a tűzbe lett dobva és Dzsibríl (Gábriel angyal, (Allah békéje legyen vele)) eljött hozzá, mikor még a levegőben volt mielőtt beleesett a tűzbe: *„Szükséged van segítségre?”* Azt felelte: *„Ha tőled van, akkor nincs rá szükségem.”*

Ha a segítségkérés *sirk* lenne, akkor Dzsibríl nem ajánlotta volna fel Ibrahimnak (Allah békéje legyen velük).

**Abdu Allah**: Ez a kétséges állítás nem különbözik az előzőtől. Ezenfelül ez az elbeszélés nem is hiteles. Azonban még ha hiteles is lenne, Dzsibríl (Allah békéje legyen vele) valójában rendelkezik a segítségadás képességével, ahogyan Allah jellemzi: **„Amit a nagy Erejű** *(Dzsibril, Gábriel)* **tanított neki** *(ezt a Koránt)***.”** **[A Kegyes Korán értelmezésének fordítása, 53:5]**

Ha a Magasztos Allah megengedte volna Dzsibrílnek (Allah békéje legyen vele), hogy fogja a tüzet, ami körülötte van és magukat a hegyeket, és eldobja valahova keletre vagy nyugatra, akkor képes lett volna rá. Ez a helyzet olyan, mint mikor egy gazdag ember felajánlja a szegény embernek, hogy kölcsönad neki pénzt, amire szüksége van, de a szegény elutasítja, és inkább Allah ellátására vár, hogy senki ne tegyen neki szívességet. Ezt semmiképpen sem lehet összehasonlítani azzal a segítségkéréssel, amely imádatnak és *sirk*ek számít, és amely elterjedt manapság.

Testvérem, tudnod kell azt is, hogy azok az emberek, akikhez Mohamed Próféta (**Allah békéje és áldásai legyenek vele**) elküldetett, kisebb fajta *sirk*-típusokat (Allah mellé társ állítása imádatban) követtek el, mint azok, amelyek ma elterjedtek, és ezt a következő három oknak tudhatjuk be:

1. A korábbi többistenhívők csak könnyebbség idejében imádtak másokat Allah mellett. Csapások idején csak Allahhoz fohászkodtak, ahogy a következő vers bizonyítja: **„És ha hajóra szállnak, Allahhoz fohászkodnak, őszinte és tiszta hittel fordulnak Feléje. Ám miután a szárazföldre menekítette őket, már társítanak.” [A Kegyes Korán értelmezésének fordítása, 29:65]**

A Magasztos Allah azt is mondja: **„És ha akkor hullámok borítják is el őket, mint az árnyékok, akkor Allahhoz fohászkodnak, őszinte hittel a vallásukban. Ám miután kimentette őket a szárazföldre, van közöttük olyan, aki túlzottan kimért. A Mi jeleinket csupán minden csalárd és hálátlan tagadhatja meg.” [A Kegyes Korán értelmezésének fordítása, 31:32]**

A többistenhívők, akik ellen a Próféta (**Allah békéje és áldásai legyenek vele**) fohászkodott, Allahhoz is fohászkodtak, és csak könnyebbség idején fohászkodtak másokhoz. Nehézség idején csak Egyedül Allahtól kértek segítséget, és elhagyták isteneiket. A mai többistenhívők azonban mind könnyebbség, mind nehézség idején fohászkodnak másokhoz is Allah mellett. Ha valamilyen nehézség felmerül, hallod őket, amit mondják: *„Jaa, Raszúlullah!”* (Ó, Allah Küldötte) *„Jaa Husszein!”* (Ó Husszein) és mások. Sajnos csak kevesen értik ezt a pontot.

1. A korábbi többistenhívők csak valóban jó emberekhez fohászkodtak, akik Allah előtt magas pozíciót szereztek, mint próféták, jó emberek, angyalok vagy legalább kövek és fák, amelyek Allah engedelmes teremtményei. A mai többistenhívők azonban a leggonoszabb emberekhez is fohászkodnak (zsarnokokhoz és gonosz vezetőikhez).

Akik így gondolkoznak az engedelmes fáról vagy kőről, jobbak, mint azok, akik közismerten gonosz és korrupt embereket tisztelnek.

1. A legtöbb *sirk*, amit az embereke követtek a Próféta (**Allah békéje és áldásai legyenek vele**) idején, az Allah egyedüli jogát sértette meg az imádathoz (*tauhíd al-ulúhíjja*) és nem kizárólagos hatalmát és úrságát (*tauhíd ar-rubúbíjja*). Manapság azonban az emberek Allah hatalma és ereje ellen is követnek el *sirk*et, nemcsak kizárólagos imádathoz való jogában. Például a „természetnek” tulajdonítják azt a hatalmat, hogy az univerzum eseményeit ellenőrzi, életet ad és halálba küld, stb.

Egy fontos kérdéssel zárom, amely által az előzőeket is megérted.

Nincs kétség azzal kapcsolatban, hogy a *tauhíd*nak a szívben kell lennie, ki kell nyilvánítani szóval, és eszerint kel viselkedni. Ha valaki e három feltételnek nem tesz eleget, az nem tekinthető muszlimnak. Ha valaki elismeri a *tauhíd*ot, de nem eszerint viselkedik, akkor ő egy makacs hitetlen, mint Fáraó vagy Iblisz[[38]](#footnote-38) (mert ők tudták az igazságot, de dacosan ellenálltak).

Sokan ezzel a kérdéssel kapcsolatban elkövetik azt a hibát, hogy azt mondják, hogy amit mondunk az igaz és helyes, de ők nem képesek megvalósítani, mivel ez nem megengedett az ő országukban és azok az emberek között ahol élnek. Azt mondják, hogy egyet kell érteniük velük, szépen kell beszélniük velük, különben bajba kerülhetnek.

Azonban aki így érvel, az nem gondol bele, hogy a legtöbb hitetlen vezető tudja az igazat, csak nem követi valamilyen sekélyes kifogás miatt, ahogy Allah mondja róluk: **„Csekély áron adták el Allah Jeleit. Majd az Ő Útjától távol tartanak. Bizony milyen rossz, is az, amit cselekedtek.” [A Kegyes Korán értelmezésének fordítása, 9:9]**

Hasonlóképpen, aki nyilvánosan hirdeti a *tauhíd*ot, de nem érti és nem hisz benne a szívében, az képmutató. Ő rosszabb, mint egy egyenes hitetlen, ahogy Allah mondása bizonyítja: **„Bizony a képmutatók a Tűz legmélységesebb mélyén lesznek. És nem találsz nekik segítőt.” [A Kegyes Korán értelmezésének fordítása, 4:145]**

Ez világossá válik, ha arra gondolunk, mit mondtak a korábbi emberekről. Voltak, akik tudták az igazságot, de nem követték, mert féltek, hogy elveszítik evilági tulajdonukat, mint *Qárún*, vagy státuszukat, mint *Hámán*, vagy hatalmukat és fennhatóságukat, mint Fáraó.

Olyanok is vannak, akik kifelé elfogadják a *tauhíd*ot, de nem hisznek benne, mint a képmutatók. Ha megkérdeznéd tőlük, valójában miben hisznek a szívükben, nem tudnák megmondani.

Nagyon fontos megérteni a Magasztos Allah Könyvének következő két sorát. Allah azt mondja: **„(...) Mondd: »Talán Allahhal és az Ő Jeleivel és a Küldöttével gúnyolódtatok? ~ Ne mentegetőzzetek! Bizony hitetlenek lettetek a hitetek után (...)” [A Kegyes Korán értelmezésének fordítása, 9:64-65]**

Ha néhányan azok közül, akik elmentek harcolni a bizánciak ellen a Prófétával (**Allah békéje és áldásai legyenek vele**) hitetlenné váltak néhány szó miatt, amelyet meggondolatlanul kimondtak, mennyivel inkább hitetlenné válnak, mennyivel súlyosabb *sirk*et követnek el azok, akik a hitetlenség szavait mondják kivagy tetteit teszik vagyonuk, státuszuk vagy hatalmuk elvesztésétől való félelmükben, vagy, hogy jó fényben tüntessék fel magukat valaki szemében.

Ennek az az oka, hogy ha valaki meggondolatlanul mond valamit, akkor nem biztos, hogy úgy is gondolja, ahogy mondja, hanem azért mondja, hogy szórakoztassa az embereket. Ha viszont valaki hitetlenséget tesz vagy mond egy teremtménytől való félelmében vagy iránta vágyakozva, az teljesen elhitte a sátán ígéretét, ahogy Allah közölte velünk: **„A sátán a szegénységet ígéri nektek és fertelmes dolgot parancsol meg.(...)” [A Kegyes Korán értelmezésének fordítása, 2:268]**… és félt az ő büntetésétől, ahogy Allah tudatta velünk: **„Íme ez itt a sátán, aki félelmet akar kelteni az ö segítői iránt.(...)” [A Kegyes Korán értelmezésének fordítása, 3:175]**

Az ilyen ember nem hisz és nem fél Allah ígéretétől: **„(...)Ám Allah a Tőle származó megbocsátást ígéri és túláradó kegyelmet.(...)”** **[A Kegyes Korán értelmezésének fordítása, 2:268]**

**„(...)Ne féljetek tőlük! Engem féljetek!(...)”** **[A Kegyes Korán értelmezésének fordítása, 5:3]**

A fent említett helyzetű embert Allah barátai és szövetségesei vagy a sátán barátai és szövetségesei közt tarthatjuk számon?

A második verse Allah mondásának: **„Aki nem hisz Allahban - a már megvolt hite után - kivéve azt, aki kényszeríttetik, de a szíve megnyugodott a hitben, ám azok, akik önként tárulkoznak ki a hitetlenségnek rajtuk Allah haragvása lesz. Hatalmas büntetésben részesülnek.” [A Kegyes Korán értelmezésének fordítása, 16:106]**

Allah csak azoknak nézi el a hitetlenség szavainak kimondását és tetteinek megtételét, akik ezt kényszerből tették, de szívük szilárdan megnyugszik a hitben. Másoknak nem! Ők hitetlenek, bármi legyen is a kifogásuk, mint félelem, vágy, szép beszéd valakivel, hazaszeretet, család, törzs tisztelete, vagyon, vagy, hogy csak szórakozásból tették. Csak annak nézhető el a vers szerint, aki kényszer hatására mondta vagy tette azt, ami hitetlenség.

A vers azonban utalást tartalmaz arra, hogy a kényszer csak a hitetlenség kimondására vagy cselekvésére korlátozódik. Senkit nem lehet arra kényszeríteni, hogy belül elhiggyen egy hittételt. Mikor Allah azt mondja: **„Ha azért történik így mivel jobban szerették az evilági életet, mint a Túlvilágot. Allah nem vezérli a hitetlenek népét.”** **[A Kegyes Korán értelmezésének fordítása, 16:107],** világossá teszi, hogy a büntetés, amit ezek az emberek kaptak nem tudatlanságuk vagy hitük miatt volt, vagy a vallás gyűlölete vagy a hitetlenség szeretete miatt. Azért kaptak büntetést, mert jobban szerették az evilági élvezeteket a vallásnál, de Allah jobban tudja.

Mindezek után, itt az ideje, hogy bűnbánattal fordulj Uradhoz, visszatérj Hozzá és hagyd el, amit teszel. Hallottad, mennyire veszélyes és fontos ez a kérdés.

**Abdun-Nabi**: Bocsánatot kérek Allahtól és visszatérek Hozzá. Tanúsítom, hogy nincs másnak joga az imádathoz, csak Allahnak, és hogy Mohamed Allah Küldötte. Elutasítom mindazt, amit Allah mellett imádtam korábban.

Kérem Allahtól továbbá, hogy bocsásson meg nekem a múltamért és nézze el nekem, legyen velem kedves bocsánatával és könyörületével, és szilárdítson meg a *tauhíd*ban és a helyes hitben, amíg találkozom Vele, a Feltámadás Napján. Kérem Allahot, hogy jutalmazzon meg téged – testvérem, Abdu Allah – azért, hogy őszinte tanáccsal láttál el engem, mert valóban, a vallás őszinte tanácsadás, és azért, hogy figyelmeztettél engem a nevem, Abdun-Nabi miatt.

Kijelentem, hogy mostantól a nevem ***Abdur-Rahman*** (A Könyörületes szolgája). Köszönöm, hogy helyreigazítottad helytelen hitemet, mert ha így találkoztam volna Allahhal, soha nem mentett volna meg a Pokol büntetésétől.

Még egy utolsó dolog: tudnál nekem néhány olyan dolgot említeni, amit sokan csinálnak manapság?

**Abdu Allah**: Természetesen, figyelj rám. Ne kövess minden kérdést, amelyben a tudósok összekülönböztek, hogy úgy értelmezd, ahogy neked tetszik, hogy próbatétel legyen. Valójában csak Allah ismeri e kérdések helyes értelmezését.

Kövesd azoknak az útját, akik szilárdan állnak a tudásban, akik azt mondják a Korán kétértelműnek tűnő verseiről: **„És azok, akik nagy jártasságra tettek szert a tudásban azt mondják: »Hiszünk benne, mindez a mi Urunktól való!«” [A Kegyes Korán értelmezésének fordítása, 3:7]**

A nem egyértelmű kérdésekben légy olyan, mint aki a Próféta (**Allah békéje és áldásai legyenek vele**) mondásait követi:

**„Hagyd el azt, amiben kételkedsz azért, amiben nem kételkedsz.”(Ahmed és At-Tirmidhi)**

**„Aki elhagyja a kétes dolgokat, az megtisztítja magát, a vallását és tisztességét illetően.” (Al-Bukhári és Muszlim)**

**„A bűn az, ami zavarja a szíved, és nem szeretnéd, hogy bárki lássa.”** **(Muszlim)** és:

**„Keresd a szíved ítéletét és döntéseit, keresd önmagad ítéletét és döntéseit [a Próféta** (**Allah békéje és áldásai legyenek vele**) **ezt háromszor ismételte]. A jóság az, ami megnyugtatja a lelkedet, míg a bűn az, am zavarja, még akkor is, ha az emberek igazolják.”** **(Ahmed)**

* Óvakodj a hamis vágyaktól, mert Allah figyelmeztetett ezek ellen a következő mondásával: **„Hogyan vélekedsz arról, aki saját vágyát vette istenéül?(...)” [A Kegyes Korán értelmezésének fordítása, 45:23]**
* Óvakodj attól, hogy fanatikusan kövess egyes személyeket vagy véleményeket, vagy őseid szokásait és hitelveit, mert ez megakadályozza, hogy az igazságot kövesd.**„Hogyan vélekedsz** *(Mohamed)***arról, aki saját vágyát tette meg istenének. Avagy te az ő gondozója vagy? [ Kegyes Korán értelmezésének fordítása, 25:43]**
* Az igazság a hívő végső célja, és neki, jobban, mint bárki másnak, követnie kell, amint világossá válik a számára. A Magasztos Allah azt mondja: **„És, ha az mondatik nekik: »Kövessétek azt, amit Allah kinyilatkoztatott!« Azt mondják: »Nem! Mi azt követjük, amin atyáinkat találtuk.«** *(Tennék ezt akkor is)* **Ha atyáik nem fogtak fel eszükkel semmit és nem vezéreltettek az Igaz Utón?”** **[A Kegyes Korán értelmezésének fordítása, 2:170]**
* Óvakodj attól, hogy vakon utánozd a hitetleneket, mivel a Próféta (**Allah békéje és áldásai legyenek vele**) azt mondta: **„Aki utánoz egy népet, az közülük való.”** **(Abu Dáwúd)**
* Óvakodj attól, hogy bármi másra hagyatkozol Allahon kívül, mert Ő, a Magasztos, azt mondja: **„(...)És aki Allahra hagyatkozik, az ő számára Allah elégséges gyámolító.(...)” [A Kegyes Korán értelmezésének fordítása, 65:3]**
* Ne engedelmeskedj a teremtményeknek, ha ez Allahnak való engedetlenséggel jár, ahogy a Próféta (**Allah békéje és áldásai legyenek vele**) mondta: **„Nincs engedelmesség egy teremtménynek, ha ez a Teremtővel szembeni engedetlenséggel jár.”** **(Ahmed)**
* Óvakodj attól, hogy rosszat gondolj Allahról, mert a Magasztos Allah azt mondta egy *hadíth qudsziban* [ahogy a Próféta (**Allah békéje és áldásai legyenek vele**) elmondta nekünk]: ***„Olyan vagyok, amilyennek a szolgám gondol Engem.”* (Al-Bukhári és Muszlim)**
* Óvakodj attól, hogy fonalat, cérnát, vagy mást hordjál a célból, hogy eltávolítsa a rosszat, mielőtt megtörténik, vagy megoldja a meglévő problémádat.
* Óvakodj attól, hogy talizmánokat és szerencse-hozó tárgyakat viselj, hogy megvédjenek a szemmel veréstől, mert ez a bálványimádás egy formája. A Próféta (**Allah békéje és áldásai legyenek vele**) azt mondta: **„Aki** (amulettet, stb.) **visel, az arra lesz bízva.”** **(At-Tirmidhi)**
* Óvakodj attól, hogy fák, kövek, épületek, relikviák és műtárgyak áldásait keresed, mert ez a *sirk* egy formája.
* Óvakodj attól, hogy ómenekben higgy, és eszerint viselkedj, mert ez a *sirk* egy formája, ahogy a Próféta (**Allah békéje és áldásai legyenek vele**) mondta: **„Az ómenekben való hit és az eszerint való viselkedés *sirk*. Az ómenekben való hit és az eszerint való viselkedés *sirk*. Az ómenekben való hit és az eszerint való viselkedés *sirk*.”** **(Ahmed és Abu Dáwúd)**
* Óvakodj attól, hogy jövendőmondóknak, asztrológusoknak és más olyan embereknek hiszel, akik azt mondják, hogy tudják a láthatatlant (mint a jósok és varázslók). Sok magazin külön rovatot tart fenn a horoszkópoknak. Ezeket elhinni *sirk*, mert senki sem ismeri a láthatatlant, csak Allah.
* Óvakodj attól, hogy azt mondd, hogy bizonyos csillagok együttállása miatt esik az eső, mert ez *sirk*. Csak Allah ellenőrzi az esőt.
* Óvakodj attól, hogy másra esküdj, mint Allahra, bárki vagy bármi legyen is az, mert ez a *sirk* egy fajtája. A Próféta (**Allah békéje és áldásai legyenek vele**) azt mondta: **„Aki másra esküszik, mint Allahra, az hitetlen vagy sirket követett el.”** **(Ahmed és Abu Dáwúd)**

Ide tartozik az is, ha valaki egy prófétára, a helyzetére, a védelmére, vagy az életére, stb. esküszik.

* Óvakodj attól, hogy átkozod az időt, a szelet vagy a túlzott meleget vagy hideget, mivel ez Allah átkozása, Aki teremtette ezeket és előírta hatásaikat.
* Óvakodj attól, hogy azt mondd: „ha”, ha kellemetlen dolog ér, mert ez kinyitja az útját a sátánnak, és lehetővé teszi azt, hogy az ember ellenkezzen Allah Isteni Elrendelésével (Qadar).

**Ha valami történik, mondd**: *„Ez Allah elrendelése, és Ő azt tesz, amit akar.”*

* Óvakodj attól, hogy a sírokat mecseteknek használd, és ne imádkozz olyan mecsetben, amelyben sír van. Allah Küldötte (**Allah békéje és áldásai legyenek vele**) azt mondta: **„Valóban, azok, akik előttetek éltek, prófétáik sírjait istentisztelet helyszínévé tették. Ne tegyétek a sírokat istentiszteleti helyszínné, mert valóban, ezt megtiltom nektek.”** **(Muszlim)**
* Óvakodj attól, hogy becsapjanak a Prófétának (**Allah békéje és áldásai legyenek vele**) tulajdonított koholt hagyományok. Ne ismerd el ezeket igaznak, különösen a *tawasszul* témájában általa vagy bármely jó ember által. Sok gonosz hazugság terjedt el, mint a következő mondások: *„Keresd a waszílát (Allahhoz való közeledést) a státuszom által, mivel a státuszom magas Allahnál”. „Ha baj ér, keresd azok által, akik a sírban vannak”. „Allah minden wali sírjánál elhelyez egy angyalt, hogy megadja az embereknek azt, amire szükségük van (amit kértek)”. „Ha valamelyikkőtök jót gondol egy kőről, az hasznos lesz a számára.”* és ehhez hasonlók.
* Óvakodj attól, hogy különböző úgynevezett vallásos eseményt megünnepelj, mint a Próféta születésnapja, az *Iszra* és *Mirádzs* éjszakája (az éjszakai utazás), *Sábán* közepének éjszakája és más olyan események, amelyeket emberek találtak ki. Nincs olyan bizonyíték, ami alátámasztja ezen események megünneplését, sem a Prófétától (**Allah békéje és áldásai legyenek vele**), sem a társaktól, akik jobban szerették őt, mint mi, és jobban igyekeztek a jót megtenni. Ha lenne valami jó ezekben az ünneplésekben, akkor a társak siettek volna megünneplésükben.

**A tanúságtétel első része**

**(Lá iláha illa Allah)**

E mondat két részből áll:

1) „***Lá iláha***”: Tagadja, hogy bárminek vagy bárkinek joga lenne az imádathoz Allahon kívül. 2) „***Illa Allah***”: Kijelenti, hogy Allah egyedül méltó az imádatra. A Magasztos Allah azt mondja:

**„Midőn *Ibrahim*** *(Ábrahám)* **azt mondta az apjának és a népének: »Nekem semmi közöm sincs ahhoz, amit ti szolgáltok.« »Csak Ahhoz, Aki megteremtett engem, majd Ő fog engem az Igaz Útra vezetni.«” [A Kegyes Korán értelmezésének fordítása, 43:26-27]**

Nem elég tehát Allahot imádni, egyedül Őt kell, hogy imádjuk. Az ember *tauhíd*ja nem helyes, ha Allah imádata nem kizárólagos, és ha nem szabadítja fel magát a többistenhitből (*sirk*) és azoktól, akik ezt elkövetik.

Egy *hadíth* említi, hogy ***„Lá iláha illa Allah”*** a Paradicsom kulcsa. De vajon mindenkinek kinyílik a Paradicsom ajtaja, aki úgy gondolja, hogy megérdemli?

Wahab ibn Munabbihtól megkérdezték: *„Nem a* ***Lá iláha illa Allah*** *kijelentés a Paradicsom kulcsa?” Azt felelte: „De igen, de minden kulcsnak vannak fogai. Ha olyan kulcsot hozol, amely fogazata megfelelő, a kapu kinyílik előtted. Ha azonban olyan kulcsot hozol, amelynek nem megfelelő a fogazata, akkor nem nyílik ki az ajtó előtted.”*

Sok elbeszélésben a Próféta (**Allah békéje és áldásai legyenek vele**) elmagyarázza, hogy milyen az a fogazat, amellyel a kulcsnak rendelkeznie kell. Azt mondta például: ***„Aki azt mondja: Lá iláha illa Allah - őszintén***, és azt is mondta: ***„bizonyossággal a szívében”*** és azt is mondta: ***„becsületesen a szívében”*** és így tovább. A ***Lá iláha illa Allah*** mondatot teljes alávetettséggel kell kimondani, hinni kell abban, amit jelent, ragaszkodni hozzá egész életünkben, és megvalósítani jellemünkben.

A Koránból és *szunná*ból származó bizonyíték szerint az iszlám tudósai megállapítottak néhány feltételt, amelynek teljesülnie kell, és néhány tényezőt, amelynek jelen kell lennie, hogy e mondat valóban a Paradicsom kulcsaként szolgáljon és hasznos legyen annak a személynek, aki kimondja.

**E feltételek a következők:**

1. **Tudás** **(a tudatlanság ellentéte):** Mivel minden kijelentésnek jelentése van, az embernek ismernie kell a ***Lá iláha illa Allah*** jelentését. E mondat jelentése az, hogy az ember elutasítja, hogy bárki vagy bármi jogosult az imádatra, és kijelenti, hogy erre csak Allah jogosult. Így a mondat azt jelenti: *„nincs más jogosan imádható istenség, csak Allah.”* A bizonyíték arra, hogy az embernek tudnia kell e mondat jelentését: **„(...)akik az Igazságot tanúsítják és tudással rendelkeznek.” [A Kegyes Korán értelmezésének fordítása, 43:86]**

A Próféta (**Allah békéje és áldásai legyenek vele**) pedig azt mondta:

**„Aki úgy hal meg, hogy tudja, nincs más isten csak Allah (Lá iláha illa Allah), az belép a Paradicsomba.”** **(Muszlim)**

1. **Bizonyosság (a kétely ellentéte):** A bizonyosság az, hogy az ember biztos abban, hogy *nincs más jogosan imádható istenség, csak Allah* (***Lá iláha illa Allah)*** minden kétség nélkül. A Magasztos Allah azt mondja az igaz hívők leírásában: **„Az igazhívök azok, akik hisznek Allahban és a Küldöttében és ezután nem gyötri őket a kétség. És harcolnak Allah Útján vagyonukkal és testükkel.(...)” [A Kegyes Korán értelmezésének fordítása, 49:15]**

Nem elég, ha az ember csak kimondja ezt a mondatot, hanem abszolút hinnie kell jelentésében. A Próféta (**Allah békéje és áldásai legyenek vele**) azt mondta:

**„Tanúsítom, hogy nincs más isten csak Allah (*Lá iláha illa Allah*) és én vagyok az Ő Küldötte. Senki nem találkozott Allahhal e két** (tanúságtétel) **birtokában, bennük való kétség nélkül, csak úgy, hogy bemegy a Paradicsomba.”(Muszlim)**

1. **Elfogadás:** Ha tudással rendelkezel e mondat jelentéséről és hiszel benne, akkor ennek hatással kell lennie személyiségedre: az ember elfogadja, amit e mondat feltételez szívével és nyelvével (hogy elfogadja az iszlámot). Aki elutasítja a *tauhíd* hívását és nem fogadja el, az hitetlen, akár arroganciából, akár makacsságból, akár féltékenységből utasítja el. A Magasztos Allah azt mondja azokról a hitetlenekről, akik arroganciából utasították el a *tauhíd*ot: **„Hisz midőn az mondatott nekik: »Nincs más isten csak Allah! *(Lá iláha illa Allah)«* Ők bizony gögösködtek. ~ És azt mondták: »Vajon hagyjuk el isteneinket egy őrült költő miatt?«” [A Kegyes Korán értelmezésének fordítása, 37:35-36]**
2. **Megegyezés:** a *tauhíd*dal teljesen. Ez a hit valódi próbája és külső bizonyítéka. Azt jelenti, hogy betartjuk azt, amit Allah előírt, és távol tartjuk magunkat attól, amit Ő megtiltott. Allah azt mondja: **„Aki Allahnak veti alá magát az helyénvaló módon cselekszik és a legszilárdabb** *(vagy legmegbízhatóbb)* **kapaszkodóbafogózkodik.(...)” [A Kegyes Korán értelmezésének fordítása, 31:22]** Ez a teljes megegyezés.
3. **Őszinteség (a hazugság ellentéte):** Ez azt jelenti, hogy őszintén kimondjuk a tanúságtételt, mert ha valaki őszinteség nélkül mondja, az képmutató. Erre a bizonyíték Allah következő mondásában található: **„(...)Azt mondják a nyelveikkel, ami nincs a szívükben.(...)” [A Kegyes Korán értelmezésének fordítása, 48:11]**
4. **Szeretet**: A hívőnek szeretnie kell e mondatot és mindazt, amit ez feltételez, és azokat is, akik eszerint viselkednek. E szeretet jele, ha jobban szeretjük azt, amit Allah szeret még akkor is, ha ez szembe megy a vágyainkkal. Az ilyen ember szereti Allahot és a Küldöttét és gyűlöli Allah és a Küldötte ellenségeit. Követi a Küldött (**Allah békéje és áldásai legyenek vele**) lábnyomait és elfogadja az útmutatását.
5. **A szándék tisztasága:** Ez azt jelenti, hogy e mondatot csakis Allah Arcáért, az Ő elégedettségéért mondjuk ki, ahogy a Magasztos Allah mondja: **„És csak arra kaptak parancsot, hogy tiszta, őszinte hittel szolgálják Allahot, *hanif-*ként, végezzék el az imát, adják meg a *zakát-*ot. Ez a valódi vallás.”** **[A Kegyes Korán értelmezésének fordítása, 98:5]**

A Próféta (**Allah békéje és áldásai legyenek vele**) szintén azt mondta: **„Allah megtiltotta a Pokol tüzét annak, aki azt mondja: »nincs más isten, csak Allah** (**Lá iláha illa Allah)« csakis Allah Arcáért** (és elégedettségéért)**.”(Al-Bukhári és Muszlim)**

**A tanúságtétel második része**

**(Mohamed** (**Allah békéje és áldásai legyenek vele**) **Allah Küldötte)**

A sírban a halott három kérdést kap. Ha helyesen felel, megmenekül, ha nem, elkárhozik. Az egyik kérdés ezek közül, hogy *„Ki a Prófétád?”*[[39]](#footnote-39) Senki nem lesz képes erre helyesen felelni, csak azok, akik teljesítették e tanúságtétel feltételeit, és akiknek Allah megadja a válaszokat, és akiknek szilárdságot ad e kemény próbatétel idején. Ők azok az emberek, akik sikeresek lesznek azon a Napon, amikor a pénz vagy a rokonok nem fognak semmit használni.

A ***„Mohamed Allah Küldötte (Muhammad Raszúlu Allah)”*** tanúságtételének feltételei a következők:

1. **Engedelmesség annak, amit a Próféta** (**Allah békéje és áldásai legyenek vele**) **parancsolt**, mert Allah parancsolja, hogy engedelmeskedjünk neki:

**„Aki engedelmeskedik a Küldöttnek** *(Mohamed)* **az Allahnak engedelmeskedik.(...)” [A Kegyes Korán értelmezésének fordítása, 4:80]**

A Magasztos Allah azt is mondja:

**„Mondd** (*Mohamed*)**: »Ha szeretitek Allahot, akkor kövessetek engem! Abban az esetben Allah szeretni fog benneteket és Allah megbocsátja bűneiteket. Allah bizony Megbocsátó és Irgalmas.«” [A Kegyes Korán értelmezésének fordítása, 3:31]**

Ezenfelül a Paradicsomba való belépés feltétele a Prófétának (**Allah békéje és áldásai legyenek vele**) való engedelmesség, ahogy ő mondta:

**„Követőim egész közössége belép a Paradicsomba, kivéve az, aki elutasítja.”** Azt kérdezték: „Ó Allah Küldötte, ki utasítja el?” Azt mondta: **„Aki engedelmeskedik nekem, az belép a Paradicsomba, és aki engedetlen, az elutasítja** (hogy belépjen)**.”** **(Al-Bukhári)**

Akik valóban szeretik a Prófétát (**Allah békéje és áldásai legyenek vele**), azoknak engedelmeskedniük kell neki, mert az engedelmesség a szeretet természetes következménye. Akik azt állítják, hogy szeretik a Prófétát (**Allah békéje és áldásai legyenek vele**), de nem követik, és nem engedelmeskednek neki, az állításuk nem hiteles.

1. **Hit abban, amit a Próféta** (**Allah békéje és áldásai legyenek vele**) **tudatott velünk.** Aki vágyait követve hisz olyasmiben, amiről hitelesen bebizonyosodott mondásai alapján, hogy hamis, az meghazudtolta Allahot és a Küldöttét (**Allah békéje és áldásai legyenek vele**). A Küldött (**Allah békéje és áldásai legyenek vele**) védelmet kapott attól, hogy hibát hozzon a vallásba, ahogy a Magasztos Allah mondja: **„Nem a** *(saját)* **vágya szerint beszél. ~ Ez bizony nem más, mint sugallt Sugallat.” [A Kegyes Korán értelmezésének fordítása, 53:3-4]**
2. **El kell kerülni mindazt, amit megtiltott és ellenzett.** Az első és legfontosabb dolog, amit el kell kerülni, az a *sirk*, majd a nagyobb bűnök, végül a kis bűnök és azok, amelyek a *makrúh* (utálatos/elkerülendő) besorolásba tartoznak. Minél inkább szereti a hívő a Prófétát (**Allah békéje és áldásai legyenek vele**), annál jobban nő a hite. Ha a hívő hite növekszik, Allah belé helyezi a jócselekedetek elvégzésének szeretetét és a hitetlenség, a gonoszság és az engedetlenség gyűlöletét.
3. **Csak úgy lehet Allahot imádni, ahogy a Próféta** (**Allah békéje és áldásai legyenek vele**) **elrendelte.** Ez egy kritikus kérdés, mert Allah imádata csak olyan cselekedetek által megengedett, amelyet Küldötte (**Allah békéje és áldásai legyenek vele**) tanított, ahogy ő mondta: **„Aki istenszolgálatban újítást hoz a vallásunkba, az a dolog el lesz utasítva.”** **(Muszlim)**

Tehát Allah nem fogad el semmiféle előzmény nélküli istenszolgálatot.

**Megjegyzés**: Légy biztos benne, hogy a Próféta (**Allah békéje és áldásai legyenek vele**) szeretete kötelező. Ugyanakkor nem elég csupán szeretni őt, jobban kell szeretni őt bármi másnál, még saját magunknál is. Ha valaki szeret valamit, azt jobban szereti önmagánál is, és azért küzd, hogy egyetértsen vele. Tehát aki valóban szereti a Prófétát (**Allah békéje és áldásai legyenek vele**), az az, akin ez a szeretet meglátszik. Engedelmeskedik neki az, aki megvalósítja *szunná*ját, betartja parancsait és utánozza tetteit, távol marad attól, amit megtiltott, megpróbál úgy viselkedni, mint ő, mind a könnyebb, mind a nehezebb időkben; akkor is, ha motivációt érez az iszlám gyakorlására, és akkor is, ha nem. Az engedelmesség a szeretet gyümölcse, és nélküle a szeretet nem hiteles.

**Vannak jelek, amelyek megmutatják, hogy az ember szereti a Prófétát** (**Allah békéje és áldásai legyenek vele**)**. Ezek közül valók a következők:**

1. Sokat emlegetni őt és áldást kérni rá. Ha valaki szeret valamit, azt gyakran emlegeti.
2. Várni a vele való találkozást. Aki szeret valakit, az vágyik arra, hogy találkozzon azzal, akit szeret.
3. Megadni neki a tiszteletet, mikor megemlítik. Iszháq azt mondta: *„A Próféta* (**Allah békéje és áldásai legyenek vele**) *társai nem említették őt halála után csak úgy, hogy elszomorodtak, libabőrösek lettek és sírtak.ˮ*
4. Gyűlölni azokat, akiket Allah és a Küldötte (**Allah békéje és áldásai legyenek vele**) gyűlöl, és ellenségesen fordulni azokhoz, akik velük ellenségesek. Az embernek távol kell maradnia azoktól is, akik ellenkeznek a *szunná*val és új dolgokat vezetnek be a vallásba, mint a *bidá* (újítás) emberei.
5. Szeretni azokat, akiket a Próféta (**Allah békéje és áldásai legyenek vele**) szeretett, mint családja hívő tagjait, feleségeit, társait a kivándorlók (*muhádzsirún*) és a segítők (*anszár*) közül. Gyűlölnünk kell azokat, akik gyűlölik őket, ellenségként kell kezelnünk azokat, akik ellenségesen viselkednek velük és átkozzák őket.

Az is a Próféta (**Allah békéje és áldásai legyenek vele**) szeretetének jelei közé tartozik, ha utánozzuk nemes jellemét és tulajdonságait. A Próféta (**Allah békéje és áldásai legyenek vele**) volt a legnemesebb ember jellemében. Áisah (**Allah legyen vele elégedett**) azt mondta róla:

**„A Próféta** (**Allah békéje és áldásai legyenek vele**) **jelleme a Korán volt.”** **(Muszlim)**

Ez azt jelenti, hogy távol tartotta magát mindentől, amit a Korán nem írt elő.

**A Próféta tulajdonságai:** Ő volt a legbátrabb az emberek között, különösen a csatákban. Ő volt a legbőkezűbb az emberek közül, különösen Ramadánban. Ő volt a legőszintébb másokkal, és a legmegbocsátóbb az emberek között. Soha nem bosszult meg semmit magáért, azonban ő volt a legszigorúbb az emberek között Allah parancsait illetően. Ő volt a legalázatosabb és legnyugodtabb ember. Szégyenlősebb volt, mint egy elzárkózott szűz. Ő volt a legjobb ember a családjához, és ő volt a legkönyörületesebb ember minden teremtményhez, és másokat is könyörületre biztatott.

*Ó Allah! Küldd dicséretedet rá, családjára, feleségeire, társaira és mindazokra, akik jóságban követték őt a Feltámadás Napjáig, és védd meg őket minden ártalomtól!*

**Tisztaság (Tahara)**

Az ima az iszlám második pillére, de nem érvényes, csak akkor, ha az ember a tisztaság állapotában végzi el. A tisztítást vízzel vagy (ennek hiányában – a ford.) földdel lehet elvégezni.

**► A víz fajtái:**

**1) Tahúr**: Ez az a víz, amely tisztának számít önmagában, és megtisztít más dolgokat is. Ezt a vizet lehet használni önmagunk megtisztítására a rituális tisztátalanságból, és arra is, hogy megtisztítsuk azt a tisztátalanságot.

**2) Nadzsasz**: Kétféle víz tekinthető *nadzsasz*nak: **a)** egy kis mennyiségű víz, amelybe belekerült (akár egy kis adag) tisztátalanság; **b)** egy nagyobb vízmennyiség, amelyet megfertőzött valamilyen tisztátalan dolog, és ez változást okozott ízében, színében vagy szagában.

***Megjegyzés****:* Egy nagyobb víztömeg nem lesz tisztátalan attól, ha belekerül egy kis tisztátalanság, csak akkor, ha valamelyik tulajdonsága – színe, íze vagy szaga – megváltozik. Egy kisebb mennyiség azonban azonnal tisztátalannak számít, amint belekerül valami tisztátalan dolog (akár megváltoznak a tulajdonságai, akár nem). A 210 liternél nagyobb vízmennyiség tekinthető nagynak, az annál kisebb kicsinek számít.

**► Edények**: Megengedett bármilyen anyagból készült edényt használni, kivéve arany és ezüst. Bűn ezeket használni arra, hogy az ember megtisztítsa magát (és egyáltalán), de a tisztítás érvényes marad. Megengedett a nem muszlimok edényeit és ruháit használni, kivéve, ha az ember biztos benne, hogy tisztátalanok.

**► Nem megengedett állatok bőre**: Az olyan állatok bőre, amelyeket nem megengedett megenni, tisztátalan. Kétféle állat van, amelyet nem megengedett megenni: **1)** azok az állatok, amelyeket soha nem szabad megenni, még ha az iszlám által előírt módon is lettek volna levágva; **2)** azok az állatok, amelyek csak akkor nem megengedettek, ha nem az iszlám szerint lettek levágva.

Az utóbbi bőre azonban használható azzal a feltétellel, ha a bőr cserzésre került, és később száraz dolgok tárolására, nem folyadék tárolására használják.

**► Tisztátalanság megszüntetése**: Az embernek meg kell tisztítani magát azoktól a tisztátalan dolgoktól, amelyek eltávoznak a szervezetéből a szemérménél és a végbélnyílásán át. Ennek a neve *isztindzsá*, mikor az ember tiszta vízzel lemossa a vizeletet, székletet stb. ezekről a területekről. Ha kővel, levéllel vagy papírral teszi ezt, azt *isztidzsmár*nak nevezik.

Az i*sztidzsmár*hoz használt anyag megengedett és tiszta kell, hogy legyen, és olyan, amellyel megfelelően meg lehet tisztítani a területet. Nem lehet étel[[40]](#footnote-40), és három, vagy több követ (vagy mást) kell használni. Kötelező az embernek megtisztítania magát *isztindzsá*val vagy *isztidzsmár*ral, minden alkalommal, ha valami eltávozik intim területeiről vagy végbeléből.

Mikor az ember könnyít magán, tilos ezen a helyen maradni tovább, mint amennyi feltétlenül szükséges, vagy olyan vízbe vizelni vagy székelni, amelyet az emberek használnak, vagy útra, vagy árnyékba, vagy gyümölcsfa alá. Tilos továbbá a *Kába* felé fordulni, miközben valaki ezt teszi.

Helytelen, ha valaki olyan dolgot visz magával arra a helyre, ahol dolgát elvégzi, amelyre Allah neve van írva, vagy ha beszél ezalatt, vagy egy üregbe vizelni vagy székelni (mert ott lehet, hogy egy állat lakik). Az ember ne érintse meg intim testrészeit a jobb kezével, és ne forduljon a *Kába* irányába még épületen belül sem. Azonban szükség esetén mindezen dolgok megengedettek.

Jobb, ha páratlan alkalommal mossa vagy törli meg magát, és mind követ (vagy hasonlót), mind vizet is használ a tisztítás alkalmával.

**► Sziwák (miszwák)**:A Próféta (**Allah békéje és áldásai legyenek vele**) *szunná*jához tartozik, hogy *sziwák*kal tisztítsa meg az ember a fogait és a száját. Ima, Korán olvasás előtt különösen ajánlott, vagy mielőtt valaki kiöblíti a száját mosakodáskor, felkelés után, mielőtt mecsetbe vagy haza megy, és minden alkalommal, mikor a száj szaga megváltozott.

Jobb oldalról ajánlott kezdeni a *sziwák* használatát vagy a mosakodást, és a nem kívánatos dolgok eltávolítását bal kézzel jobb végezni.

**► Mosakodás (*wudhu*): A *wudhu* szükséges elemei**[[41]](#footnote-41) a következők:

1. Megmosni az arcot (egyszer), ki kell öblíteni a szájat (*madmadah*) és az orrot (*isztinsáq*) azáltal, hogy vizet kell felszívni az orrlyukakba, majd kifújni.
2. Meg kell mosni a kezeket és a karokat, az ujjbegyektől felfelé könyékig (könyököt is) (egyszer).
3. Át kell törölni a fejet és a füleket is (egyszer).
4. Meg kell mosni a lábfejet a lábujjak végétől bokáig (bokát is) (egyszer).
5. A *wudhu*t az itt leírt megfelelő sorrendben kell elvégezni.
6. A testrészeket egymás után kell megmosni, anélkül, hogy nagy szünetet tartanánk közben.

**A *wudhu* kötelező elemei**[[42]](#footnote-42), hogy az ember azt mondja: *„Biszmi Illahˮ* (Allah nevében), mielőtt elkezdi, megmossa a kezét háromszor, miután felkel az éjszakai álmából, mielőtt vizet tesz az edénybe.

**A *wudhu* ajánlatos tettei**[[43]](#footnote-43) a következők: ♦ Sziwákot használni. ♦ Megmosni a kezet a csuklóig az arc megmosása előtt. ♦ A száj és az orr kiöblítése az arc megmosása előtt (és nem utána). ♦ Jól kimosni a szájat és az orrot, ha valaki nem böjtöl. ♦ Ha valakinek dús szakálla van, nedves ujjával simítsa végig. ♦ Megmosni a kéz- és lábujjak közét. ♦ A jobboldallal kezdeni. ♦ Mindent kétszer vagy háromszor megmosni. ♦ Jobb kézből szívni fel a vizet az orrlyukakba, és balkézbe kifújni. ♦ Mosakodás közben jól megmosni a testrészeket. ♦ Megdörzsölni a testrészeket. ♦ Elmondani a hiteles fohászt, amelyet a *hadíth* említ, miután befejezte.

A *wudhu* utálatos cselekedetei (*makrúhát*) közé tartozik, ha valaki nagyon hideg vagy nagyon meleg vízzel mosakszik, ha a testrészeket több mint háromszor mossa, ha lerázza a vizet magáról, és hogy megmossa a szeme belső részét. A törölközés *wudhu* után megengedett, nem tekinthető *makruh*nak.[[44]](#footnote-44)

***Megjegyzés****:* Nem elég csupán vizet tenni a szájba vagy az orrba, mikor az ember kiöblíti. A szájban a vizet körbe kell forgatni, és fel kell szívni az orrlyukakba. Majd a vizet az orrból ki kell fújni. Ez az egyetlen érvényes módszer.

**A *wudhu* helyes módja**: ♦ A szándéknak (*nijah*) jelen kell lennie a szívben. ♦ Mondani kell: ***„Biszmi Illah”*** (Allah nevében). ♦ Mindkét kezet meg kell mosni. ♦ Ki kell öblíteni a szájat. ♦ Ki kell öblíteni az orrot, hogy a vizet beszívod, majd kifújod. ♦ Meg kell mosni az arcot (az arc egész területét a haj vonalától az állig, fültől fülig). ♦ Meg kell mosni a kezet és a kart (az ujjbegyektől) egészen könyékig (a könyököt is). ♦ Át kell törölni a fejet a homloktól hátrafelé. ♦ Át kell törölni a fül külső részét, majd a fülbe kell helyezni nedves hüvelykujjunkat, és belülről is ki kell tisztítani. ♦ Meg kell mosni a lábfejet (a lábujjhegyektől) a boka feledtig.

***Megjegyzés:*** Ha egy férfi szakálla nem sűrű, akkor a bőrt alatta meg kell mosni, de ha sűrű, akkor elég áttörölni a külső részt.

**A *khuff*ra és a zoknira való rátörlés**: A bőrből vagy más anyagból lévő lábbelinek a neve ***khuff***, és ha gyapjúból vagy hasonló anyagból van, akkor zokninak (*dzsawrab*) nevezik.

Megengedett rátörölni a *khuff*ra és a zoknira *wudhu*zás alatt, hogy az ember megtisztítsa magát a kisebb tisztátalanságtól.

**A *khuff* és a zokni áttörlésének feltételei a következők: 1)**Tisztaság állapotában kell felvenni, miután az ember *wudhu*t vagy *ghuszl*ot végzett. **2)** Csak *wudhu* vagy *ghuszl* (és nem *tajammum*) elvégzése után lett felvéve. **3)** Teljesen befedik a területet, amelyet általában meg kell mosni. **4)** Megengedett viselésük (tehát nem lopottak, nem tilalmas anyagból készültek, stb.). **5)** Mentesek a tisztátalanságtól.

**A turbán áttörlése:** Megengedett a turbán áttörlése a következő feltételek mellett: **1)** A személy férfi. **2)** Fedi azt a területet, amelyet általában egy turbán befed. **3)** Csak *wudhu* (és nem *ghuszl*) végzése alatt maradhat a fejen. **4)** Csak úgy lehet rátörölni, ha az ember tisztaság állapotában vette fel, miután *wudhu*t vagy *ghuszl*t (és nem *tajammum*ot) végzett.

**A kendőre (*khimár*) törlés feltételei:** Megengedett áttörölni a fejfedőt a következő feltételek mellett: **1)** A személy nő. **2)** Olyan típusúnak kell lennie, amely az áll alatt takar. **3)** Csak *wudhu* (és nem *ghuszl*) végzésekor lehet a törlést elvégezni. **4)** Csak úgy lehet rátörölni, ha az ember tisztaság állapotában vette fel, miután *wudhu*t vagy *ghuszl*ot (és nem *tajammum*ot) végzett. **5)** Befedi a fejnek azt a részét, amelyet a kendő általában befed.

***Az időhatára a khuffra, zoknira, turbánra és kendőre való rátörlésnek az ember otthonában 24 óra, utazás alatt 72 óra (ha az utazás távolabbra történik, mint 80 km., tehát az utazó rövidítheti az imáit).***

Az otthon lévő számára az idő akkor kezdődik, ha először rátörölt a ruhájára, és másnap ugyanaddig az óráig tart (24 óra).

**A rátörlés kiterjedése:** A *khuff* rátörlésekor, az ember nedves kézzel át kell törölje az egész területet lábujjaitól egészen a sarkáig.

***Megjegyzés:*** Mikor az ember először rátörölt, és utazó volt, de utána otthon lévővé vált, vagy fordítva, vagy ha nem biztos az első rátörlés idejében, akkor otthon lévőnek kell tartania magát.

**Kötések és fáslik**: A kötésekre és a fáslikra, amelyekkel sebesüléseket kötöznek be, rá lehet törölni nedves kézzel a következő feltételek mellett: **1)** Szükség van a kötözésre vagy a fáslira. **2)** Nem halad túl azon a területen, amelyet be kell fednie. **3)** A kötést vagy fáslit át kell törölni, de a többi részt rendesen meg kell mosni.

Azt a kötést vagy fáslit le kell venni, amely túlmegy a feltétlenül szükséges területen, kivéve, ha félő, hogy ez ártalmas lehet.

***Megjegyzés****:* **♦** Jobb a két *khuff*ra egyszerre rátörölni, és nem a jobbal kezdeni. **♦** Nem megengedett a *khuff* vagy a zokni aljára törölni. **♦** Utálatos megmosni a *khuff*ot a rátörlés helyett, vagy több mint egyszer rájuk törölni. **♦** A turbán és a kendő esetében a legnagyobb részére rá kell törölni.[[45]](#footnote-45)

**► A *wudhu* érvénytelenítői: 1)** Bármi, ami távozik az intim testrészekből vagy a végbélből, mint vizelet, széklet, bélgáz, genny, vér, sperma, a sperma előtti folyadék, prosztata folyadék. **2)** Eszmélet elvesztése alvás, ájulás, stb. folytán – kivéve, ha valaki ülve vagy állva „elbóbiskol”. **3)** Vizelet vagy széklet eltávozása más nyílásokon, tehát nem a húgycsőnyílásból vagy a végbélnyílásból. **4)** A testből más tisztátalan folyadékok távoznak, tehát nem vizelet vagy széklet, hanem pl. egy nagyobb mennyiségű vér. **5)** Tevehús fogyasztása. **6)** Az intim testrészek közvetlen (tehát nem ruhán keresztül való) megérintése. **7)** Más intim testrészeinek megérintése szexuális vágyból. **8)** Az iszlám elhagyása.

Ha valaki nem biztos, hogy a tisztaság állapotában van, majd kételkedik abban, hogy elment-e a *wudhu*ja, akkor aszerint kell cselekednie, amiben biztos.

**► Fürdés (*ghuszl*):** A következő dolgok után kötelező a fürdés: **1)** A sperma ejakulációja, ha valaki ébren van, szexuális vágytól, vagy alvás közben, élvezettel vagy anélkül. **2)** A pénisz első részének behatolása a vaginába, ejakuláció nélkül is. **3)** Mikor valaki felveszi az iszlámot, akár először, akár hitehagyás után. **4)** Menstruáció. **5)** Gyermekágyi vérzés. **6)** Egy muszlim halála.

**A *ghuszl* kötelező cselekedetei**: Kötelező a megfelelő szándékkal rendelkezni, hogy az ember *ghuszl*t kíván végezni, hogy megtisztítsa magát a nagyobb tisztátalanságtól. Majd elégséges megmosni az egész testet, beleértve a szájüreget és az orrnyílásokat.

**A teljes ghuszl nyolc dolgot foglal magába: 1)** Az ember a szándékát (*nijah*) megfogalmazza a szívében. **2)** Mondani: ***„Biszmi Illah”*** az elején. **3)** Megmosni a kezeket, mielőtt az edénybe mártanánk. **4)** Lemosni a tisztátalanságot az intim testrészekről. **5)** *Wudhu*t végezni. **6)** Háromszor vizet önteni a fejre. **7)** Vizet önteni az egész testre. **8)** A testet megmosni kézzel. **9)** A test jobb oldalával kezdeni.

**Nem megengedett cselekedetek a kis tisztátalanság állapotában: 1)** Megérinteni a Koránt. **2)** Ima. **3)** *Tawáf*ot végezni a *Kába* körül.

**Nem megengedett cselekedetek a nagy tisztátalanság állapotában** (a fenti dolgokon túl)**:** **1)** A Korán olvasása. **2)** Mecsetbe menni *wudhu* nélkül,

**Utálatos dolgok a nagyobb tisztátalanság állapotában: 1)** Utálatos, ha valaki úgy alszik el szexuális kapcsolat vagy sperma távozása után, hogy nem végzett *wudhu*t. **2)** Utálatos pazarolni a vizet fürdés közben.

**► Száraz mosakodás (*Tajammum*):** A *tajammum* elvégzésének a következők a feltételei: **1)** Csak akkor lehet elvégezni, ha nincs lehetőség a víz használatára. **2)** Tiszta földdel kell elvégezni, ami nem égett vagy perzselt.

**A *tajammum* szükséges elemei: 1)** Az egész arc áttörlése. **2)** A kezek áttörlése csuklóig. **3)** Ebben a sorrendben kell elvégezni. **4)** Egymás után kell elvégezni.

**A *tajammum* érvénytelenítői:**

**1)** Azok a cselekedetek, amelyek érvénytelenítik a *wudhu*t. **2)** A víz elérhetővé vált, ha valaki azért végzett *tajammum*ot, mert nem volt víz. **3)** Az ok megszűnik, amiért a tajammumot végezte, pl. ha valaki azért végzett tajammumot, mert beteg volt, de betegségéből meggyógyult.

**A *tajammum* ajánlott cselekedetei**: ♦ A cselekedeteket a megfelelő sorrendben, egymás után kell elvégezni, ha nagyobb tisztátalanságból tisztítjuk meg magunkat. ♦Az utolsó lehetséges időpontig kell elhalasztani. ♦ Elmondani azokat a fohászokat, amelyeket a *wudhu* után mondanak.

**Utálatos cselekedet:** a port ismételten megérinteni a *tajammum* esetében.

**A *tajammum* helyes módszere:** ♦ Az ember a szándékát (*nijah*) megfogalmazza a szívében. ♦ Azt mondja: ***„Biszmi Illah”*** (Allah nevében). ♦ Ráüt a porra mindkét kezével. ♦ Áttörli arcát tenyerével átsimítva arcát és szakállát. ♦ Áttörli kezeit, a jobb kéz felső részét a bal tenyerével és a bal kéz felső részét a jobb tenyerével.

**►A tisztátalanságok eltakarítása:** Háromféle tisztátalan dolog van: ***1) élőlények, ezeknek két fajtája van:* A) Mocskos és tisztátalan (*nadzsasz*)**, mint a kutyák, sertések és ezek rokonai, és az olyan madarak és állatok, amelyek nagyobbak egy macskánál és nem ehetőek. Ezek vizelete, széklete, izzadsága, spermája, teje, nyálkája és hányása tisztátalannak és mocskosnak számít. **B) Tiszta (*tahir*):** Három fajtája van a tisztának tekinthető élőlényeknek: **a**. Az emberek minden része tiszta, beleértve a spermát, izzadságot, nyálat, nyálkát, tejet és a nő nemi váladékát. A vizelet, a széklet, a sperma elő-váladéka, a prosztata folyadék és a vér tisztátalan. **b.** Az állatok, amelyeket meg lehet enni, azoknak a vizelete, széklete, ürüléke, izzadsága, spermája, teje, nyálkája, hányása, sperma elő-váladéka és prosztata váladéka szintén tisztának számít. **c.** Az olyan állatok, amelyeket az embereknek nehéz elkerülni, és nem megengedett, hogy megegyék, mint például a szamár, a macska és az egér: ezeknek csak a nyáluk és az izzadságuk tisztátalan. ***2) Holttestek:*** Minden holttest tisztátalan, kivéve az emberek, halak, sáskák és azok a rovarok, amelyeknek nincs folyó vérük, mint a skorpiók, hangyák és szúnyogok. ***3) Élettelen tárgyak:*** Minden élettelen dolog tiszta, mint a föld, a kövek és hasonlók, kivéve azok, amelyeket külön említettünk, mint tisztátalan.

***Megjegyzés:***♦ Minden vér, genny és sebváladék tisztátalan, de egy kis mennyiség elnézhető az imánál, ha olyan lényből származik, amely tisztának számít. ♦ Kétféle tiszta vér létezik: a hal vére és az a vér, ami benne marad az állatban a levágása után. ♦ Minden olyan rész, amelyet élő állatról vágtak le, vagy az embriója tisztátalan. ♦ A tisztátalanság lemosásához nem szükséges külön szándék, tehát ha például az eső lemossa (bárki szándékától mentesen), akkor tiszta lesz. ♦ Egy mocskos vagy tisztátalan dolog megérintése vagy, ha valaki rálép, az nem érvényteleníti a mosakodást, azonban az embernek el ***kell*** távolítania a tisztátalanságot a testéről, cipőjéről vagy ruhájáról.

**A tisztátalanság megtisztításának feltételei:** ♦ Tiszta vízzel kell megmosni. ♦ A megmosott ruhadarabot ki kell facsarni a vízen kívül, ha olyan fajta, amelyet facsarni lehet. ♦ A koszt le kell kaparni dörzsöléssel, ha a sima mosás nem elégséges az eltávolításához. ♦ Ha a tisztátalanság kutyától származik, a koszos tárgyat hétszer vízzel, nyolcadszor földel vagy szappannal kell megmosni.

***Hasznos megjegyzések****:* \* Ha a talajt beszennyezték a folyékony szennyeződések, mint például a vizelet, azt úgy kell megtisztítani, hogy vizet kell rá önteni, míg a tisztátalanság színe és szaga meg nem szűnik. Ha szilárd dolgok szennyezték be a földet, mint széklet, akkor azt, és minden részét el kell távolítani. \* Ha a kosz és a tisztátalanság eltávolítása csak vízzel lehetséges, akkor vizet kell használni. \* Ha a tisztátalanság helyét nem lehet pontosan tudni, akkor a feltételezett területet és a környezetét is meg kell tisztítani, amíg biztos nem lesz, hogy a tisztátalanságot eltávolították. \* Aki *wudhu*t végez az önkéntes imákhoz, az elvégezheti a kötelező imát is ugyanazzal a *wudhu*val. \*Aki alszik vagy szellent, annak nem kell *isztindzsát* végezni, mert a gáz önmagában nem tisztátalan. Csak ima és más istenszolgálatok előtt kell *wudhu*t végezni.

**A nők természetes vérzésére vonatkozó szabályok**

A következőkben megtárgyaljuk a *„hajd”*, az időszakos vérzést és az *„isztihádah”*, az időhöz nem köthető, betegség miatti méhvérzést.[[46]](#footnote-46)

|  |  |
| --- | --- |
| **Eset** | **Szabály** |
| Mi a menzesz legkorábbi és legkésőbbi kora? | A legkorábbi kora 9 év. Bármilyen vérfolyás a vaginából ezen életkor előtt *isztihádah*. Nincs legkésőbbi kora a menzesznek. |
| Mi a legrövidebb ideje a menzesznek? | Lehetséges, hogy 24 órát tart. Ha kevesebb ideig tart, az *isztihádah*. |
| Mi a leghosszabb ideje a menzesznek? | 15 napig tarthat. Ha tovább tart, az *isztihádának* számít. |
| Mi a legrövidebb idő, amely két menstruációs periódus között tisztának számít? | Az időnek legalább 13 napnak kell lennie. Ha vér jelenik meg ezen az időn belül, az *isztihádá*nak számít. |
| Meddig tart a menzesze a legtöbb nőnek? | 6-7 napig. |
| Meddig marad tiszta a legtöbb nő a két menzesz között? | 23-24 napig. | |
| A vér, ami terhesség alatt folyik egyfajta menzesz? | Bármilyen vér, barna vagy sárga anyag, ami terhesség alatt feltűnik, *isztihádá*nak számít. | |
| Honnan tudja a nő, hogy a menzesze befejeződött? | Két módon lehet megtudni: 1) fehér váladékot vesz észre a menzesz végén; 2) befejeződik a vérzés, a vér eltűnik, vagy barna, vagy sárga váladék jelenik meg azoknak, akik általában nem látják a fehér váladékot. | |
| Mi a szabály a női váladékkal kapcsolatban, ha a nő tiszta? | A világos vagy fehér, ragacsos váladék nem számít tisztátalannak, a vér, a barna vagy sárga váladék viszont igen. Azonban mindkettő érvényteleníti a *wudhu*t, és ha a folyás folytatódik, azt *isztihádá*nak kell tekinteni. | |
| Mi a szabály a barna vagy sárga váladékról, amely a nő vaginájából folyhat? | Ha a menzesz előtt vagy után történik, akkor a menzeszhez tartozik, ha azonban máskor, akkor *isztihádá*nak tekintendő. | |
| Mi történik, ha a menzesz a normális ideje előtt vagy után kezdődik? | Amikor a menzesz jelei megjelennek, akkor menzesznek kell tartani, feltéve, ha legalább 13 nap telt el az előző menzesz befejezése óta. Minden egyéb esetben *isztihádá*nak kell tekinteni. | |
| Mi történik, ha a menzesz hosszabb vagy rövidebb ideig tart, mint általában? | Menzesznek számít, kivéve, ha túlhaladja a menzesz maximális idejét, ami 13 nap. | |
| Mit tegyen a nő, ha a vér folyamatosan folyik hosszú ideig, például egy hónapig, vagy még tovább? | Ebben az esetben a következő lehetőségek közül igaz rá valamelyik: 1) Ha a nő tudja a havi menzesze pontos idejét és hosszúságát, akkor akár meg tudja különböztetni a vér típusát, akár nem (hogy menzesz, vagy *isztihádah*), akkor a menzesz idejében menzesznek tekinti a vért, a többi időben *isztihádá*nak. 2) Ha a nő tudja a hónapban azt az időt, amikor általában a menzesze kezdődik, de nem tudja a hosszúságát, akkor számítson 6 vagy 7 napot (ameddig a legtöbb nő menzesze tart) attól a naptól, amikor menzesze általában elkezdődik. (minden, ami ezután jön, *isztihádának* tekintendő) 3) Ha a nő nem ismeri menzesze pontos idejét, de tudja, hogy milyen hosszú ideig tart, akkor annyi napot számol a holdhónap kezdetétől amennyiben biztos (minden, ami ez után következik, az *isztihádá*nak tekintendő). | |

**Gyermekágyi vérzés (*nifász*)**

|  |  |
| --- | --- |
| **Kérdés** | **Szabály** |
| Mi történik, ha a nő szül, de nem lát semmi vért? | A *nifász* szabályai akkor nem érvényesek rá, nincs számára kötelező fürdés, és nem töri meg a böjtjét. |
| Mi történik, ha látja a gyermekszületés jeleit? | A vér és a magzatvíz, amely a vajúdást kíséri, és jelzi a szülés kezdetét nem *nifász*, hanem *isztihádah*. |
| Minek tekinthető az a vér, ami születés alatt folyik? | Ez *nifász*, még akkor is, ha a gyermek még nem jött ki teljesen, vagy csak részben jött ki. Nem kötelező bepótolni az ezalatt elszalasztott imákat. |
| Mikor kezdődik a posztnatális időszak? | Akkortól kell számolni a napokat, mikor a gyermek teljesen kijött az anyja méhéből. |
| Mi a *nifász* legrövidebb ideje? | Nincs alsó határ. Tehát amikor a vér folyása abbamarad a szülés után, kötelezővé válik a nő számára, hogy teljes fürdést végezzen, és elkezdjen imádkozni, és ne várjon a teljes negyven nap végéig, hogy újra kezdjen imádkozni. |
| Mi a *nifász* leghosszabb ideje? | A leghosszabb idő 40 nap, és ami vért ez idő után látunk, az nem számít *nifász*nak. Amikor az idő letelik, a nő számára kötelezővé válik teljes fürdés végzése és az imádkozás elkezdése, kivéve, ha a 40 nap végén a menzesz elkezdődik ugyanabban az időben, amikor menzesze volt terhessége előtt (amely esetben ezt a vért menzesznek kell tekinteni). |
| Mi történik, ha a nő ikreket szül? | A *nifász* számítását az első gyerek megszületésétől kell számítani. |
| Mi a helyzet a vetélés utáni vérzéssel kapcsolatban? | Ha a magzat nyolcvan napos vagy kevesebb volt, akkor a vér *isztihádá*nak tekinthető, ha viszont kilencven napos vagy több volt, akkor a vér *nifász*. Ha 80 és 90 nap közötti, meg kell vizsgálni. Ha emberi alakja van, akkor a vér *nifász*, és ha nem, akkor *isztihádah*. | |
| Mi történik, ha a vér befejeződik negyven nap után, majd visszatér ismét? | Ha a vér megáll negyven nap előtt, akkor a nő tisztának tekinthető, meg kell fürdenie és imádkoznia kell. Ha a vérfolyás visszatér a negyven nap befejezése előtt, akkor ismét abba kell hagyni az imádkozást és *nifász*nak kell tekinteni a vért (amíg ismét meg nem tisztul). Így kell folytatnia, amíg véget nem ér a negyven nap. | |

***Megjegyzések:*** \* A nőnek az *isztihádah* állapotában imádkoznia kell, és *wudhu*znia kell minden imához. \* Ha a nő megtisztul a napnyugta előtt, imádkoznia kell a *dhohr* és az *aszr* imákat, és ha a *fadzsr* előtt tisztul meg, akkor el kell végeznie az előző maghreb és isa imákat. \* Ha az imaidő bejön, és a nő tapasztalja a menzesz vagy a *nifász* megjelenését, mielőtt elvégezné azt az imát, akkor nem kell bepótolnia azt az imát, miután megtisztult. \* A nőnek ki kell bontania a haját, ha be van fonva, ha menzesz vagy *nifász* után végez *ghuszl*t, míg ha szexuális kapcsolat után végez *ghuszl*t, akkor nem kell kibontania a haját. \* Utálatos a férj részére szexuális kapcsolatot létesíteni feleségével, ha ő *isztihádá*ban van, de megengedett, ha feltétlenül szükséges. \* Kötelező a nő számára az *isztihádah* állapotában mosakodást végezni minden egyes kötelező imához, miután megtisztította intim részeit. \* Megengedett a nő számára gyógyszert szedni a menzesz eltolása érdekében, hogy elvégezhesse a *haddzs* vagy *umra* előírásait, hogy teljesítse a Ramadáni böjtöt, azzal a feltétellel, hogy a gyógyszer nem ártalmas a számára semmilyen módon.

**Nők az iszlámban**

A nők egyenlőek a férfiakkal Allah előtt jutalmukban és státuszukban hitük és cselekedeteik szerint. A Próféta (**Allah békéje és áldásai legyenek vele**) azt mondta: **„Valóban, a nők a férfiak ikerpárai.”** **(Abu Dáwúd)**

Joguk van ahhoz, hogy kiálljanak jogaikért, és hogy bármilyen elnyomás ellen felkeljenek. Ennek az az oka, hogy az iszlám üzenete férfiakhoz és nőkhöz egyaránt jött, kivéve azokban az esetekben, amikor a szöveg kifejezetten az egyik vagy a másik nemhez szól. Nincs sok ilyen szabály, ha az iszlám többi szabályával összehasonlítjuk. Ami van, az azért van, mert az iszlám figyelembe veszi a férfiak és nők természetétől adódó különbségeket és különböző képességeiket. A Magasztos Allah azt mondja: **„Vajon annak ne lenne tudomása mindenről, Aki teremtett? Ő a Kegyes és a Mindentudó.” [A Kegyes Korán értelmezésének fordítása, 67:14]**

A nők rendelkeznek saját felelősséggel, és a férfiak is, és bármilyen módon valaki beleszól a másik ügyeibe, az felboríthatja az élet egyensúlyát. A nők ugyanazt a jutalmat kapják mint a férfiak, meg akkor is ha otthon maradnak.

„Aszmaa bint Jazid elment a Prófétához (**Allah békéje és áldásai legyenek vele**),mikor néhány társával ült, és azt mondta neki: »Allah Küldötte, szüleim legyenek érted feláldozva. Én vagyok azoknak a nőknek a képviselője, akik hozzád küldtek.Nincs olyan nő keleten vagy nyugaton, aki ha hallotta, hogy elmegyek hozzád, ha nem, ne értene egyet velem. Allah téged a férfiakhoz és a nőkhöz küldött Küldöttként. Hiszünk benned és Uradban, aki elküldött Téged. Azonban mi, nők, korlátozva érezzük magunkat, otthon kell lennünk. A ti (férfiak) házaitokban vagyunk, örömöket adunk nektek, gyermekeket szülünk nektek. Ti, férfiak, előjogokat kaptatok felettünk azzal, hogy elmehettek a pénteki imára, a közösségi imákra a mecsetekbe, meglátogatjátok a betegeket, elmentek a temetésekre, elvégzitek ismételten a haddzsot és az umrát.Mikor ti, férfiak, elmentek zarándoklatra vagy harcolni, mi vigyázunk a vagyonotokra, megvarrjuk a ruháitokat és neveljük a gyerekeiteket. Van részünk nekünk is a ti jutalmatokban?« A Próféta(**Allah békéje és áldásai legyenek vele**)a társaihoz fordult és megkérdezte tőlük: **»Hallottatok valaha jobb kijelentést nőktől, mint ettől a nőtől, mikor ő a vallásról kérdez?«** Azt mondták: »Még azt sem gondoltuk, hogy egy nő ilyen magasröptű értekezésre képes, mint ez a hölgy.« A Próféta(**Allah békéje és áldásai legyenek vele**)odafordult Aszmához, és azt mondta: **»Figyelj, hölgyem, és tudasd a többi nővel, akik küldtek, hogy az olyan nő, aki jó feleség, igyekszik férje kedvére tenni és azt teszi, ami neki** (a férjének) **tetszik, ő ugyanannyi jutalmat kap.« Ahogy elment, Allahot dicsőítette, és boldog volt attól, amit hallott.”** **(Al-Baihaqi)**

Egy csoport nő elment a Prófétához(**Allah békéje és áldásai legyenek vele**)és azt mondták:„»Ó Allah Küldötte, a férfiaknak kivételezett helyzetük van, hogy harcolhatnak Allahért. Van valami, amit mi megtehetünk, hogy ugyanannyi jutalmat kapjunk?« A Próféta(**Allah békéje és áldásai legyenek vele**)azt mondta: **»A munka, amit ti végeztek otthonotokban, hasonló ahhoz, amit a harcos tesz Allahért.«**” **(Al-Baihaqi)**

A Próféta(**Allah békéje és áldásai legyenek vele**) ezen kívül nagy jutalmat ígért azoknak, akik jól viselkednek női családtagjaikkal. A Próféta(**Allah békéje és áldásai legyenek vele**) azt mondta:

**„Aki eltartja két lányát, vagy két lánytestvérét, vagy rokonait Allah jutalmát keresve, hogy megadja nekik szükségleteiket, vagy, hogy Allah gazdagítsa őket kegyeiből, ők pajzs lesznek a számára a Pokol tüze ellen.”(Ahmed)**

**Néhány szabály a nőkkel kapcsolatban**

* Tilos egy férfi számára idegen nővel bezárkózni a nő *mahram*ja[[47]](#footnote-47) nélkül. A Próféta (**Allah békéje és áldásai legyenek vele**) azt mondta: **„Egy férfi nem lehet zárt helyen egy nővel, csak *mahram*jával együtt.”** **(Al-Bukhári és Muszlim)**
* Megengedett a nőnek imádkozni a mecsetben, de nem javasolt, ha valamilyen csábítástól fél. Áisah (**Allah legyen vele elégedett**) azt mondta: **„Ha a Küldött** (**Allah békéje és áldásai legyenek vele**) **élne még, és látná, néhány nő hogy kezdett viselkedni, nem engedte volna meg nekik, hogy mecsetbe menjenek, ahogy Izrael Gyermekeinek női sem mehettek.”** **(Al-Bukhári és Muszlim)**

A nő imája, ha otthon imádkozik, sokszoros, ahogy a férfié, ha a mecsetben imádkozik.

„Egy nő elment a Prófétához (**Allah békéje és áldásai legyenek vele**) és azt mondta: »Ó Allah Küldötte, szeretek veled imádkozni.« Azt mondta: **»Tudom, hogy szeretsz velem imádkozni, de az imád a lakásod legbelső részében jobb, mint az imád a szobádban. Az imád a szobádban jobb, mint az imád a házadban. Az imád a házadban jobb, mint az imád a néped mecsetjében. És az imád a néped mecsetjében jobb, mint az imád az én mecsetemben.”(Ahmed)**

Azt is mondta (**Allah békéje és áldásai legyenek vele**): **„A legjobb hely az imára a nőknek az otthonuk.”** **(Ahmed)**

* A *haddzs* és az *umra* nem kötelező a nőknek, ha nem találnak *mahram*ot, aki elkíséri őket, és számukra nem megengedett *mahram* nélkül utazni. A Próféta (**Allah békéje és áldásai legyenek vele**) azt mondta: **„A nő ne utazzon három napnál többet, csak *mahram*mal.”** **(Al-Bukhári és Muszlim)**
* Nem megengedett a nőknek sírokat látogatni és nem megengedett számukra részt venni a temetési meneten (*dzsanaza*). A Próféta (**Allah békéje és áldásai legyenek vele**) azt mondta: **„Allah megátkozza azokat a nőket, akik gyakran látogatják a sírokat.”(At-Tirmidhi)**

Umm Attijah (**Allah legyen vele elégedett**) azt mondta:**„Tilos volt számunkra részt venni a temetési menetben és nem volt kötelező számunkra.”** **(Al-Bukhári és Muszlim)**

* Megengedett a nő számára bármilyen színre befesteni a haját a fekete kivételével, mert ez utálatos/elkerülendő.
* Kötelező megadni a nőknek a részüket az örökségből, amit Allah előírt a számukra, és tilos megfosztani őket tőle. A következő elbeszélés említi ezt: **„Aki megpróbálja elkerülni, hogy az örökség az örökösöknek ki legyen fizetve, Allah megfosztja őt Paradicsomi örökségétől a Feltámadás Napján.”** **(Ibn Mádzsah)**
* Kötelező a férj számára, hogy a felesége (és gyerekei) minden kiadását állja étel, ital, ruházat és lakhatás terén a megfelelő mértékben. A Magasztos Allah azt mondja: **„A vagyonos a maga vagyona szerint fizessen javaiból! Akinek pedig kiméretett az ellátása, az aszerint fizessen, abból, amit Allah adott neki.(...)” [A Kegyes Korán értelmezésének fordítása, 65:7]**
* Ha egy nőnek nincs férje, akkor apjának, bátyjának, stb. a felelőssége lesz az eltartása. Ha nincs semmilyen közeli rokona, akkor az emberek között bárki számára dicséretes, ha ezt teszi. A Próféta (**Allah békéje és áldásai legyenek vele**) azt mondta: **„Aki gondoskodik egy özvegyről vagy egy szegény emberről, az olyan, mint a harcos, aki harcol Allah Ügyéért, vagy mint aki egész éjjel imádkozik, és egész nap böjtöl.”** **(Al-Bukhári)**
* A nőnek több joga van a gyermekfelügyeletre, ha nem házasodott meg, és a gyerek apjának kell állni a költségeket, amíg vele van.
* Nem dicséretes egy nő számára elsőként üdvözölni egy férfit, különösen, ha ő fiatal vagy bármilyen kísértéstől fél.
* Dicséretes (*musztahab*) leborotválni a fanszőrzetet, kitépni a hónaljszőrzetet és körmöt vágni minden pénteken, és utálatos tovább hagyni negyven napnál.
* Tilos a nőnek bármilyen szőrt a szemöldökből eltávolítani. A Próféta (**Allah békéje és áldásai legyenek vele**) azt mondta: **„Allah megátkozta azt a nőt, aki eltávolítja a szőrt az arcáról** (szemöldökéről) **és azt, aki eltávolíttatja a szőrt az arcáról** (szemöldökéről)**.”** **(Abu Dáwúd)**

**►Gyász (*ihdád*):** Nem megengedett egy nőnek egy halott embert gyászolni több mint három napig, kivéve a férjét. A Próféta (**Allah békéje és áldásai legyenek vele**) azt mondta: **„Nem megengedett a nőnek, aki hisz Allahban és az Utolsó Napban, hogy gyászoljon egy halott embert három napnál tovább, a férjén kívül, akit négy hónapig és tíz napig gyászol.”** **(Muszlim)**

Kötelező számára négy hónapig és tíz napig gyászolnia a férjét.

Ebben az időszakban nem megengedett a feleség számára bármilyen smink, mint rúzs, szemfesték, vagy ékszerek viselése, beleértve a gyűrűt, vagy parfüm, és vonzó, élénk, például piros vagy sárga ruházat viselése.

Az azonban megengedett, hogy levágja a körmét, hogy tisztálkodjon, hajat mosson, megszabaduljon a nem kívánatos testszőrzettől, és hogy fürödjön. Nincs meghatározott színe (pl. fekete) azoknak a ruháknak, amelyeket a gyászoló nőnek viselnie kellene a gyász időszakában.

A feleség a férje házában kell, hogy maradjon, és nem megengedett számára, hogy elhagyja ezt, kivéve, ha szükséges, és ebben az esetben tegye azt nappal.

Tilos a nő számára leborotválni a haját, kivéve, ha szükséges, és megengedett rövidíteni, feltéve, hogy nem utánozza a férfiakat. A Próféta (**Allah békéje és áldásai legyenek vele**) azt mondta: **„Allah megátkozza azokat a nőket, akik utánozzák a férfiakat.”** **(Al-Bukhári)**

Nem szabad a hitetleneket sem utánozni. A Próféta (**Allah békéje és áldásai legyenek vele**) azt mondta:**„Aki utánoz egy népet, az közülük való.”** **(Abu Dáwúd)**

* A nőnek el kell takarnia a testét, mikor elhagyja otthonát olyan ruhával, ami megfelel a következő feltételeknek: **1)** Be kell fednie az egész testet. **2)** Ne legyen önmagában csábítás forrása. **3)** Elég vastagnak kell lennie, hogy ne legyen átlátszó. **4)** Bő legyen, és ne legyen szűk. **5)** Ne legyen illatosítva. **6)** Ne hasonlítson a férfiak öltözékére. **7)** Ne hasonlítson a hitetlenek öltözékére. **8)** Ne legyen *libász usz-szuhra* (extravagáns, magamutogató öltözék, amelyet státuszszimbólumként viselnek).

A nő aurája (az a része a testének, amelyet mások nem láthatnak) háromféle lehet: **1)** A férje mindent láthat rajta. **2)** A nők és a *mahram*ok láthatják, ami látható belőle, mint az arca, haja, nyaka, keze, lába, csuklója. **3)** Az idegen férfiak nem láthatnak semmit, csak ami szükséges, mint például kezelés esetén. Ennek az az oka, hogy a nő csábítása az arcában van. Fatima bint Al-Munther (Allah legyen vele elégedett) azt mondta: **„Eltakartuk arcunkat a férfiak elől.”(Al-Hakim)**

Áisah (**Allah legyen vele elégedett**) azt mondta: **„Lovasok haladtak el mellettünk, mikor Allah Küldöttével** (**Allah békéje és áldásai legyenek vele**) **mentünk *ihrám* állapotban. Mikor közel értek, leengedtük ruhánkat a fejünkről az arcunkra** (is)**, és mikor tovább haladtak, felfedtük** (arcunkat)**.”** **(Abu Dáwúd)**

**♦ Az *iddah*** (várakozó időszak) **meghatározásának típusai:** Több típusú *iddah* van: **1**) A terhes nő *iddá*ja, aki özvegy vagy elvált, a szülésig tart. **2)** az özvegy *iddá*ja négy hónap és tíz nap. **3)** Annak a nőnek az *iddá*ja, aki menstruációs időszakában vált el (ezt újított válásnak - *taláq bid’í* - hívják), három teljes menstruációs ciklus a válás után. **4)** Annak a nőnek az *iddá*ja, aki már nem menstruál, három hónap.

Az *iddah* idejében a nőnek, ha lehetősége van rá, a férfi házában kell maradnia, a férje láthatja, egyedül lehet vele, míg az *iddah* tart – talán Allah békülésre vezeti őket.

A nő visszatérése (*radzsa*) a férjéhez és a válás semmissé tétele a férj világos kijelentésével történik, hogy azt mondja: ***„radzsatuki”*** (visszavettelek, tehát magamhoz a házasságba), vagy ha szexuális kapcsolat történik köztük. A nő házasságba való visszavételéhez nem szükséges az ő kimondott beleegyezése.[[48]](#footnote-48)

* Tilos a nőnek önmagát férjhez adnia. A Próféta (**Allah békéje és áldásai legyenek vele**) azt mondta: **„Annak a nőnek, aki *walija*** (gyámja) **beleegyezése nélkül megy férjhez, a házassága érvénytelen, a házassága érvénytelen, a házassága érvénytelen.”** **(Abu Dáwúd)**
* Tilos a nőnek hajhosszabbítást viselni, vagy tetoválnia teste bármely részét. E kettő nagy bűn. A Próféta (**Allah békéje és áldásai legyenek vele**) azt mondta: **„Allah megátkozta azokat a nőket, akik műhajat viselnek, vagy másokra felhelyezik, és azokat, akik tetoválják magukat vagy másokat.”(Abu Dáwúd)**
* Tilos a nőnek válást kérnie férjétől alapos ok nélkül. A Próféta (**Allah békéje és áldásai legyenek vele**) azt mondta:**„Az a nő, aki válást kér férjétől, ha az egyáltalán nem szükséges, a Paradicsom illata is tilalmas lesz a számára.”****(Abu Dáwúd és Ibn Mádzsah)**
* Kötelező a nőnek engedelmeskednie a férjének abban, ami megengedett, különösen, ha ágyba hívja őt. A Próféta (**Allah békéje és áldásai legyenek vele**) azt mondta:**„Ha egy férfi a feleségét ágyba hívja, de a nő elutasítja, és a férfi haragszik rá egész éjjel, az angyalok átkozzák azt a nőt reggelig.”(Al-Bukhári és Muszlim)**
* Tilos a nőnek parfümöt viselnie, ha tudja, hogy (idegen) férfiakkal találkozhat. A Próféta (**Allah békéje és áldásai legyenek vele**) azt mondta:**„Az olyan nő, aki parfümöt tesz magára, majd elhalad az emberek előtt, hogy érezzék az illatát, az ez és ez** (házasságtörő)**.”** **(Abu Dáwúd)**

**Az ima (asz-szaláh)**

**Az imára hívás (*azán*) és az imára állítás (*iqama*)**

Az *azán* és az *iqama* közösségi kötelességek (*fard kifája*) azoknak a férfiaknak a számára, akik nem utaznak (lakóhelyükön vannak), míg *szunna* azok számára, akik egyedül imádkoznak, vagy utazók. Ami a nőket illeti, számukra kerülendő (*makruh*).

Sem az *azánt*, sem az *iqamát* nem lehet idejük előtt mondani, a hajnali ima (*fadzsr*) *azán*ja kivételével, amelynek első *azán*ját[[49]](#footnote-49) az éjszaka közepe után bármikor el lehet mondani.

**Az ima feltételei (*surút*): 1)** Iszlám. **2)** Épelméjűség. **3)** Elhatározás. **4)** A lehetőség szerinti tisztaság. **5)** Az imaidő tart. ***Az imaidők a következők:******Dhohr (déli) ima*** akkor kezdődik, amikor a nap elkezd lenyugodni zenitje után az égen, és addig tart, amíg a tárgyak árnyéka akkora nem lesz, mint saját hossza. ***Az aszr (délutáni) ima*** a *dhohr* végekor kezdődik, és addig tart, amíg a tárgyak árnyéka kétszerese nem lesz saját hosszuknak, de ha szükséges, napnyugtáig lehet imádkozni. ***A maghreb (naplementi) ima*** ideje az után kezdődik, hogy lement a nap, és addig tart, amíg eltűnt az égről a vörös vagy az alkonyi fény. ***Az isa (esti) ima*** az éjszaka közepéig[[50]](#footnote-50) tart, de folytatódhat hajnalig, ha szükséges. ***A fadzsr (hajnali) ima*** hajnalban[[51]](#footnote-51) kezdődik, és addig tart, míg felkel a nap. **6)** A test megfelelő részeinek takarása át nem látszó ruhadarabbal. A férfiaknak, ha elérték a 10 éves kort, ez a köldöküktől a térdükig terjed, a nőknek, ha elérték a pubertáskort, akkor az egész testük, az a kezeik és arcuk kivételével. **7)** A test, az öltözék és az imahely mentes legyen lehetőség szerint minden tisztátalanságtól. **8)** Az imairányba (*qibla* felé) kell fordulni, amennyire lehetséges. **9)** szándék (*nijah*).

**Az ima lényeges elemei vagy pillérei (*arkán*)**[[52]](#footnote-52)**: 1)** Állni (*qijám*) az imában, ha valaki képes rá. **2)** mondani: ***Allahu Akbar*** (*takbírat al-ihrám*) az ima kezdetekor. Ez a mondat minden szót és tettet, amely nem kapcsolódik az imához, tiltottá tesz. **3)** A *Fatiha szúra* recitálása. **4)** Meghajlás (*rukú*). **5)** Állás a *rukú* után. **6)** Teljes kiegyenesedés *rukú* után. **7)** Leborulás (*szudzsúd*, vagy egyesszámban: *szadzsda*) a test hét pontján: (két lábfej, két térd, két kéz, és a fej, ahol a homlok és az orr található). **8)** Ülni a leborulás után és a két *szadzsda* között. **9)** Az utolsó tanúságtétel (*tasahud*) elmondása. **10)** Ülni az utolsó *tasahud*nál. **11)** A Próféta (**Allah békéje és áldásai legyenek vele**) üdvözlése az utolsó üléskor. **12)** Az ima befejezése azzal: „*Asz-szalám alaikum wa rahmatu Allah*” (*taszlím*). **13)** Minden pillér megfelelő elvégzése, hogy az ember minden pozíciót megfelelő módon végezze. **14)** Mindezen pillérek megfelelő sorrendben való elvégzése.

*Az ima nem számít érvényesnek, csak akkor, ha ezen pillérek megvalósulnak. Ha valaki kihagy közülük valamit egy rakában, akkor az a raka érvénytelen, akár szándékosan, akár feledékenységből hagyta ki.*

**Az ima kötelező cselekedetei (*wádzsibát*)**[[53]](#footnote-53)**: 1)** Minden *takbírát* (***Allahu Akbar***[[54]](#footnote-54)) a *takbírát ul ihrám* kivételével. **2)** Az imám azt mondja: ***szami Allahu liman hamidah***[[55]](#footnote-55) a *rukú*ból való felállás után, vagy az egyén, ha egyedül imádkozik. **3)** Mondani: **„*Rabbana wa lakal hamd***[[56]](#footnote-56)***”,*** miután az ember felállt a *rukú*ból. **4)** Mondani: ***„Szubhána Rabbil-Azím***[[57]](#footnote-57)***”*** egyszer, meghajláskor. **5)** Mondani: ***„Szubhána Rabbil-Álá***[[58]](#footnote-58)***”*** egyszer a leboruláskor. **6)** Mondani: ***„Rabbi ighfir lí***[[59]](#footnote-59)***”*** a két *szadzsda* között.

1. Az első *tasahud*. **8)** Ülni az első *tasahud*kor.
2. *Aki e nyolc kötelező cselekedetet vagy mondást szándékosan kihagyja, annak az imája érvénytelen. Ha bármit kihagy közülük feledékenységből, akkor két feledékenységi leborulást kell végeznie.*

**Az ima dicséretes (*szunna*) cselekedetei:** Két fajtája van: mondások és tettek. A *szunna* cselekedetek kihagyása nem érvényteleníti az imát, még ha szándékosan történt, akkor sem.

**A *szunna* mondások a következők: ♦** A megnyitó fohász. **♦** Menedéket keresni a sátántól (*al-isztiadha*). **♦** A Korán recitálását Allah nevében (*baszmala*) kezdeni. **♦** Mondani: „ámín” a *Szurah Al-Fatiha* végén hangosan, ha az olvasás hallható. **♦** Néhány Korán vers recitálása a *Fatiha* után. **♦** Az imám hangosan mondja (a követői, vagy *ma’múm* számára tilos hangosan olvasni, viszont ha valaki egyedül imádkozik, az választhat). **♦** Mondani: „*Hamdan kathíran tajjiban mubarakan fihi mil’asz-szamawáti wa mil’al-ardi*…” miután azt mondta: „*Rabbana wa lakal hamd”*. **♦** Mondani: *„Szubhána Rabbil-Azímˮ,* „*Szubhána Rabbil-Álá*” és „*Rabbi ighfir lí*” egynél többször a meghajlásokkor, leborulásokkor és ülésekkor. **♦** Fohászkodni a végső „*Szalam alaikum wa Rahmatu Allah*” előtt.

**A *szunna* cselekedetek közé tartoznak a következők:** **♦** Felemelni a kezeket a *Takbírát al-ihrám* alatt, a rukúhoz való lehajláskor, a belőle való felállás alatt és akkor, mikor az első *tasahud*hoz állunk fel. **♦** A jobb kezet a bal kézre helyezni a mellkas alatt, miközben állunk. **♦** A szemeket a leborulás helyére kell szegezni; a lábakat egymástól külön kell tartani állás közben. **♦** Először a térdet kell letenni a földre, majd a kezeket és a homlokot, mikor leboruláshoz ereszkedünk le. **♦** A has maradjon külön a comboktól, és a combok a bokától a leborulás alatt. **♦** A térdek távol legyenek egymástól leborulás alatt. **♦** Mindkét sarok emelkedjen fel, míg a lábujjak szilárdan maradjanak a földön, bizonyos távolságra egymástól, a *qibla* felé fordulva a leborulás alatt. **♦** A kéz és az ujjak a padlón kell, hogy legyenek, a vállal egy szintben, leborulás alatt. **♦** Úgy kell felállni, hogy a súlyt először a lábfejekre kell helyezni, majd a térdekre a kezekkel, mikor felállunk. **♦** A jobb lábat felhúzni és a balt kiegyenesíteni a bal combon való ülés közben az első *tasahud*ban. (lásd az ábrát a könyv végén az ülés két módjáról, ennek neve *iftirás*) **♦** A hátsón ülni, a bal lábfej a jobb láb alatt van és a jobb lábfej felhúzva a második *tasahud*ban. (lásd az ábrát az ülés három módjáról, ennek neve *tawarruk*). **♦** A kezek a combokon, az ujjak együtt, a *qibla* felé fordulnak a két leborulás közti ülés alatt. **♦** A középső ujj és a hüvelykujj kört formál, míg a mutatóujj előremutat Allahról való megemlékezéskor és fohászkor, Allah Egyedülvalóságára utalva. **♦** Jobbra, majd balra fordulni, mikor a végső üdvözlést (*taszlím*) mondjuk.

**A feledékenységi leborulás (*Szudzsúd asz-szahú*):** A *szunna* része, hogy két leborulást végezzünk, ha valaki hibásan recitál valamit, ahol nem kellett volna, mint pl. Korán recitálás leboruláskor. Megengedett leborulni, ha elhagyunk egy *szunna* cselekedetet az imából. Kötelező (*wádzsib*) azonban elvégezni a feledékenységi leborulást, ha valaki több meghajlást, leborulást, állást, ülést vagy köszönést végzett az ima vége előtt, vagy ha olyan nyilvánvaló hibát vét a Korán recitálásban, ami megváltoztatja jelentését, ha elhagy egy kötelező cselekedetet, vagy ha kételkedik abban, hogy hány *rakát* végzett el, a plusz *raka* hozzáadása idejében.

Az ima érvénytelen lesz, ha valaki szándékosan elhagyja a kötelező feledékenységi leborulást. A két leborulást a végső elköszönés előtt és után is el lehet végezni. Ha azonban valaki elfelejti egy hosszabb ideig, miután befejezte az imát, akkor már nem szükséges elvégezni.

**Az ima leírása:**

* Az ember az ima irányába (*qibla* felé) fordul és azt mondja: **„*Allahu Akbar*”**.
* Az *imám* (vezető) elmondja a *takbírát*-ot (azt mondja: *Allahu Akbar*) hangosan, hogy akik követik őt, hallják, míg a követők halkan mondják ezt.
* Felemeli a kezét a *takbír* elején válla közelébe, majd kezeit a mellkasa alá teszi, a jobbat a bal fölé.
* A szemeivel a leborulás helyét nézi, és elmondja a megnyitó fohászt, amelyet hiteles források közöltek. Mondhatja például: ***„Szubhának Allahumma wa bihamdika wa tabárak Aszmuka wa taala dzsadduka wa lá iláha ghairuk.”* (Magasztaltassál, ó Allah és légy dicsérve, Neved áldott, magasztosságod hatalmas, és nincs másnak joga az imádathoz, csak Neked!)**
* Azt mondja: ***„Audhu biLlahi minassaitánirradzsim*” (menedéket keresek Allahnál a megátkozott sátántól).** Majd azt mondja: ***„Biszmi Illahi Er-Rahmáni Er-Rahím”* (A Könyörületes és Irgalmas Allah nevében).**
* Mindezt csendben mondja, majd a *Fatiha szúrát* hangosan, ha ő az *imám* egy hangos imában. Ajánlott, hogy a követők is olvassák a *Fatiha szúrát* csendben, miközben az *imám* hangosan recitálja, és kötelező, ha az ima csendes, tehát a *dhohr* és az *aszr* imák esetében.
* Majd recitál, amit szeretne a Koránból. A *fadzsr* imánál a legjobb a *mufasszal* fejezetekből olvasni, a *maghreb* imához a rövidebb fejezetekből és a többi imához a közepes fejezetekből. A hosszabb *mufasszal* fejezetek a *Qaf szúrától* [50], a *Naba szúráig* [78], onnan a *Dhuha szúráig* [93] közepesként ismertek, és a rövidek ettől kezdve a *Nász szúráig* [114]. Az *imám* hangosan olvas a *fadzsr* imában és a *maghreb* és *isa* imák első két *raká*jában. Az imák összes többi részét csendben kell olvasni.
* Ezek után felemeli kezét, ahogy a *takbírát al-ihrám*nál tette, és azt mondja: ***„Allahu Akbar”***, majd meghajol. Kezét erősen a térdére helyezi, míg ujjait kiterjeszti, hátát annyira kiegyenesíti, hogy csípőjével egy vonalban legyen, sem feljebb, sem lejjebb. Azt mondja: ***„Szubhána Rabbia Al-Azím”*** **(Dicsőség a Hatalmas Uramnak)** háromszor.
* Majd felemeli fejét és azt mondja: ***„Szami Allahu liman hamidah”*** (**Allah meghallgatja azt, aki dicséri Őt)**. Ezek után felemeli kezeit, ahogy a meghajlás előtt tette, feláll, és azt mondja: ***„Rabbana wa lakal hamd”*** **(Urunk, Tiéd a dicsőség)**. Majd hozzáteszi: ***„Hamdan kathíran tajjiban mubarakan fihi mil’asz-szamawáti wa mil’al-ardi wa mil’a ma si’ta min saj’in bá’d.”*** **(Sok dicséret, amely tiszta és áldott, az egek teljességétől, a föld teljességétől, és mindannak a teljességétől, amit Te akarsz ezek után)**.
* Leborul, miközben azt mondja: ***„Allahu Akbar”***.Hasát távol tartja a combjaitól, combjait a lábszárától, míg leborul a homlokára és orrára, két tenyerére, két térdére és lábujjaira. A kezének és lábának ujjai a *qiblah* felé néznek. A leborulásban háromszor azt mondja: ***„Szubhána Rabbia Al-Álá”*** **(Dicsőség a Magasztos Úrnak)**. Ezt elmondhatja jó néhányszor, vagy bármiért fohászkodhat, amit szeretne.
* Ezek után felemeli fejét, és azt mondja: ***„Allahu Akbar”***.Bal lábán ül, míg jobb lábfején felemeli a sarkát és a lábujjakat a földre helyezi, a *qibla* felé. Majd azt mondja: ***„Rabbi ighfir lí, warhamni, wadzsburni, warfa’ni, warzuqni, wanszurni, wahdíni, wa’afini”* (Ó Allah, bocsáss meg nekem, légy velem könyörületes, erősíts meg engem, emeld fel helyzetemet, láss el engem, adj nekem győzelmet, vezess engem és bocsáss meg nekem)**.
* Majd leborul, ahogy az előbbi leborulásnál tette, és felemeli a fejét. ***„Allahu Akbar”* –** mondja, majd feláll és megismétli a második *raká*t úgy, ahogy az elsőt.
* Ezek után az *iftirás* állapotában ül az első tanúságtételhez (*at-tasahud al-awwal*), a jobb kezét a jobb combjára, a bal kezét a bal combjára helyezve, és kört formálva a jobb keze hüvelykujjával és középső ujjával. Mutatóujjával előremutatva azt mondja: ***„At-tahijjátu liLlahi wasz-szalawátu wat-Tajjibát. Asszalámu alaika ejjuhan-nabiju warahmatu Allahi wa barakatuh. Asszalamu alainá wa ala ibádi Illahi isz-szalihín. Ashadu an lá iláha illa Allah, wa ashadu anna Muhammadan abduhu wa raszúluh.”* (A legjobb üdvözlések és köszöntések Allahnak, imák és minden tiszta és jó. Béke, Allah könyörülete és áldásai legyenek veled, ó Próféta. Béke legyen velünk és Allah jámbor szolgáin. Tanúsítom, hogy nincs más jogosan imádható istenség, csak Allah, és tanúsítom, hogy Mohamed az Ő szolgája és küldötte)**.
* Ezek után feláll és elvégzi a harmadik és negyedik *raká*t, rövidebben, mint az első kettőt. Ezekben csak a *Fatiha szúrát* mondja, és *tawarruk* állapotában ül az utolsó tanúságtételnél (*at-tasahud al-ákhir*), ugyanazt elmondja, mint az elsőnél, de még hozzá teszi: ***„Allahumma szalli ala Muhammad, wa ala áli Muhammad, kámá szallaita ala Ibrahim wa ala áli Ibrahim, Innaka Hamídun Madzsíd. Wa bárik ala Muhammad wa ala áli Muhammad, kamá bárakta ala Ibrahim, wa ala áli Ibrahim, Innaka Hamídun Madzsíd”*** **(Ó Allah, küldj üdvözletet Mohamedre és Mohamed követőire, ahogy elküldted üdvözletedet Ábrahámra és Ábrahám követőire, valóban, Te vagy a Legdicséretreméltóbb és a Magasztos. És áldd meg Mohamedet és Mohamed követőit, ahogy megáldottad Ábrahámot és Ábrahám követőit, valóban, Te vagy a Legdicséretreméltóbb és a Magasztos)**.

A *szunna* szerint hozzá lehet adni: ***„Allahumma inni audhu bika min adhábi dzsahannam, wa min adhábil-qabr, wa min fitnat il-mahjá wal-mamát, wa min fitnat almaszíkh ad-dadzsál”* (Ó Allah, menedéket keresek Nálad a Pokol büntetésétől, a sír büntetésétől, és az élet és a halál próbatételeitől, és a daddzsál (Antikrisztus) próbatételeitől)**.Mondhat más fohászokat is, ahogy a Korán és a *szunna* említi.

* Majd azt mondja: ***„Asz-szalámu alaikum wa rahmatu Allah”*** **(Béke legyen veletek és Allah Könyörülete)**, a fejét jobbra fordítva, majd ugyanezt elmondja, a fejét balra fordítva.

A Próféta (**Allah békéje és áldásai legyenek vele**) *szunná*ja szerint mondhatunk más fohászokat is az ima befejezése után, ahogy a *hadíth*[[60]](#footnote-60) említi.

**A beteg imája:**

♦ Ha az állástól a beteg rosszabbul lesz, vagy nem képes felállni, akkor ülve kell imádkozni. Ha valaki nem képes ülve imádkozni, akkor az oldalán fekve kell imádkoznia. Ha nem tud az oldalán feküdni, akkor a hátán fekve kell. ♦ Ha valaki nem képes elvégezni a meghajlást és a leborulást, akkor jeleznie kell (testével), hogy erre utaljon. ♦ Ha valaki kihagy valamennyi imát, akkor be kell pótolnia (amint képes rá). ♦ Ha valaki nem tudja az imáit idejében elvégezni, akkor összevonhatja a *dhohr*t és az *aszr* imákat, illetve a *maghreb* és *isa* imákat ezen imák valamelyikének idejében.

**Az utazó imája:** ♦ Ha az út távolsága több mint körülbelül nyolcvan kilométer, és megengedett utazásról van szó, akkor le lehet rövidíteni a *dhohr*, az *aszr* és az *isa* imákat négy *raká*ról kettőre. ♦ Ha az ember négy napnál (20 kötelező imánál) tovább szándékozik maradni célállomásán, akkor teljes formájukban kell elvégeznie, nem rövidítheti le. ♦ Ha valaki egy helyi imám mögött imádkozik, akkor a teljes formájában kell elvégezni az imát. ♦ Ha valakinek eszébe jut egy ima az útja során, amit elfelejtett még otthon, vagy fordítva, akkor azt a teljes formájában kell elvégeznie. ♦ Az utazó elvégezheti az imákat a teljes formájukban, ha szeretné, de lerövidíteni őket jobb.

**A Pénteki ima *(Szalátul-Dzsumáa):*** Ez az ima jobb, mint a *dhohr*. Ez egy külön ima, nem a *dhohr* ima rövidített formája. Nem megengedett négy *raká*val végezni, *dhohr* ima szándékával imádkozni, vagy összevonni az *aszr* imával, még akkor sem, ha van rá érvényes ok.

**A páratlan ima *(Szalátul-Witr):***♦ Ez az ima *szunna*, és *isa* után kell elvégezni valamikor *fadzsr* előtt. ♦ A *witr* ima legkevesebb *raká*ja egy *raka*, és a legtöbb *raka* tizenegy. ♦ Jobb elköszönni minden két *raka* után. ♦ A legkisebb teljes formája a *witr*nek, ha valaki három *raká*t végez két köszönéssel (tehát két *rakát* végez, elköszön, majd egy *rakát* egyedül, egy másik köszönéssel a végén). ♦ *Szunna* az *Al-A’lá* *szúrát* [87] recitálni az első *raká*ban, a *Káfirún* *szúrát*[109] a másodikban, majd az *Ikhlász szúrát* [112] a harmadik rakában. ♦ Ajánlott *qunút*-ot végezni a meghajlás (*rukú*) után, kezeket felemelve és hangosan fohászkodni, még ha valaki egyedül is imádkozik.

**Temetés (*Dzsanaza*):**

* Megmosni az elhalálozott muszlim testét, lepelbe tekerni, elvinni a temetőbe és behelyezni a sírba, ez mind közösségi kötelesség (*fard kifája*).
* A *dzsihád* mártírjait nem kell megmosni vagy lepelbe tekerni, hanem úgy kell eltemetni, ahogy meghaltak, és megengedett temetési imát végezni felettük.
* A muszlim férfi leple három darabból áll, míg a nőé ötből: egy derékkötő, egy fejkendő, egy felső anyag, és két olyan anyag, amely az egész testet takarja.
* A *szunna* szerint az *imám*, vagy aki egyedül imádkozik, az a férfi mellkasánál áll, a nőnek pedig a teste közepénél.
* Az ember áll és azt mondja: „*Allahu Akbar*” négyszer, mindig felemeli a kezét: az elsőben azt mondja: „*Allahu Akbar*”, menedéket keres Allahnál, azt mondja: *„Biszmi Illah”*, majd recitálja csak a *Fatihát* csendben. A másodiknál mondja: „*Allahu Akbar*” és üdvözletet kér a Prófétára (**Allah békéje és áldásai legyenek vele**). A harmadikban mondja: *„Allahu Akbar”* és fohászkodik Allahhoz a halottért. A negyedikben mondja: *„Allahu Akbar”*, majd áll egy kicsit és azt mondja: *„Asz-szalámu alaikum”.*
* Nem megengedett a sírt a föld felszínétől feljebb emelni, csak egy arasznyira, bármilyen jelzést helyezni rá, megcsókolni, füstölőt helyezni a közelébe, írni rá, ráülni vagy áthaladni rajta, megvilágítani, körbejárni, mecsetet építeni rá, vagy mecsetbe temetkezni. Minden sírboltot (vagy épületet), amelyet sírra építettek, le kell rombolni.
* Nincs korlátozás a megnyugtató és vigasztaló szavak tekintetében a gyászoló rokonság részére. Mondhatjuk*:* ***„Adham Allahu adzsrak wa ahszan aza’ak wa ghafara lí maitak”* (Allah sokasítsa jutalmadat, adjon jót a fájdalmadba és bocsásson meg a halottadnak**). Mondhatjuk, ha egy muszlimot vigasztalunk, aki egy hitetlen rokonát gyászolja: ***„Adham Allahu adzsrak wa ahszan aza’ak”* (Allah sokasítsa jutalmadat és adjon neked jót a fájdalmadba)**.
* Kötelező annak az embernek, aki tudja, hogy családja gyászünnepséget tartana miatta, hogy végrendeletben tanácsolja nekik, hogy ne tegyék ezt; különben ő kap büntetést azért, hogy gyászünnepséget tartanak neki.
* Imám Sáfii (**Allah könyörüljön rajta**) azt mondta, hogy: *„Nem jó, ha az ember várja a részvétnyilvánításokatˮ*, ezt az olyan találkozókra érti, amikor a halott családja várja az ismerősöket, hogy eljöjjenek hozzájuk. Ehelyett jobb, ha a dolguk után mennek, akár férfiak, akár nők.
* *Szunna* ételt készíteni a gyászoló családnak (mivel őket lefoglalja bánatuk), és nem helyes az ő ételüket enni, vagy ételt készíteni azoknak, akik náluk vannak.
* A *szunna* szerint lehet látogatni a sírokat, egészen addig, amíg nem kell ehhez elutazni. Meg lehet látogatni nem muszlimok sírját is. A nem muszlimoknak sem lehet megtiltani, hogy meglátogassa a muszlimok sírjait.
* *Szunna* szerint jó azt mondani, ha valaki belép a muszlim temetőbe: ***„Asszalámu alaikum ahla ad-dijári min al-mu’minína wa inna in shá Allahu bikum lalahiqún. Yarhamu Allahu almushtaqdimína minna wal-muszta’khirín. Nasz’al Allaha lana wa lakum al-áfijah, Allahumma lá tahrimna adzsrahum wa lá taftinna bá’dahum waghfir lana wa lahum.”* (Béke legyen veletek, ó, sírok lakói a hívők és a muszlimok közül. Valóban, ha Allah akarja, találkozunk veletek. Allah bocsásson meg annak közületek, aki előbb jött és annak, aki később jön. Kérjük Allahtól számotokra és számunkra a jólétet. Ó Allah, ne fossz meg minket a jutalomtól és ne adj nekünk kísértést utánuk, és bocsáss meg nekünk és nekik)**.

**A két eid ünnepi ima (*Eid Al-Fitr, Eid Al-Adha*):**

* Ez az ima közösségi kötelesség (*fard kifájah*), és az ideje napfelkelte után van, mint a *doha* imának. Ha az emberek nem tudták meg, hogy *Eid* van dél utánig, akkor következő nap reggel be kell pótolni az imát.
* A feltételei olyanok, mint a *dzsumáah* (pénteki) ima feltételei a két beszéd kivételével: a *dzsumáah* két beszédét az ima előtt, míg az *Eid* beszédeit az ima után kell elmondani.
* Nem jó, ha előtte vagy utána plusz imákat végeznek azon a helyen, ahol ezt az imát végzik.
* Ez az ima két *raká*ból áll. Az elsőben el kell mondani a *Takbírát al-Ihrám*-ot: *„Allahu Akbar”*, az ima kezdéséhez, majd **hatszor** kell elmondani, hogy *„Allahu Akbar”*, menedéket kell keresni Allahnál, majd recitálni a Koránt. A második *raká*ban ötször mondjuk, hogy *„Allahu Akbar”*a Korán recitálás előtt. Minden *takbír*hoz felemeljük a kezünket. Majd az *imám* menedéket keres Allahnál, és elmondja hangosan a *Fatihát*, majd az *’Alá szúrát* [87] az első *raká*ban, és a *Ghásiját* [88] a másodikban. Az *imám* ezek után két beszédet tart, mint a Pénteki imánál, de közben gyakran mondja, hogy *„Allahu Akbar”*.
* Ha valaki ezt az imát önkéntes imaként végzi, az elfogadható, mert a *takbírát*, Allah további dicsőítése és a Próféta (**Allah békéje és áldásai legyenek vele**) üdvözlése *szunna*.

**A napfogyatkozás vagy holdfogyatkozás imája (*Szalát ul-kuszúf vagy khuszúf*):**

* Ez *szunna* ima, és ideje a nap- vagy holdfogyatkozás kezdetétől a végéig tart.
* Nem kell bepótolni, mikor a jelenség befejeződött. Elvégzési módja két *raka* imádkozása, amelyben a Koránt hangosan recitáljuk.
* Az első *raká*ban a *Fátihát* és egy hosszú *szúrát* kell recitálni, majd hosszú meghajlást végzünk, majd mikor az ember felemeli a fejét, azt mondja: ***„Szamia Allahu liman hamidah, Rabbana wa Laka al-hamdˮ*** **(Allah meghallgatja azt, aki dicséri őt, Urunk, Tiéd a hála)**, miután felállt, mint más imában.
* Ezek után nem kell leborulni, mint más imában, hanem még egyszer elrecitálni a *Fatihát* és egy másik hosszú *szúrát*. Ezt követi egy újabb hosszú meghajlás (*rukú*). Ezek után az ember felemeli a fejét és egyenesen áll.
* Majd kétszer hosszú leborulást (*szudzsúd*) kell végezni.
* A második *rakát* úgy kell elvégezni, mint az elsőt. Majd következik a *tasahud* és elköszönés.
* Ha valaki lekési az első *rakát*, akkor nem kell azt az ima végén bepótolnia.

**Esőért való ima (*Szalát ul-Isztiszqáa*):** *Szunna* imádkozni szárazság vagy esőhiány esetén. Ennek az imának az elvégzése az Ünnepi imához hasonló, csak nincs az ima után beszéd. *Szunna* kifordítani az ember kabátját az optimizmus jeleként, hogy meg fognak változni a körülmények, ha vége az imának.

**Önkéntes imák:** A Próféta (**Allah békéje és áldásai legyenek vele**) tizenkét önkéntes imát végzett rendszeresen (*Szunan ar-Rátibah*) minden nap. Ezek a következők: kettő a *fadzsr* ima előtt, négy a *dhohr* ima előtt és kettő utána, kettő *maghreb* ima után és kettő *isa* ima után. Hiteles közlés szerint más önkéntes imákat is végzett.

**Tiltott imaidők:** Tilos a következőkben felsorolt időkben önkéntes imát végezni: **1)** Hajnalhasadás után, amíg felkel a nap és megjeleni a horizonton egy kis lándzsa magasságában. **2)** A nap zenitjétől kezdve addig, amíg le nem kezd nyugodni. **3)** *Aszr* ima után napnyugtáig. A különböző okokból elvégzett imákat el lehet végezni ezekben az időkben, mint például a mecsetüdvözlő imát (*tahijját ul-maszdzsid*), a *tawáf* két *raká*ja, a *fadzsr szunná*ja, a temetési ima, a *wudhu* elvégzésének két *raká*ja és az olvasás miatti vagy a hálából elvégzett leborulás.

**Szabályok a mecsettel kapcsolatban:** Kötelező mecseteket építeni, a közösség szükségleteinek kielégítésére. Ezek a legkedveltebb helyek a földön Allah számára. Nem megengedett itt énekelni, tapsolni, hangszereket használni, tilalmas költészetet mondani, megengedni a férfiak és a nők keveredését, szexuális kapcsolatot létesíteni, venni és eladni.

Ha valaki vásárol vagy elad a mecsetben, *szunna* azt mondani az engedetlen embernek: ***„La rabbaha Allah tidzsáratak”*** **(Allah ne adjon hasznot a kereskedésedbe)**.

Megengedett gyerekeket tanítani a mecsetben, ha nem tesznek kárt benne, házasságot kötni, ítélkezni (mint a bíróságon), megengedett költészetet mondani, *itikáf*ban és más alkalmakkor aludni, a vendéget vagy a beteget elhelyezni ott, és délután aludni.

*Szunna* a mecseteket mentesnek tartani a zajtól, hangzavartól, veszekedéstől, túlzott beszélgetéstől, vagy gyűlöletes hangos beszédtől. Nem jó olyan beszélgetést tartani a mecsetben, ami szükségtelen, és az evilági életről szól.

A mecsetek szőnyegeit, világítását és elektromos berendezéseit nem lehet esküvőkre vagy gyászünnepségekre használni.

**Kötelező adakozás (az-zakáh)**

A **vagyonnak négy kategóriája van a zakáh tekintetében: 1)** szabadon tartott állatok; **2)** termények; **3)** ingó vagyontárgyak (arany, ezüst, papírpénz, stb); **4)** kereskedelmi cikkek.

**A zakáh kötelező, ha öt feltétel megvalósul: 1)** Iszlám. **2)** Szabadság a rabszolgaságból.**3)** Rendelkezik a *niszáb*bal (azzal az összeggel, amely felett a zakáh kötelező). **4)** Teljes és stabil tulajdon. **5)** Egy év eltelte, kivéve a termények esetében.

**A szabadon tartott állatokból három féle után kell zakátot fizetni:** teve, szarvasmarha, kecske és juh. Az utánuk való *zakáh* két feltétel teljesülésével válik kötelezővé: **1)** Az állatok szabadon legelnek egy évig vagy tovább. **2)** Tejért és tenyésztésért tartják, nem munkára. Ha eladásra tartják, akkor kereskedelmi cikknek számítanak.

|  |
| --- |
| **A tevék *zakáh*ja:** |
| 4 vagy kevesebb teve: nem kell utánuk *zakáh*t adni. |
| 24 vagy kevesebb teve: minden 5 után egy birka. |
| 25-35 teve: egy egyéves nőstényteve, ha nincs, akkor egy kétéves hím teve. |
| 36-45 teve: egy kétéves nőstényteve. |
| 46-60 teve: egy hároméves nőstényteve. |
| 61-75 teve: egy négyéves nőstényteve. |
| 76-90 teve: két kétéves nőstényteve. |
| 91-120 teve: két hároméves nőstényteve. | |
| Több, mint 120 teve: minden negyven tevéért egy kétéves nőstényteve, és minden ötvenért egy hároméves nőstényteve a *zakáh*. | |
| **A szarvasmarhák *zakáh*ja:** | |
| Kevesebb, mint 30 szarvasmarha: nem kell utánuk *zakáh*t adni. | |
| 30-39 szarvasmarha: egy egyéves borjú. | |
| 40-59 szarvasmarha: egy kétéves borjú. | |
| 60 vagy több szarvasmarha: minden harminc után egy egyéves borjú, és minden negyven után egy kétéves borjú fizetendő. | |
| **A birkák és kecskék *zakáh*ja:** | |
| Kevesebb, mint 40 birka: nem kell utánuk *zakáh*t fizetni. | |
| 40-120 birka: egy birka | |
| 121-200 birka: két birka. | |
| 201-399 birka: három birka | |
| 400 vagy több birka: minden 100 birkáért egy birkát kell adni. | |

**A földi termények *zakáh*ja:** Három feltétel mellett kötelező: **1)** A terményt meg lehet mérni mennyiségre és tárolni lehet, mint az árpát vagy a búzát a gabona magvak közül vagy a mazsolát és a datolyát a gyümölcsök közül. Amit nem mennyiségre megmérni és tárolni, mint a friss zöldségek, azok után nincs *zakáh*. **2)** Eléri a minimum mennyiséget (*niszáb*), ami 653 kilogramm. **3)** Aki a *zakáh*t fizetni fogja, a termény az ő tulajdonában van, amikor a *zakáh*t be kell fizetni, tehát amikor a gyümölcs és a gabona beérik, és lehet aratni/szüretelni.

**A mezőgazdasági termények *zakáh*ja:**

* Az olyan termények, amelyeket öntözés nélkül lehetett megtermelni, tehát esővíz vagy patakok és források öntözték, 10% (1/10) *zakáh* jár utánuk.
* Az olyan mezőgazdasági termények után, amelyeket fárasztó munkával kellett öntözni, 5% (1/20) *zakáh*t kell fizetni.
* Amit részben erőfeszítéssel, részben anélkül, ott azt kell figyelembe venni, hogy melyik volt a több: ki kell számolni, hány napig tartott a munka, és aszerint kell kiszámítani a *zakáh* összegét.

**Az ingóságok utáni *zakáh*:**

**1) Arany:** A *zakáh* kötelező az arany után, ha több mint **85 gramm**,

**2)** **Ezüst:** A *zakáh* az ezüst után csak akkor kötelező, ha eléri az **595 grammot**.

A pénz után, bármilyen formában is legyen (pl. bankjegyek), akkor kell *zakáh*t fizetni, ha eléri a fent említet arany vagy ezüst értékét.

Mivel az arany és az ezüst ára változik időről időre és országról országra, a *zakáh*ot úgy kell kiszámolni, hogy melyik az előnyösebb a szegényeknek. Az ingóságok és a pénz utáni *zakáh* egy negyvened **(1/40, 2,5%)**.

A mindennapi használatra való ékszerek és díszek nem képeznek *zakáh* alapot. Amit azonban kereskedelmi vagy vagyonmegőrzés céljából vettek, az után *zakáh*t kell fizetni. Megengedett a nőknek megfelelő arany és ezüst ékszereket viselni. Megengedett egy kis mennyiségű ezüst az edényeknél, például poharak esetében, és a férfiak is viselhetnek egy kevés ezüstöt, például gyűrűt.

Az arany tilos az edények esetében, és a férfiak viseletében is, kivéve egy kis mennyiséget, használati tárgyak, pl. gomb vagy fog esetében, anélkül, hogy nőkre hasonlítanának.

Ha valakinek a vagyona váltakozik, néha növekszik, máskor csökken, akkor meg kell határoznia egy napot, amikor leltárt csinál, kiszámítja a vagyonát és befizeti az 1/40-ed részét (2.5%-át), még akkor is, ha nem telt el egy év.

Akik fizetést kapnak vagy akik fix bevétellel rendelkeznek például ingatlanok bérbeadásából, nem kell *zakáh*t fizetniük, csak akkor, ha félreraknak valamennyit ebből az összegből. Be kell fizetniük a *zakáh*t abból a félrerakott összegből, ami a birtokukban van. Ha ezt nehéz kiszámítani, akkor egyszerűen választanak egy napot, mikor kiszámítják az összeget, ahogy fent említettük.

**Az adósság *zakáh*ja:** Ha valaki kölcsönöz valamennyi pénzt egy gazdag embernek, vagy ha az adós rendelkezik az elégséges forrásokkal, és lehetséges visszakapni tőle a pénzt, a *zakáh*t ki kell számítani és kifizetni a pénz visszakapásakor minden egyes évre, még akkor is, ha sok év telt el.

Ha azonban olyan ember az adós, aki csődbe ment, akkor nem kell *zakáh*t fizetni, mivel az ember nem biztos benne, hogy mikor tudja megadni és nem tartja ellenőrzése alatt a helyzetet.

**Nincs *zakáh* a kereskedelmi cikkeken, csak négy feltétel esetén: 1)** A *zakáh* fizetője a tulajdonos. **2)** Szándékában áll kereskedni ezekkel a tárgyakkal. **3)** Elérik a minimum összeghatárt, ami olyan, mint az arany és az ezüst esetében (amelyik a kevesebb). **4)** Egy év eltelt, míg e termékek a birtokában vannak.

Ha e négy feltétel teljesül, ki kell fizetni a leltár értéke utáni *zakáh*t. Ha a termékek nem érik el a *zakáh* minimum értékét, és az ember rendelkezik arannyal, ezüsttel vagy más pénzzel, akkor hozzáadja ezeket a kereskedelmi cikkekéhez, hogy elérje a minimum szintet. Ha valaki a kereskedelmi cikkeket magáncélra kívánja felhasználni, mint ruhák, ház, autó, stb. akkor nem kell utánuk *zakáh*t fizetni. Ha megváltoztatja szándékát (mégis inkább kereskedni akar ezekkel), akkor attól az időponttól számítja az évet, amikortól megváltoztatta a szándékát.

**Zakát-ul-Fitr**

Kötelező minden muszlim számára, aki rendelkezik felesleggel saját és családja szükségletein felül, hogy Ramadán utolsó éjjelén és az Eid (ünnep) napján *zakát-ul-Fitr*t adjon, ami két és fél kiló az ország alapélelmiszeréből, amelyben az adakozás történik. Ezt az összeget személyenként kell érteni, akár nő, akár férfi, és a rájuk bízottak után. Kívánatos az Eid napján adni, az ünnepi ima elkezdődése előtt, és nem megengedett elhalasztani az ima utánig. Ugyancsak megengedett egy-két nappal az Eid előtt odaadni. Egy személy kaphat annyi élelmiszert amennyi elé lenne egy csoport számára, és fordítva.

A *zakáh* odaadása kötelezővé válik mindjárt ahogy be ált az ideje és a gyámnak kötelessége kiadni azt minden gyermekéért még ha értelmi fogyatékos is.

*Szunna* hogy az a személy aki felelős a *zakah* szétosztásáért személyesen tegye azt és akinek a nevében teszi annak a szándéka kötelező.

Fontos itt megjegyezni, hogy az önkéntes adakozás (*szadaqah*) nem tartózik a kötelező *zakáh*hoz, még akkor sem ha a személy az egész pénzét oda adományozta. Kívánatos, hogy a *zakáh* a legszegényebb emberekhez kerüljön abban az országban ahol a fizető van, de szűkség esetén más országban is lehet küldeni.

A *zakáh* előre két ével való kifizetése lehetséges ha az elérte a megfelelő összeget.

**Kik jogosultak a *zakáh*ra:** 1) a szegények és teljesen kiszolgáltatottak; 2) a szegények, akik szükséget szenvednek; 3) a hivatalnokok, akik összegyűjtik és szétosztják; 4) akiknek szükségük van arra, hogy az iszlámról jobb képük alakuljon ki, akár muszlimok, akár nem; 5) a rabszolgák és rabok felszabadítására; 6) segíteni az olyan embereknek, akiket törvényes adósság sújt; 7) akik küzdenek Allah útján a dzsihádban; 8) az utazóknak, akik el vannak vágva az otthonuktól;

**Kik nem jogosultak a *zakáh*ra:** 1) a nem hívők (kivéve, ha olyan valakikről van szó, akiknek további pozitív képre van szükségük az iszlámról). 2) a gazdag emberek. 3) a rabszolgák. 4) azok akik el vannak tartva valakitől aki fizeti azt. 5) a Banu Hasim tagjainak (a Próféta (**Allah békéje és áldásai legyenek vele**) leszármazottai).

Ha valaki véletlenül olyasvalakinek adja a *zakáh*t, aki nem jogosult rá, akkor a kötelessége nem teljesült, kivéve abban az esetben, ha úgy adott valakinek, hogy azt hitte, szegény, viszont később kiderült, hogy gazdag.

**Önkéntes adakozás:**

Allah Küldötte (**Allah békéje és áldásai legyenek vele**) azt mondta: **„Valóban, a jó tettek jutalma ami eléri a hívőt a halála után is: az a tudás, amit tanított és hirdetett, egy jó gyermek, aki fohászkodik érte, a Korán kötet** (muszhaf) **amit örökségül hagyott, ha épített egy mecsetet, egy pihenőház, amit az utazóknak épített, egy vízcsatorna, amit létesített, és minden olyan adomány, amit költött, míg egészséges volt. Ezekért mind jutalom jár számára a halála után is.”** **(Ibn Mádzsah)**

**Ramadán havi böjt (*asz-szaum*)**

***Böjt:*** A böjt kötelező minden egészséges értelemmel rendelkező, pubertáskort betöltött muszlimnak, aki képes böjtölni a Ramadán hónapban – azokon a nőkön kívül, akik a havi vérzésüket, vagy gyermekágyi vérzést tapasztalnak. Az arra képes gyermekeket biztatni kell, hogy megszokják ezt a gyakorlatot.

**A Ramadán kezdetét két dolog jelöli: 1)** Ha egy megbízható muszlim, férfi vagy nő, látja az újholdat. **2)** Befejeződik a *sábán* 30 napja.

A kötelező böjt ideje *fadzsr*tól *maghreb*ig tart. Az embernek *fadzsr* előtt el kell határoznia, hogy böjtölni fog, ha kötelező böjtről van szó.

**A böjt érvénytelenítői:** **1)** Szexuális kapcsolat a vaginában. Azt a napot be kell pótolni, és ellenszolgáltatást kell végezni a bűnért egy rabszolga felszabadításával, vagy, ha valaki nem képes erre, akkor két egymást követő hónapig böjtölnie kell. Ha nem képes egyikre sem ezek közül, akkor hatvan szegényt kell etetnie, és aki erre sem képes, arra nincs kiszabva büntetés. **2)** Ejakuláció csókolózás, ölelkezés, maszturbáció következtében. Ha azonban valakinek alvás közben történt magömlése, az nem számít hibának. **3)** Enni vagy inni szándékosan. Ha valaki azonban elfelejtette, hogy böjtöl, a böjtje teljes marad (és folytatnia kell naplementéig). **4)** Szándékos vérveszteség, például köpölyözés vagy véradás esetén. Egy kis mennyiség orvosi vizsgálat céljából vagy nem szándékos vérzés, például egy seb vérzése azonban nem érvényteleníti a böjtöt. **5)** Szándékos hányás.

**A böjtöt nem érvénytelenítik a következők:** • Por kerül a torokba. • Víz nem szándékosan lemegy az ember torkán, mikor kiöblíti a száját. • Ejakuláció szexuális vágyra való gondolás következtében. • Ejakuláció alvás közben. • Nem szándékos vérzés. • Nem szándékos hányás.

Ha valaki eszik, mert azt hiszi, hogy éjszaka van, majd rájön, hogy nappal van, akkor be kell pótolnia azt a napot. Ha nem tudja, hogy mikor kezdődik a hajnal, és azt hiszi, hogy még éjszaka van, és ezért eszik, a böjtje érvényes, viszont ha nem biztos a napnyugta idejében, és akkor eszik, mikor még nappal van, akkor azt a napot be kell pótolnia.

**Akiknek megengedett, hogy ne böjtöljenek:** ⬧ Tilos megfelelő ok nélkül elhagyni a böjtöt. ⬧ Nőknek menzesz és gyermekágyi vérzés idején meg kell törniük a böjtöt. ⬧ Ha valakinek az élete azon múlik, hogy megtöri-e a böjtjét, akkor kötelező számára megtörni a böjtöt. ⬧ Az utazónak *szunna* megtörni a böjtöt, ha az út elég hosszú ahhoz, hogy az imákat lerövidíthesse, és ha a böjt nehéz a számára. ⬧ *Szunna* a beteg embernek is nem böjtölni, ha attól fél, hogy a böjt árthat neki. ⬧ Megengedett az otthon lévőnek, hogy ne folytassa böjtjét, ha aznap elutazik. ⬧ Megengedett annak a nőnek, aki gyereket vár, hogy megtörje a böjtöt, ha fél, hogy a böjt árthat a gyerekének vagy neki.

Mindezek a fent említett emberek be kell, hogy pótolják azokat a napokat, amelyek kimaradtak nekik. Az állapotos vagy szoptató anya emellett etessen szegényeket minden napért, amit kihagyott, mert félt, hogy árt a gyermekének.

Ha valaki idős kor miatt nem böjtöl vagy krónikus betegség miatt, amelyből nem valószínű, hogy kigyógyul, akkor etessen szegényeket Ramadán minden napja helyett, és nem kell bepótolnia ezeket a napokat.

Aki megfelelő okkal késlelteti a napok pótlását, amelyeket kihagyott, és nem pótolja be a következő Ramadán eljöttéig, akkor csak ezeket a napokat kellesz bepótolnia. Ha késleltetésének nincs megfelelő oka, akkor be kell pótolnia és etetnie kell a szegényeket minden egyes napért, amit nem pótolt be idejébe.

Ha valaki úgy halt meg, hogy nem pótolt be néhány napot megfelelő okkal, akkor ez nem bűn számára, és nem kell bepótolni. Ha nem volt megfelelő ok, akkor szegény embereket kell etetni, és jobb, ha egy rokona pótolja be helyette, amit elhanyagolt a Ramadáni vagy eskü miatti böjtből. Minden olyan esküt, amely nem vonja maga után az Allah iránti engedetlenséget, be kell tartani.

Ha valaki megfelelő ok miatt nem böjtöl, viszont ez az ok megszűnik a böjt napjai alatt, például ha egy nem muszlim muszlim lesz, az utazó hazatér, a gyerek eléri a pubertáskort, az ideiglenesen értelmét vesztett ember visszanyeri józan eszét, mindezeknek az embereknek be kell pótolniuk azt a napot, amelynek a közepén megszűnt az ok, még akkor is, ha a nap hátralévő részében böjtöltek. Senki nem böjtölhet olyasvalaki helyett, aki számára nem kötelező a Ramadáni böjt.

***Önkéntes böjt:***

* A legjobb önkéntes böjt, ha valaki minden másnap böjtöl.
* A második legjobb, ha valaki minden hétfőn és csütörtökön böjtöl.
* A következő a sorban, ha valaki a telihold napjain, tehát (az iszlám hold-hónap) 13., 14. és 15. napján böjtöl.
* *Szunna* böjtölni *Asúra* *napját* (*Muharram 10*.-e), *Arafat napját* (*Dhul Hiddzsah 9.-*e) és hat napot *Sawwál* hónapból.
* Nem jó *Radzsab* hónapját, péntek vagy szombat napját egyedül böjtölni, vagy a kétséges napot böjtölni (Sábán, a Ramadánt megelőző hónap harmincadik napját).
* Tilos a *tasríq napjait* (*Dhul Hiddzsah* 11., 12. és 13. napját) böjtölni, kivéve annak, akinek ellenszolgáltatást kell tennie azért, hogy nem végzett áldozatot *Haddzs at-Tamattu* vagy *Qirán* végzésekor (lásd: zarándoklat – haddzs)

***Megjegyzések:***

⬧ Megengedett nagyobb tisztátalanság állapotában, például ha valaki szexuális kapcsolatban volt, vagy egy nőnek befejeződött a menzesze vagy a gyermekágyi vérzése, hogy a fürdést elhalassza hajnalhasadás utánig (de napfelkelte előtt). A hajnalhasadás előtti étkezését is elfogyaszthatja fürdés előtt. Ez nem érvényteleníti a böjtöt.

⬧ Megengedett a nőnek gyógyszerrel késleltetnie a menzeszt, ha ezzel az a szándéka, hogy a többi muszlimmal vegyen részt a Ramadán havi böjtben, azzal a feltétellel, hogy ez nem árt neki semmilyen módon.

⬧ A böjtölő lenyelheti nyálát és váladékát, ha a szájában van.

⬧ A Próféta (**Allah békéje és áldásai legyenek vele**) azt mondta: **„A népem a jó úton marad, amíg siettetik a böjt megtörését és késleltetik a hajnal előtti étkezést a legkésőbbi időre.”** **(Ahmed)**

⬧ Azt is mondta (**Allah békéje és áldásai legyenek vele**): **„A vallás sikeres lesz, amíg az emberek siettetik a böjtmegtörést, mert a zsidók és a keresztények késleltetik.”(Abu Dáwúd)**

⬧ Szeretett cselekedet fohászkodni a böjtmegtöréskor, mert a Próféta (**Allah békéje és áldásai legyenek vele**) azt mondta: **„A böjtölő embernek böjtje megtörésekor van fohásza, ami nem utasíttatik el.”(Ibn Mádzsah)**

Az egyik fohász, amit a Próféta (**Allah békéje és áldásai legyenek vele**) mondott, a következő: ***„Dhahab adh-dhama’u wabtallit il-urúq wa thabat al-adzsru in sha Allah.”* (Elmúlt a szomjúság, megnedvesedtek az erek és biztosított a jutalom, ha Allah is úgy akarja)**. **(Abu Dáwúd)**

⬧ *Szunna* friss datolyával megtörni a böjtöt. Ha a friss datolya nem elérhető, akkor szárazzal törjük meg a böjtöt. Ha egyik sem elérhető e kettő közül, akkor vízzel.

⬧ A böjtölő jobb, ha elkerüli a *kohl* (szempor), a szemcsepp és a fülcsepp használatát, hogy elkerülje az olyan kérdéseket, amelyben a tudósok véleménye eltér. Ha valakinek orvosilag van szüksége ilyen cseppekre, akkor nem baj, akkor sem, ha érzi a cseppeket a torkában.

⬧ *Szunna* *sziwáq*ot használni minden időben a böjt alatt. Nincs olyan idő, amelyben ne lenne jó a vallástudósok véleménye szerint.

⬧ A böjtölő kerülje a pletykát, a gyűlöletkeltést, hamisságot, stb. Ha valaki sértegeti a böjtölőt, vagy átkozza őt, mondja azt: „Böjtölök”, és őrizze meg nyelvét és testrészeit az olyan dolgoktól, amelyek ártanak böjtjének. A Próféta (**Allah békéje és áldásai legyenek vele**) azt mondta: **„Aki nem hagyja el a hamis beszédet és az eszerint való viselkedést, Allahnak nincs szüksége arra, hogy elhagyja ételét és italát.”** **(Al-Bukhári és Ahmed)**

⬧ *Szunna,* hogy a böjtölő, akit meghívtak enni, fohászkodjon a házigazdájáért a böjtje megtörésekor még akor is, ha a házigazda nem böjtöl.

⬧ Az Elrendelés Éjszakája (*Lailat ul-Qadr*) a legjobb éjszaka az évben. Ez az egyike a Ramadán utolsó tíz éjszakáinak, legvalószínűbb a 27. A jótettek megtétele ezen az éjszakán jobb, mint ezer hónap (körülbelül 83 év).

⬧ Ennek az éjszakának vannak látható jelei, mint a világos hajnal a nap túlzott fényessége nélkül, és az enyhe idő.

⬧ Lehetséges, hogy egy muszlim nem ismeri fel és épp ezért annyi istenszolgálatot kell végezni Ramadánban, különösen az utolsó tíz éjszakán, amennyit csak lehetséges, és meg kell próbálni soha nem elszalasztani az éjszakai imát. Ha valaki az imámmal imádkozza a *taráwíh*ot, ne menjen el, amíg az imám befejezi, és akkor az egész éjszaka fel lesz írva a számára.

⬧ *Szunna* az önkéntes böjtöt befejezni, de nem kötelező. Ha valaki megtöri a böjtöt, akkor nem kell bepótolni azt a napot.

**Itikáf:**

Az *itikáf* azt jelenti, hogy az ember a mecsetben marad istenszolgálat végzése céljából.

A feltétele, hogy az ember ne legyen a nagyobb tisztátalanság állapotában, és ne menjen ki a mecsetből, kivéve, ha szükséges, például enni, mosdóba menni, vagy *ghuszl*ot végezni.

Az *itikáf* érvénytelenné válik, ha valaki szükségtelenül kimegy a mecsetből, vagy ha valaki szexuális kapcsolatot végez. Az *itikáf*ot az egész évben lehet végezni, de Ramadánban, azon belül is az utolsó tíz napban különösen ajánlott.

Az *itikáf*nak nincs legkisebb meghatározott ideje, de jobb, ha nem rövidebb, mint egy nap és egy éjszaka. A nő csak a férje engedélyével végezhet *itikáf*ot.

*Szunna* növelni az istenszolgálatokat, és elkerülni az általában megengedett cselekedeteket, és mindazt, ami az embert nem érinti.

**Nagyobb zarándoklat (haddzs) és kisebb zarándoklat (umrah)**

**A *haddzs* és az *umra* kötelező az ember életében egyszer, ha valaki: 1)** muszlim;

**2)** épelméjű; **3)** elérte a pubertáskort; **4)** Szabad, tehát nem rabszolga; **5)** Rendelkezik az elvégzéséhez és az utazáshoz szükséges ellátással.

Ha valaki halogatja a *haddzs*ot, míg meghal, pedig rendelkezett az elvégzéséhez szükséges anyagi eszközökkel, akkor valakinek el kell végeznie helyette a *haddzs*ot az ő pénzéből.

A nem muszlim *haddzs*a nem helyes, sem az értelmi fogyatékosoké. A gyermekek és a rabszolgák azonban elvégezhetik, még akkor is, ha nem számít az ő kötelező *haddzs*uknak. Ha egy szegény ember kölcsönkér pénzt, hogy elvégezze a *haddzs*ot, az ő *haddzs*a elfogadható.

Ha valaki egy másik ember helyett végez *haddzs*ot, de ő még nem végezte el a sajátját, akkor az a *haddzs* az ő haddzsának számít.

⮚ **Ihrám:**

*Szunna* annak az embernek, aki *ihrám* állapotba kíván lépni, hogy megfürödjön, beparfümözze magát, levegye minden varrott ruháját és csak két tiszta fehér varratlan anyagba öltözzön, amely közül az egyik takarja a teste alsó részét, a másik pedig a vállára van terítve.

Aki csak *umrát* szándékozik végezni, mondja: ***„Labbaik Allahumma umratan”*** **(Szolgálatodra jöttem, Ó Allah, hogy umrát végezzek)**.

Aki *haddzs*ot szándékozik végezni, az ugyanezt mondja, de az *„umratan”* helyett mondja: *„haddzsan”*, és aki mindkettőt, az mondja: *„haddzsan wa umrah”*. Ha valaki fél attól, hogy valami megakadályozza abban, hogy teljesítse a haddzs előírásait, akkor tegye meg feltételnek a következőt: ***„fa inn habaszani haabisz fa mahalli haithu habasztani”*** **(Ha valami megakadályoz, megállásom helye az, ahol akadályba ütköztem)**.

⮚ **A *haddzs* típusai:**

Háromféle *haddzs* közül választhat az, aki *haddzs*ot szándékozik végezni: *Tamattu*, *Ifrád* vagy *Qirán*.

1) A legjobb a *Tamattu*, amikor az ember belép az *ihrám* állapotába *umrára* a *haddzs* hónapjaiban (Sawwal, Dhul Qadah és Dhul Hiddzsah), majd kilép az *ihrám* állapotából. Majd ismét belép az *ihrám* állapotba *haddzs* elvégzése céljából (ugyanabban az évben), és elvégzi annak kötelezettségeit.

2) *Ifrád* az, mikor valaki csak *haddzs*ot végez.

3) *Qirán* az, ha valaki a *haddzs*ot és az *umrát* egy *ihrám*mal végzi, vagy hogy *ihrám*ba lép *umrá*hoz először, majd elvégzi a *haddzs*ot is, mielőtt elkezdi a *tawáf*ot az *umráh*oz.

Ha valaki *ihrám* állapotba lép közlekedési eszközén, mondja: ***„Labbaik Allahumma labbaik. Labbaika lá saríka laka labbaik. Innal-hamda wa ni’mata laka wal-mulk. Lá saríka lak.”*** **(Szolgálatodra jöttem, ó Allah. Szolgálatodra jöttem. Szolgálatodja jöttem, nincs Neked társad, szolgálatodra jöttem. Szolgálatodra jöttem, ó Allah. Valóban, minden hála és kegy a Tiéd, és az uralom. Nincs Neked társad)**. Ez a *talbijah*.

Több jutalommal jár, ha valaki ezt sokszor ismétli, hangosan. A nőknek azonban nem kell felemelniük hangjukat, ha *talbiját* mondanak.

⮚ **Kilenc dolog tilos az ihrám állapotában: 1)** Hajvágás. **2)** Körömvágás. **3)** Férfiaknak varrott ruhát hordani (mindennapi ruhát, amit általában az emberek viselnek). Ha valaki nem talál nem varrott ruhát, akkor ez nem érvényes rá. Ebben az esetben viselhet nadrágot. Ha nem talál szandált, akkor viselhet *khuff*-ot (bőr zoknit), miután levágta azt a részt, ami takarná a bokát. Nem kell ezért ellenszolgáltatást tennie. **4)** A fej befedése (férfiaknak). **5)** Parfümöt viselni a testen vagy a ruhán. **6)** Vadászni általában megengedett állatokat. **7)** Házasságot kötni nem szabad, de ha mégis megtörténik, akkor nem kell ellenszolgáltatást tenni. **8)** A feleséget megérinteni szexuális tevékenység részeként. Ha valaki ezt teszi, akkor ellenszolgáltatást kell tennie: le kell vágnia egy birkát és három napot kell böjtölnie vagy hat szűkölködőt etetni. **9)** Szexuális kapcsolatot létesíteni: ha ez a megszorítások első feloldása (*tahallul al-awwal*) előtt történt, akkor a *haddzs* érvénytelen lett. Következő évben kell befejeznie a *haddzs*ot, emellett le kell vágnia egy tevét és szét kell osztani a húsát a szegényeknek Mekkában. Ha ez a megszorítások első feloldása (*tahallul al-awwal*) után történt, a *haddzs*a nem érvénytelen, de bűnéért ellenszolgáltatást kell végeznie egy teve levágásával. Ha *umra* alatt létesít valaki szexuális kapcsolatot, az az *umra* érvénytelen, le kell vágnia egy birkát és újra kell kezdenie az *umrát*. Csak a szexuális kapcsolat érvényteleníti teljesen a *haddzs*ot és az *umrát*.

Ami a férfiakra vonatkozik a *haddzs*al kapcsolatban, a nőkre is vonatkozik, kivéve azt, hogy a nő viselhet varrott ruhát. Nem viselhetnek azonban *burkát* vagy *nikáb*ot (teljes arctakarás) és kesztyűt sem *ihrám* alatt.[[61]](#footnote-61)

⮚ ***Fidia* (ellenszolgáltatás)**

Kétféle fidia létezik: **1)** **Olyan *fidia*, amikor az ember választhat több lehetőség közül**, mint például a *fidia* a hajvágásért, körömvágásért, varrott ruhák viseléséért vagy a fej befedéséért. Ezekért az ember a következő *fidiák* közül választhat: három napot böjtöl, hat szűkölködő embernek egyenként másfél kiló alapélelmiszert ad, vagy levág egy birkát. A vadállat vadászatáért és megöléséért való *fidia* egy szarvasmarha levágása azért az állatért, amit megölt. Ha erre nem képes, akkor adja oda az állat árának értékét (és ez szét lesz osztva adományként). **2)** **Olyan *fidia*, amikor meghatározott dolgokat kell tennünk a *fidia* felajánlásakor**: például mikor valaki *Tamattu* vagy *Qirán haddzs*ot végez, akkor egy birkát kell levágnia, és ha valaki szexuális kapcsolatot létesített a feleségével *ihrám* állapotban, akkor egy tevét kell levágnia. Ha valaki *Tamattu* vagy *Qirán haddzs*ot végez, vagy szexuális kapcsolatban volt feleségével *ihrám* állapotban, de nem találják a meghatározott állatokat, vagy nem engedhetik meg maguknak, hogy megvegyék, akkor három napot kell böjtölniük a *haddzs* alatt, és még hét napot, miután hazamentek. A *fidiát* csak a mekkai szegények között lehet szétosztani.

⮚ **Mekkába való belépés**: Ha az ember, aki *haddzs*ot vagy *umrát* végez, megérkezik Mekkába, el kell mondania a meghatározott fohászt. Ezek után elkezdi a körbejárást (*tawáf*) az *umrá*hoz, ha *Tamattu*t végez, vagy a megérkezési körbejárást, ha *Ifrád* vagy *Qirán haddzs*ot végez.

Az ember a jobb vállát szabadon hagyja, és az anyag egy részét a bal vállára helyezi (*idtibá*), és elkezdi a fekete kőnél (*al-hadzsar al-aszwad*). Meg kell érinteni a jobb kezével a fekete követ, vagy megcsókolnia, ha lehetséges. Ha nem, akkor felé mutat, és azt mondja: ***„Biszmi Illah”*** **(Allah nevében)** és ***„Allahu Akbarˮ*** **(Allah a Leghatalmasabb)**

Ezt minden körben megismétli. A *Kába* az ember bal oldalán van, hétszer kell körbejárja, gyorsan haladva, kis lépésekben (*ramal*) az első három körben, a legjobb képessége szerint. Mikor elhalad a Jemeni Sarok[[62]](#footnote-62) mellet, megérinti a jobb kezével, ha lehetséges.

A Jemeni Sarok és a Fekete kő között mondja: ***„Rabbana átiná fid-dunja haszanatan wa fil-ákhirati haszanatan wa qiná adhaban-nár.”*** (Urunk! Adj nekünk az evilági életben jót és a Túlvilágon is jót! És őrizz meg bennünket a Tűz büntetésétől! **[A Kegyes Korán értelmezésének fordítása, 2:201]** )

Bármilyen fohászokat mondhat a *tawáf* alatt. Majd végezzen két *rakát* Ábrahám helye (*Maqám Ibrahim*) mögött, ha képes rá, és mondja ezekben a *Káfirún* [109] és az *Ikhlász* [112] *szúrákat*. Majd igyon annyi *Zamzam* vizet a kútból, amennyit csak tud.

Ezek után térjen vissza a Fekete Kőhöz, érintse meg jobb kezével, ha lehetséges, és fohászkodjon a *multazam*-nál (a Fekete Kő és a *Kába* ajtaja között). Majd elmegy *száit* végezni (sietés *Szafa* és *Marwa* között) úgy, hogy először *Szafa* hegyre megy fel, és közben azt mondja: ***„Abda bimá bada’Allahu bih”*** **(Azzal kezdem, amivel Allah kezdte)**.

Ezek után elmondja Allah könyvéből, aminek a jelentése a következő: **„Bizony *asz-Szafa* és *al-Marwa* Allah által elrendelt rituálék helyei. Akik elvégzik a zarándoklatota Házhoz, vagy az *umrát*** *(közülük)* **az nem követ el bűnt, ha e kettő között a körjáratot teljesíti. És, ha valaki önszántából hajt végre valami jót** *(a maga számára előnyös)***. Allah bizony hálásan Fogadó** *(és Ő a)* **Tudó!” [A Kegyes Korán értelmezésének fordítása, 2:158]**.

Majd mondja: ***„Allahu Akbar”*** és ***„Lá iláha illa Allah”***, a *Kába* felé fordul és elmodja az előírt fohászokat.

Ezek után lemegy egészen a zöld jelzésig. Mikor elérte a zöld jelzést, olyan gyorsan fut, ahogy csak tud, a következő zöld jelzésig. Ezek után sétál, míg eléri *Marwát*, ahol megismétli mindazt, amit *Szafá*n tett. Lemegy, és megismétli, amit az első körben tett, míg befejezi a hét kört, amelyből egy kör az egyik hegyről a másikra való eljutás. Ezek után leborotválja vagy levágja a haját, a borotválás jobb, kivéve, ha *Tamattu umrát* végzett, mert ezek után akkor *haddzs*ot kell végeznie.

Akik *Qirán*t vagy *Ifrád*ot végeztek, azok nem végezhetnek *tawáf al-ifádah*-t, amíg nem dobálták meg a kavicsokkal az *aqabai oszlopot* (*dzsamrat ul-aqabah*) *Eid* napján. A nőkre ugyanaz vonatkozik, ami a férfiakra, kivéve, hogy nem futnak a körbejárásban vagy *Szafa* és *Marwa* között.[[63]](#footnote-63)

⮚**A *haddzs* leírása:** *Dhul-Hiddzsah* hónap 8. napján (*jaum at-tarwíjah*), ha a zarándok *Mekká*ban van, belép az *ihrám* állapotba, és *Minába* indul, hogy a 9. éjszakát (az iszlám nap napnyugtakor kezdődik) ott töltse.

Másnap reggel, mikor *Dhul-Hiddzsah* 9. napja felkel, elindul *Arafat* síksága felé. A *dhohr* és az *aszr* imát összevonja és lerövidíti, és *dhohr* idejében végzi.

A zarándok bárhol lehet *Arafat* síkságán belül, kivéve *Uranah* völgyét. Mondja a következő fohászt: ***„Lá iláha illa Allah Wahdahu lá saríka Lah, Lahu Al-mulku wa Lahu al-hamdu, wa Huwa alá kulli saj’in Qadír”* (Nincs más isten, csak Allah Egyedül, nincs Neki társa, Övé a hatalom és Őt illeti a dicséret, és Ő mindenre Képes)**. Igyekeznie kell a legjobban fohászkodni, bocsánatért esedezni, és őszintén vágyni rá, hogy közelebb kerüljön Allahhoz. Mikor lemegy a nap, elindul lassan és méltóságteljesen *Muzdalifá*ba, mondja a *talbijá*t és megemlékezik Allahról.

Mikor megérkezett *Muzdalifá*ba, összevonja és lerövidíti a *maghreb* és az *isa* imákat. Ott tölti az éjszakát.

A *fadzsr* imát a lehető legkorábbi idejében imádkozza, ott marad fohászkodni, míg a nap sugarai meg nem jelennek egészen. Ezek után elindul, és mikor eléri *Muhasszir* völgyét, sietve átkel rajta, ha képes rá.

Mikor a zarándok megérkezik *Miná*ba, elkezdi megdobálni a nagy pillért (*dzsamrat ul-aqabah*) kavicsokkal (amelyek nagyobbak, mint egy csicseriborsó, de kisebbek, mint egy mogyoró). Azt mondja: ***„Allahu Akbar”*** minden alkalommal, mikor megdobálja az oszlopot és felemeli a kezét.

A kavicsoknak az oszlop körüli körön belül kell kerülniük, akkor is, ha nem érik el magát az oszlopot. Abbahagyja a *talbiját* a kavicsok első eldobásakor. Ezek után leborotválja vagy levágja a haját, a borotválás jobb, majd levágja az áldozati állatát.

A dobálással és a borotválással (vagy hajvágással) kilép az *ihrám* állapotból és belép a korlátozások első feloldása (*at-tahallul al-awwal*) állapotába, amelyben minden, ami eddig korlátozva volt, megengedett lett számára, kivéve a szexuális kapcsolat, amely továbbra is tilos marad. Ezek után megy elvégezni a *tawáf al-ifádát*, ami kötelező a *haddzs* teljesítéséhez.

*Száit* végez *Szafa* és *Marwa* között, ha *Tamattut* végez, vagy ha nem végezte el a *száit*, mikor a megérkezési *tawáf*ot végezte.

Ha mindezt befejezte, akkor mentessé válik minden korlátozástól, a szexuális kapcsolat tilalmát is beleértve, ez a korlátozások második feloldása (*at-tahallul ath-tháni*). Visszatér *Miná*ba, és a *tasríq* két éjszakáját (*Dhul Hiddzsah* 11. és 12. éjszakáját) ott tölti. Kötelező hét-hét kavicsot dobni minden oszlopra (*dzsamarát*), mikor a nap elhagyja a zenitet, és fohászkodni minden dobálásnál. Az első *dzsamrá*val kezdi, majd a középsővel folytatja, egy rövid szünetet tart mindkettő után, hogy fohászkodjon, majd a *dzsamrat ul-aqabah* következik.

Miután megdobálta a *dzsamrat ul-aqabát*, nem tart szünetet és nem fohászkodik. A második napon ugyanígy dobálja a kavicsokat. Ha szeretne elindulni második nap, *Dhul Hiddzsah* 12.-e napnyugta előtt, megteheti. Azonban ha a nap lemegy, és ő még mindig *Miná*ban van, akkor a harmadik napra is ott kell maradni és el kell menni kavicsokat dobálni, kivéve, ha a tömeg megakadályozza, hogy gyorsan elhagyja Minát, és közben megy le a nap. Ebben az esetben elmehet, ha ez volt a szándéka, még akkor is, ha valójában napnyugta után megy el.

Aki *Qiránt* végez, az az *Ifrádot* végzőhöz hasonlít, kivéve abban, hogy le kell vágnia az áldozati állatát, ahogy annak is, aki *Tamattut* végez.

Akik vissza akarnak utazni az otthonukba, azoknak előbb búcsú*tawáf*ot (*tawáf al-wadát*) kell végezniük, és ez az utolsó előírt cselekedet Mekkában, kivéve annak a nőnek, aki menstruál, vagy gyermekágyi vérzése van, mert ő fel van mentve ez alól a kötelezettség alól.

Ha valaki üzletet köt a *tawáf al-wadá* után, akkor meg kell azt ismételnie. Akik úgy mentek el, hogy nem végezték el a *tawáf al-wadát*, azoknak vissza kell menniük Mekkába, ha közel vannak, és akik már túl messzire mentek, azoknak állatot kell vágniuk *fidia*ként.

⮚ **Négy pillére (*arkán*) van *haddzs*nak: 1)** *Ihrám*, és ez tartalmazza a *haddzs* elvégzésének szándékát. **2)** Megállás (*wuqúf*) *Arafat*nál. **3)** A *Kába* körüljárása (*tawáf al-ifádah*). **4)** Menni (*szái*) *Szafa* és *Marwa* között.

⮚**A *haddzs*nak hét kötelező eleme (*wádzsibát*) van: 1)** A meghatározott helyektől (*al-miqát*) *ihrám*ban lenni. **2)** Éjjelig *Arafat*on maradni. **3)** Az éjszakát *Muzdalifá*ban tölteni az éjszaka közepe utánig. **4)** Az éjszakákat *Miná*ban tölteni a *Tasríq* napjaiban. **5)** Kődobálás a *dzsamarát*nál. **6)** A fej leborotválása vagy a haj levágása. **7)** A búcsútawáf (*tawáf al-wadá*).

⮚**Az *umrá*nak három pillére (*arkán*) van: 1)** *ihrám*, **2)** körbejárás (az *umra tawáf*ja), **3)** az *umra szái*ja.

⮚**Az *umrá*nak két kötelező eleme van: 1)** *ihrám* a meghatározott helyektől (*al-miqát*), **2)** a fej leborotválása vagy haj levágása.

*Aki elhagy egy pillért (arkán), annak haddzsa vagy umrája nem lesz teljes, tehát érvénytelenné válik. Ha valaki elhagy egy kötelező elemet, annak ellenszolgáltatásként áldozati állatot kell vágnia. Aki elhagy egy szunna elemet a haddzsból vagy umrából, annak nincs felírva hibaként.*

⮚**A *tawáf* elvégzésének tizenhárom feltétele van: 1)** iszlám (muszlim); **2)** legyen értelmileg tiszta; **3)** meghatározott szándék; **4)** a *tawáf* kezdetének ideje elmúlt; **5)** eltakarja e test *arwa*hoz tartozó részeit; **6)** a nagyobb és a kisebb tisztátalanságoktól mentes, kivéve gyermek esetében; **7)** teljesített hét kört, és biztos benne, hogy hét volt; **8)** a *Kába* a baloldalon van. Aki máshogy csinálja, annak meg kell ismételnie. **9)** nem megy hátrafelé; **10)** gyalog menni, aki képes rá; **11)** folyamatosan végezni a köröket; **12)** a köröket a *Maszdzsid al-Harámon* belül végzi; **13)** a Fekete Kőtől kezdi a köröket.

*A tawáf szunnái* közé tartoznak a Fekete Kő megérintése jobb kézzel, a Fekete Kő megcsókolása, mondani: ***„Allahu Akbar”*** a közelében, megérinteni a *Jemeni Sarkot* a jobb kézzel, a jobb váll szabadon hagyása (*idtibá*), gyorsan, kis lépésekkel (*ramal*) haladni, mikor ezt kell tenni, fohászkodni és megemlékezni Allahról a *tawáf* alatt, közel menni a *Kábá*hoz, és két *rakát* végezni mindez után.

⮚ **Kilenc feltétele (*surút*) van a *Szafa* és *Marwa* közti *szái*nak: 1)** iszlám; **2)** értelmileg tiszta; **3)** Szándék. **4)** A köröket folyamatosan kell végezni. **5)** Gyalogolni, ha valaki képes rá. **6)** teljesíteni a hét kört; **7)** a két domb közötti távolságon végig kell menni; **8)** megfelelő *tawáf* után elvégezni; **9)** *Szafán* kezdeni és *Marwán* befejezni.

*A szái szunnái*közé tartozik mindenféle tisztátalanságtól való mentesség, az *arwah* eltakarása, Allah emlegetése a *szái* alatt, gyors futás, ahol ezt kell tenni, felmenni a dombokra, és a *szái* elvégzése közvetlenül a *tawáf* után.

***Megjegyzés:*** A legjobb a kavicsok dobálása a *dzsamarat*on ugyanazon a napon. Azonban elfogadható, ha valaki elhalasztja az egyik napi dobálását a következő napra, vagy az egész dobálást a *tashríq* napok alatt az utolsó napra (ha valaki rendelkezik megfelelő indokkal).

⮚ ***Udhija* – Az áldozati állatai azoknak, akik nem mentek *haddzs*ra**

Hangsúlyos *szunna* állatot áldozni. Aki szeretne állatot áldozni, az ne vágja le a haját vagy a körmeit *Dhul-Hiddzsah* elejétől addig, amíg le nem vágta az áldozati állatát.

***Aqíqah* – Az áldozati állat vágása az újszülött számára**

Ez *szunna*. Két birkát kell vágni a fiúnak, egyet a lánynak. A születés utáni hetedik napon a legjobb. *Szunna* levágni az újszülött haját, és a haj súlyának megfelelő ezüstöt adakozni.

***Hasznos megjegyzés:*** Aki belép a Próféta Mecsetjébe, az először imádkozzon két *rakát* mecsetüdvözlésként. Ezek után menjen a Próféta (**Allah békéje és áldásai legyenek vele**) sírjához[[64]](#footnote-64). A sírnak hátat fordítva, az ima irányba (*qibla*) fordulva, alázatosan és szívében a Próféta (**Allah békéje és áldásai legyenek vele**) iránti tisztelettel, mintha előtte állna, mondja: ***„Asz-szalámu alaika ja raszuluLlah”*** **(Béke legyen veled, ó Allah Küldötte)**, és ha ehhez hozzáteszi (*és Allah áldásai*), az jó.

Majd jobbra haladjon egy kartávolságnyit, és mondja: ***„Asz-szalámu alaika ja Abu Bakr asz-Sziddíq)*** **(Béke legyen veled, ó Abu Bakr, az Igaz)**. Mondja azt is: ***„Asz-szalámu alaika ja Omár al-Farúq”* (Béke legyen veled, ó Omár, a** *(z igazság és hamisság)* **szétválasztója)**. **„*Allahumma idzszihimá an nabijjina wa anil-iszlám khaira”*** **(Ó Allah adj nekik jutalmat azért, hogy követték a Prófétát, és hogy segítették az iszlámot)**. Majd a *qibla* felé fordul, a sírok a balján vannak[[65]](#footnote-65), és fohászkodik Allahhoz.

**Néhány haszon és szabály**

♦ ***Bűnök.*** A bűnöket eltörli néhány dolog, ezek között van az őszinte megbánás, az Allahtól való bocsánatkérés, az, ha valaki próbatételeknek és nehézségeknek van kitéve, az adakozás, és az, ha az emberért mások fohászkodnak azért, hogy Allah megbocsásson neki.

Ha Allah nem bocsátott meg valakinek ebben az életben, akkor lehetséges, hogy az illető büntetést kap a sírban, a Feltámadás Napján, vagy a Pokolban. Amikor Allah megtisztította őt minden bűnétől, majd egyedül Allah akaratából és könyörületéből beléphet a Paradicsomba, ha az egyistenhitben (*tauhíd*) halt meg. Ha többistenhitben, bálványimádásban, hitetlenségben vagy nagy képmutatásban halt meg, akkor a Pokolba kerül, és ott marad örökre.

**♦ Az engedetlenségnek és a bűnöknek** nagy hatásuk van az emberre. A szívre olyan hatással vannak, hogy elidegenedik, megalázott és beteg lesz. Ezen kívül akadályt képeznek a bűnös és Allah között. A vallásra szintén hatással vannak. Megfosztják az embert az Allahnak való engedelmesség iránti vágytól. Megfosztják ezen kívül Allah Küldötte (**Allah békéje és áldásai legyenek vele**), az angyalok és a hívők fohászától. Az ellátásra olyan hatással vannak, hogy megfosztják az embert az ellátástól, az ellátás áldásától, és további szegénységet eredményez.

Az egyéni életre való hatásuk, hogy megfosztják az embert életének áldásaitól, és megnövelik nehézségeit. A tettekre való hatásuk, hogy tettei nem lesznek elfogadottak. A társadalomra gyakorolt hatásaik, hogy bizonytalanságot eredményez, megnövekednek a termékek árai, a zsarnokok és az ellenségek uralma növekszik, több szárazság lesz, stb… Mindez a bűnök eredményeként.

♦ ***A szív nyugalma és boldogsága,*** az aggodalomból való felszabadulás minden ember célja, mivel csak ezáltal lehet az embereknek teljes és kellemes élete.

Ezt a vallás, a természet, és a gyakorlat eszközeivel lehet elérni, és mindez csak a hívő számára egyesül, mivel csak ő egyesíti a következőket: 1) hisz Allahban; 2) engedelmeskedik Allah parancsainak, és elkerüli azt, amit Ő megtiltott; 3) hasznos Allah teremtményei számára beszédével, tetteivel, és mindenféle jócselekedeteivel; 4) hasznos tudással és tettekkel foglalja le magát mind Allah vallása, mind az evilági ügyek területén; 5) elkerüli a jövőbeni és a múlttal kapcsolatos aggodalmat, ehelyett a jelen pozitív cselekedeteire koncentrál; 6) sokat emlékezik meg Allahról; 7) gyakran említi Allah mind belső, mind külső áldásait; 8) együttérzéssel tekint azokra, akik alatta vannak, és nem irigyli azokat, akik evilági vagyonban felette állnak; 9) küzd az aggodalom okaitól való megszabadulásért, és azért, hogy olyan eszközöket érjen el, amelyek igaz boldogsághoz vezetnek; 10) Menedéket keres Allahnál, és az Ő segítségét kéri az aggodalomtól.

Ibrahim Al-Khawasz (**Allah legyen vele elégedett**) azt mondta: *„Öt dolog van, ami a szívet gyógyítja: a Korán olvasása elmélkedéssel, a gyomor üresen tartása, az éjszakai állás (imában), a hajnal előtti fohász, és a jó emberekkel való ülés.ˮ*

♦ ***A házasság*** *szunna* azoknak, akiknek van szexuális vágya, és nem félnek attól, hogy a paráznaság bűnébe esnek. A házasság megengedett azoknak, akik nem rendelkeznek szexuális vággyal. Kötelező azoknak, akiknek van szexuális vágya, és nem akarnak a paráznaság bűnébe esni. A kötelezettség olyan erős, hogy előbb kell megtennie, minthogy *haddzs*ra menne. Tilos a nőket bámulni és szeparált helyen lenni egy nővel, mert ez csábítás forrása lehet.

Az érvényes házasságnak a következők a feltételei:

1) a két fél meghatározása, tehát egy férfi nem mondhatja, hogy *„Összeadlak az egyik lányommal”*, ha több mint egy lánya van;

2) a férj és a feleség beleegyezése, a férj érett és megfelelő vezetést kapott személyiség, és a nő szabadon határozott;

3) a nőnek szüksége van egy gyámra, mivel a nő nem adhatja férjhez magát, és csak a törvényes gyámja adhatja férjhez, kivéve, ha ő nem adja hozzá egy megfelelő emberhez. A legmegfelelőbb gyám az apa, aztán a nagyapa és így tovább, vagy a fia, az unokája és így tovább, vagy a testvére, aztán az apai nagybátyja és így tovább; **„...és a vezető gyám, azok számára, akiknek nincs gyámjuk.ˮ (Ibn Mádzsah)**

4) tanúk - két érett férfi tanú, akik egészséges elmével és józan gondolkodással rendelkeznek;

5) a két fél mentes olyan tulajdonságoktól, amelyek megakadályozzák a házasságot.

Ami megakadályozza a házasságot örökre, a következő kategóriákra osztható: 1) *Vérrokonság*, mint: anya, nagyanya, és így tovább; lánya, a fiának a lánya és így tovább; lánytestvére, a testvérének a lánya, vagy a gyerekének a lánya, vagy a fiútestvérének a lánya, és így tovább; anyai vagy apai nagynéni és így tovább. 2) *Szoptatás*, és ennek a tilalma ugyanaz, mint a fent említett vérrokonságé, még házasság esetén is. 3) *Házasság,* a felesége anyja, nagyanyja, és így tovább; az apja vagy nagyapja és így tovább felesége; a fia, unokája és így tovább felesége; a felesége lánya, annak a lánya, és így tovább.

Ami megakadályozza a házasságot egy időre, a következő két kategóriába osztható: 1) *Egyidejűség*, mint két lánytestvér, vagy egy lány és a nagynénje egy időben valakinek a felesége. 2) *Egy olyan ok, amely megszűnhet idővel*, mint például, hogy egy nő egy másik férfinak a felesége.

Az embernek kötelessége engedelmeskedni szüleinek mindabban, ami engedelmesség Allahnak, de abban nem kell engedelmeskedniük, hogy összeházasodjanak valakivel, akivel nem szeretnének összeházasodni. Nem kell ebben engedelmeskedniük a szüleik parancsának, és engedetlenségük ilyen esetben nem számít súlyos tiszteletlenségnek.

♦ ***Válás:*** Nem megengedett a férj számára, hogy elváljon feleségétől, míg a menzesze, a gyermekágyi vérzése tart, vagy miután együtt volt vele szexuálisan tiszta időszakában a két menstruációs ciklus között. Bár ezekben az időkben a válás nem megengedett, ha megtörténik, érvényesnek számít.

A válás megfelelő ok nélkül utálatos tett, de ha szükséges, akkor megengedett.

A válás *szunna* annak, aki számára ártalmas lenne egy romboló házasságban maradni. Nem kötelező a szülőknek engedelmeskedni a válás kérdésében. Nem megengedett annak, aki el akar válni a feleségétől, hogy egynél többször mondja egyszerre (például: *„háromszor elválok*), stb.

A válás kimondásának a tisztaság idejében kell történnie, nem a menstruációs időszakban, amikor a férj még nem létesített szexuális kapcsolatot a feleségével. Elválik tőle azáltal, hogy egyszer kijelenti a válást, majd távol marad tőle, amíg a meghatározott idő (*iddah*) letelik.

Annak a nőnek, akinek még van lehetősége arra, hogy visszatérjen a férjéhez a házasság állapotába (*taláq ar-radzsi*), tilos elhagynia az otthonát, és tilos a férfinak arra kényszerítenie, hogy elmenjen a meghatározott várakozó időszak (*iddah*) lejárása előtt.

A válás a kimondással (vagy írással) lép életbe, és nem történik meg puszta szándékkal.

♦ ***Eskük (ajman):*** *Mikor valaki megesküszik, az esküt ki kell váltani, ha az eskü a következő négy feltételnek megfelel:*

1) Az esküt szándékosan mondták ki. Ha valaki azt mondja: *„Allahra”*, vagy *„Nem, Allahra”* egy beszélgetés alatt, anélkül, hogy szívében egy eskü kimondására gondolna, akkor ez egy nem szándékos eskü (*laghw*), és nem kell ellenszolgáltatást végezni.

2) Az olyan eskü, amit egy jövőbeni lehetőségre mondanak, és nem valamilyen meghatározatlan, ismeretlen múltbeli dologra, amelyben az ember igaznak állítja be magát hazugságból (ennek a neve *jamín al-ghamusz*, és ez egy súlyos bűn), vagy valami olyan jövőbeni eseményre, amelyről csak ő gondolja, hogy biztosan megtörténik, de valójában nem.

3) Aki esküszik, ezt saját szabad akaratából teszi, nem kényszer hatása alatt.

4) Aki esküszik, de nem viselkedik aszerint, vagy azt teszi, amiről megesküdött, hogy nem teszi meg.

Aki megesküszik, és feltételessé teszi azáltal, hogy azt mondja: ***„in sha Allah”* (ha Allah akarja),** annak nem kell ellenszolgáltatást végeznie az esküjéért két esetben:

1)A „ha Allah akarja” közvetlenül az esküre vonatkozott.

2) Aki megesküdött, annak szándékában áll az esküjét feltételessé tenni azáltal, hogy azt mondja: ***„Wallah, in sha Allah”*** **(Allahra, ha Allah úgy akarja)**.

*Szunna*, hogyha valaki megesküdött, de látja, hogy valami más hasznosabb, mint az, amire megesküdött, hogy ellenszolgáltatást végezzen, és azt tegye, ami jobb.

Az eskü feloldása (*kaffarat al-jamin*) a következő: etessen tíz szegény embert, mindegyiket fél szá’ (körülbelül másfél kiló) étellel, vagy ruházza fel őket, vagy szabadítson fel egy rabszolgát. Aki szegény, és nem talál rá módot, hogy kifizesse az ellenszolgáltatást, annak három egymást követő napig böjtölnie kell. Ha valaki rendelkezik a megfelelő vagyonnal, azoknak nem elég a böjtölés.

Megengedett, hogy az ember befizesse az ellenszolgáltatást mielőtt, vagy miután megszegte az esküjét. Egy feloldás elégséges, ha valaki többször szegte meg ugyanazt az esküjét. Ha azonban több mint egy dologra esküdött meg, akkor minden esküjére külön ellenszolgáltatás kell.

♦ ***Az ígéret (Nadhr).* Többféle ígéret van:**

1) Általános, meghatározatlan ígéret, mint mikor valaki azt mondja*: „Ígérem, hogyha Allah meggyógyítja ezt az embert…”* de nem említ semmilyen meghatározott dolgot, amit meg akar tenni. Ebben az esetben ellenszolgáltatást kell tennie, mintha esküt tett volna, ha az ember meggyógyul.

2) Ígéret veszekedés és harag esetén, mint mikor valaki ígéretet tesz egy feltétellel, hogy megtesz vagy nem tesz valamit, mint például, mikor azt mondja: *„Ha beszélek veled, akkor egy teljes évig böjtölni fogok.”* Az ember ilyenkor vagy betartja, amit ígért, vagy ellenszolgáltatást tesz, mint a *kaffarátul-jamín* esetében.

3) A megengedett ígéret, mint mikor valaki azt mondja: *„Megígérem, hogy viselni fogom ezeket a ruhákat”*, és erre az a szabály, hogy vagy betartja ígéretét, vagy ellenszolgáltatást végez, mint az eskü esetén (*kaffarátul-jamín*).

4) A nem jó ígéret, mint mikor valaki azt mondja: *„Megígérem, hogy elválok a feleségemtől.”* Itt a szabály az, hogy szunna *kaffarátul-jamín*t tenni, és nem betartani az ígéretet. Ha azonban betartja ezt az ígéretét, nem kell *kaffará*.

5) Az engedetlenség ígérete, például, ha valaki azt mondja: *„Megígérem, hogy lopni fogok ha....”* Itt az a szabály, hogy tilos számára betartani az ígéretét, és kötelező a *kaffarátul-jamín*. Ha betartja, akkor bűnös, de nincs kaffará.

6) Ígéret, hogy megtesz egy engedelmes cselekedetet, mint mikor valaki azt mondja: *„Megígérem, hogy imádkozni fogom ezt a kötelező imát ha...”*, és ezzel Allah közelségét szándékozza. Ha valaki ezt az ígéretet valamitől függővé teszi, mint például, hogyha meggyógyul a betegségből, akkor kötelező megtennie, ha megvalósul a feltétel. Ha az ígéretnek nincs feltétele, akkor mindenképpen meg kell tennie.

♦ ***Szoptatás (rada’ah):*** A tilalmak házasságkötéssel kapcsolatban a szoptatással kialakult rokonság miatt olyanok, mint a vérszerinti kapcsolatok, ha három feltétel jelen van:

1)a tej gyermekszületés miatt termelődött, nem más okból;

2) a szoptatás a gyermek első két életévében történt;

3) a gyermek ötször vagy többször táplálkozott, ami azt jelenti, hogy a csecsemő a mellbimbóból kiszívta a tejet, de nem szükséges, hogy teleegye magát. A *rada’ah* nem hoz létre folyamatos fizetési jogot, vagy öröklési jogot.

♦ ***Végrendelet (wászijah):*** Végrendelkezni kötelező annak az embernek, aki tartozik másoknak, akik erről nem rendelkeznek bizonyítékkal vagy jogi dokumentummal. Ebben az esetben végrendeletében rögzíti, hogy azoknak az embereknek ki kell fizetni a tartozását.

*Szunna*, hogy a vagyonos ember vagyonának egyötödét azoknak a szegény rokonainak hagyja, akik (az iszlám törvény szerint) nem örökölnek tőle, vagy szegényeknek, tudósoknak, vagy jó embereknek.

Nem jó, ha a szegény ember vagyonát eladakozza, ha vannak örökösei, kivéve, ha örökösei vagyonosak. Ebben az esetben megengedett. Tikos a vagyon egyharmadát eladakozni az örökösökön kívül másoknak. Tilos még egy kis összeget is eladakozni a meghatározott örökösöknek, kivéve, ha a jogos örökösök beleegyeznek az ember halála után.

A végakarat nem érvényes, ha a végrendelkező azt mondja: *„Visszavonom ezt”*, *„Eltörlöm ezt”*, *„Meggondoltam magam”*, vagy hasonlót.

Jó, ha mikor leírja, így kezdi: *„A Könyörületes és Irgalmas Allah nevében. Ezt rendelkezi … (a végrendelkező neve): tanúsítom, hogy nincs más jogosan imádható istenség, csak Allah, és hogy Mohamed az Ő szolgája és Küldötte, hogy a Paradicsom igaz és a Pokol tüze igaz, hogy a Feltámadás órája kétségtelenül eljön, és hogy Allah fel fogja támasztani azokat, akik a sírokban vannak. Azt akarom, hogy akiket hátra hagyok a családomból, féljék Allahot, adják meg az Ő jogait és rendezzék el ügyeiket egymás közt, és hogy engedelmeskedjenek Allahnak és a Küldöttének, ha valóban hívők. Meghagyom nekik, amit Ibrahim hagyott a fiainak, mikor meghalt:* **»Ó fiaim! Allah kiválasztotta nektek a vallást. Ne haljatok hát meg, csak úgy, hogy alávetitek magatokat (muzulmánok vagytok)!«***”*

♦ Ajánlott, hogyha valaki üdvözlést küld a Prófétára (**Allah békéje és áldásai legyenek vele**), akkor mind *asz-szalát-ot* (itt áldást, dicséretet jelent) és *asz-szalám*-ot (itt békét és minden lealacsonyító dologtól való mentességet jelent) elmondja.

Nem jó azt mondani, hogy *„Allah békéje és áldásai legyenek vele”* másra, mint a prófétákra. Abu Bakr-ra például nem jó azt mondani, hogy szalla Allahu alaihi wa szallam (Allah békéje és áldásai legyenek vele), vagy *alaihisz-szalám* (béke legyen vele). Azonban közmegegyezés szerint megengedett, hogy a prófétákkal együtt másokra is mondjuk, mint például: ***„Allahumma szalli ala Muhammad wa ala áli Muhammad wa aszhábihi wa azwádzsihi wa dhurríjátihi”*** **(Ó Allah, béke legyen Mohameddel, Mohamed családjával, a társaival, feleségeivel és leszármazottaival)**.

Ajánlatos kérni Allahot, hogy legyen elégedett és könyörületes a társakkal (*szahábah*), a követőkkel (*tábiín*) és azokkal, akik utánuk jöttek a tudósok és az őszinte imádók közül, és az összes jó muszlimmal. Az ember mondhatja például Abu Hanífa, Malik, As-Sáfií és Ahmed esetében, hogy ***„radhia Allahu anhum”*** **(Allah legyen velük elégedett)**, vagy ***„rahimahum Allahˮ*** **(Allah legyen velük könyörületes)**.

♦ ***Állatvágás:***Az engedélyezett törvényes állatot, amely meg van szelídítve, azzal a feltétellel lehet megenni, ha megfelelően vágják le.

Az állatvágásnak négy feltétele van:

1) a mészáros értelmileg egészséges;

2) az állatvágás eszköze nem egy fog vagy egy szög, mert ezekkel nem szabad állatot vágni (a legjobb egy nagyon éles kés);

3)át kell vágni a légcsövet, a nyelőcsövet és a két nyaki ütőeret, de legalábbis az egyiket;

4) Azt kell mondani: ***„Biszmi Illah”*** **(Allah nevében)**, miközben a késsel vág. Elégséges, ha nem arabul mondja. *Szunna* azt mondani ezzel együtt, hogy ***„Allahu Akbar”*** **(Allah a Leghatalmasabb)**. Nem bűn, ha véletlenül elfelejtették, vagy, ha valaki nem tudja, hogy ezt kell mondani.

♦ ***Vadászat:*** Megengedett az engedélyezett vadon élő állat vadászata lövéssel. Megengedett azoknak, akik szándékosan vadásznak (ha élelemért teszik). Utálatos azonban, ha sportból vagy időtöltésből csinálják. Tilos, ha a vadász más embereket, az otthonaikat és földjeiket károsítja, miközben prédáját üldözi.

A vadászat négy feltétel mellett engedélyezett:

1) A vadász rendelkezik a mészárostól elvárt feltételekkel.

2) A vadászat eszköze egy engedélyezett vadászati és állatvágási eszköz, tehát hegyes, mint a lándzsa vagy a nyíl. Ha a vadászat eszköze egy ragadozó állat, mint például egy vadászkutya vagy vadászsólyom, akkor azt nagyon jól ki kell képezni.

3) A vadásznak a vadat kell megcéloznia, ha csak vaktában lövöldöz, az nem engedélyezett.

4) Mondani kell: ***„Biszmi Illah”*** **(Allah nevében)**, mikor a vadász megcélozza az állatot, és itt nem jön számításba a feledékenység, tehát ha valaki elfelejtette mondani, hogy *„Biszmi Illah”*, akkor tilos enni abból az állatból.

♦ ***Étel:*** Ez tartalmazza mindazt, amit eszünk és iszunk. Az általános szabály az étellel kapcsolatban, hogy minden engedélyezett, (kivéve az, amivel kapcsolatban határozott tilalom van érvényben.)

Az engedélyezettségnek három feltétele van:

1)az étel tiszta legyen;

2) az étel ne legyen káros;

3) az étel nem legyen olyan, amitől az emberek undorodnak.

Minden tisztátalan (*nadzsasz*) étel tilalmas, mint a vér és a döghús. Minden káros dolog, mint a méreg, tilos. Vannak olyan szárazföldi állatok, amelyek tilalmasak, mint a házi szamár, és a ragadozó állatok, amelyek kutyafoggal vadásznak, mint az oroszlán, gepárd, kutya, sertés, macska, róka, mókus, a hiéna kivételével.

Minden madár, amelyek a csőrével vadászik, tilalmas, mint a sas, a sólyom, a héja, a kánya és a bagoly. Minden dögevő madár tilalmas, mint a keselyű, az ölyv és a gólya. Minden olyan állat, amely undort kelt általában a muszlimok között a világban, az tilalmas, mint a denevér, a rágcsálók, a darázs, a légy, az éjjeli lepke, a búbos banka, a cickány, a tarajos sül, a kígyó, az patkány, a csótány, a bogarak és a gekkó.

Ez a tilalom érvényes az olyan állatokra is, amelyekről az iszlám előírja, hogy meg kell ölni, mert veszélyes és mérgező, mint a skorpió, illetve hogy tilos megölni a hangyákat, vagy egy olyan állat, amely egy megehető állat és egy nem megehető állat utóda, mint például egy félig hiéna, félig farkas.

Az olyan állat, amely két ehető állat utóda, az nem tilos, mint az öszvér, amely egy nőstény vadszamár és egy csődör utóda.

Minden más állat engedélyezett, mint a szarvasmarha, a ló, vagy a vadállatok, mint a zsiráf, a nyúl, az egyiptomi ugróegér, a sivatagi gyík, a gazella, a szarvas. A madarak közül például a strucc, a csirke, a páva, a papagáj, a galamb, a veréb, a kacsa, és minden vízimadár és vízi állat, a békák, kígyók és aligátorok kivételével.

Megengedett megenni a trágyázott mezőgazdasági termékeket, ha szilárd trágyával vagy szennyvízzel trágyázták ezeket. Ha azonban a tisztátalan dolgok íze vagy szaga jelen van, akkor tilalmas.

Nem jó hagymát fagy fokhagymát enni, csak ha meg van főzve (vagy sütve). Az éhező bármit megehet, ami megmenti az éhhaláltól, de csak az éhségét csillapíthatja (míg nem talál megfelelő ételt).

**Engedélyezett fohászok és ráolvasások**

**(*ar-ruqiah as-saríah*)**

Aki elmélkedik az Allah által létrehozott világ természetes történésein, az észre fogja venni, hogy a próbatételek és a nehézségek az eleve elrendelt történések részei. A Magasztos Allah azt mondja: **„És Mi bizony próbának vetünk alá benneteket némely dologgal a félelemből és az éhségből, és a javak, a lelkek és a gyümölcsök fogyatkozásával. Am hirdess örömhírt az állhatatosan türelmeseknek!” [A Kegyes Korán értelmezésének fordítása, 2:155]**

Nagy tévedés, ha valaki azt gondolja, hogy a jó emberek nincsenek kitéve a próbatételeknek és nehézségek. Ellenkezőleg: a nehézségek és próbatételek a hit jelei. A Prófétától (**Allah békéje és áldásai legyenek vele**) megkérdezték: „Kik azok, akik a legtöbb nehézséggel kerülnek szembe?” Azt felelte (**Allah békéje és áldásai legyenek vele**): **„A próféták, majd a jó emberek, majd az utánuk következő jók, majd így tovább, akik utánuk következnek jóság szerint. Az ember hite szerint kap próbatételt; ha erős hitében, akkor a próbatétele növekszik, és ha gyenge, akkor meg van neki könnyítve.” (Ibn Mádzsah)**

Ezek a próbatételek azt jelzik, hogy Allah szereti szolgáját, ahogy a Próféta (**Allah békéje és áldásai legyenek vele**) mondta:**„Ha Allah szeret egy népet, akkor próbára teszi.”** **(Ahmed)**

Ezek a próbatételek annak jelei, hogy Allah jót akar annak a szolgájának, ahogy a Próféta (**Allah békéje és áldásai legyenek vele**) mondta: **„Ha Allah jót akar a szolgájának, akkor az evilági életében bünteti meg. Ha rosszat akar neki, akkor visszatartja** (minden büntetését) **a Feltámadás Napjáig.”** **(At-Tirmidhi)**

Ezek a próbatételek bűnök eltörlésére is szolgálnak, még a kis nehézségek is. A Próféta (**Allah békéje és áldásai legyenek vele**) azt mondta: **„Semmi rosszat nem szenved el a muszlim még egy tüskeszúrást sem, vagy bármi nagyobb dolgot, anélkül, hogy ez el ne törölné bűneit,** (bűnei leesnek róla)**, ahogy a levelek leesnek a fáról.”** **(Al-Bukhári és Muszlim)**

Ezért ha egy hívő muszlim nehézségektől szenved, azok eszközül szolgálnak valamilyen múltbeli bűne eltörlésére, vagy emeli rangját a Paradicsomban. Ha valóban bűnös volt, akkor eltörli a bűnét és emlékezteti ezeknek a bűnöknek a veszélyeire. A Magasztos Allah azt mondja: **„Romlás jelent meg a szárazföldön és a tengeren, annak okán, amit az emberek keze elkövetett(...)” [A Kegyes Korán értelmezésének fordítása, 30:41]**

A próbatételek különbözők. Az egyik próbatétel, ha jó dolog történik az emberrel, mint például ha vagyona növekszik. Egy másik próbatétel, ha rossz történik az emberrel, mint például, ha éhezéstől kell félnie, vagy csökken a vagyona és a tulajdona. A Magasztos Allah azt mondja: **„(...)És mi kísértésképpen a jóval és a rosszal próbálunk meg benneteket.(...)” [A Kegyes Korán értelmezésének fordítása, 21:35]**

A próbatétel másik fajtája a betegség vagy halál, amit a szemmel verés, varázslás vagy fekete mágia okoz. A Próféta (**Allah békéje és áldásai legyenek vele**) azt mondta: **„Közösségemből a legtöbben, akik máskép mint Allah Akarata és elrendeléséből, a szemmel verés miatt halnak meg.”** **(Abu Dáwúd)**

**A védelem**

Fel kell vérteznünk magunkat a szemmel verés és a varázslás ellen, mielőtt megtörténik, mert, ahogy mondják: *„a megelőzés jobb, mint a gyógyítás”*. Számos módszer van erre, ezek közül sorolunk fel itt néhányat.

★ Meg kell erősödni az egyistenhitben és az Allahban való hitben, hinni abban, hogy Ő Egyedül ellenőrzi a teremtett világot, és annyi jó tettet kell cselekedni, amennyit csak lehetséges.

★ Jót kell gondolni Allahról, és Rá kell hagyatkozni. Nem szabad képzelődni betegségekről és szemmel verésről, mert maga a képzelgés is egyfajta betegség.

★ Ha valakiről lehet tudni, hogy szemmel szokott verni, vagy hogy varázslással foglalkozik, akkor el kell kerülni ezt az embert amennyire lehetséges elővigyázatosságból, nem félelemből.

★ Dicsérni kell Allahot az ő áldásait (*tabrík*) emlegetve, ha valaki lát valami jót. A Próféta (**Allah békéje és áldásai legyenek vele**) azt mondta: **„Ha látsz valamit magadon vagy a vagyonodban vagy testvéredben, amit szeretsz, akkor dicsérd Allahot áldásaiért, mert valóban, a szemmel verés igaz.”(Al-Hákim)**

A *„tabríkˮ* itt azt jelenti, hogy az ember azt mondja: ***„Baraka Allah lak”* (Allah áldása legyen rajtad)**, és nem az, hogy ***„Tabarak Allah”*** **(Allah legyen áldott)**.

★ Egy másik módja, hogy valaki megvédje magát a varázslástól, ha reggel először hét medinai (*adzswah*) datolyát eszik.

★ Az embernek Allahtól kell menedéket kérnie, bíznia kell Benne, jót kell gondolnia Róla, és menedéket keresnie Allahnál a szemmel veréstől és a varázslástól a hitelesen közölt fohászokkal, amelyeket reggel és este kell mondani, mert ezek az istenemlegetési formák ereje két dologtól függően csökken vagy növekszik:

1) Az ember hite abban, hogy amit Allah kinyilatkoztatott, az az igazság és hasznos Allah kegyelme által.

2) Milyen gyakran használja az ember ezeket az istenemlegetési formákat és fohászokat, mennyire mozog a szája, mennyire figyel oda fülével és szívével, mivel „**az oda nem figyelő szív fohászai nem kapnak választˮ**, ahogy a Próféta (**Allah békéje és áldásai legyenek vele**) említette. **(At-Tirmidhi)**

**A fohászok és istenemlegetések ideje:** A reggeli fohászokat a *fadzsr* ima után kell elmondani, az estiekket az *aszr* ima után. Ha valaki elfelejtette, akkor mondja el akkor, mikor az eszébe jutott.

**Annak a jelei, hogy valakit szemmel vertek:** A fohászok és ráolvasások nem ellenkeznek az orvostudománnyal. A Korán gyógymód a természetes, a fiziológiai és a spirituális betegségekre. Ha valaki egészséges és nincs fizikai betegsége, a varázslás a következő tüneteket eredményezheti: ideiglenes fejfájás és az arc sárgasága; sok izzadság és vizelet; gyengült étvágy; viszketés, vagy, hogy úgy érzi, valami mászik a bőrén; végletes hideg- vagy meleg érzet; erős, szabálytalan szívdobogás; ideiglenes hát- vagy vállfájdalom; depresszió; nehézlégzés; álmatlanság; mozgás és túlzott, természetellenes harag vagy félelem; sok böfögés vagy sóhajtozás; lustaság és letargia; álmosság; más olyan egészségügyi problémák, amelyeknek látszólag nincs orvosi oka.

Akit szemmel vertek, az a fenti tünetekből néhánnyal, vagy az összessel rendelkezik, attól függően, hogy mennyire erős a hatás.

***A hívőnek erősnek kell maradnia hitében és szívében.*** Nem szabad a (sátán) sugalmazásaira hallgatnia. Nem szabad elképzelnie, hogy csak azért lett beteg, mert ezeket a tüneteket tapasztalja, mert a kényszerképzet az a betegség, amelyből a legnehezebb meggyógyulni.

Lehet, hogy olyan emberek, akik a fent említett tünetekkel rendelkeznek, teljesen egészségesek, vagy fizikai betegséggel rendelkeznek. Van, hogy ilyen tüneteket okoz a hit gyengesége, tehát az embernek őszintén újra kell értékelnie Allahhal való kapcsolatát.

**Ha a betegséget valóban szemmel verés**[[66]](#footnote-66) **okozta, a megoldás kétféle lehet:** 1)Ha ismert, hogy ki vert szemmel irigysége miatt, meg kell kérni ezt a személyt, hogy mosakodjon meg, és a szenvedő embernek az irigykedő vizében, vagy annak egy részében kell megmosakodnia. 2) Ha az irigykedő, aki szemmel vert, nem ismert, akkor a kezelés *ruqiá*val történik (olyan ráolvasás, amely az iszlám szerint megengedett), fohásszal, vagy *hidzsámá*val (köpölyözéssel).

**Ha a betegség oka varázslás és fekete mágia (*szihr*)**[[67]](#footnote-67)**, akkor a megoldás a következő módszerek egyike:**

1. Ha a mágia helye ismert, akkor az ember odamegy, szétszedi a varázsláshoz használt csomókat, míg a *muawwidhatain* szúrákat (azt a két Korán szúrát olvassa, amely úgy kezdődik: ***„Qul aúdhu”*** *(Mondd, menedéket keresek)* – ez a *Falaq szúra* [113] és a Nász *szúra* [114]), majd elégeti a csomókat és azokat a tárgyakat, amelyeket az átokhoz használtak.
2. A *ruqiah as-saríja*, amely a Korán olvasása, különösen a *muawwidhatain*, a *Baqarah szúra*, és a (*szunná*ban említett) különböző fohászok.
3. A varázslás érvénytelenítésével (*nusra*), amelynek két fajtája van: **a.** tilalmas *nusra*, ami a varázslás varázslással való érvénytelenítése, és hogy valaki elmegy egy varázslóhoz, hogy oldja fel az átkot. **b.** engedélyezett *nusra*. Ebben az esetben az ember vesz hét levelet a krisztustövis (*szidr*) fáról, kővel port csinál belőle, majd erre az anyagra elmondja háromszor a *Káfirún szúrát* [108], az *Ikhlász szúrát* [112], a *Falaq szúrát* [113] és a *Nász szúrát* [114]. Majd ezt vízbe teszi, és odaadja ezt a vizet a szenvedő embernek, hogy igyon belőle és megmosakodjon vele. Ezt addig kell ismételni, amíg az ember meggyógyul. Ezt a gyógymódot Abdur-Razzáq említette *Al-Muszannaf című könyvében.*
4. Az átok eltávolítása a szervezetből hánytatással, hashajtóval, hogy kitisztuljanak a belek, ha az átok étellel került a szervezetbe, vagy *hidzsámá*val,[[68]](#footnote-68) ha más módon került bele.

**A ruqiah feltételei:**

1) Allah neveivel és Tulajdonságaival összhangban kell lennie;

2) arabul kell mondani, értelmes szavakkal;

3) olyan hittel kell mondani, hogy nem maga a ráolvasás a gyógymód, hanem a gyógyulás csak Allahtól származik.

**Feltételek, amelynek *ráqi* – aki elvégzi a *ruqiá*t – meg kell, hogy feleljen:**

1)A legjobb, ha jó, istenfélő muszlim, mert minél közelebb van az ember Allahhoz, annál erősebb a hatás.

2) Az ember őszintén Allahhoz fordul a *ruqiah* folyamán, koncentrál szívével arra, amit kimond a nyelvével. Jobb, ha az érintett ember csinál *ruqiá*t önmagán, mert mások általában aggódnak a szívükben, és mert maga az ember jobban felismeri a kritikus helyzetét és szükségleteit. Allah megígérte, hogy felel azoknak a fohászára, akik kritikus szükségletükben Hozzá fohászkodnak.

**Feltételek azzal a személlyel kapcsolatban, akit *ruqiá*val kezelnek:**

1. Jobb, ha ő jámbor hívő, mert a *ruqiah* hatása az érintett ember hitének erőssége szerint történik. A Magasztos Allah azt mondja:

**„Mi azt bocsátjuk le a Koránból, ami gyógyulás és könyörület a hívőknek. Ez csupán a bűnösök kárát növeli.”** **[A Kegyes Korán értelmezésének fordítása, 17:82]**

1. Az embernek őszintén kell kérnie, hogy Allah gyógyítsa meg.
2. Az ember ne veszítse el a reményt akkor sem, ha nem gyorsan történik a gyógyulás, mert a *ruqiah* fohász, és ha valaki sietteti fohásza megvalósulását, akkor lehet, hogy nem kap választ. A Próféta (**Allah békéje és áldásai legyenek vele**) azt mondta:

**„Mindenki választ kap, amíg nem gondolja, hogy ez túl hosszú ideig tart, és nem mondja: »Fohászkodtam, de nem kaptam választ«”** **(Al-Bukhári és Muszlim)**

**A *ruqiah* elvégzésének módja:**

1) Olvassa a *ruqiá*t és egy észrevehetetlen mennyiségű nyállal fújjon;

2) Olvassa a *ruqiá*t fújás nélkül;

3) Olvasás után a nyálat az ujjbegyével összekeveri porral, és az érintett területet ezzel bedörzsöli;

4) Olvassa a *ruqiá*t miközben az érintett fájó területet masszírozza.

**Néhány olyan Koránrészlet és prófétai elbeszélés, amelyet ruqiához használnak:** a *Fatiha* *szúra* [1], a *Káfirún szúra* [108], az *Ikhlász szúra* [112], a *Falaq szúra* [113] és a *Nász szúra*[114].

﴿اللَّـهُ لَا إِلَـٰهَ إِلَّا هُوَ الْحَيُّ الْقَيُّومُ ۚ لَا تَأْخُذُهُ سِنَةٌ وَلَا نَوْمٌ ۚ لَّهُ مَا فِي السَّمَاوَاتِ وَمَا فِي الْأَرْضِ ۗ مَن ذَا الَّذِي يَشْفَعُ عِندَهُ إِلَّا بِإِذْنِهِ ۚ يَعْلَمُ مَا بَيْنَ أَيْدِيهِمْ وَمَا خَلْفَهُمْ ۖ وَلَا يُحِيطُونَ بِشَيْءٍ مِّنْ عِلْمِهِ إِلَّا بِمَا شَاءَ ۚ وَسِعَ كُرْسِيُّهُ السَّمَاوَاتِ وَالْأَرْضَ ۖ وَلَا يَئُودُهُ حِفْظُهُمَا ۚ وَهُوَ الْعَلِيُّ الْعَظِيمُ﴾[[69]](#footnote-69)

﴿آمَنَ الرَّسُولُ بِمَا أُنزِلَ إِلَيْهِ مِن رَّبِّهِ وَالْمُؤْمِنُونَ ۚ كُلٌّ آمَنَ بِاللَّـهِ وَمَلَائِكَتِهِ وَكُتُبِهِ وَرُسُلِهِ لَا نُفَرِّقُ بَيْنَ أَحَدٍ مِّن رُّسُلِهِ ۚ وَقَالُوا سَمِعْنَا وَأَطَعْنَا ۖ غُفْرَانَكَ رَبَّنَا وَإِلَيْكَ الْمَصِيرُ ﴿٢٨٥﴾ لَا يُكَلِّفُ اللَّـهُ نَفْسًا إِلَّا وُسْعَهَا ۚ لَهَا مَا كَسَبَتْ وَعَلَيْهَا مَا اكْتَسَبَتْ ۗ رَبَّنَا لَا تُؤَاخِذْنَا إِن نَّسِينَا أَوْ أَخْطَأْنَا ۚ رَبَّنَا وَلَا تَحْمِلْ عَلَيْنَا إِصْرًا كَمَا حَمَلْتَهُ عَلَى الَّذِينَ مِن قَبْلِنَا ۚ رَبَّنَا وَلَا تُحَمِّلْنَا مَا لَا طَاقَةَ لَنَا بِهِ ۖ وَاعْفُ عَنَّا وَاغْفِرْ لَنَا وَارْحَمْنَا ۚ أَنتَ مَوْلَانَا فَانصُرْنَا عَلَى الْقَوْمِ الْكَافِرِين﴾[[70]](#footnote-70)

﴿وَنُنَزِّلُ مِنَ الْقُرْآنِ مَا هُوَ شِفَاءٌ وَرَحْمَةٌ لِّلْمُؤْمِنِينَ ۙ وَلَا يَزِيدُ الظَّالِمِينَ إِلَّا خَسَارًا﴾[[71]](#footnote-71)

﴿أَمْ يَحْسُدُونَ النَّاسَ عَلَىٰ مَا آتَاهُمُ اللَّـهُ مِن فَضْلِهِ﴾[[72]](#footnote-72)

﴿وَإِذَا مَرِضْتُ فَهُوَ يَشْفِينِ﴾[[73]](#footnote-73)

﴿وَيَشْفِ صُدُورَ قَوْمٍ مُّؤْمِنِينَ﴾[[74]](#footnote-74)

﴿قُلْ هُوَ لِلَّذِينَ آمَنُوا هُدًى وَشِفَاءٌ﴾[[75]](#footnote-75)

﴿لَوْ أَنزَلْنَا هَـٰذَا الْقُرْآنَ عَلَىٰ جَبَلٍ لَّرَأَيْتَهُ خَاشِعًا مُّتَصَدِّعًا مِّنْ خَشْيَةِ اللَّـهِ﴾[[76]](#footnote-76)

﴿فَارْجِعِ الْبَصَرَ هَلْ تَرَىٰ مِن فُطُورٍ﴾[[77]](#footnote-77)

﴿وَإِن يَكَادُ الَّذِينَ كَفَرُوا لَيُزْلِقُونَكَ بِأَبْصَارِهِمْ لَمَّا سَمِعُوا الذِّكْرَ وَيَقُولُونَ إِنَّهُ لَمَجْنُونٌ﴾[[78]](#footnote-78)

﴿وَأَوْحَيْنَا إِلَىٰ مُوسَىٰ أَنْ أَلْقِ عَصَاكَ فَإِذَا هِيَ تَلْقَفُ مَا يَأْفِكُونَ ﴿١١٧﴾ فَوَقَعَ الْحَقُّ وَبَطَلَ مَا كَانُوا يَعْمَلُونَ ﴿١١٨﴾ فَغُلِبُوا هُنَالِكَ وَانقَلَبُوا صَاغِرِينَ﴾[[79]](#footnote-79)

﴿قَالُوا يَا مُوسَىٰ إِمَّا أَن تُلْقِيَ وَإِمَّا أَن نَّكُونَ أَوَّلَ مَنْ أَلْقَىٰ ﴿٦٥﴾ قَالَ بَلْ أَلْقُوا ۖ فَإِذَا حِبَالُهُمْ وَعِصِيُّهُمْ يُخَيَّلُ إِلَيْهِ مِن سِحْرِهِمْ أَنَّهَا تَسْعَىٰ ﴿٦٦﴾ فَأَوْجَسَ فِي نَفْسِهِ خِيفَةً مُّوسَىٰ ﴿٦٧﴾ قُلْنَا لَا تَخَفْ إِنَّكَ أَنتَ الْأَعْلَىٰ ﴿٦٨﴾ وَأَلْقِ مَا فِي يَمِينِكَ تَلْقَفْ مَا صَنَعُوا ۖ إِنَّمَا صَنَعُوا كَيْدُ سَاحِرٍ ۖ وَلَا يُفْلِحُ السَّاحِرُ حَيْثُ أَتَىٰ﴾[[80]](#footnote-80)

﴿ثُمَّ أَنزَلَ اللَّـهُ سَكِينَتَهُ عَلَىٰ رَسُولِهِ وَعَلَى الْمُؤْمِنِينَ﴾[[81]](#footnote-81)

﴿فَأَنزَلَ اللَّـهُ سَكِينَتَهُ عَلَيْهِ وَأَيَّدَهُ بِجُنُودٍ لَّمْ تَرَوْهَا﴾[[82]](#footnote-82)

﴿فَأَنزَلَ اللَّـهُ سَكِينَتَهُ عَلَىٰ رَسُولِهِ وَعَلَى الْمُؤْمِنِينَ وَأَلْزَمَهُمْ كَلِمَةَ التَّقْوَىٰ﴾[[83]](#footnote-83)

﴿ لَّقَدْ رَضِيَ اللَّـهُ عَنِ الْمُؤْمِنِينَ إِذْ يُبَايِعُونَكَ تَحْتَ الشَّجَرَةِ فَعَلِمَ مَا فِي قُلُوبِهِمْ فَأَنزَلَ السَّكِينَةَ عَلَيْهِمْ وَأَثَابَهُمْ فَتْحًا قَرِيبًا﴾[[84]](#footnote-84)

﴿هُوَ الَّذِي أَنزَلَ السَّكِينَةَ فِي قُلُوبِ الْمُؤْمِنِينَ لِيَزْدَادُوا إِيمَانًا مَّعَ إِيمَانِهِمْ﴾[[85]](#footnote-85)

**Prófétai elbeszélések:**

* **„*Asz’aluhAllah al-Azím Rabb alarsil-azím an jasfiak”***[[86]](#footnote-86) hétszer.
* ***„Uídhuka bikalimáti Illahi et-támmah min kulli saitánin wa hámmah wa min kulli áinin lámmah”***[[87]](#footnote-87) háromszor.
* ***„Allahumma Rabba an-nász, adhibil-bász, isfi, Anta As-Sáfi lá sifaa illa sifáuka sifáan lá ighádiru szaqáma”***[[88]](#footnote-88) háromszor.
* ***Allahumma adhhib anhu harráha wa bardahá wa wasabahaˮ****[[89]](#footnote-89)*egyszer
* **„*Haszbia Allah, LÁ ILÁHA ILLA HUWA, alaihi tawakkaltu wa Huwa Rabbu Al-Arsi Al-Azím.*”**[[90]](#footnote-90) hétszer.
* **„*Biszmi Illahi arqíka min kulli dáin judhíka wa min sarri kulli nafszin au áini hászidin Allahu jasfíka. Biszmi Illahi arqíka*”**[[91]](#footnote-91) háromszor.
* Tedd a kezedet oda, ahol fájdalom van, és mondd: ***„Biszmi Illah”*** háromszor. „***Audhu bi’izzati Illahi wa qudratihi min sarri má adzsidu wa uhádhir”***[[92]](#footnote-92) hétszer.

**Jegyzetek**:

1. Nem megengedett megerősíteni a buta babonákat, amelyek a szemmel verést körülveszik, mint például hogy meg kellene inni az irigykedő vizeletét, aki szemmel vert, vagy, hogy a szemmel verés érvénytelenné válik az irigykedő halálával és így tovább.
2. Tilos talizmánokat és bőr, fonal, vagy más anyagból készült amuletteket helyezni arra a tárgyra, amelyet féltenek, hogy szemmel verést kap. A Próféta (**Allah békéje és áldásai legyenek vele**) azt mondta: **„Aki valamit felakaszt** (védelemből)**, az arra lesz bízva.”** **(At-Tirmidhi)**

Ha ez (amit felakasztottak) Korán-verset tartalmaz, akkor eltér a tudósok véleménye, de jobb elkerülni.

1. Ha ráírják egy autóra, hogy ***„Ma sa Allah”*** (amit Allah akar) vagy ***„Tabarak Allah”*** (Allah legyen áldott), vagy egy kés, vagy kard, vagy szem képét rajzolják rá, vagy a Koránt elhelyezik az autóban, vagy néhány Korán részletet helyeznek el a házban, az nem véd meg a szemmel veréstől. Valójában ez lehet tilalmas talizmán is.
2. A beteg ember legyen biztos abban, hogy Allah meghallgatja a fohászait, és ne gondolja, hogy a kezelés túl sokáig tart. Ha a beteg embernek azt mondják, hogy valamilyen gyógyszert egész életében szednie kell, nem lepődik meg, akkor hogyan lehetséges, hogy aggodalmaskodni kezd, mikor egy kis idő telik el a *ruqiah* ráolvasása és az állapota javulása között? A beteg embernek tudnia kell, hogy a Korán minden egyes betűjének elolvasásáért jutalmat kap, tízszereset is. Mondja ezeket a fohászokat, kérje Allah bocsánatát és sokat adakozzon, mert ezek segítenek meggyógyulni a beteg embernek.
3. A Korán kórusban való recitálása a Próféta (**Allah békéje és áldásai legyenek vele**)  *szunná*jával ellenkezik, és gyenge a hatása. Hasonlóképpen, csak elektronikus eszközre hagyatkozni Korán-olvasáskor szintén gyenge, mert hiányzik az olvasó szándéka, amely a *ruqiah* olvasás egyik feltétele. Koránt hallgatni elektronikus eszközzel azonban hasznos lehet. *Szunna* ismételni a *ruqiát* amíg az ember meg nem gyógyul, kivéve, ha ez fárasztja az embert. Ebben az esetben a *ruqiát* kisebb adagokban kell olvasni, hogy a beteget ne izgassa fel. A Korán egy adott versét vagy egy meghatározott prófétai fohászt bizonyos számban olvasni nem helyes, ha ezt nem támasztja alá érvényes bizonyíték a *szunná*ból.
4. Vannak olyan jelek, amelyek által fel lehet ismerni, hogy aki *ruqiát* végez, az valójában varázslással és fekete mágiával (*szihr*-rel) foglalkozik. Ne csapjon be minket, hogy mennyire vallásosnak mutatkozik. Lehet, hogy Koránnal kezdi, majd átvált valami másra. Lehet, hogy azok közé tartozik, akik rendszeresen mennek a mecsetbe imádkozni és folyamatosan megemlékeznek Allahról, mindezt azzal a szándékkal, hogy megtévesszék az embereket. Ne hagyjuk, hogy mindez megvezessen minket, legyünk figyelmesek!

**Néhány olyan dolog, amit a varázslók tesznek:**

* Megkérdezik a betegtől a nevét és az anyja nevét, mert ezeknek a dolgoknak a tudása vagy nem tudása nem befolyásolja a kezelést.
* Kérnek egy ruhadarabot a beteg embertől, például az ingét vagy a pólóját.
* Lehet, hogy megkéri a beteget, hogy vágjon le egy valamilyen különleges tulajdonsággal rendelkező állatot, hogy ezzel egy dzsinn kedvében járjon, sőt, az állat vérét ráönti a beteg emberre.
* Ráolvasások szavait írja talizmánokra, amelyeknek a jelentése kétséges, vagy esetleg nincs is jelentésük.
* A betegnek ad egy papírt, amelyen négyzetek és más rajzok vannak betűkkel vagy számokkal együtt, és ezt *al-hidzsáb*nak nevezi.
* Megkéri a beteget, hogy zárkózzon be egy szobába, lehet, hogy egy sötét szobába, és ezt *al-hadzsbáh*ak nevezik
* Lehet, hogy megkéri a beteget, hogy ne érintsen vizet egy meghatározott ideig.
* A szenvedőnek ad valamit, hogy temesse el a földbe, vagy ad egy papírt, hogy égesse el, vagy használja illatosítóként.
* Megmondja a betegnek egy olyan személyi adatát, amit senki nem tud, vagy a nevét, hogy hol él, mi a problémája, stb. még mielőtt a beteg elmondta volna neki.
* Felállítja a diagnózist, amint belép a beteghez, vagy telefonon, levélen keresztül.

1. A *szunna* emberei szerint lehetséges, hogy egy *dzsinn* megszállja egy ember testét. Erre a bizonyíték a Magasztos Allah mondása: **„Akik az uzsorát habzsolják, azok úgy támadnak fel, mint az, akit a sátán kényszerített lebomlásra az érintésével.”** **[A Kegyes Korán értelmezésének fordítása, 2:275]**

A Korán-tudósok egyöntetűen egyetértettek abban, hogy a *„masz”* (érint) szó ebben a versben azt jelenti, hogy sátáni eredetű elmeháborodottság éri el az embert, akit megszállt egy *dzsinn*.

**Varázslás:**

A mágia létezik és valós. A Korán és a *szunna* közli, hogy hatással van a dolgokra. Tilos, és a nagy bűnök közé tartozik, amelyekről a Próféta (**Allah békéje és áldásai legyenek vele**) azt mondta: **„Kerüljétek el a hét bűnt, amely az embert a Pokolra juttatja.”** Megkérdezték tőle: „Melyekezek?” Azt felelte: **„Sirk elkövetése Allahhal szemben, és a varázslás…”** **(Al-Bukhári és Muszlim)**

A Magasztos Allah azt mondja: **„(...)És ők tudták, ha valaki azt veszi meg** *(varázslás)***, annak a Túlvilágon nem jár semmi.(...)” [A Kegyes Korán értelmezésének fordítása, 2:102]**

***Két típusa van:***

***1)*** Varázsigék és ráolvasások, mint például versek és zavaros szavak, amelyekkel a boszorkány képes a sátánokat arra rávenni, hogy ártsanak áldozatának.

***2)*** Bájitalok és szerek, amelyek hatással vannak az áldozat testére, lelkére, akaratára és vágyaira, így elfordul valakitől (*szarf*) vagy vágy ébred benne iránta (*atf*). Az ember elképzeli, hogy valami mozog vagy felfordul, vagy hasonló dolgokat. Az első fajta elkövetése *sirk*, mert a sátánok csak akkor szolgálják a mágusokat, ha nem hisznek Allahban. A második nagy bűn. Csakis Allah elrendelésével történik.

**Fohász (*duá*)**

Az egész teremtett világnak nagy szüksége van Allahra. Természetüktől fogva arra van szükségük, amit csak Allah birtokol, és csak Ő adhat. A Magasztos Allah abszolút mentes és független teremtményeitől és nincs szüksége rájuk.

Allahhoz fohászkodni, Allahot szólítani és kérni egy olyan kötelesség, amelyet Allah írt elő számunkra, ahogy a Magasztos azt mondja: **„Így szólt a ti Uratok: »Fohászkodjatok Hozzám! És én felelek nektek. Ám, akik gőgösen elfordulnak az Én szolgálatomtól, azok megvetett jelentéktelenekként fognak a Pokolba belépni.«ˮ** **[A Kegyes Korán értelmezésének fordítása, 40:60]**

A Próféta (**Allah békéje és áldásai legyenek vele**) azt mondta: **„Aki nem kér Allahtól, az megharagítja Őt.”** **(Ibn Mádzsah)**

Allah tehát szereti, ha a szolgái fohászkodnak Hozzá, és szereti azokat, akik ismételten fohászkodnak Hozzá szükségletükben.

A fohászkodót közelebb hozza Magához. A Próféta (**Allah békéje és áldásai legyenek vele**) társai megértetették ezt az igazságot, ezért nem kicsinyelték le azt sem, hogy a legkisebb dolgot is Allahtól kérjék, és nem (alacsonyodtak le, és) más teremtményektől kérték azt, amire szükségük van.

Közeli kapcsolatukat Allahhal és az Ő közelségét hozzájuk leírja a Magasztos Allah mondása: **„És, ha kérdeznek téged** *(Mohamed)* **az Én szolgáim Rólam,** *(akkor válaszold azt, hogy)* **Én bizony közel vagyok(…)”** **[A Kegyes Korán értelmezésének fordítása, 2:186]**

A fohásznak nagy rangja van Allah előtt, mivel ez a legtiszteletreméltóbb és legnemesebb dolog, még az elrendelést is megváltoztathatja.[[93]](#footnote-93)

A muszlimok fohászai kétségtelenül meghallgattatnak, ha az elfogadottság feltételei biztosítottak és az érvénytelenítőit elkerüljük. A fohászkodó megkapja az egyiket a három lehetőség közül, amelyeket a Próféta (**Allah békéje és áldásai legyenek vele**) említett:**„Nincs olyan muszlim, aki fohászkodik egy olyan fohásszal, amely nem tartalmaz semmilyen bűnt vagy kapcsolat megszakítást anélkül, hogy Allah ne adna neki a három mód közül valamelyiket: vagy válaszol a fohászára, vagy félreteszi számára a Túlvilágon, vagy eltávolít tőle egy ugyanekkora rosszat.”** Azt mondták: „Akkor sokat fogunk kérni.” Ő (**Allah békéje és áldásai legyenek vele**) azt mondta: **„Akkor Allah még többet fog adni.”(Ahmed és At-Tirmidhi)**

**A fohásznak (*duá*nak) két fajtája van: 1)** Istenszolgálat fohásza, mint az ima és a böjt; **2)** Kérés és segítségkérés fohásza.

**A jótettek különböző fontossága:** Mely istenszolgálat jobb: Koránt olvasni, megemlékezni Allahról, vagy fohászkodni Allahhoz?

Általában a Koránolvasás a legjobb, majd az Istenemlegetés, majd a fohász.

Lehetnek azonban olyan körülmények, amelyek alkalmával a kisebb fokozatú fontosabbá válik. Például *Arafat* napján (a *haddzs* alatt) a fohász jobb, mint a Koránolvasás; és az Allahról való megemlékezés a hiteles közlés alapján a kötelező imák után jobb, mint a Koránolvasás.

**A fohász elfogadottságának okai:** Vannak külső és belső okai annak, hogy az ember fohásza elfogadott legyen.

***1. Külső okok:*** jó tettekkel kell megelőzni a fohászt, mint adakozás, mosakodás (*wudhu*), ima, ima irányába (*qibla* felé) fordulás, a Magasztos Allah dicsérete úgy, ahogy Ő megérdemli, megfelelő módon használni a Neveit és Tulajdonságait a fohászban. Ez utóbbi pontnál, például ha a fohászkodó a Paradicsomot kéri, Allahhoz az Ő Kegyelmét és Könyörületét említse. Ha egy gonosztevő és elnyomó ellen fohászkodik, akkor ne említse, hogy Allah a Könyörületes és az Irgalmas, hanem hogy Ő a Kényszerítő, a Király, a Győzedelmes, stb. Az elfogadás oka az áldásküldés a Prófétára (**Allah békéje és áldásai legyenek vele**) az elején, a közepén és a végén. Más fontos tényezők a hibák és bűnök elismerése, a hálaadás Allahnak áldásaiért, és az, ha megragadjuk azokat az időket, amelyek a fohász számára a legelőnyösebbek a hiteles közlések szerint.

**Sok ilyen idő van, ezek közül valók a következők:**

***Egy nap folyamán****:* 🟏 az éjszaka utolsó harmada, amikor Allah leszáll a legközelebbi égbe, közvetlenül a mi világunk felett 🟏 az imára hívás (*azán*) és az ima elkezdésének bejelentése (*iqama*) között 🟏 *wudhu* (mosakodás) végzése után 🟏 leboruláskor. 🟏az imában a végső elköszönés előtt 🟏 a kötelező imák után 🟏 miután befejeztük az egész Korán olvasását 🟏 utazáskor 🟏 elnyomó zsarnok ellen 🟏 nagy szükséghelyzetben 🟏 a szülő fohásza a gyerekéért 🟏 a muszlim fohásza testvéréért távollétében 🟏 Mikor két hadsereg találkozik a csatában.

***A héten:*** Pénteken, különösen az utolsó órában.

***A hónapok között:*** 🟏Ramadán hónapban, a böjtmegtörés idején és a hajnal előtti étkezés idején, mielőtt elkezdjük a böjtöt. 🟏 a Ramadán utolsó tíz napja éjszakáin 🟏 *dhul-hiddzsah* hónapban *Arafat* napján.

***Nemes helyeken***, 🟏 általában mecsetekben 🟏 a *Kábá*nál a mekkai *Maszdzsid al-Haram*ban, különösen a Fekete kő és az ajtó között 🟏 Ibrahim helyénél 🟏 *Szafa* és *Marwa* hegyek tetején. 🟏 *Arafat* síkságán 🟏 *Muzdalifá*ban 🟏 *Miná*ban 🟏 *Zamzam* víz ivásakor.

***2. Belső okok:*** Őszinte megbánás előzze meg a fohászt; vissza kell adni az emberek jogait, ha jogtalanul elvettük azt; étel, ital, ruha, otthon és minden más tiszta és törvényes bevételből biztosítva; sok jócselekedet; a tilalmak elkerülése; távol maradni a kétségestől és a hamis vágyaktól; a szív figyelmessége ima közben; Allahra hagyatkozni; erősen remélni Allah segítségét; alázatosan menedéket kérni Allahnál; a fohász alázatos megismétlése; Allahra bízni a választ; a figyelmünk ne kalandozzon el fohász közben.

**A fohász elfogadottsága előtt álló akadályok:** Lehet, hogy az ember fohászkodik, de nem kap választ, vagy sok ideig tart, míg megkapja válaszát. Számtalan oka lehet ennek, ezek közé tartoznak a következők: 🟏 lehetséges, hogy valaki máshoz is fohászkodik amellett, hogy Allahhoz fohászkodik (ez *sirk*, a legnagyobb bűn, és a nem elfogadás legnagyobb oka); 🟏 lehet, hogy valaki belemegy a kis részletekbe kérésében, míg jobb lenne, ha általánosan kérne, például mikor valaki menedéket keres a Pokol tüzének forróságától és sötétségétől, stb, pedig jobb lenne, ha általában a Pokoltól kérne menedéket; 🟏 lehet, hogy valaki igazságtalanul fohászkodik valaki más vagy akár önmaga ellen; 🟏 lehet, hogy valaki egy bűnös dologért fohászkodik, vagy a kapcsolatok megszakításáért; 🟏 lehet, hogy feltételessé teszi a fohászát például azzal, hogy azt mondja: *„Ó Allah, bocsáss meg nekem, ha akarsz.”* vagy hasonló; 🟏 lehet, hogy sietteti a választ a következőkkel: *„Fohászkodtam, de semmi választ nem kaptam”*, majd kimerültségből és apátiából elhagyja a fohászkodást; 🟏 lehet, hogy figyelmetlen és szétszórt szívvel fohászkodik; 🟏 lehet, hogy valaki nem használja a fohász megfelelő etikettjét. Például: **„A Próféta** (**Allah békéje és áldásai legyenek vele**) **hallotta, hogy egy ember úgy fohászkodott, hogy nem küldött áldást a Prófétára** (**Allah békéje és áldásai legyenek vele**) **ezért azt mondta neki: »Ezt elsietted.« Majd odahívta, vagy valaki másnak mondta: »Mikor fohászkodsz, dicsérd Allahot és magasztald Őt, majd küldj áldást a Prófétára**, **és ezek után kérj, amit akarsz.«”** **(Abu Dáwúd és At-Tirmidhi)** 🟏 lehet, hogy olyan dologért fohászkodik, ami máshogy lett elrendelve, mint például azért fohászkodik, hogy az evilági életében maradjon örökké; 🟏 lehet, hogy hamisan kifejező akar lenni a fohászában, például rímbe szedve mondja a fohászát. A Magasztos Allah azt mondja: **„Fohászkodjatok az Uratokhoz, alázatosan és titokban! Ő bizony nem szereti az áthágókat.” [A Kegyes Korán értelmezésének fordítása, 7:55]** Ibn Abbász (**Allah legyen vele elégedett**) azt mondta: „Óvakodjatok a rímbe szedett fohászoktól, mert valóban, tapasztalatom szerint Allah Küldötte (**Allah békéje és áldásai legyenek vele**) és a társai soha nem tették ezt.” **(Al-Bukhári)** 🟏 lehet, hogy valaki túl magasra emeli a hangját, pedig a Magasztos Allah azt mondja: **„Legszebb Nevek. Ne mondd túl hangosan az imádat, de ne is túl halkan, hanem e kettő között találj utat magadnak!”** **[A Kegyes Korán értelmezésének fordítása, 17:110]** Áisah (**Allah legyen vele elégedett**) azt mondta: „Ez a fohásszal kapcsolatban lett kinyilatkoztatva.” **(Al-Bukhári és Muszlim)**

**A legjobb etikett, ahogy a fohászkodó fohászát elmondja Allahnak a következő: 1)** dicséri Allahot és magasztalja Őt; **2)** áldást küld a Prófétára (**Allah békéje és áldásai legyenek vele**); **3)** megbánja a bűneit és elismeri rossz cselekedeteit; **4)** hálát ad Allahnak számos áldásáért; **5)** a fohászát igyekszik a Koránban említett fohászokkal kezdeni, amelyeket *Dzsawámi* (mindent magába foglaló)-nak neveznek, majd a Próféta (**Allah békéje és áldásai legyenek vele**) vagy a jámbor elődök által említett, hitelesen közölt fohászokkal folytatja; **6)** végül, a fohászát a Próféta üdvözlésével zárja.

**A legfontosabb fohászok, amelyeket jó megjegyezni**

|  |  |
| --- | --- |
| **Fohász alkalma** | **A Próféta** (**Allah békéje és áldásai legyenek vele**)  **fohászai** |
| Elalvás előtt | ***„Biszmika Allahumma amútu wa ahjá”***(Nevedben, ó Allah halok meg és élek.) |
| Felébredés után | ***„Alhamdu Lillahi Alladhi ahjáná bá’da má amátaná wa ilaihi en-nusúr”*** (Minden hála Allahot illeti, aki életet adott nekünk, miután halálba küldött, és Hozzá lesz a feltámadás.) |
| Rémálomból felébredve | ***„Aúdhu bikelimáti Elláhi et-támmá min ghadabihi wa’iqábih wa min serri ibádihi wa min hamazéti es-sajátíni wa an jahdurún.”*** (Menedéket keresek Allah tökéletes szavainál az Ő haragja elől, a szolgái gonoszsága elől, és a sátánok sugalmazása elől, és a jelenlétüktől.) |
| Ha valaki álmodott | „Ha valaki olyat álmodott, amit szeret, ez Allahtól van, akkor dicsérje Allahot és beszéljen róla. Ha olyat álmodott, amit nem szeret, akkor az a sátántól van, keressen menedéket (Allahnál) annak a rosszától és ne beszéljen róla senkinek, mert akkor nem árthat neki.ˮ (Al-Bukhári) |
| Induláskor | ***„Allahumma inni aúdhu Bika an adilla au udall, wa an adhilla au udhal, wa an adhlima au udhlam, wa an adzshala au judzshala alaij.”*** (Ó Allah, menedéket keresek Nálad attól, hogy tévútra menjek vagy tévútra vezessenek, hogy hibázzak, vagy hibázzanak ellenem, hogy igazságtalan legyek vagy igazságtalanságot szenvedjek, hogy tudatlanul viselkedjek, vagy tudatlanul viselkedjenek velem.)  ***„Biszmi Illah, tawakkaltu al-Allah, wa lá haulá wa lá quwwata illa biLlah.”*** (Allah nevében, Allahra hagyatkoztam, nincs erő sem hatalom, csak Allah által.) |
| Mecsetbe való belépéskor | Mikor valaki belép a mecsetbe, jobb lábával lépjen be és mondja: **„*Biszmi Illah, wasszalámu ala raszúl Allah, Allahumma ighfir lí dhunúbi wa iftah lí abwába rahmatik.”*** (Allah nevében, béke legyen Allah Küldöttével, ó Allah, nyisd meg számomra könyörületed ajtait.) |
| Mecsetből való távozáskor | Mikor valaki elmegy a mecsetből, a bal lábával lépjen ki és mondja: ***„Biszmi Illah wasszalámu ala raszúl Allah, Alahumma ighfir lí dhunúbi wa iftah lí abwába fadhlik.”*** (Allah nevében, béke legyen Allah Küldöttével, ó Allah, nyisd meg számomra kegyeid ajtait.) |
| A friss házasoknak | **„*Baraka Allahu laka wa baraka alaika wa dzsamaá bainakuma fí khair.”*** (Allah áldjon meg, Allah adja áldásait rád és kössön össze titeket a jóban.) |
| Aki hallja a szamarat vagy a kakast | „Ha halljátok a szamár ordítását, keressetek menedéket Allahnál a sátántól, mert sátánt látott. Ha halljátok a kakast, kérjétek Allah kegyeit, mert angyalt látott.” (Abu Dáwúd)  „Ha halljátok, hogy a kutya ugat, vagy a szamár ordít éjszaka, akkor keressetek menedéket Allahnál.” (Abu Dáwúd) |
| Azoknak, akik elmondják, hogy Allahért szeretnek | Anasz (**Allah legyen vele elégedett**) közölte, hogy: „Egy ember a Prófétával (**Allah békéje és áldásai legyenek vele**) volt, és valaki elhaladt előttük. Az ember azt mondta: »Ó Allah Küldötte, nagyon szeretem ezt az embert.« A Próféta (**Allah békéje és áldásai legyenek vele**) azt mondta neki: »**Megmondtad ezt neki?**« Azt mondta: »Nem.« Azt mondta (**Allah békéje és áldásai legyenek vele**): »**Menj és mondd meg neki.**« Odament hozzá és azt mondta neki: *»****Uhibbuka fiLlah*.***«* (Szeretlek Allahért). Azt felelte: *»****Ahabbak Allah alladhi ahbabtani lahu****«* (Allah szeressen téged, Akiért szerettél.)ˮ (Ahmed és Abu Dáwúd) |
| Ha muszlim testvéred tüsszent | „Ha valaki tüsszent, mondja: **»*Al-hamdu Lillah«***(Hála Allahnak), majd a testvére mondja neki:***»Jarhamuka Allah«***(Allah legyen veled könyörületes). Erre felelje: ***»Jahdíkumu Allah wa juszlihu bálakum*.«** (Allah vezessen téged és javítsa állapotodat).ˮ Ha egy nem muszlim tüsszent és hálát ad Allahnak, mondjuk:***„Jahdíka Allah”****,* tehát kérjük Allahtól, hogy vezesse őt, de nem kérjük Allah könyörületét. |
| Aggodalomban | ***„Lá iláha illa Allahu Al-Azímu Al-Halím, lá iláha illa Allah, Rabbu Al-arsi Al-Azím, lá iláha illa Allah, Rabbu Asz-szamawáti wa Rabbu Al-ardi wa Rabbu Al-Arsi Al-Kerím”*** (Nincs másnak joga az imádhoz, csak Allahnak, a Hatalmasnak, az Elnézőnek, Nincs másnak joga az imádhoz, csak Allahnak, a hatalmas trón Urának, Nincs másnak joga az imádhoz, csak Allahnak, az egek és a föld és a nemes trón Urának.)  **„*Allahu, Allahu Rabbi, lá usriku bihi saian*”** (Allah, Allah az Uram, nem társítok Mellé senkit.)  **„*Já Hajju já Qajjum birahmatika asztaghíth”*** (Ó Élő, ó Magában Létező, segítséget kérek a Te Könyörületednél.)  ***„Szubhána Allahi Al-Azím”*** (Dicsőség a Hatalmas Allahnak) |
| Fohász az ellenség ellen | **„*Allahumma munzil al-kitábi wa mudzsri asz-szahábi, szari’ul hiszáb, ihzim al-ahzáb. Allahumma ihzihum wa zalzilhum.”*** (Ó Allah, a felhők mozdítója, a könyv lebocsátója, a gyorsan Elszámoló, győzd le az ellenséget! Ó Allah, győzd le őket és küldj rájuk földrengést.) |
| Felébredés az éjszaka folyamán  (álmatlanság) | „Aki felébred éjszaka és mondja: **„*Lá iláha illa Allah, Wahdahu lá saríka Lah, Lahu al-mulk wa Lahu al-hamd, wa Hua álá kulli sejin Qadír*.”** (Nincs másnak joga az imádathoz, csak Allahnak, Egyedül, nincs Neki társa, Övé a hatalom és Őt illeti meg a hála, és Ő mindenre Képes), majd azt mondja: ***„Allahumma ighfir lí”*** (Ó Allah, bocsáss meg nekem) vagy fohászkodik, Allah felel neki. Ha felkel, mosakszik és imádkozik, imája elfogadott. (Al-Bukhári) |
| Ha valami nehéz | ***„Allahumma lá szahla illá ma dzsa’altahu szahlan wa Anta tadzs’alul-hazn idhá si’ta szahlan.”*** (Ó Allah nincs semmi könnyű csak amit megkönnyítettél, és Te vagy, Aki a nehézséget megkönnyíted, ha akarod). |
| Eskü teljesítésére vagy adósság visszafizetésére | **„*Allahumma inni aúdhu Bika min al-hammi wal-huzn, wa min al-adzszi wal-keszel wa min aldzsubni wal-bukhl, wa dhal’ad-daini wa ghalabatir-ridzsál.”*** (Ó Allah menedéket keresek Nálad az aggodalomtól és a szomorúságtól, a gyengeségtől és a lustaságtól, a gyávaságtól és a fukarságtól, az adósság terhétől és az emberek gonoszságától.) |
| A mellékhelyiségbe belépéskor | Ha belépünk a mellékhelyiségbe, mondjuk: **„*Allahumma inni aúdhu Bika min al-khubthi wal-khabáith*”** (Ó Allah menedéket keresek a tisztátalantól és a tisztátalanoktól.) Kilépéskor azt mondjuk: **„*Ghufránek”*** (Bocsáss meg) |
| A sátán sugalmazásai ellen ima közben | A Próféta (**Allah békéje és áldásai legyenek vele**) azt mondta az egyik társának, akinek a sátán sugalmazott ima közben: „Ez a Khanzab nevű sátán, ha érzed a jelenlétét, keress menedéket Allahnál tőle és köpj (levegőt) bal oldaladra háromszor.” (Muszlim) |
| Leboruláskor | ***„Allahumma ighfir lí dhanbi kullahu diqqahu wa dzsillahu wa awwalahu wa ákhirahu wa álánijatahu wa szirrahu.*”** (Ó Allah bocsásd meg minden bűnömet, a kicsit, a nagyot, az elsőt, az utolsót, a nyíltat és a titkosat.)  **„*Szubhánaka Rabbi wa bihamdik, Allahumma ighfir lí.*”** (Magasztaltassál, Te vagy az Uram, Ó Allah, bocsáss meg nekem.) ***„Allahumma inni aúdhu biridháka min szakhatik wa bi mu’afátika min uqúbatik, wa aúdhu bika mink, lá uhszí thanáan alaik, anta kamá athnaita álá nafszik*.”** (Ó Allah, menedéket keresek a Te megelégedésednél a nemtetszésedtől, a megbocsátásodnál a büntetésedtől, menedéket keresek Nálad Tőled. Nem tudom számon tartani dicséretedet, olyan Vagy, amilyennek Magadat dicsérted.) |
| A Koránolvasás közbeni leboruláskor | **„*Allahumma Laka szadzsadtu, wa Bika ámantu, wa Laka aszlamtu, szadzsada wadzshi lilladhí khalaqahu wa szawwarahu wa saqqa szam’ahu wa baszarahu, tabáraka Allahu ahszanul-khaliqín*.”** (Ó Allah, Neked borultam le, és Benned hittem és Neked vetettem alá magam. Arcom leborult az előtt, Aki megteremtette és megformálta, hallást és látást adott neki. Áldott legyen Allah, a legjobb Teremtő.) |
| Az ima kezdetekor | **„*Allahumma báid baini wa baina khatájái kama baádta bainal-masriqi wal-maghrib. Allahumma naqqiní min khatájái kamá junaqqath aubul abjadu minad-danasz. Allahumma ghszilní min khatájái bith-theldzsi wal-mái wal-barad.*”** (Ó Allah, távolítsd el tőlem bűneimet, ahogy eltávolítottad a keletet a nyugattól. Ó Allah, tisztíts meg bűneimtől, ahogy a fehér ruha megtisztul a kosztól. Ó Allah, moss meg engem bűneimből hóval, vízzel és jéggel.) |
| Az ima végén | **„*Allahumma inni dhalamtu nafszí dhulman kathíran wa lá jaghfirudh-dhunúba illá Anta, faghfirlí maghfiratan min ’indik warhamni, Innaka Anta Al-Ghafúru Ar-Rahím*.”** (Ó Allah, nagy bajt okoztam lelkemnek, és senki sem bocsáthatja meg a bűnöket, csak Te. Bocsáss meg nekem a Te megbocsátásoddal és légy velem könyörületes. Valóban, Te vagy a Legmegbocsátóbb, a Legkönyörületesebb.) |
| Az ima után | **„*Allahumma a’inni álá dhikrika wa sukrika wa huszná ibádatik*”** (Ó Allah, segítse nekem megemlékezni Rólad, hálát adni Neked és Téged szolgálni a legjobb módon.) ***„Allahumma inni aúdhu Bika min al-kufr wa al-faqr wa adháb al-qabr.”*** (Ó Allah, menedéket keresek Nálad a hitetlenségtől, a szegénységtől és a sír kínzásától.) |
| Azoknak, akik jót tettek | Ha valakivel jót tettek, és azt mondja annak, aki megtette: ***„Dzsazak-Allahu khairan”*** (Allah jutalmazzon jobbal), akkor teljes köszönetet mondott. Az ember azt felelje***„Wa dzsazak”*** (és téged is jutalmazzon) *vagy* ***„Wa ijjak”*** (és neked is). |
| Mikor valaki esőt lát | ***„Allahumma szajjiban náfian”*** (Ó Allah, hasznos (legyen az eső)) kétszer vagy háromszor.  ***„Mutirna bifadhlihi wa rahmatihi”*** (Esőt kaptunk Allah kegyelméből és könyörületéből.) Majd fohászkodik azért, amiért akar, mert az eső idején elfogadtatik a fohász. |
| Amikor a szél erősen fúj | **„*Allahumma inni asz’aluka khairahá wa khaira má fihá wa khaira má urszilat bihi, wa aúdhu Bika min sarrihá wa sarri má fihá wa sarri má urszilat bih*.”** (Ó Allah, valóban, kérem Tőled ennek a javát, a benne lévő jót és azt a jót, amivel elküldted, és menedéket keresek Nálad ennek a rosszától, a benne lévő rossztól, és attól a rossztól, amivel elküldted.) |
| Mikor az újholdat megpillantjuk | **„*Allahumma ahillahu alaina bil-jumni wal-ímán wasz-szalámah wal-iszlám, hilál khairin wa rusd, Rabbi wa Rabbuka Allah*.”** (Ó Allah, az újhold érkezett hozzánk áldással, hittel, békével és iszlámmal, a jóság és vezetés újholdja. Az én Uram és a te Urad Allah.) |
| Utazótól való elbúcsúzáskor | ***„Asztaudi Illaha dinaka wa amanataka wa khawátima amalik.”*** (Allahra bízom tőled való búcsúzásomat a vallásoddal, megbízhatóságoddal és végső cselekedeteiddel.) Az utazó ezt feleli: ***„Asztaudi’ukumu Allaha Alladhí lá tadí’u wadá’iuhu.”*** (Allahra bízom tőletek való búcsúzásomat, Akinél nem vész el, ami Rá bízatott. |
| Ha történik valami kellemes vagy kellemetlen | Ha a Próféta (**Allah békéje és áldásai legyenek vele**) látott valami kellemeset, azt mondta: **„*Alhamdu Lillahi Alladhí bini’matihi tatimmu asz-szalihát”***(Minden hála Allahot illeti, Akinél minden jócselekedet kiteljesedik.) És ha látott valami kellemetlent, azt mondta:***„Alhamdu Lillahi ala kulli hál”*** (Hála Allahnak minden esetre.) |
| Utazáskor | **„*Allahu Akbar, Allahu Akbar, Allahu Akbar, szubhána Alladhí szakkhara laná hadha wa má kunná lahu muqrinín, wa inna ila Rabbiná laminqalibún. Allahumma inná nasz’aluka fí szafariná hadha al-birra wat-taqwa, wa min al-amali ma tardha. Allahumma hawwin alaina szafarana hadha watwi anna bu’dah. Allahumma, Anta asz-száhibu fisz-szafar, wal-Khalífatu fil-ahl. Allahumma inni aúdhu Bika min watháisz-szafar, wa kaábatil-mandzar, wa szú-il munqalab, fil-máli wal-ahl*.”** (Allah a Leghatalmasabb, Allah a Leghatalmasabb, Allah a leghatalmasabb. Magasztaltassék Allah, aki a szolgálatunkra kényszerítette ezt, bizony mi nem lettünk volna erre képesek. Bizony, Urunkhoz térünk vissza. Urunk, bizony kérjük Tőled ezen utazásunkban a jámborságot és az istenfélelmet, és olyan cselekedeteket, amelyekkel elégedett vagy. Ó Allah, könnyítsd meg utazásunkat és rövidítsd meg a távolságot. Ó Allah, Te vagy a társunk az utazásunkban, és Te vagy, Aki a családunkról gondoskodsz. Ó Allah, menedéket keresek Nálad az utazás nehézségeitől, a rossz megjelenéstől (vagy, hogy rosszat lássunk), és attól, hogy visszatérésünkkor vagyonunkkal vagy családunkkal kapcsolatban rossz hír fogadjon.) Mikor visszafelé megyünk, a következőt tegyük hozzá: **„*Áibúna, táibúna, ábidúna, li-Rabbiná hámidún*”** (Visszatérünk, Allahot szolgáljuk és Neki adunk hálát.) |
| Alvás előtt | ***„Allahumma aszlamtu nafszi ilaika, wa fawwadtu amri ilaika, wa waddszahtu wadzshi ilaika, wa aldzsa’tu dhahri ilaika, raghbatan wa rahbatan ilaik. Lá maldzsá wa lá mandzsá minka illá ilaik. Ámantu bikitábika alladhí anzalta, wa binabijjika alladhí arszalt.”*** (Ó Allah, Neked vetem alá magam, Rád hagyom az ügyeimet, Hozzád fordulok, Rád hagyatkozom Benned való reménnyel és félelemmel. Valóban, nincs menedék vagy biztonság Tőled, csak Általad. Hiszek a Könyvedben, amit lebocsátottál és a Prófétádban, akit elküldtél.)  **„*Alhamdu Lillahi Alladhí at’amana wa szaqana wa kafana wa awana fakam mimman lá káfia lahu wa lá mu’wi*.”** (Hála Allahnak, Aki etetett minket és itatott minket és eleget adott nekünk, és védelmet adott. Hányan vannak, akiknek nincs senki, aki eleget adna nekik, vagy védelmet adna nekik.)  ***„Allahumma qiní adhábaka jauma tab’athu ibádak.”*** (Ó Allah, ments meg a büntetéstől azon a napon, amikor feltámasztod szolgáidat.)  ***„Szubhánaka Allahumma Rabbi Bika wadhatu dzsanbi, wa Bika arfa’uhu. In amszakta nafszi faghfir laha wa in arszaltaha fahafadh-ha bimá tahfadhu bihi ibádaka asz-szalihín.”*** (Magasztaltassál, Ó Allah, Te vagy az Uram, Általad teszem le az oldalam, és Általad kelek fel. Ha elveszed a lelkemet, bocsáss meg neki, és ha visszaküldöd, védelmezd úgy, ahogy az igaz szolgáidat védelmezed.) \* Olvassuk a Korán két utolsó *szúrá*ját (*Al-Falaq* és *An-Nász*), fújjunk bele a kezünkbe, és simítsuk végig ezzel az egész testünket. \* Ne aludjunk, amíg el nem olvastuk a *Szadzsda* és a *Mulk szúrá*kat minden éjjel. |
| Imára készülve | **„*Allahumma dzsa’al fi qalbi núra, wa fi liszáni núra, wa fi szam’i núra, wa fi baszari núra, wa min fauqi núra, wa min tahti núra, wa an jamíni núra, wa an simáli núra, wa min amámi núra, wa min khalfi núra, wadzs’al fi nafszi núra, wa a’adzim li núra, wa adhhim li núra, wadzsal-li núra, wadzs’aálni núra. Allahumma átini núra wadzs’al fi aszabi núra wa fi lahmi núra wa fi dami núra wa fi sa’ri núra wa fi baszari núra.*”** (Ó Allah, helyezz fényt a szívemre, fényt a nyelvemre, fényt a fülemre, fényt a szememre, fényt fölém, fényt alám, fényt a jobbomra, fényt a balomra, fényt előttem és fényt mögöttem, fényt belém. Tedd a fényt naggyá nekem és a fényemet fényessé, és adj fényt nekem és tégy engem fénnyé. Ó Allah, adj nekem fényt és tedd fénnyé idegeimet és adj fényt a húsomba, fényt a vérembe, fényt a hajamba és fényt a bőrömre.) |
| Allah útmutatását kérve | Allah Küldötte (**Allah békéje és áldásai legyenek vele**) azt mondta: „Ha valamelyikőtök valamilyen dologra készül, akkor végezzen két *rakát* a kötelező imán kívül, s utána mondja ezt:***„Allahumma inni asztakhiruka bi-ilmika va asztakdiruka bi-kudratika wa aszáluka min fadlika-l-ázim, fa-Innaka takdiru wa lá akdir, wa tálamu wa lá álamu, wa Anta állámu-l-ghujub. Allahumma in kunta tálamu anna háda-l-amra (s itt megnevezi a saját ügyét) khajrun li fi dini va maási va ákibati amri (****avagy azt mondta:* ***ádzsili amri va ádzsilih) fa-kdirhu li va jasszirhu li tumma bárik li fih, va in kunta tálamu anna hada-l-amra sarrun li fi dini wa maási wa ákibati amri (****avagy azt mondta:* ***ádzsili amri va ádzsilih) fa-sszrifhu anni wa-sszrifni anhu wa-kdirl al-khajra hejthu kana tumma ardini bih.”*** (Ó, Allah! A Te tudásod által válasszál nekem, s a Te hatalmad által rendeljél nekem, s a Te hatalmas kegyelmedből kérek! Hiszen Te képes vagy dolgokra én pedig nem, Te tudsz, én pedig nem, Te ismered a rejtett világot. Ó, Allah, ha Te tudod, hogyha ez a dolog... (az imádkozó által kért) jó nekem a vallásomban, a megélhetésemben, s a dolgaim végső kimenetelében (dolgaim elején, és végén), akkor rendeld el nekem, s könnyítsd meg, majd tedd áldásossá azt számomra. Ám ha tudod, hogy ez a dolog rossz nekem, akkor fordítsd el tőlem és engem is fordíts el attól. A jót rendeld el számomra, bárhol legyen is az, és tégy engem elégedetté azzal!) |
| Teljes fohász a halottért | ***„Allahumma ighfir lahu warhamhu wa áafihi wa’afu anhu wakrim nuzulahu wa wasszi’ mudkhalahu, wa ighasszillhu bimái wath-theldzsi wal-barad, wa naqqihi minal-khatája kama naqqaita ath-thoubal-abjadu minad-danasz, wa abdilhu dáran khairan min dárihi, wa ahlan khairan min ahlihi wa zaudzsan khairan min zaudzsihi, wadkhilhul-dzsannata, wa a’idhhu min ’adhábil-qabr, wa min adhábin-nár.”*** (Ó, Allah! Bocsáss meg neki, könyörülj rajta, s mentsd meg őt! Irgalmazz neki, s tedd az ő helyét megbecsültté, s bemenetét szélessé! Mosdasd meg őt vízzel, hóval s jégesővel, tisztítsd meg a bűneitől, ahogyan megtisztítottad a fehér ruhát a szennyeződéstől, s az evilági lakhely helyett adj neki jobbat, s az evilági háznépe helyett adj neki jobbat, s az evilági felesége helyett adj neki jobbat, léptesd be a Paradicsomba, s mentsd meg a sír büntetésétől és a Tűz büntetésétől!) |
| Aggodalomban nyugalomért való fohász | „Aki aggódik, vagy szomorú valami miatt és azt mondja: ***„Allahumma inni abduk ibnu abdik, ibnu amatik, nászijati bijadik. Mádin fijjá hukmuk, adlun fijja qadáuk, asz’aluka bikulli iszmin huwa Lak, szammaita bihi Nafszak au anzaltahu fi kitabik, au allamtahu ahadan min khalqik, au iszta’tharta bihi fi ilmil-ghaibi ’indak an tadzs’ala al-Qurána rabí’a qalbí wa núra szadrí wa dzsalá’a huzni wadhihába hammi.”*** (Ó Allah, a szolgád vagyok, szolgád és szolgálólányod gyermeke, homlokom kezedben van. Parancsod rajtam megvalósul és elrendelésed velem kapcsolatban teljesen igazságos. Kérlek Téged minden Névvel, amellyel megnevezted Magadat, vagy kinyilatkoztattál a Könyvedben, vagy megtanítottál bármelyik teremtményednek, vagy megőriztél a kizárólagosan Magadnál a rejtett dolgok között, hogy tedd a Koránt szívem tavaszává, keblem világosságává, szomorúságom eltörlőjévé és aggodalmam eltávolítójává.) akkor Allah az aggodalmat és a szomorúságot elűzi, és helyébe boldogságot helyez.) |

**A legjövedelmezőbb kereskedés**

***Dhik Allah* (Allahról való megemlékezés)**

Allah az embereket más teremtmények fölé helyezte, és az embereket ellátta a beszéd különleges képességével, amelynek eszközévé a nyelvét tette. Az ember ezt az áldást képes jóra vagy rosszra használni. Ha jóra használja, boldogságot hoz neki az evilágon és a Paradicsomban a legmagasabb lakóhelyeket. Ha azonban másra használja, az a pusztulásához vezet az evilágon és a Túlvilágon egyaránt. Az Allahról való megemlékezés a második legjobb dolog (a Korán-olvasás után), amellyel az ember az idejét töltheti.

**A *dhikr Allah* (Allahról való megemlékezés) előnyei**

Számtalan *hadíth* említi a *dhikr* előnyeit. Ezek közül való a Próféta (**Allah békéje és áldásai legyenek vele**) következő mondása: **„Elmondjam nektek, melyek a legjobb tettek, a legtisztább Uratok előtt, a legmagasabb rendű tettek a rangsorban, amely jobb nektek, mintha aranyat és ezüstöt adakoznátok, és jobb nektek, mintha találkoznátok az ellenségeitekkel és elvágnátok a nyakukat, majd ők elvágnák a tieteket?”**A társak azt mondták: „Igen, tudasd velünk, Ó Allah Küldötte!” A Próféta (Allah békéje és áldásai legyenek vele) azt mondta: **„Az Allahról való megemlékezés.”(At-Tirmidhi)**

Azt is mondta (**Allah békéje és áldásai legyenek vele**): **„A különbség aközött, aki megemlékezik Uráról és aközött, aki nem emlékszik meg Uráról olyan, mint az élő és a halott** (közti különbség)**.”(Al-Bukhári)**

Azt is mondta (**Allah békéje és áldásai legyenek vele**): **„A Magasztos Allah azt mondja: »Olyan vagyok, amilyennek szolgám gondol Engem, és vele vagyok, ha megemlékezik Rólam. Ha magában emlékszik meg rólam, Én is Magamban emlékszem meg róla. Ha egy társaságban emlékszik meg Rólam, én egy az övénél jobb társaságban emlékszem meg róla. Ha egy arasznyit közeledik Hozzám, akkor Én egy ölnyit közeledem hozzá, s ha egy ölnyit közeledik Hozzám, akkor Én egy rőfnyit közeledem hozzá, s ha lépésben jön Felém, Én sietve megyek elé.«”(Al-Bukhári)**

Azt is mondta (**Allah békéje és áldásai legyenek vele**): **„A *mufarridún* megelőzték a többi embert.”** A társak megkérdezték: „Kik a *mufarridún*, ó Allah Küldötte?” Azt mondta(**Allah békéje és áldásai legyenek vele**): **„Azok a férfiak és nők, akik Allahra emlékeznek sok megemlékezéssel.”** **(Muszlim)**

A Próféta (**Allah békéje és áldásai legyenek vele**) azt tanácsolta egyik társának: **„Nyelved folyamatosan legyen nedves az Allahról való megemlékezéstől.”** **(At-Tirmidhi)**

Számos *hadíth* van még, amely a Magasztos Allahról való megemlékezésre bátorít.

**A jutalom megsokszorozása**

A jótettek megsokszorozódnak, ahogy a Korán-olvasás jutalma is megsokszorozódik, és ez a következők szerint történik: **1)** Az ember szíve, hite és őszintesége, Allah iránti szeretete, és mindaz, ami ebből származik. **2)** A szív elmélyedése az Allahról való megemlékezés alatt, hogy mennyire veszi ezt komolyan, hogy a megemlékezés nemcsak a nyelvvel történjen. Aki e két feltételt teljesíti, annak Allah eltörli a bűneit és teljes jutalmat ad neki.

**Az Allahról való megemlékezés haszna:** 🟏 A sátánt elűzi, elgyengíti, megalázza és lealacsonyítja, míg Allah tetszését elnyeri. 🟏 Fejleszti a szeretet, közelséget, tudatosságot és félelmet Allah iránt. Eredményeképpen az ember visszatér Allahot bűnbánóan, és segít a hívőnek az Allah iránti megemlékezésben. 🟏 Eltávolítja a szívből a depressziót és az aggodalmat, és boldogságot, élénkséget, erőt és tisztaságot hoz. Az emberi szívben van egy űr, amelyet csakis az Allahról való megemlékezés tölthet ki. Van egy keménysége, amelyet csak az Allahról való megemlékezés lágyíthat meg. 🟏 Az Allahról való megemlékezés a szív gyógymódja. Olyan erőt és elégedettséget biztosít, amelyhez semmilyen más élvezet nem fogható. Az Allahról való megemlékezés elfelejtése ugyanakkor betegséget okoz és ez már önmagában is egy betegség. 🟏 Az Allahról való megemlékezés hiánya a képmutatás jele, viszont a gyakori megemlékezés Allahról a hit erősségének és Allah iránti igaz szeretetnek a jele, mert ha valaki szeret valamit, arról gyakorta megemlékezik. 🟏 Ha a hívő megismeri Allahot a jó időkben azáltal, hogy gyakran megemlékezik Róla, akkor Allah vele lesz a nehéz időkben, különösen halálakor és annak fájdalmaikor. 🟏 Az Allahról való megemlékezés által az ember megmenekül Allah büntetésétől, leszáll a nyugalom az emberre, körbeveszi Allah könyörülete és az angyalok Allah bocsánatát kérik az ember számára. 🟏 A nyelv elfoglalása az Allahról való megemlékezéssel megakadályozza, hogy butasággal, pletykával, zavarkeltéssel, hamissággal és más tilalmas és visszataszító dolgokkal foglalkozzon. 🟏 Az Allahról való megemlékezés a legkönnyebb, ugyanakkor a legjobb és legerényesebb istenszolgálati cselekedet. Annak is az eszköze, hogy magokat vet el az ember a Paradicsomban. 🟏 Aki megemlékezik Allahról, annak fényleni fog az arca édességgel és fénnyel, amely tiszteletet és csodálatot ébreszt. Az Allahról való megemlékezés fényt ad az evilági életbe, a sírba és a Túlvilágon. 🟏 Az Allahról való megemlékezés azt vonja maga után, hogy az angyalok békét és áldást küldenek a szolgára és Allah büszkélkedik az angyalok előtt azokkal, akik megemlékeznek Róla. 🟏 A legjobb szolgák azok, akik sokszor megemlékeznek Allahról. Hasonlóképpen, a legjobb böjtölők azok, akik Allahról emlékeznek meg, mikor böjtölnek. 🟏 Az Allahról való megemlékezés a nehéz dolgokat megkönnyíti, a bonyolult dolgokat egyszerűvé teszi, és a durva dolgokat meglágyítja. A szolgának ellátást hoz és erősíti fizikumát.

Sheikhul-iszlám, Ibn Tajmijjah (**Allah könyörüljön rajta**) azt mondta: *„Az Allahról való megemlékezés olyan, mint a víz a halnak. Mi történne a hallal, ha ki lenne véve a vizből?”*

**Mindennapi Istenemlegetés reggel és este**

**(al-wird al-yaumi fisz-szabáh wal-maszá)**

|  |  |  |  |
| --- | --- | --- | --- |
|  | Napi megemlékezés Allahról | Szám és idő | Hatás és erény |
| 1. | *Áját-ul-Kurszí*[[94]](#footnote-94)  (2:255) | - Egyszer reggel  - Egyszer este  - A kötelező imák után | - A sátán nem megy közel a hívőhöz  - A Paradicsomba belépés oka |
| 2. | *A Baqarah szúra* utolsó két *ájá*ja[[95]](#footnote-95)  (2:285-286) | - Egyszer este, vagy alvás előtt | - Elégséges minden rossz ellen |
| 3. | *Szurat-ul-Ikhlász* (112), *Szurat-ul*-*Falaq* (113) és *Szurat-un-Nász* (114) | - Háromszor reggel  - Háromszor este | - Elégségesek minden rossz ellen |
| 4. | ***„Biszmi Illahi Elladhí lá jadhurru ma’a iszmihi sai’un fil-ardi walá fisz-szamá’i wa Huwa Asz-Szamí’u Al-’Alím”*** (Allah nevében, Akinek a nevében semmi sem árthat, ami a földön vagy az égben van, és Ő a mindent Halló és mindent Tudó.) | - Háromszor reggel  - Háromszor este | Nem éri meglepő csapás, és semmi sem árt az embernek. |
| 5. | **„*Audhu bikalimáti Elláhi et-táámáti min sarri má khalaq*”** (Menedéket keresek Allah tökéletes szavainál annak a rosszától, amit teremtett.) | - Háromszor este, vagy mikor valaki utazás közben megpihen. | - Védelmet ad a lakóhelyeknek minden ártalmas dologtól. |
| 6. | **„*Haszbia Allah, lá iláh illa Huwa, alaihi tawakkaltu wa Huwa Rabbu al-arsi al-azím*.”** (Allah elégséges számomra. Nincs más jogosan imádható, csak Ő. Rá hagyatkozom, és Ő a magasztos trón Ura.) | - Hétszer reggel  - Hétszer este | - Allah elégségessé teszi számára, gondoskodik arról, ami foglalkoztatja az evilági és Túlvilági ügyek közül. |
| 7. | **„*Radítu biLlahi Rabban, wa bil-iszlámi dínan, wa biMuhammadin, szalla Allahu alaihi wa szallam, nabíjjan*.”** (Elégedett vagyok Allahhal Uramként, az iszlámmal vallásomként, és Mohameddel Prófétámként.) | - Háromszor reggel  - Háromszor este | - Allah megadja neki, amivel elégedett. |
| 8. | Reggel: **„*Allahumma Bika aszbahná wa Bika amszainá wa Bika nahjá wa Bika namút wa Ilaika an-nusúr”*** (Ó Allah, Általad lett számunkra reggel és Általad lett számunkra este, és Általad élünk és Általad halunk meg, és Hozzád lesz a feltámadás.)  Este: ***„Allahumma Bika amszainá wa Bika aszbahná wa Bika nahjá wa Bika namút wa Ilaika al-maszír”*** (Ó Allah, Általad lett számunkra este és Általad lett számunkra reggel, és Általad élünk és Általad halunk meg, és Hozzád lesz a visszatérés.) | - Egyszer reggel  - Egyszer este | - A közlések szerint javasolt ezt mondani. |
| 9. | ***„Aszbahna álá fitratil-iszlám wa kalimatil-ikhlász wa díni nabijjiná Muhammad, szalla Allahu alaihi wa szallam, wa millati abíná Ibrahim hanífan muszliman wa má kána minal-musrikín.”*** (Felkeltünk az iszlám természetes tulajdonságára, és az őszinte szóra (*lá iláha illa Allah*), és Mohamed életmódjára, Allah áldása és békéje legyen vele, és atyánk, Ibrahim vallására, aki egyistenhívő muszlim volt, és nem tartozott a többistenhívők közé.) | - Egyszer reggel | - A Próféta (**Allah békéje és áldásai legyenek vele**) mondta ezt a fohászt. |
| 10. | Aki azt mondja reggel: ***„Allahumma má aszbaha bi min ni’matin au bi ahadin min khalqik fa Minka Wahdaka lá saríka Lak fa-Laka al-hamdu wa Laka as-sukr.”*** (Ó Allah, amit én vagy bármely teremtményed talál reggel az áldásaidból, az egyedül Tőled van, nincs társad, és Tiéd minden dicséred és minden hála)  Aki azt mondja este: ***„Allahumma má amsza bi min ni’matin au bi ahadin min khalqik fa Minka Wahdaka lá saríka Lak fa-Laka al-hamdu wa Laka as-sukr.”*** (Ó Allah, amit én vagy bármely teremtményed talál este az áldásaidból, az egyedül Tőled van, nincs társad, és Tiéd minden dicséred és minden hála) | - Egyszer reggel  - Egyszer este | - Köszönetet mondott Allahnak napjáért és éjjeléért. |
| 11. | ***„Allahumma inni aszbahtu ushiduka wa ushidu hamalata arsik wa maláikatika wa******anbijáika wa dzsamíi khalqika bi Annaka Anta Allahu lá iláha illá Anta wa anna Muhammadan abduka wa raszúluk.*”** (Ó Allah! Valóban, felébredtem és Téged hívlak tanúként és a trónod hordozóit és angyalaidat és prófétáidat és minden teremtményedet, hogy valóban Te vagy Allah, nincs más jogosan imádható, csak Te, és hogy Mohamed a Te szolgád és Küldötted.) | - Négyszer reggel  - Négyszer este | - Aki ezt elmondja négyszer, azt Allah megvédi a (Pokol) tüzétől. |
| 12. | **„*Allahumma Fátir asz-szamawáti wal-ardi, Áálim al-ghaibi was-sahádati, Rabba kulli sejin wa Malíkahu, ashadu an lá iláha illá Anta, aúdhu bika min serri nafszí wa min serris-saitáni wa sirkihi wa an aqtarif álá nefszi szúan au adzsurrahu ilá muszlim*.”** (Ó Allah, az egek és a föld Teremtője, a láthatatlan és a látható Ismerője, minden Ura és Uralkodója, tanúsítom, hogy nincs senki jogosan imádható csak Te. Menedéket keresek a saját rosszam elől és a sátán rossza és társítása elől és az elől, hogy maga mellen vagy egy másik muszlim ellen rosszat tegyek.) | - Egyszer reggel  - Egyszer este  - Egyszer elalvás előtt | - Megvédi az embert a sátán sugalmazásaitól. |
| 13. | **„*Allahumma inni aúdhu bika minal-hammi wal-huzn, wa aúdhu bika minal-adzszi wal-kaszal, wa aúdhu bika minaldzsubni wal-bukhli, wa aúdhu bika min ghalabatid-daini wa qahrir-ridzsál*.”** (Ó Allah, menedéket keresek Nálad az aggodalomtól és a szomorúságtól, menedéket keresek Nálad a gyengeségtől és a lustaságtól, menedéket keresek Nálad a gyávaságtól és a fukarságtól, és menedéket keresek Nálad az adósság terhétől és az emberek elnyomásától.) | - Egyszer reggel  - Egyszer este | - Az ember megszabadul az aggodalomtól, szomorúságtól és az adósságtól. |
| 14. | ***„Allahumma Anta Rabbi, lá iláha illa Ant. Khalaqtani wa ana abduka wa ana álá ahdika wa wa’dika ma’sztatá’t. Aúdhu bika min serri má szaná’t. Abú’u laka bini’matika alaija, wa abú’u bidhanbi, faghfirlí, fa innahu lá jaghfiru edh-dhunúba illá Ant.”*** (Ó Allah, Te vagy az Uram. Nincs más jogosan imádható, csak Te. Te teremtettél engem és én a szolgád vagyok. Megtartom a neked tett megegyezésemet és ígéretemet, amennyire csak képes vagyok rá. Menedéket keresek Nálad attól a rossztól, amit tettem. Elismerem az ellátásaidat, amit adtál nekem és elismerem a bűneimet, ezért bocsáss meg nekem, mert valóban, senki sem bocsáthatja meg a bűnöket, csak Te.) | - Ez a legfontosabb fohász a megbocsátásért, egyszer kell mondani reggel és egyszer este. | - Aki ezt mondja este, majd éjjel meghal, belép a Paradicsomba, és ha valaki ezt mondja reggel, majd meghal azon a napon, akkor belép a Paradicsomba. |
| 15. | ***„Já Hajju Já Qajjum, birahmatika asztaghíth, aszlih lí sá’ni kullahi wa lá takilní ilá nefszi tarfata ’ajn.”*** (Ó Élő, Ó Magában Létező, a Te könyörületed által kérem segítségedet, vidd jóra minden ügyemet, és ne hagyj engem magamra egy szempillantásra sem.) | - Egyszer reggel  - Egyszer este | - A Próféta (**Allah békéje és áldásai legyenek vele**) tanácsolta lányának, Fatimának (**Allah legyen vele elégedett**), hogy ezt mondja. |
| 16. | ***„Allahumma áafiní fí badani, Allahumma áafiní fí szamií, Allahumma áafiní fí baszari, Allahumma inni aúdhu bika minal-kufri wal-faqr, Allahumma inni aúdhu bika min adhábil qabr, lá iláha illá Ant.”*** (Ó Allah gyógyítsd meg testemet, ó Allah, gyógyítsd meg hallásomat, ó Allah, gyógyítsd meg látásomat, ó Allah menedéket keresek Nálad a hitetlenségtől és a szegénységtől, ó Allah menedéket keresek nálad a sír büntetésétől, nincs más jogosan imádható, csak Te.) | - Háromszor reggel  - Háromszor este | - A közlések szerint a Próféta (**Allah békéje és áldásai legyenek vele**)  mondta ezt a fohászt. |
| 17. | ***„Allahumma inni asz’aluka al-áfíata fi díni wa duniájia wa ahli wa máli. Allahumma usztur áuráti wa ámen rawáti. Allahumma ahfázni min bajni jadaja wa min khálfi wa ’an jamíni wa ’an simáli wa min faouki wa áudhu biazmátika an ughtála min táhti.”*** (Ó Allah, védelmedet kérem minden olyan dolog ellen amely rosszat tehetne vallásomnak és hitemnek, amely rosszat hozna számomra evilágon, családomra vagy vagyonomra. Ó Allah, takard el hibáimat és óvj meg minden félelemtől. Ó Allah, védj meg attól ami a kezeim közül jöhet és árthatna, vagy hátúról, jobbról vagy balról, vagy amely felőröl jöhet. Ó Allah, menedéket keresek Hatalmasságodban, attól a rossztól ami alulról jöhet. ) | - Egyszer reggel  - Egyszer este | A Próféta (**Allah békéje és áldásai legyenek vele**) minden reggel és este elmondta ezt a fohászt. |
| 18. | ***„Szubhána Allah wa bihamdihi adada khalqihi wa ridhá Nefszihi wa zínata ársihi wa midáda kalimátih.”*** (Magasztaltassék Allah és dicsértessék annyira, amennyi teremtményei száma, az Ő elégedettsége, a trónja súlya és amennyi a szavait leíró tinta.) | - Háromszor reggel | - Ezt mondani jobb, mint Allahról megemlékezni egész reggel. |

**Mondások és tettek, amelyekért jutalmat kapunk az iszlámban**

|  |  |  |
| --- | --- | --- |
|  | **Jó tett vagy mondás** | **Bizonyíték a jutalomra a Próféta** (**Allah békéje és áldásai legyenek vele**)  **tanításaiból** |
| 1. | ***„Lá iláha illa Allah Wahdahu lá saríka Lah, Lahu al-mulku wa Lahu al-hamdu, wa Hua ala kulli sejin Qadír.”*** | „Aki azt mondja: ***„Lá iláha illa Allah Wahdahu lá saríka Lah, Lahu al-mulku wa Lahu al-hamdu, wa Hua ala kulli sejin Qadír.”*** (Nincs más jogosan imádható, csak Allah egyedül, nincs Neki társa, Övé a hatalom és Övé a hála, és Ő az, Aki mindenre Képes) egy nap százszor, az olyan lesz, mintha felszabadított volna tíz rabszolgát, száz jótett lesz felírva számára, száz rossztett lesz eltörölve, védelmet kap a sátántól aznap estig, és senki nem jobb nála, csak az, aki többet tesz ennél.” **(Al-Bukhári és Muszlim)** |
| 2. | ***„Szubhána Allah Il-Azím wa bihamdih.”*** | „Aki azt mondja: ***„Szubhána Allah Il-Azím wa bihamdih.*”** (Magasztaltassék Allah, a Hatalmas és hála Neki), annak egy pálmafa lesz ültetve a Paradicsomban.” **(at-Tirmidhi)** |
| 3. | ***„Szubhána Allah Il-Azím”***  és  ***„Szubhána Allah wa bihamdih.”*** | ♦„Aki azt mondja reggel és este: ***„Szubhána Allah wa bihamdih.”*** (Magasztaltassék Allah és hála Neki) százszor, arról le esnek bűnei, még akkor is, ha annyi lett volna, mint a tenger habja, és senki sem tud jobbat hozni, csak aki azt mondta, amit ő, vagy többet.” **(Ibn Mádzsah)**  ♦„Két kifejezés könnyű a nyelvnek, nehéz a mérlegen, és a Könyörületes szereti: ***„Szubhána Allah Il-Azím”*** (Magasztaltassék Allah, a Hatalmas) és ***„Szubhána Allah wa bihamdih.”*** (Magasztaltassék Allah és hála Neki).” **(Al-Bukhári és Muszlim)** |
| 4. | ***„Lá haulá wa lá quwwata illá biLlah.”*** | (A Próféta (**Allah békéje és áldásai legyenek vele**) azt A Kegyes Korán értelmezésének fordítása, kérdezte:) „Szeretnétek, hogy a Paradicsom kincseinek egyikéhez vezesselek titeket?” Azt mondtuk: „Természetesen!” Azt mondta: ***„Lá haulá wa lá quwwata illá biLlah.”*** (Nincs erő sem hatalom csak Allah által).” **(Al-Bukhári és Muszlim)** |
| 5. | Kérni a Paradicsomot és menedéket keresni a Pokoltól | „Aki Allahtól kéri a Paradicsomot háromszor, a Paradicsom azt mondja róla: »Ó Allah! Léptesd be a Paradicsomba!« És aki menedéket keres Allahnál a Tűztől háromszor, arról a Tűz azt mondja: »Ó Allah, védd meg őt a Tűztől!«” **(At-Tirmidhi, An-Naszái és Ibn Mádzsah)** |
| 6. | A találkozások lezárásakor a bűnök kiengesztelése | „Aki ül egy találkozón és értelmetlen beszédbe elegyedik, majd azt mondja, mielőtt felkel: ***»Szubhánaka Allahumma wa bihamdik, ashadu an lá iláha illá Ant, asztaghfiruka wa átubu ilaik.«*** (Magasztaltassál, ó Allah és tiéd a hála, tanúsítom, hogy nincs senki jogosan imádható, csak Te, bocsánatot kérek Tőled és Neked bánom meg bűneimet) a találkozón elkövetett bűnei megbocsáttatnak.” **(At-Tirmidhi)** |
| 7. | *A Kahf szúra* 1-10. verse | „Aki memorizálja a *Kahf* szúra első tíz versét, annak az védelem lesz a *Daddzsál* (Antikrisztus) ellen.” **(Muszlim)** |
| 8. | A Próféta  (**Allah békéje és áldásai legyenek vele**)  üdvözlése | „Aki egyszer küld nekem üdvözlést, Allah tízszer küld neki üdvözlést, tíz bűnét eltörli, és tíz fokozattal felemeli.” – Egy másik közlés szerint: „És tíz jótett lesz számára felírva.” **(An-Naszái)** |
| 9. | A Korán versei olvasásának erénye | ♦„Aki egy nap és éjszaka ötven verset olvas, az nem lesz a nemtörődöm emberek között felírva; és aki száz verset olvas, az a türelmesen engedelmesek közé lesz felírva, és aki kétszáz verset olvas, annak a Korán nem lesz ellene bizonyíték a Feltámadás Napján, és aki ötszáz verset olvas, annak hatalmas jutalma lesz.” **(Abu Dáwud)**  ♦„A *Qul Hua Allahu Ahad* (112. *szúra*) a Korán egyharmadával egyenlő.” **(Al-Bukhári és Muszlim)** |
| 10. | Az imára hívók (müedhinek) jutalma | ♦„Egy ember vagy *dzsinn* sem hallja az imára hívó hangját anélkül, hogy ne tanúskodna érte a Feltámadás Napján.” **(An-Naszái)**  ♦„Az imára hívóknak lesz a leghosszabb nyaka a Feltámadás Napján.” **(Muszlim)** |
| 11. | Az imára hívó után ismételni az adhánt és elmondani utána a fohászt | „Aki azt mondja, mikor hallja az imára hívást: ***»Allahumma Rabba hadhihi id-da’wati it-tammah wa al-szalat il-qa’imah, ati Muhammadan il-waszílata wa al-fadílah, wab’athuhu maqaman mahmúdan alladhi wa’adtah.«*** (Ó Allah, e tökéletes hívás Ura, és ennek az imának az Ura, add Mohamednek a közeli elérést és a nagy erényt, és add neki a dicsért helyet, amelyet megígértél neki.) Akkor engedélyt kapok arra, hogy közbenjárjak érte a Feltámadás Napján.” **(At-Tirmidhi)** |
| 12. | Tökéletes mosakodás | „Aki *wudhu*t végez, és jól mosakszik meg, a bűnei letörlődnek róla, még a körmei alól is.” **(At-Tirmidhi)** |
| 13. | Fohász a mosakodás (*wudhu*) után | „Senki sincs közületek, aki megmosakszik jól, majd azt mondja: ***»Ashadu an lá iláha illa Allah wa ashadu anna Muhammadan Abdu Allahi wa raszúluh«*** (Tanúsítom, hogy nincs más jogosan imádható csak Allah, és hogy Mohamed az Ő szolgája és küldötte), kivéve, hogy a Paradicsom nyolc kapuja kinyílik, és azon megy be, amelyiken csak akar.” **(Muszlim)** |
| 14. | Ima mosakodás után | „Nincs olyan muszlim, aki megmosakszik jól, majd feláll kés két *rakát* imádkozik arcával és szívével Allah felé fordulva, kivéve, hogy a Paradicsomot megkapja.” **(Ahmed)** |
| 15. | Sok lépés a mecset felé | „Aki elmegy a *dzsámiba*, minden lépése eltöröl egy bűnt és minden lépéséért egy jótett íratik fel ahogy elmegy és visszatér.” **(Ahmed)** |
| 16. | Elkészülni és korán menni a mecsetbe a Pénteki Imára | ♦ „Aki megfürdik *Dzsumaa* (péntek) napján jól, majd (nagyon) korán elmegy az imára gyalog, nem közlekedési eszközön, közel megy az imámhoz és hallgatja, nem merül bele az értelmetlen beszédbe, akkor annyi jutalmat kap minden lépéséért, mintha egy évig böjtölne és imádkozna.” **(Abu Dáwúd, At-Tirmidhi, An-Naszái és Ibn Mádzsah)**  ♦„Senki sincs, aki megfürdik pénteken, hogy annyira megmossa magát, amennyire csak tudja, majd olajt vagy parfümöt tesz magára otthonról, majd elmegy (a mecsetbe) és nem választ el két embert (akik együtt ülnek), majd imádkozik (önkéntes) ami meg volt neki írva, és beszéd nélkül figyelmesen hallgatja az imámot, kivéve, hogy Allah megbocsátja a bűneit ez a péntek és az előző péntek között.” **(Al-Bukhári)** |
| 17. | Elérni az első *Takbír*t az imában | „Aki Allahért negyven napig közösségben imádkozik és eléri az ima első *Takbír*ját, (Allahu Akbar) két dologtól mentesként lesz feljegyezve: a Pokoltól és a képmutatástól.” |
| 18. | Kötelező imák közösségben | „A kötelező imát közösségben elvégezni huszonhétszer jobb, mint egyedül.” **(Muwata Malik)** |
| 19. | *Isa* és *Fadzsr* ima közösségben | „Aki az *isa* imát közösségben imádkozza, az olyan, mintha egész este imádkozott volna az éjszaka közepéig. És aki a *fadzsr* imát végzi közösségben, az olyan, mintha egész éjjel imádkozott volna.” **(At-Tirmidhi)** |
| 20. | Ima az első sorban | „Ha az emberek tudnák, hogy mi van az imára hívásban és az első sorban, és nem tudnák mással odajutni, csak sorshúzással, akkor sorsot húznának.” **(An-Naszái)** |
| 21. | Rendszeresen imádkozni az önkéntes imákat | „Aki egy nap és éjszaka tizenkét *raka* (önkéntes) imát végez, annak egy ház lesz építve a Paradicsomban.ˮ**(An-Naszái)**  (négy *dhohr* előtt és kettő utána, kettő *maghreb* után, kettő *isa* után és kettő *fadzsr* előtt.) |
| 22. | Sok önkéntes ima | ♦„Végezzetek sok leborulást, mert nem borultok le anélkül, hogy Allah egy fokkal közelebb hozna Magához és egy bűnt eltörölne.” **(Muszlim)**  ♦„Az ember önkéntes imája úgy, hogy az emberek nem látják, huszonötször többet ér, mintha látnák.” **(As-Suejti, Sahih al-Jamí)** |
| 23. | Önkéntes imák a *Fadzsr* előtt és a *Fadzsr* ima | ♦„A két *raka* önkéntes ima a *fadzsr* előtt jobb, mint ez a világ és minden, ami benne van.” **(An-Naszái)**  ♦„Aki elvégzi a reggeli imát, az Allah védelme alatt áll.” **(Ibn Mádzsah)** |
| 24. | A napfelkelte utáni ima (*Dhuha*) | „Minden reggel adakoznia kell az ember minden ízületének, ezért minden *Taszbíh* (SzubhánAllah mondása) egy adomány, minden *Tahmíd* (Alhamdu Lillah mondása) adomány és minden *Tahlíl* (Lá iláha illa Allah mondása) adomány. Minden jóra intés adomány és rosszra figyelmeztetés adomány. Két *raka* imádkozása délelőtt (*Dhuha*) elégséges mindezek helyett.” **(Muszlim)** |
| 25. | Aki imahelyén ül Allahról megemlékezve | „Az angyalok fohászkodnak az emberért, amíg az imahelyén ül, amíg érvényes a mosakodása. Azt mondják: ***»Allahumma ighfir lahu«*** (Ó Allah, bocsáss meg neki)*,* ***»Allahumma irhamhu«*** (Ó Allah, légy vele könyörületes).«” **(Al-Bukhári)** |
| 26. | Megemlékezés Allahról közösségi *fadzsr* ima után napfelkeltéig, majd két *raka* végzése | „Aki *fadzsr* imát imádkozik közösségben, majd ül és megemlékezik Allahról, amíg felkel a nap, majd két *rakát* imádkozik, annyi jutalmat kap, mintha nagy és kis zarándoklatot (*haddzs-*ot és *umrát*) végzett volna, teljesen, teljesen, teljesen.” **(At-Tirmidhi)** |
| 27. | Aki felkel éjszaka és felkelti feleségét | „Aki felkel éjszaka és felkelti feleségét, majd mindketten két *rakát* imádkoznak, akkor az olyan férfiak és nők közé lesznek írva, akik sokszor megemlékeznek Allahról.” **(Ibn Mádzsa)** |
| 28. | Aki fel akar kelni éjszaka önkéntes imát végezni, de elalszik | „Ha valaki elalszik, és azért nem imádkozik rendszeres önkéntes imát éjjel, a Magasztos Allah felírja neki annak az imának a jutalmát, és alvását adományba kapta.” **(Abu Dawud)** |
| 29. | Piacra való belépéskor | „Aki azt mondja: ***»Nincs más jogosan imádható, csak Allah, egyedül, nincs Neki társa, Övé a hatalom és a hála. Ő ad életet és halált, és Ő Élő és nem hal meg. A Kezeiben van minden jó. Ő mindenekfelett van, és Mindenható«*** Allah egymillió jótettet ír fel neki, egymillió rossz tettet eltöröl, egymillió fokozattal felemeli és házat épít neki a Paradicsomban.” **(Ibn Mádzsa)** |
| 30. | Mondani: ***SzubhánAllah wal-hamdu Lillah wa ALlahu Akbar*** harmincháromszor, majd egyszer: ***lá iláha illa Allah a kötelező imák után*** | „Aki azt mondja: ***Szubhána Allah, alhamdu Lillah, Allahu Akbar*** (Magasztaltassék Allah, minden hála Allahé, Allah a Leghatalmasabb) harmincszor, összesen kilencvenkilenc. Majd a végén századszorra ***Lá iláha illa Allah Wahdahu lá saríka Lah, Lahu al-mulk wa Lahu al-hamd wa Hua ala kulli sejin Qadír*** (Nincs más jogosan imádható, csak Allah egyedül, nincs Neki társa, Övé a hatalom és Övé a hála és Ő mindenre Képes) ima után, annak minden bűne megbocsáttatik, még ha annyi is volt, mint a tenger habja.” **(Muszlim)** |
| 31. | Olvasni az **áját-ul-Kurszít** a kötelező imák után | „Aki olvassa az *áját-ul-Kurszít* (2:255) minden kötelező ima után, annak semmi nincs közte és a Paradicsom között, csak a halál.” **(Ibn Hibban)** |
| 32. | A beteg látogatása | „Ha egy muszlim meglátogat egy beteg muszlimot reggel, akkor hetvenezer angyal imádkozik érte estig, és ha este látogatja meg, akkor hetvenezer angyal imádkozik érte reggelig, és lesz egy kertje a Paradicsomban.” **(At-Tirmidhi)** |
| 33. | Fohászkodni, ha látunk egy szenvedő embert | „Aki lát egy szenvedő embert és azt mondja: ***»Allhamdu Lillahi Alladhi ’afáni mim-má ebtaláka bihi wa fadhdhalní ála kathiran mim-man khalaqa tafdhíla«*** (Hála Allahnak, aki megmentett engem attól, amivel téged próbára tett, és előnyben részesített sok teremtményénél), akkor az a próbatétel nem éri el őt.” **(At-Tirmidhi)** |
| 34. | Részvétnyilvánítás szomorú embereknek | „Aki részvétet nyilvánít valakinek, akit csapás ért, annak hasonló jutalma lesz.” **(At-Tirmidhi)**  „Ha valaki részvétet nyilvánít testvérének egy csapásért, akkor Allah a méltóság ruháiba öltözteti.” **(Ibn Mádzsah)** |
| 35. | Temetési ima és részvétel a temetési meneten | „Aki rész vesz a temetési imán, annak egy *Qírát* jutalma lesz, és aki részt vesz a temetésen, annak két *Qírát* jutalma lesz.” Megkérdezték: „Mennyi a két Qírát?” Azt mondta (**Allah békéje és áldásai legyenek vele**): „Mint két nagy hegy.” Ibn Omár (**Allah legyen vele elégedett**) azt mondta: „Sok Qírátról lemaradtunk!” **(An-Naszái)** |
| 36. | Aki mecsetet épít, vagy részt vesz mecsetépítésben | „Aki épít egy mecsetet Allahért, még ha csak akkora is, mint egy kis fészek, Allah épít neki egy házat a Paradicsomban.” **(Ibn Mádzsa)** |
| 37. | Pénzt költeni és adni | „Egy reggel sem jön el anélkül, hogy két angyal száll le, és azt mondja egyikük: »Ó Allah, adj többet annak, aki (érted) költ.« és a másik azt mondja: »Ó Allah, tartsd vissza attól, aki nem költ (érted).«” **(Muszlim)** |
| 38. | Adakozás | ♦„Egy dirhem megelőzött százezer dirhemet.” Megkérdezték: „Allah Küldötte, hogyan történt ez?” Azt mondta: „Volt egy ember, akinek két dirhemje volt, és egyet odaadott adományba, és volt egy ember, aki a vagyona kis töredékét, százezer dirhemet adta adományba.” **(An-Naszái és Ibn Khuzaima)**  ♦„Nincs olyan muszlim, aki fát ültet vagy magot vet egy földön, majd emberek, madarak vagy állatok esznek róla, hogy ne lenne ezért úgy jutalmazva, mintha adakozott volna.” **(Al-Bukhári és Muszlim)** |
| 39. | Kölcsönt adni kamat nélkül | „Nincs olyan muszlim, aki kölcsönt ad egy másik muszlimnak kétszer, hogy ne számítana az egyik adománynak.” **(Ibn Mádzsah)** |
| 40. | Türelmesnek lenni a nehézségben lévő emberekkel | „Aki időt ad a nehézségben lévő embernek (a kölcsön visszatérítésére), az minden napért annyi jutalmat kap, mintha egyszer adakozott volna. Ha vár az után is, amíg eljön a visszafizetés ideje, akkor minden napért (annyi jutalmat kap), mintha az összeget adakozta volna.” **(Ibn Mádzsah)** |
| 41. | Böjtölni Allahért | „Aki böjtöl egy napot Allahért, annak Allah az arcát eltávolítja a Pokol tüzétől hetvenévnyi távolságra.” **(Ibn Mádzsah)** |
| 42. | Három nap minden hónapban, *Arafat* napja és *Asúra* napja böjtölése | ♦„Aki minden hónapban három napot böjtöl olyan, mintha egész évben böjtölt volna.” **(At-Tirmidhi és Ibn Mádzsah)**  ♦„Megkérdezték a Prófétát (**Allah békéje és áldásai legyenek vele**) az *Arafat* napi böjtről, és azt mondta: »Eltörli az előző és a következő év bűneit.«” **(Muszlim)**  ♦„Megkérdezték a Prófétát (**Allah békéje és áldásai legyenek vele**) az *Asúra* napi böjtről és azt mondta: »Eltörli az előző év bűneit.«” **(Muszlim)** |
| 43. | Hat nap böjtölése *Sawwálban* | „Aki böjtöli a Ramadán harminc napját, majd hat napot böjtöl Sawwálban, az olyan, mintha az egész évet böjtölné.” **(Muszlim)** |
| 44. | *Tarawih* imát imádkozni az imámmal, amíg be nem fejezi | „Amikor egy férfi az imámmal imádkozik (a *tarawih* imát), amíg befejezi, az úgy lesz számítva neki, mintha egész éjjel imádkozott volna.” **(At-Tirmidhi)** |
| 45. | *Umrah* Ramadánban | ♦„Az *umrah* Ramadánban annyit ér, mint a zarándoklat.” Egy másik közlés szerint: „Mint a zarándoklat velem.” **(Al-Bukhári és Muszlim)**  ♦„Aki körbejárja a *Kábá*t hétszer, majd két *rakát* imádkozik, az olyan, mintha felszabadított volna egy rabszolgát.” **(Ahmed, At-Tirmidhi és An-Naszái)** |
| 46. | Elfogadott zarándoklat | „Aki Allahért zarándokol, és nem viselkedik illetlenül vagy gonoszan, az úgy tér vissza, mint egy újszülött.” **(Muszlim)**  „Az elfogadott zarándoklat jutalma nem kevesebb, mint a Paradicsom.” **(Ibn Mádzsah és At-Tirmidhi)** |
| 47. | Jó tettek a *dhul-hiddzsah* első tíz napján | „Nincsenek olyan napok, amelyekben Allah jobban szereti a jótetteket, mint ezek a napok, tehát az első tíz nap (*dhul-hiddzsah* hónapban)” Azt mondták: „Ó Allah Küldötte, még az Allahért való harc sem jobb?” Azt mondta (**Allah békéje és áldásai legyenek vele**): „Még az Allahért való harc sem jobb, kivéve, ha valaki elindul a lelkével és a vagyonával és nem tér vissza ezekből semmivel.” **(Ibn Mádzsah és At-Tirmidhi)** |
| 48. | Állatvágás *udhia* céljából | „A Próféta (**Allah békéje és áldásai legyenek vele**) társai megkérdezték: »Ó Allah Küldötte, mi az *udhia*?« Azt mondta: »Atyátok, Ibrahim *szunná*ja.« Azt kérdezték: »És mit kapunk belőle, Ó Allah Küldötte?« Azt mondta: »Minden szőrszálért egy jócselekedetet.« Azt mondták: »És a gyapjúért, Ó Allah Küldötte?« Azt mondta: »A gyapjú minden száláért egy jócselekedetet.«” **(Ibn Mádzsah)** |
| 49. | A tudással rendelkező ember jutalma | „A tanult tudós felsőbbsége a jó imádó fölött olyan, mint az én felsőbbségem felettetek.” Allah Küldötte (**Allah békéje és áldásai legyenek vele**) azt is mondta: „Valóba, Allah, az angyalai és az egek és földek lakói, még a hangya a hangyabolyban és a hal a tengerben fohászkodik áldásért annak az embernek, aki jóra tanítja az embereket.” **(At-Tirmidhi)** |
| 50. | Sírni Allahtól való félelemben és megtenni a kötelességet Allahért | „Két szem nem lesz megérintve a Pokol tüzétől: amely Allahtól való félelmében sír, és amelyik ébren marad Allahért.ˮ **(At-Tirmidhi)** |
| 51. | Akik elkerülik az égetést, ráolvasást és az ómeneket | „Népeket látott a Próféta (**Allah békéje és áldásai legyenek vele**) álmában, majd látta saját népét. Hetvenezren mennek be a Paradicsomba elszámolás nélkül: ők azok, akik nem égetnek, nem csinálnak ráolvasást és nem hallgatnak az ómenekre, hanem teljesen Allahra hagyatkoznak.” **(At-Tirmidhi)** |
| 52. | Akiknek kis gyermekei meghaltak | „Nincs olyan muszlim, akinek három gyereke meghal, akik nem érték el a bűn korát (a pubertást), anélkül, hogy Allah bevezetné őt a Paradicsomba.” **(Al-Bukhári, An-Naszái és Ibn Mádzsah)** |
| 53. | Akik elveszítik a látásukat és türelemmel viselik | „Valóban, Allah azt mondja: »Ha szolgámat azzal teszem próbára, hogy két szeretett szemét veszem el, és ő türelmesen viseli, a Paradicsommal jutalmazom.«” **(Al-Bukhári)** |
| 54. | Aki lemond valamiről Allahért | „Nem hagytok el semmit a Mindenható és Magasztos Allahért anélkül, hogy Allah ne adna helyette valami jobbat.” **(Ahmed)** |
| 55. | A nyelv és az intim részek védelme | „Annak aki vigyáz arra, ami állkapocscsontjai és lábai között van, Én garantálom neki a Paradicsomot.” **(Al-Bukhári)** |
| 56. | Mondani: ***„Allah nevében”***, mikor belépünk a házba, és mikor eszünk | „Ha valaki megemlékszik Allahról, amikor belép a házába és mikor eszik, a sátán azt mondja: »Nincs hely számomra éjszakára és nincs étel.« És ha nem emlékszik meg Allahról, mikor belép, és amikor eszik, a Sátán azt mondja: »Találtam egy helyet éjszakára és találtam ételt.«” **(Ibn Mádzsah)** |
| 57. | Aki hálát ad Allahnak étkezés után és új ruha viselésekor | ♦„Aki evett, majd azt mondja: ***»Alhamdu Lillahi Alladhí at’amani hadha wa razaqani min ghairi haulin minni wa lá quwwa«*** (Minden hála Allahé, Aki megetetett ezzel az étellel és ellátott engem anélkül, hogy én képes lettem volna rá.) Allah megbocsátja a múltbeli bűneit.” **(Abu Dáwud és Ibn Mádzsah)**  ♦„Ha valaki új ruhát vesz fel, mondja: ***„Alhamdu Lillahi Alladhí kaszáni hádha wa razaqani min ghairi haulin minni wa lá quwwa«*** ” (Minden hála Allahé, aki nekem adta ezeket a ruhákat anélkül, hogy én képes lettem volna rá.)” **(At-Tirmidhi)** |
| 58. | Aki szeretné megkönnyíteni a terheit | Fatima (**Allah legyen vele elégedett**) megkérte a Prófétát (**Allah békéje és áldásai legyenek vele**), hogy adjon neki egy szolgát, ezért ő (**Allah békéje és áldásai legyenek vele**) azt mondta neki és Alinak (**Allah legyen vele elégedett**): „Ne tanítsak nektek valamit, ami jobb, mint egy szolga? Mikor aludni mentek, mondjátok: ***»Allahu Akbar«*** (Allah a Leghatalmasabb) harmincnégyszer, ***»Alhamdu Lillah«*** (hála Allahnak) harmincháromszor és ***»Szubhána Allah«*** (Magasztaltassék Allah) harmincháromszor. Ez jobb lesz nektek, mint egy szolga.” **(Al-Bukhári)** |
| 59. | Fohász a szexuális kapcsolat előtt | „Ha egyikőtök közeledni szeretne feleségéhez és mondja: ***»Biszmi Illah, Allahumma dzsannibna as-saitán wa dzsannib as-saitána má razaqtana«*** (Allah nevében, Ó Allah tartsd a sátánt távol tőlünk és tartsd a sátánt távol attól, amivel megáldasz minket) akkor, ha Allah gyereket rendel el nekik, a sátán nem tud neki ártani.” **(Al-Bukhári)** |
| 60. | A feleség, aki férje kedvére tesz | ♦„Ha egy nő naponta ötször imádkozik, böjtöl egy hónapig, vigyáz az intim részeire és engedelmeskedik a férjének, az lesz neki mondva: »Lépj be a Paradicsomba azon a kapun, amelyiken csak akarsz.«ˮ **(Ahmed)**  ♦„Minden nő, aki úgy hal meg, hogy férje elégedett volt vele, belép a Paradicsomba.” **(At-Tirmidhi)** |
| 61. | Jól viselkedni a szülőkkel és ápolni a rokoni kapcsolatokat | ♦„Allah elégedettsége a szülők elégedettségében van.” **(Al-Bukhári és At-Tirmidhi)**  „Aki szeretné, ha ellátása és evilági élethossza megnövekedne, az tartsa fenn a rokoni kapcsolatokat.” **(Al-Bukhári)** |
| 62. | Az árvákról való gondoskodás | „»Én és az árva gyámja így leszünk a paradicsomban« mutatóujját és középső ujját egymás mellé helyezte.” **(Al-Bukhári)** |
| 63. | Jó jellem | ♦„A hívő eléri jó jellemével annak az embernek a fokozatát, aki folyamatosan böjtöl és imádkozik.” **(Muwatta Malik)**  ♦„Egy házat kap a Paradicsom legfelső részén az, akinek jó a jelleme.” **(An-Naszái)** |
| 64. | Könyörület és irgalom a teremtmények iránt | „Allah csak azok iránt a szolgái iránt könyörületes, akik könyörületesek. Legyetek könyörületesek azokkal, akik a földön vannak, és az, Aki az egekben van, könyörületes lesz veletek.” **(Abu Dáwud)** |
| 65. | Jóakarat a muszlimok iránt | „Egyikőtök sem hívő, amíg nem szeretné a testvérének azt, amit önmagának szeret.” **(At-Tirmidhi)** |
| 66. | Szégyenérzet és szerénység | ♦„A szégyenérzet nem hoz semmit, csak jót.” **(Al-Bukhári és Muszlim)**  ♦„A szégyenérzet a hit része.” **(Muszlim)**  ♦„Négy jellemzője volt a prófétáknak: szégyenérzet, parfüm, sziwák és házasság.” **(At-Tirmidhi)** |
| 67. | A köszönés kezdeményezése | ♦ „Egy ember elment a Prófétához (**Allah békéje és áldásai legyenek vele**) és azt mondta: ***»Asz-szalámu alaikum.«*** (Béke legyen veled) A Próféta (**Allah békéje és áldásai legyenek vele**) azt mondta. »Tíz«. Egy másik eljött, és azt mondta: ***»Asz-szalámu alaikum wa rahmatu Allah«*** (Béke legyen veled és Allah könyörülete). A Próféta (**Allah békéje és áldásai legyenek vele**) azt mondta: »Húsz.« Egy harmadik ember is odament és azt mondta: ***»Asz-szalámu alaikum wa rahmatu Allahi wa barakatuh«*** (Béke legyen veled, Allah könyörülete és áldásai). Akkor a Próféta (**Allah békéje és áldásai legyenek vele**) azt mondta: »Harminc«. A jótetteket értette ez alatt (mert a jótettek tízszeres jutalmat kapnak).ˮ **(Al-Bukhári)** |
| 68. | Kézfogás találkozáskor | „Ha két muszlim találkozik és kezet fog, bűnbocsánatot nyernek, még mielőtt elválnak egymástól.” **(Abu Dáwud)** |
| 69. | Aki megvédi muszlim testvére jóhírét | „Aki megvédi muszlim testvérének hírnevét, Allah megvédi az ő hírnevét a Feltámadás Napján.” **(At-Tirmidhi)** |
| 70. | A jó embereket szeretni, velük ülni | „Azzal lesztek, akit szerettek.” **(Al-Bukhári)**  Anasz bin Malik (**Allah legyen vele elégedett**) azt mondta, hogy a társak nem örültek semminek úgy, mint ennek a hadíthnak. |
| 71. | Akik Allahért szeretik egymást | „Allah, a Mindenható és Magasztos azt mondja: »Akik szeretik egymás nem másért, csak az Én Magasztosságomért, azoknak fényből lévő emelvényeik lesznek, és még a próféták és a mártírok is olyanok akarnak lenni, mint ők.«” **(At-Tirmidhi)** |
| 72. | Aki fohászkodik muszlim testvéréért | „Aki fohászkodik muszlim testvéréért távollétében, a hozzá rendelt angyal azt mondja: ***»Ámín wa laka bi mithlihi«*** (Allah fogadja el és neked is hasonlót). **(Abu Dáwud)** |
| 73. | Akik bocsánatot kérnek a muszlim férfiak és nők számára | „Aki bocsánatot kér a muszlim férfiakért és nőkért, Allah jócselekedetet fog írni neki minden hívő férfiért és nőért.” **(Muszlim)** |
| 74. | Eltávolítani egy akadályt az útból | „Láttam egy embert, aki azért került a Paradicsomba, mert kivágott egy fát az emberek útjából, ami zavarta őket.” **(Al-Bukhári és Muszlim)** |
| 75. | Elhagyni a veszekedést és a hazugságot | „Garantálok egy házat a Paradicsom szélén annak, aki feladja a veszekedést akkor is, ha igaza van, és egy házat a Paradicsom közepén annak, aki feladja a hazugságot, még ha csak viccből hazudott is.” **(At-Tirmidhi)** |
| 76. | Aki visszafogja haragját | „Aki visszafogja a dühét, ha képes lenne véghezvinni, Allah kihívja mindenki előtt a Feltámadás Napján, és azt a lányt választhatja a Paradicsomban, akit csak akar.” **(At-Tirmidhi)** |
| 77. | Akit dicsérnek | „Aki dicsérve van, az kötelezően megkapja a Paradicsomot, és akit megaláztok, az kötelezően megkapja a Poklot; ti vagytok Allah tanúi ezen a világon.” **(An-Naszái)** |
| 78. | Enyhíteni a nyomort, a muszlimok dolgát megkönnyíteni, segíteni nekik | „Aki eltávolít egy evilági bajt egy hívőtől, Allah eltávolítja tőle a Feltámadás Napja csapásait. Aki megkönnyíti egy szükséget szenvedő dolgát, Allah megkönnyíti a dolgát ezen a világon és a következőben. Aki megvéd egy muszlimot, Allah megvédi őt az evilágon és a Túlvilágon. Allah segíti a szolgáját, amíg a szolga segíti testvérét.” **(Muszlim)** |
| 79. | A Túlvilágot fontosnak tartani | „Akinek a Túlvilág a legfontosabb, annak Allah a szívét megtölti a gazdagság és függetlenség érzésével; koncentrálni fog és boldog lesz, és az evilág kényszerítve jön hozzá.” **(Ibn Mádzsa)** |
| 80. | Az igazságos uralkodó, a jámbor fiatal, a mecsetekhez való ragaszkodás, szeretni Allahért, stb. | „Allah hét embert vesz az árnyékába azon a Napon, amikor nincs más árnyék, csak az Övé: az igazságos uralkodó; a fiatal, aki Allah imádatában nőtt fel; az olyan ember, akinek a szíve a mecsetekhez ragaszkodik; két ember, akik csak Allahért szeretik egymást, csak Allahért találkoznak, és csak Érte válnak el; egy férfi, akit el akar csábítani egy nemes, szép nő, de ő azt mondja: »félem Allahot«; aki olyan titokban adakozik, hogy a balkeze nem tudja, hogy mit csinál a jobb; és az olyan ember, aki titokban megemlékszik Allahról, és a szemei megtelnek könnyel.” **(Al-Bukhári és Muszlim)** |
| 81. | Bocsánatkérés | „Aki folyamatosan bocsánatot kér Allahtól, Allah nyugalmat ad neki minden aggodalomtól, megszabadítja az idegeskedéstől és onnan ad neki ellátást, ahonnan nem is várja.” **(Ibn Mádzsah)** |

**Néhány tilalom az iszlámban**

|  |  |  |
| --- | --- | --- |
|  | **Tilalom** | **A tilalom bizonyítéka a Próféta (Allah békéje és áldásai legyenek vele) hadíthából** |
| 1. | Emberek tetszését keresni (Allah helyett) | „Allah azt mondja: »Én vagyok az Egyedüli, Aki legtávolabb áll attól, hogy társa legyen. Aki tesz egy tettet úgy, hogy társat állít mellém, azt elhagyom a társításával együtt.” **(Ibn Mádzsa)** |
| 2. | Kívülről jó, belülről romlott | „»Bizonyosan ismerek embereket a népemből, akik úgy jönnek a Feltámadás Napjára, hogy annyi jótettük van, mint a *Tihama* hegyei, de Allah elporlasztja őket.« Thawban azt mondta: »Ó Allah Küldötte, mondj nekünk többet rólunk, hogy ne váljunk tudatlanul olyanokká.« Azt mondta (**Allah békéje és áldásai legyenek vele**): »Ők a testvéreitek, ugyanaz a származásotok, imádkoznak éjjel, mint ti, de olyan emberek, akik ha egyedül vannak, áthágják Allah szent határait.«” **(Ibn Mádzsah)** |
| 3. | Arrogancia és beképzeltség | „Ha valakiben egy mustármagnyi arrogancia van, az nem lép be a Paradicsomba.ˮ **(Ibn Mádzsah)**  Az arrogancia az igazság elutasítása és az emberek lenézése. |
| 4. | *Iszbál* (boka alá érő ruhák) | „Az *iszbál* az *izár* (alsóruha) vagy *qamísz* (ing vagy felsőruha) és turbán leengedése és maga után húzása büszkeségből. Allah nem néz az ilyen emberre a Feltámadás Napján.” **(An-Naszái)** |
| 5. | Irigység és féltékenység | „Óvakodj az irigységtől, mert az irigység elemészti a jótetteket, ahogy a tűz elemészti a száraz fát.” Vagy azt mondta: „száraz füvet.” **(Abu Dáwud)** |
| 6. | Kamat és uzsora | ♦„Allah Küldötte (**Allah békéje és áldásai legyenek vele**) megátkozta azt, aki kamatot szedett és azt, aki adta.” **(Al-Bukhári)**  ♦„Ha valaki tudatosan elhasznál egy dirhem pénzt kamatként, bűne súlyosabb, mint harminchat házasságtörés bűne.” **(Ahmed és Ad-Daraqutini)** |
| 7. | Bódító szerek | ♦„Aki rá van szokva a tudatmódosító szerekre, aki hisz a jóslásban, és aki megszakítja a kapcsolatot a rokonaival, az nem lép be a Paradicsomba.” **(Ahmed és Al-Hakím)**  ♦„Negyven napig nem fogadtatik el az imája annak, aki alkoholt ivott.” **(Ibn Mádzsa)** |
| 8. | Hazugság | „Jaj annak, aki hazugságokat mesél, hogy megnevettesse az embereket, jaj neki, jaj neki!” (Abu Dáwud) |
| 9. | Kémkedés és hallgatózás | „Aki kihallgatja az embereket akkor amikor ezek nem szeretnék ezt, annak olvasztott ólom lesz öntve a fülébe a Feltámadás Napján.” **(Al-Bukhári)** |
| 10. | Képek készítése | ♦„A képkészítőké (festmények, szobrok stb.) lesz a legrosszabb büntetés a Feltámadás Napján.” **(Al-Bukhári)**  ♦„Az angyalok nem lépnek be olyan házba, ahol kutya vagy kép van.” **(Al-Bukhári)** |
| 11. | Rágalmazás | ♦„A rágalmazó nem lép be a Paradicsomba.” **(Al-Bukhári)**  A *Namímah* az a beszéd, amit az emberek adnak tovább, és ezzel problémát okozzanak. |
| 12. | Pletykálás | „Tudjátok, mi az a pletyka?” Azt mondták: „Allah és a Küldötte jobban tudja.” Azt mondta (**Allah békéje és áldásai legyenek vele**): „Ha azt mondod a testvéredről, amit nem szeret.” Azt mondták: „Ó Allah Küldötte, mi van, ha igaz az, amit mondtam?” Azt mondta: „Ha igaz az, amit mondtál, akkor pletykáltál róla, ha nem igaz, akkor rágalmaztad.” **(Muszlim)** |
| 13. | Átkozás | ♦„Egy hívőt megátkozni olyan, mintha megölted volna.” **(Muszlim)**  ♦„Ne átkozzátok a szelet, mert azt (Allah) rendelte el. Aki elátkoz valamit, ami nem érdemelt átkot, arra az átok visszaszáll.” **(At-Tirmidhi)** |
| 14. | Titkok felfedése | „A legrosszabb ember Allah előtt a Feltámadás Napján az, aki intim kapcsolatban volt a feleségével, majd elmondja másoknak a titkait.” **(Muszlim)** |
| 15. | Szégyentelenség és kegyetlenség | ♦„A legrosszabb emberek Allah előtt a Feltámadás Napján azok, akiknek a szégyentelenségétől és kegyetlenségétől félnek az emberek.” **(Muszlim)**  ♦„Ádám gyermekének leggyakrabban a nyelvétől származik a bűne.” **(At-Tabarani)** |
| 16. | Hitetlenséggel vádolni egy muszlimot | „Aki azt mondja a testvérének: »Hitetlen!«, akkor egyikük valóban az: ha az az ember valóban az, (akkor ő az), ha viszont nem az, akkor visszatér rá (ő a hitetlen, aki mondta).” **(Muszlim)** |
| 17. | Rokonságot hazudni | ♦„Aki szándékosan azt mondja, hogy valaki mástól származik, nem az apjától, a Paradicsom tilalmas lesz számára.” **(Ibn Mádzsa)**  ♦„Ne tagadjátok meg apáitokat, aki megtagadja apját, az hitetlenséget követett el.” **(Al-Bukhári)** |
| 18. | Megrémíteni egy muszlimot | ♦„Nem megengedett megrémíteni más muszlimot.” **(Al-Bukhári)**  ♦„Aki egy vasat (fegyvert) a testvérére fog, az angyalok addig átkozzák, amíg le nem teszi.” **(At-Tirmidhi)** |
| 19. | Megölni egy muslim védelmében lévő embert | „Aki megöl egy védett embert jogtalanul, az nem fogja megérezni a Paradicsom illatát, pedig valóban, az illata negyven év távolságból érezhető.” **(Al-Bukhári)** |
| 20. | Ellenségeskedés barátok közt | „Valóban, Allah azt mondta: »Aki ellenségeskedik egy *wali*val  (jámbor szolga), az ellen háborút hirdettem.” **(Al-Bukhári)** |
| 21. | Egy képmutató, gonosz embernek tiszteletet adni | „Ne mondjátok a képmutatóknak: »Szajjid« (tiszteletreméltó vezető), mert ha ő valóban nem egy tiszteletreméltó vezető, azzal megharagítjátok Uratokat.” **(Al-Bukhári és Abu Dáwud)** |
| 22. | Becsapni a ránk bízott embereket | „A szolga, akit Allah felelőssé tett egy nyájért vagy emberekért, ha úgy hal meg, hogy nem volt őszinte hozzájuk, Allah megtiltja számára a Paradicsomot.” **(Al-Bukhári)** |
| 23. | Vallási döntéseket hozni tudás nélkül | „Aki tudás nélkül hozz vallási döntést, a bűn az óvé lesz (azért a döntésért).” **(Ad-Darimi)** |
| 24. | Kihagyni a pénteki közösségi imát, vagy az *aszr* imát | ♦„Aki elhagyja a pénteki közösségi imát háromszor (egymás után) nemtörődömségből (megfelelő kifogás nélkül), akkor Allah képmutatást ír fel számára.” **(At-Tirmidhi és Ibn Mádzsah)**  ♦„Aki elhagyja az *aszr* (délutáni) imát, annak jótettei eltörlődnek.” **(Al-Bukhári)** |
| 25. | Elhagyni az imákat | ♦ „A szövetség, amely megkülönböztet minket tőlük (a hitetlenektől) az ima, tehát aki ezt elhagyja, az hitetlenséget követett el.” **(At-Tirmidhi és An-Naszái)**  ♦ „Az ember és a bálványimádás között az ima áll.” **(Muszlim)** |
| 26. | Elhaladni az emberek előtt ima közben | „Ha az aki elhalad egy imádkozó ember előtt, tudná, hogy mit tett, akkor inkább negyvenig (napig, hónapig vagy évig) várna, mintsem, hogy áthaladna előtte.” **(At-Tirmidhi)** |
| 27. | Zavarni az embereket ima közben | „Aki hagymát, fokhagymát vagy póréhagymát evett, ne jöjjön közel a mecsetekhez, mert valóban, az angyalokat zavarja az, ami Ádám gyermekeit zavarja.” **(An-Naszái)** |
| 28. | Elfoglalni egy földet | „Aki egy arasznyi földet jogtalanul elfoglal, Allah ezért hét földdel veszi körül őt a Feltámadás Napján.” **(Al-Bukhári)** |
| 29. | Olyat mondani, ami megharagítja Allahot | „Valóban, az ember lehet, hogy mond olyan szót figyelmetlenségből amely megharagítja Allahot, és ezért a Pokol tüzébe lesz dobva hetvenévnyi mélységre.” **(Muszlim)** |
| 30. | Sok beszéd Allahról való megemlékezés nélkül | „Ne beszéljetek túl sokat Allahról való megemlékezés nélkül, mert valóban, a túl sok beszéd Allahról való megemlékezés nélkül megkeményíti a szíveket.” **(At-Tirmidhi)** |
| 31. | Hencegés | „A legutálatosabb ember és a tőlem legtávolabbi ember a Feltámadás Napján a hangoskodó, a hencegő, az arrogáns.” **(At-Tirmidhi)** |
| 32. | Nem megemlékezni Allahról | „Ha az emberek egy csoportban ülnek és nem emlékeznek meg Allahról és nem küldenek áldást a Prófétára, az számukra megbánás forrása lesz. Ha Allah akarja, megbünteti őket, és ha akar, megbocsát nekik.” **(Muszlim és At-Tirmidhi)** |
| 33. | Örülni testvéred szerencsétlenségének | ♦„Ne örüljetek testvéretek szerencsétlenségének, mert Allah megkönyörül rajta és titeket tesz próbára.” **(At-Tirmidhi)**  ♦„Aki tiszteletlen testvére iránt egy bűne miatt (amit már megbánt), nem hal meg, amíg ő maga is el nem követi azt.” **(At-Tirmidhi)** |
| 34. | Elhagyni muszlim testvérünket | „Nem helyes, ha egy muszlim elhagyja a testvérét három napnál tovább, és aki többet (tartja a haragot) három napnál és meghal, a Pokolba kerül.” **(Abu Dáwud)** |
| 35. | Nyíltan elkövetni bűnöket | „Az egész népem jólétben lesz, kivéve, akik nyíltan követtek el bűnöket.” **(Al-Bukhári és Muszlim)** |
| 36. | Rossz modor | „A rossz modor tönkreteszi a jócselekedeteket, ahogy az ecet tönkreteszi a mézet.” **(At-Tabarani)** |
| 37. | Aki visszaveszi az ajándékot | ♦„Aki visszaveszi az ajándékot, az olyan, mint a kutya, amelyik megeszi saját hányását.” **(Ibn Mádzsa)**  ♦„Nem megengedett az ajándékot visszavenni.” **(Ibn Mádzsa)** |
| 38. | A szomszéd elnyomása | „Ha egy férfi tíz nővel követ el házasságtörést, az kisebb bűn a számára, mintha a szomszédja feleségével követte volna el, és ha tíz házból lopott volna, az kisebb bűn, mintha a szomszédja házából lopna.” **(Al-Bukhári)** |
| 39. | Tilalmas dolgokra nézni | „Allah megírta a paráználkodás részleteit, amit az ember elkövet. Nem menekülhet ez elől. A szem paráználkodása a nézés, a fül paráználkodása a hallás, a nyelv paráználkodása a beszéd, a kéz paráználkodása az érintés, a láb paráználkodása a járás. A szív vágyakozik és az intim testrészek megerősítik vagy megtagadják.” **(Al-Bukhári és Muszlim)** |
| 40. | Ha egy férfi megérint egy számára tilalmas nőt | ♦„Jobb, ha valakit a fején keresztül szúrnak át egy vastűvel, mint hogy megérintsen egy olyan nőt, aki nem megengedett számára.” **(At-Tabarani)**  ♦„Nem fogok kezet nőkkel.” **(An-Naszái)** |
| 41. | Elvenni egymás lányait jegyajándék nélkül | „A Próféta (**Allah békéje és áldásai legyenek vele**) megtiltotta a *sighár*-t.ˮ **(At-Tirmidhi)**  A sighár az olyan házassági szerződés, mikor egy férfi elveszi egy másik férfi lányát azzal a feltétellel, hogy az elveszi az ő lányát, és nem fizetnek jegyajándékot. |
| 42. | Siratás | „Akit siratnak, az büntetést kap a Feltámadás Napján azért, hogy siratták.” **(Al-Bukhári és Muszlim)**  „Allah Küldötte (**Allah békéje és áldásai legyenek vele**) azt mondta: »A halott meg lesz bűntetve a sírjában azért mert siratják.” **(Al-Bukhári és Muszlim)** |
| 43. | Másra esküdni Allahon kívül | ♦„Aki bármi másra esküszik, mint Allah nevére, hitetlenséget vagy bálványimádást követett el.” **(Abu Dáwud)**  ♦„Aki megesküszik, Allah nevére tegye, vagy maradjon csendben.” **(Al-Bukhári)**  ♦„Aki a becsületére esküszik, az nem közülünk való.” **(Abu Dáwud)** |
| 44. | Hamis tanúzás | „Aki gonoszul megesküszik és hamisan tanúskodik, hogy elvegye egy muszlim tulajdonát, az úgy találkozik Allahhal, hogy Ő haragszik rá.” **(Muszlim)** |
| 45. | Esküdözni eladáskor | ♦„Óvakodjatok a gyakori esküdözéstől az eladáskor, mert az (az esküdözés) eladja a terméket, de lerombolja (az áldását).” **(An-Naszái és Ibn Mádzsah)**  ♦„Az esküvel való árusítás eladja a terméket, de lerombolja az áldást.” **(Al-Bukhári és Muszlim)** |
| 46. | A hitetleneket utánozni | ♦„Aki utánoz egy népet, az közéjük tartozik.” **(Abu Dáwud)**  ♦„Aki másokat utánoz rajtunk kívül, az nem közülünk való.” **(An-Naszái)** |
| 47. | Sírokra építeni | „Allah Küldötte (**Allah békéje és áldásai legyenek vele**) megtiltotta a sírok bevakolását, a rájuk ülést és a rájuk építkezést.” **(An-Naszái)** |
| 48. | Hűtlenség és árulás | „Amikor Allah összegyűjti az első és az utolsó embert a Feltámadás Napján, felemel egy zászlót minden csalónak, és az lesz mondva: »Ez becsapta ezt és ezt, ennek és ennek a fiát.«” **(Abu Dáwud)** |
| 49. | Sírokon ülni | „Jobb lenne számotokra égő szénen ülni, ami a ruhát megégeti a bőrig érve, mint sírra ülni.” **(An-Naszái)** |
| 50. | Aki szereti, hogy az emberek felálljanak előtte | „Aki szereti, hogy az emberek felállnak előtte, az foglalja el helyét a Pokolban.” **(At-Tirmidhi)** |
| 51. | Koldulásba kezdeni | ♦„(…) senki nem nyitja ki maga előtt a koldulás útját anélkül, hogy Allah ne nyitná ki előtte a szegénység útját.” **(Al-Bukhári és Muszlim)**  ♦„Aki az emberek pénzét kéri, hogy meggazdagodjon, a Tűz lángjait kéri. Tőle függ, sokat vagy keveset kér (óvakodjon).” **(Ibn Mádzsah)** |
| 52. | Magasabb árat ajánlani anélkül, hogy szándékban állna vásárolni | „Allah Küldötte (**Allah békéje és áldásai legyenek vele**) megtiltotta, hogy egy helyi ember egy beduinnak áruljon, és hogy magasabb árat kínáljon (hogy felverje az árat), ha nem áll szándékában vásárolni, és ne alkudjon egy már megkötött üzletre testvérével.ˮ **(An-Naszái)** |
| 53. | Az elveszett tárgyat hirdetni a mecsetben | „Aki hallja, hogy a mecsetben hirdetnek egy elveszett tárgyat, mondja: »Allah ne adja vissza«, mert a mecset nem erre való.” **(Muszlim)** |
| 54. | Átkozni a sátánt | ♦„Ne sértegesd a sátánt, hanem kérd Allahtól a menedéket a rossza ellen.” **(As-Sueity)**  ♦Az egyik társ azt mondta: „Egy nap a Próféta (**Allah békéje és áldásai legyenek vele**) mögött ültem a szamáron. Megbotlott és azt kiáltottam: »Pusztuljon el a sátán!« A Próféta (**Allah békéje és áldásai legyenek vele**) azt mondta: »Ne mondd: „Pusztuljon el a sátán”, mert ha ezt mondod, akkor fontosnak érzi magát, és ott marad, mint egy házban, és azt mondja: „Megakadályoztam a hatalmammal!” Ehelyett mondd: „Allah nevében”, és akkor megalázva érzi magát, gyengébbnek, mint egy légy.«” **(Abu Dáwud)** |
| 55. | Átkozni a lázat | „Ne átkozzátok a lázat, mert letörli a bűnöket, ahogy a tűz megtisztítja a rozsdát a vasról.” **(Ibn Mádzsah)** |
| 56. | Hirdetni az eltévelyedettséget | „Aki eltévelyedettségre hív, megkapja azoknak a bűnét is, akik követik őt, anélkül, hogy az ő bűnük csökkenne.” **(At-Tirmidhi)** |
| 57. | Néhány tilalom az ivással kapcsolatban | ♦„Allah Küldötte (**Allah békéje és áldásai legyenek vele**) megtiltotta az ivást a víztartó szájából.” **(Al-Bukhári)**  ♦„Allah Prófétája (**Allah békéje és áldásai legyenek vele**) megdorgálta azokat, akik állva ittak.” **(Muszlim)**  ♦„Próféta (**Allah békéje és áldásai legyenek vele**) megtiltotta, hogy belefújunk abba az edénybe amelyből iszunk.ˮ **(At-Tirmidhi)** |
| 58. | Ezüst és arany edényekből inni | „Ne igyatok ezüst és arany edényekből és ne viseljetek selymet vagy hímzett brokátot, mert ez az övék (a hitetleneké) az evilágon, és a tietek a Túlvilágon.” **(Al-Bukhári)** |
| 59. | Bal kézzel enni és inni | „Ne egyetek vagy igyatok bal kézzel, mert a sátán eszik és iszik bal kézzel.” **(Muszlim)** |
| 60. | Megszakítani a rokoni kapcsolatokat | „Aki megszakítja a kapcsolatot a rokonaival, nem lép be a Paradicsomba.” **(Abu Dáwud)** |
| 61. | Nem küldeni üdvözletet Allah Prófétájára  (**Allah békéje és áldásai legyenek vele**) | ♦„Legyen megalázva az, aki hallja a nevemet, és nem fohászkodik értem.” **(At-Tirmidhi)**  ♦„Az a fukar, aki hallja a nevemet és nem küld rám üdvözletet és fohászt.” **(At-Tirmidhi)** |
| 62. | Kutyát tartani | „Aki kutyát tart, ami nem vadászkutya vagy őrzőkutya, minden nap két qírátot veszít jutalmából.” (A qírát egy hegynyit jelent.) **(At-Tirmidhi)** |
| 63. | Állatokat kínozni | ♦„Egy nő büntetést kapott, mert bezárt egy macskát, amíg meghalt, és ő a pokolba került emiatt.” **(Al-Bukhári)**  ♦„Ne játszatok célba lövést egy lélekkel rendelkezővel.” **(An-Naszái és Ibn Mádzsah)** |
| 64. | Csengőt akasztani egy állatra | ♦„Az angyalok nem követik azt a karavánt, amelyben van egy kolompos kutya.” **(Muszlim és At-Tirmidhi)**  ♦„A harang a sátán szélhangszere.” **(Abu Dáwud)** |
| 65. | Ha a bűnös kegyeket kap | „Ha látod, hogy Allah megadja egy szolgájának, amit szeret, még akkor is, ha engedetlen vele szemben, tudd, hogy fokozatosan megbünteti, olvasd:  **„Miután elfeledték azt, amire inttettek, megnyitottuk nekik minden dolog kapuit, míg örvendezni kezdtek amiatt, amit kaptak. Majd váratlanul megragadtuk őket és ők kétségbe estek.”** **[A Kegyes Korán értelmezésének fordítása, 6:44]**ˮ |
| 66. | Akiknek az evilági ügyek a legfontosabbak | „(…)és akinek az evilág a legfontosabb, Allah szegénységet helyez a szemei elé, szétszórja figyelmét és semmi nem jön hozzá, csak ami meg lett írva számára.” **(Ibn Mádzsah)** |

**Út az Örökkévalóságba**

**Ösvény a Paradicsomba vagy a Pokolba**

**►A sír:**

Ez a Túlvilág első állomása. Egy gödör tűz a képmutatóknak és a hitetleneknek, és egy kert a hívőknek. A különböző elbeszélések említik az engedetlenség cselekedeteinek büntetését. Ezek között van, ha valaki nem tisztítja meg magát rendesen a vizelettől, a híresztelés, hogy problémát okozzon emberek között, ha szándékosan átalussza a kötelező imákat, ha elhagyja a Koránt, paráznaság és házasságtörés, homoszexuális kapcsolat, kamat és uzsora, az adósságok nem kifizetése és más bűnök. Meg lehet menekülni ettől a büntetéstől, ha őszintén jótetteket cselekszünk Allahért, ha menedéket keresünk Allahnál ettől a büntetéstől, ha olvassuk a *Mulk szúrát* [67], és más tettekkel. Aki megmenekül ettől a büntetéstől és nem találkozik vele, azok a mártírok, azok, akik őrségben szolgáltak, és úgy haltak meg, azok, akik pénteken haltak meg, azok, akik szülés közben haltak meg, és mások.

**►A kürt megfújása:**

Ez egy hatalmas kürt, amelyet Iszráfíl angyal fúj meg, aki várja a parancsot. Az első fújáskor mindenki meghal. A Magasztos Allah azt mondja:

**„És azon a Napon, amikor megfuvatik a Trombita, megretten az, aki az egekben és a földön van, kivéve azokat, akiket Allah akar. És mindenki alázatosan közeleg Hozzá.”** **[A Kegyes Korán értelmezésének fordítása, 27:87]** és minden elpusztul.

Majd negyven év múlva lesz a következő fújás, amikor mindenki feltámad, ahogy a Magasztos Allah mondja:

**„(...)És azután újra megfúvatik és ök állva figyelnek.”** **[A Kegyes Korán értelmezésének fordítása, 39:68]**

**► Feltámadás:**

Allah esőt küld a testekre, amelyek (a farok csontból) újraalakulnak, új teremtménye alakulva, akik soha nem hal meg. Úgy támadnak fel, hogy nincsenek körülmetélve, és meztelenek. Látni fogják az angyalokat és a *dzsinn*eket, és tetteik szerint támadnak fel.

**►Az Összegyűjtés:**

Allah összegyűjt minden teremtményt az Elszámolásra. Meg lesznek rémülve, bódultak lesznek, mintha részegek lennének egy hatalmas nap miatt, amelynek a hosszúsága ötvenezer évig tart. A Földön töltött idejük nem fog hosszabbnak tűnni a számukra, mintha egy óra lett volna. A Nap egy mérföld közelségbe jön, és mindenki tettei szerint fog izzadni. A zsarnokok és azok a gyengék, akik követték őket, összevesznek. Minden hitetlen saját vezető sátánjával és saját testrészeivel fog veszekedni, és mindegyik egymást átkozza. Az igazságtalan gonosztevők saját kezüket fogják harapdálni (lelkifurdalásból). A Pokol tüze eléjük lesz hozva hetvenezer retesszel, minden egyes reteszt hetvenezer angyal tartja. Amikor a hitetlenek látják a Pokol tüzét, azt szeretnék, ha megválthatnák magukat a büntetéstől, vagy, hogy porrá válnának (hogy megmeneküljenek a kínzástól). Az engedetlenek (a hívők közül) büntetést kapnak. Például aki nem fizette ki a kötelező adakozást (*zakáh*), a pénz, amit nem fizetett ki, vasrudakként megégeti őt. Az arrogánsak hangyákként lesznek feltámasztva (hogy rájuk lépjenek). A hűtlen csaló, a sikkasztó és a rabló nyilvánosságra lesz hozva. A tolvaj azzal jön elő, amit ellopott (hogy mindenki lássa). Röviden, minden elrejtett dolog napvilágra kerül. A tisztességes embereket ez a nap nem fogja megrémíteni, és úgy telik el, mintha csak *dhohr* imát imádkoztak volna.

**► Közbenjárás (Safá’ah):**

Különleges közbenjárást kap Mohamed Próféta (**Allah békéje és áldásai legyenek vele**) minden teremtmény számára, amikor azért fog közbenjárni, hogy minden ember meneküljön meg ettől a nagy próbatételtől és kezdődjön el az Elszámolás. Nem lesz semmilyen más formája a közbenjárásnak más teremtmény, például a Próféták részéről, hogy a hívők kerüljenek ki a Pokol tüzéből és emelkedjen szintjük a Paradicsomban.

**► Elszámolás (Hiszáb):**

Az emberek Megjelennek Allah előtt tetteik szerinti csoportokban, hogy mindenki lássa, és hogy részt vegyenek az elszámoláson. Meg lesznek kérdezve életükről, fiatalságukról, vagyonukról, tudásukról, felelősségeikről, az áldásokról, amit kaptak, a látás, hallás és intelligencia képességéről (hogy hogyan használták ezeket). A hitetlenek és a képmutatók úgy lesznek elszámolva, hogy mindenki látni fogja őket, ők hibáztatják őket, hogy igazolják bűneiket, és az emberek, a föld, a napok, az éjszakák, a vagyon, az angyalok és saját testrészeik tanúskodnak ellenük. Végül bevallják és elismerik bűneiket. A hívők mindannyian egyénileg lesznek megítélve, amikor el fogják ismerni bűneiket Allahnak, míg mikor már azt hiszik, hogy elkárhoznak, az lesz nekik mondva: ***„Elrejtettem ezeket számodra a világban, és most megbocsátom neked.”*** Az első emberek, akik részt vesznek az elszámoláson, Mohamed (**Allah békéje és áldásai legyenek vele**) követői lesznek. Az első istenszolgálati tettek, amelyek el lesznek számolva, a kötelező imák. Az első viták, amelyeket elrendeznek, azok lesznek, amelyek vérontással jártak.

**► A tettek feljegyzésének nyilvánosságra hozása:**

A könyvek, amelyekre minden ember tettei le lettek jegyezve, ki lesznek nyitva. Ez egy feljegyzés, amely

**„(...)nem hagy sem kis, sem nagy tettet feljegyzetlenül.(...)ˮ [A Kegyes Korán értelmezésének fordítása, 18:49]**

A hívők a feljegyzésüket jobb kezükbe kapják, a hitetlenek és a képmutatók a balkezükbe a hátuk mögül.

**► A Mérleg (Mízán):**

A tetteket megmérik egy mérlegen, hogy mindenki aszerint kapjon ellenszolgáltatást. Ez a mérleg egy valódi mérőeszköz két serpenyővel, amelyeket azok a tettek nyomnak le, amelyeket őszintén Allahért tesznek az iszlám előírása szerint. Néhány tett, amely nagyobb súlyú, például azt mondani, hogy ***Lá iláha illa Allah***(nincs más jogosan imádható istenség, Allahon kívül), a jó jellem, a megemlékezés Allahról, azt mondani:***Alhamdu Lillah***(Hála Allahnak),***Szubhána Allah wa bihamdih***(Magasztaltassék Allah és Övé a hála), és azt mondani:***Szubhána Allah Il-Azím***(Magasztaltassék Allah, a Hatalmas). Allah néhány ember jó tetteit kicseréli a másik rossz tetteire, akinek az illető rosszat okozott az életében.

**►A Medence (Haud)**:

A hívők ezután elmennek egy medencéhez. Aki iszik belőle, soha nem érez szomjúságot ezek után. Minden prófétának van saját medencéje, és a legnagyobb Mohamed Próféta (**Allah békéje és áldásai legyenek vele**) medencéje. Vize fehérebb, mint a tej, édesebb, mint a méz, illatosabb, mint a mósusz. Az edények hozzá aranyból és ezüstből vannak, számuk annyi, mint a csillagok, hossza annyi, mint a távolság a palesztinai Jeruzsálem és a jemeni Áden között. A medence vizét a Paradicsomi *Kauthar* folyó biztosítja.

**►A hívők próbatétele:**

Az Összegyűjtés napjának végén a hitetlenek követik azokat az isteneket és bálványokat, amiket imádtak. Ezek a Pokol tüzébe vezetik követőiket, mint egy birkanyájat, akik vagy lábukon, vagy arcukon húzva mennek. Csak a hívők és a képmutatók (akik hívőnek tettetik magukat) maradnak. Allah megkérdezi tőlük: *„Mire vártok?”* Azt felelik. *„Urunkra várunk.”* Felfedi Magát előttük azáltal, hogy megmutatja a Lábszárát (*Asz-Száq* – az egyik megígért jel), amire ők leborulnak mind, a képmutatók kivételével, mert Allah azt mondja nekik:

**„Azon a Napon, midőn a Lábszár kimutattatik, felszólíttatnak a lebomlásra, ám ők képtelenek lesznek arra.” [A Kegyes Korán értelmezésének fordítása, 68:42]**

Majd követik Őt, és a Híd (*Szirát*) kinyílik (a Pokol fölött), és Allah fényt ad a hívőknek, és elsötétíti a képmutatók fényét.

**► A Híd (Szirát):**

Ez egy híd, amely a Pokol tüze felett ível át, és amelyen a hívőknek át kell menniük, hogy elérjék a Paradicsomot. A Próféta (**Allah békéje és áldásai legyenek vele**) a következőképpen jellemezte:

**„Megrázkódik, és az ember elvéti a lépést és megcsúszik. Vannak rajta kampók és hurkok, mint a *Sza’dán* fa tüskéi(…) keskenyebb, mint egy hajszál, és élesebb, mint a kard éle(…).” (Muszlim)**

A hívők fényt kapnak tetteik szerint, a legnagyobb akkora lesz, mint egy nagy hegy, és a legkisebb akkora, mint az ujj begye. Ez világítja meg útjukat, majd tetteik szerint fognak átkelni az Úton, a hívő egy szempillantás alatt, vagy mint egy villám, majd, mint a szél, a madár, a gyors ló, vagy a lovas (vagy sétálva, vagy mászva). Mohamed Próféta (**Allah békéje és áldásai legyenek vele**) azt mondta:

**„Lesznek, akik biztonságban átérnek, míg másokat felkarcolnak a kampók, és lesznek, akiket lerántanak a Pokol tüzébe.”** **(Al-Bukhári és Muszlim)**

A képmutatóknak nem lesz fényük; vissza fognak menni, de egy fal lesz építve köztük és a hívők között. Bár szeretnének biztonságban átkelni a hídon, ők bele fognak esni a Pokol tüzébe.

**► A Pokol tüze:**

A hitetlenek, a képmutatók és néhány engedetlen hívő bemegy a Pokolba. Minden ezer emberből 999 a Pokolba kerül. Hét kapuja van. A Pokol tüzének hősége hetvenszer melegebb, mint a legmelegebb tűz ezen a világon. A hitetlenek teste folyamatosan nőni fog, hogy jobban érezze a kínzást: vállaik közti távolság háromnapi úttal lesz egyenlő, és őrlőfogaik akkorák lesznek, mint *Uhud* hegye. Bőrük vastag lesz, és miután teljesen megégett, új bőrt kapnak, hogy jobban fájjon az égető büntetés. Italuk forró víz lesz, amely megégeti gyomrukat. Ételük a *zaqqúm* lesz, amely nagyon keserű, és a Pokol lakói sebeiből származó folyadék és genny. Aki a legkisebb büntetést kapja, annak a lába alá égő szén lesz helyezve, és ez felforralja az agyát. A Pokol tüzében a bőrük égni fog, és megolvad, széthasad, leszakad a láncok és lakatok használatától. A legalsó bugyorba hetven éven keresztül fog esni a test. A Pokol tüzelőanyaga a hitetlenek és a kövek (bálványok), szele mérgező, árnyéka vad hőség és ruhái tűzből vannak. Mindent elemészt és semmit nem hagy meg. Félelmetesen morog és nyög, ahogy megégeti a külső bőrt, majd eléri a csontokat és az agy mélységeit.

**► A második Híd (Qantarah):**

A Próféta (**Allah békéje és áldásai legyenek vele**) azt mondta:

**„A hívők végül megmenekülnek a Pokol tüzéből és eljutnak egy hídhoz (*Qantarah*) a Paradicsom és a Pokol között. Itt megkezdődik közöttük a kiengesztelődés, az igazságtalanságokért és bűnökért, amit egymás ellen elkövettek ezen a világon. Arra esküszöm, Akinek a kezében van Mohamed lelke: mindenki jobban fogja ismerni lakóhelyét a Paradicsomban, mint az evilági lakóhelyét.” (Al-Bukhári)**

**► Paradicsom (Dzsenna):**

A Paradicsom a hívők végső lakóhelye. Téglái aranyból és ezüstből lesznek, habarcsa mósuszból. Kövei olyanok lesznek, mint a gyöngy és pora sáfrányból. Nyolc kapuja van, amelyek háromnapi út távolságban nyílnak ki, és még így is tolongani fognak azok, akik belépnek oda. Száz fokozata van, minden fokozat között akkora a távolság, mint az ég és a föld között. A *Firdausz* a legmagasabb hely, onnan fakadnak a Paradicsom folyói. A Paradicsom teteje a Könyörületes és Irgalmas Allah Trónja. Folyói méz, tej, bor és víz, amelyek csatornák nélkül folynak, és a hívő kívánságára folynak. A Paradicsom gyümölcsei állandóak, közel vannak és könnyen elérhetőek. Vannak benne faragott gyöngyből készült sátrak, amelyeknek szélessége hatvan mérföld, és a hívőnek mindegyik sarokban lesz egy felesége. A férfiak felnőttek lesznek, de fiatalok, szakáll nélkül. Fiatalságuk nem múlik el, és ruhájuk soha nem megy tönkre. Nem lesz vizeletük, székletük, sem semmilyen tisztátalan dolgot nem fognak üríteni. Fésűik aranyból lesznek, és verejtékük mósuszhoz lesz hasonló. A nők a Paradicsomban mind gyönyörű szüzek lesznek, társaikhoz hasonló életkorúak. Aki először belép a Paradicsomba, az Mohamed (**Allah békéje és áldásai legyenek vele**) lesz, majd a többi próféta. A Paradicsom legalacsonyabb részén lakók bármit kívánnak, a tízszeresét megkapják. Szolgáik örökké fiatalok lesznek, mint az őrzött gyöngyök. A legnagyobb boldogság a Paradicsomban azonban az lesz, hogy látják a Magasztos Allahot, és Allah elégedettsége velük lesz. Örökké a Paradicsomban fognak lakozni.

**Mosakodás (al-wudhu)**

****Az ima (*szaláh*) nem érvényes mosakodás (*wudhu*) nélkül. A mosakodást olyan vízzel kell elvégezni, amely eredeti formájában van, tehát tengervíz, kútvíz, forrásvíz vagy folyóvíz.

**Megjegyzés:** Egy kis mennyiségű víz tisztátalan (*nadzsisz*) lesz, ha egy tisztátalannak számító anyaggal keveredik. A nagy mennyiségű víz, körülbelül 210 liter azonban nem válik tisztátalanná, ha egy tisztátalannak számító anyag kerül bele, csak ha megváltozik az íze, színe vagy szaga.

Az ember a *wudhut* azzal kezdi, hogy mondja: ***„Biszmi Illahˮ*** **(Allah nevében)**, és jobb, ha megmossa mindkét kezét minden alkalommal, mikor *wudhu*t végez. Aki éjszakai álomból kelt fel, annak meg kell mosnia mindkét kezét háromszor. A szándéknak (*nijah*) jelen kell lennie a szívben.

**Megjegyzés**: Nem jó bármelyik testrészt háromnál többször megmosni a *wudhu* alatt.

Kötelező kimosni a szájat (*madmadah*) egyszer, de háromszor jobb.

**Megjegyzés:** Nem elég csupán vizet venni a szájba, mikor kiöblítjük. A vizet körbe kell forgatni a szájban. Jó *sziwák*ot használni.

Kötelező kiöblíteni az orrot (*isztihsáq*) azáltal, hogy felszívjuk a vizet, majd kifújjuk egyszer. Háromszor jobb.

**Megjegyzés:** A vizet felszívni az orrba nem elég, ki kell fújni, nem kézzel eltávolítani.

Majd megmossa az arcát egyszer, de ha háromszor teszi ezt, az jobb a számára. Arc szélei az egyik fültől a másikig - vízszintesen, és a haj vonalától az álig - függőlegesen.

**Megjegyzés:** Kötelező az ujjakat áthúzni a szakállba ha ez sűrű és elég csak átsimítani rajta, ha ritka.

Majd megmossa mindkét kezét az ujjbegyektől a könyékig egyszer, de háromszor jobb.

**Megjegyzések:**

**1.** Jobb először a jobb kart megmosni, és utána a balt.

**2.** Jobb a kezeket a *wudhu* kezdeténél megmosni, de ebben a pontban kötelező a karokat, az ujjbegyektől a könyökök feledtig megmosni.

**3.** Meg kell mosni a tenyereket és az ujjak között is.

Ezek után áttörli nedves kézzel az egész fejet a homlok első hajvonalától a tarkóig (ahol a haj véget ér) majd visszafele is áthúzza a kezét. Meg kell nedvesíteni az egész fejet az oldalsó részeket is beleértve. Aztán a mutatóujját belehelyezi a fülébe és kitörli, majd hüvelykujjával kívül is áttörli. Mindezt egyszer teszi meg.

**Megjegyzések:** **1.** Nem kötelező áttörölni az egész hajat, ha hosszú. **2.** A fejet kell áttörölni, ha az embernek nincs haja. **3.** Át kell törölni a fül mögötti hajmentes területet is.

Majd megmossa a lábat a boka fölöttig egyszer, de háromszor jobb.

**Megjegyzés:** Ajánlatos a jobb lábbal kezdeni.

**Megjegyzések:**

1. Négy testrész van, amelyeket a *wudhu*ban meg kell mosni:
2. Az arc, a *madmadah* és az *isztihsáq* is beleértve
3. A kezek és a karok
4. Átsimítani a fejet és a füleket
5. A lábfejek, éppen a boka fölöttig.
6. A testrészeket folyamatosan kell megmosni, anélkül, hogy szünetet tartanánk. Nem szabad annyit várni, hogy az előző rész megszárad.
7. Jó azt mondani a *wudhu* elvégzése után: ***„Ashadu an lá iláha illa Allah wahdahu lá saríka lah, wa ashadu anna Muhammadan abduhu wa raszúluh”*** **(Tanúsítom, hogy nincs más isten csak Allah egyedül, nincs Neki társa, és tanúsítom, hogy Mohamed az Ő szolgája és küldötte)**, és két rakát imádkozni.

**Ima (asz-szaláh)**



Az ember feláll és azt mondja: ***„Allahu Akbar”* (Allah a Leghatalmasabb)**.Az imám (vezető) azt mondja: ***Allahu Akbar*** hangosan az ima elején és a többi *takbírát*nál (mikor mondják: ***Allahu Akbar***), hogy akik követik őt, hallják, míg a követők halkan mondják ezt.Felemeli a kezét a *takbír* elején válla közelébe, ujjai összecsukva. A követők is azt mondják: *„Allahu Akbar”*, miután az imám befejezte.

**Megjegyzések:**

**1.** Kötelező elmondani a pilléreket (mint a *takbírát al-Ihrám*) és az ima kötelező elemeit (mint a többi *takbírát*) olyan hangosan, hogy aki imádkozik, az hallja.

**2.** A szándékot nem kell hangosan kimondani mert a szándéknak (*nijah*) jelen kell lennie a szívben.

**3.** Kerülendő cselekedet (*makruh*) ima közben fel nézni vagy becsukni a szemeket, jobbra vagy balra nézni, a talpakat nagyon közzel vagy távol helyezni egymástól vagy egy lábon állni (ha nincs erre érvényes kifogás).



A kezeit a mellkasa alá teszi, a jobbat a bal fölé és a szemeivel a leborulás helyét nézi. Elmondja a megnyitó fohászt, amelyet hiteles források közöltek. Mondhatja például: ***„Szubhánaka Allahumma wa bihamdika wa tabárak Aszmuka wa taala dzsadduka wa lá iláha ghairuk.”* (Magasztaltassál, ó Allah és légy dicsérve, Neved áldott, magasztosságod hatalmas, és nincs másnak joga az imádathoz, csak Neked!)** Majd azt mondja**: *„Audhu biLlahi min assaitáni irradzsim”* (Menedéket keresek Allahnál a megátkozott sátántól)**. Majd azt mondja: ***„Biszmi Illahi Ir-Rahmáni Ir-Rahím”* (A Könyörületes és Irgalmas Allah nevében)**. Mindezt csendben mondja, majd olvassa a *Fatiha* *szúrát* hangosan, ha ő az imám egy hangos imában. Nem kötelező, hogy a követők is recitálják a *Fatiha szúrát* csendben, miközben az imám hangosan recitálja, tehát a *maghreb*, *isa* és *fadzsr* imáknál, de jobb, ha recitálják, ha az imám csendben mondja, vagy ha ima csendes, tehát a *dhohr* és az *aszr* imák esetében. Majd recitál, amit szeretne a Koránból. Az imám hangosan recitál a *fadzsr* imában és a *maghreb* és *isa* imák első két *raká*jában. Az imák összes többi részét csendben kell mondani.

**Megjegyzés:** Jobb a Koránt a Koránban való elrendezés szerint recitálni. Tilos azonban a szavakat vagy verseket a *szúrá*kon belül helytelen sorrendben mondani.


Ezek után azt mondja: ***„Allahu Akbar”***, felemeli kezét a válláig, majd meghajol. Meghajláskor kezét erősen a térdére helyezi, míg ujjait kiterjeszti, hátát annyira kiegyenesíti, hogy feje a teste közepével egy vonalban van, sem feljebb, sem lejjebb. Azt mondja: ***„Szubhána Rabbia Al-Azím”*** **(Dicsőség a Hatalmas Uramnak)** háromszor. Ha valaki későn lép be az imába, de elvégzi a meghajlást, az előtte való állás is számít, és nem kell bepótolnia ezt az egységet (*rakát*) az ima végén.



**Megjegyzés:** Minden *takbírát*-ot (mondani: *Allahu Akbar*) és *Taszmi’*-t mondani: *szami Allahu liman hamidah* **(**Allah meghallgatja azt, aki dicséri Őt) akkor kell mondani, amikor az ember mozog, nem előtte vagy utána, mert azokban a pozíciókban mást kell tenni.




Majd felemeli fejét és azt mondja: ***„szami Allahu liman hamidah”*****(Allah meghallgatja azt, aki dicséri Őt)**. Ezek után felemeli kezeit, ahogy a meghajlás előtt tette, feláll, és azt mondja: ***„Rabbana wa Laka al-hamd”*** (*Tahmíd*)**(Urunk, Tiéd a dicsőség)**. Majd hozzáteszi: **„*Hamdan kathíran tajjiban mubarakan fihi mil’asz-szamawáti wa mil’al-ardi wa mil’a ma si’ta min saj’in bá’d”*** **(Sok dicséret *amely tiszta és áldott, az egek teljességétől, a föld teljességétől, és mindannak a teljességétől, amit Te akarsz* ezek után)**.

**Megjegyzések:** **1.**Amikor azt mondja: ***„Rabbana wa Laka al-hamd”***, ennek az ideje akkor van, miután egyenesen felállt, és nem a meghajlásból való felállás közben. **2.** Miután felemelkedik a meghajlásból a kezeit teheti egymásra, a jobbot a balra, vagy maradhatnak leengedve.

Leborul, miközben azt mondja: ***„Allahu Akbar”***.Hasát távol tartja a combjaitól, combjait a lábszárától, míg leborul a homlokára és orrára, két tenyerére, két térdére és lábujjaira. A kezének és lábának ujjai a *qiblah* felé néznek. A leborulásban háromszor azt mondja: ***„Szubhána Rabbia Al-Álá”*** **(Dicsőség a Magasztos Uramnak)**.

**Megjegyzések:** **1.** A leborulást hét testrészre kell helyezni: a homlokra és orra, két tenyérre, két térdre és lábujjakra. Az ima érvénytelen, ha valaki szándékosan kihagyja ezek valamelyikét, kivéve, ha van rá érvényes kifogása. **2.** Elkerülendő cselekedet (*makruh*) leborulás közben a könyököket a földre tenni.

Ezek után felemeli fejét, és azt mondja: ***„Allahu Akbar”***.A két leborulás közti ülésnek két helyes módja van:

**1)** Bal combján ül, míg jobb lábfején felemeli a sarkát és a lábujjakat a földre helyezi, a qibla felé.

**2)** A sarka mindkét lábfejénél fent van, a lábujjak a földön, a *qibla* felé néznek, ő a sarkán ül.

Majd azt mondja: ***„Rabbi ighfir lí, warhamni, wadzsburni, warfa’ni, warzuqni, wanszurni, wahdíni, wa’afini”* (Ó Allah, bocsáss meg nekem, légy velem könyörületes, erősíts meg engem, emeld fel helyzetemet, láss el engem, adj nekem győzelmet, vezess engem és bocsáss meg nekem.)**

Majd leborul, ahogy az előbbi leborulásnál tette, majd felemeli a fejét. ***„Allahu Akbar”* –** mondja, majd feláll és megismétli a második *rakát* úgy, ahogy az elsőt.

**Megjegyzés:** A *Fatiha* recitálása álló pozícióban történik, tehát ha akkor kezdi el olvasni, mikor még nem teljesen egyenesedett fel, újra kell recitálnia, különben az imája érvénytelen.

Amikor befejezte az első két egységet, leül az első *Tasahud*hoz, ahogy a leborulások között ült, a jobb kezét a jobb combjára, a bal kezét a bal combjára helyezve, és kört formálva a jobb keze hüvelykujjával és középső ujjával. Mutatóujjával előremutatva azt mondja: ***„At-tahijjátu liLlahi wasz-szalawátu wat-Tajjibát. Asszalámu alaika ejjuhan-nabiju warahmatu Allahi wa barakatuh. Asszalamu alainá wa ala ibádi Illahi isz-szalihín. Ashadu an lá iláha illa Allah, wa ashadu anna Muhammadan abduhu wa raszúluh.”* (A legjobb üdvözlések és köszöntések Allahnak, imák és minden tiszta és jó. Béke, Allah könyörülete és áldásai legyenek veled, ó Próféta. Béke legyen velünk és Allah jámbor szolgáin. Tanúsítom, hogy nincs más jogosan imádható istenség, csak Allah, és tanúsítom, hogy Mohamed az Ő szolgája és Küldötte)**.


Ezek után feláll és elvégzi a harmadik és negyedik *rakát*, ha az ima négy rakából áll, (*isa*, *dhohr*, *aszr*). Azt mondja: **„*Allahu Akbarˮ***, és felemeli kezeit. Ugyanúgy végzi el, mint az első kettőt, de ezekben csak a *Fatiha* szúrát mondja, csendben.


Majd leül az utolsó *Tasahud*hoz, ha az ima három vagy négy rakás *tawarruk* pozícióban, amelynek három helyes módja van (lásd a képet):

1) A hátsó felén ül, a térdei hajlottak, a bal lábfeje előrenyúlik és a jobb lábszár alatt kijön, a jobb lábfej sarkát felhúzza.

2) A hátsó felén ül hajlott térdekkel, a bal és a jobb lábfejet a jobboldalon tartja.

3) A hátsó felén ül, a térdei hajlottak, a bal lábfeje a combja és a jobb lábszára között van, és a jobb lábfeje kiegyenesítve.

Majd ugyanazt elmondja, mint az elsőnél, de még hozzá teszi: ***„Allahumma szalli ala Muhammad, wa ala áli Muhammad, kámá szallaita ala Ibrahim wa ala áli Ibrahim, Innaka Hamídun Madzsíd. Wa bárik ala Muhammad wa ala áli Muhammad, kamá bárakta ala Ibrahim, wa ala áli Ibrahim, Innaka Hamídun Madzsíd”* (Ó Allah, küldj üdvözletet Mohamedre és Mohamed követőire, ahogy elküldted üdvözletedet Ábrahámra és Ábrahám** **követőire, valóban, Te vagy a Legdicséretreméltóbb és a Magasztos. És áldd meg Mohamedet és Mohamed követőit, ahogy megáldottad Ábrahámot és Ábrahám követőit, valóban, Te vagy a Legdicséretreméltóbb és a Magasztos.)**

Ezek után *szunna* hozzátenni: ***„Allahumma inni audhu Bika min adhábi dzsahannam, wa min adhábil-qabr, wa min fitnat il-mahjá wal-mamát, wa min fitnat almaszíkh ad-daddzsál”.* (Ó Allah, menedéket keresek Nálad a pokol büntetésétől, a sír büntetésétől, és az élet és a halál próbatételeitől, és a *daddzsál* (Antikrisztus) próbatételeitől.)**

Majd azt mondja: ***„Asz-szalámu alaikum wa rahmatu Allah”*** **(Béke legyen veletek és Allah Könyörülete)**, a fejét jobbra fordítva, majd ugyanezt elmondja, a fejét balra fordítva.

Amikor befejezi, mondhat más fohászokat is az ima befejezése után, ahogy a hitelesen közölt hadíthok említik.

**Cselekedj tudásod szerint**

A tudás gyakorlat nélkül Allah, a Küldöttei és a hívők nemtetszését váltja ki. A Magasztos Allah azt mondja:

**„Ó, ti akik hisztek! Miért mondjátok azt, amit nem tesztek? Gyűlöletes Allahnál az, hogy azt mondjátok, amit nem tesztek.” [A Kegyes Korán értelmezésének fordítása, 61:2-3]**

Abu Hurairah (**Allah legyen vele elégedett**) azt mondta: *„A cselekvés nélküli tudás olyan, mint az a kincs, amelyet nem Allah ügyéért költöttek el.”*

Fudail (**Allah legyen vele elégedett**) azt mondta: *„A (vallásról) tudással rendelkező ember tudatlan marad azzal kapcsolatban, amit tud, amíg nem cselekszik aszerint.”*

Malik ibn Dinár (**Allah legyen vele elégedett**) azt mondta: *„Találkozhattok olyan emberrel, aki nem mond egyetlen nyelvtani hibát sem beszédében, de tettei mind hibásak.”*

***Ó, kedves fivérem vagy nővérem:***

Allah lehetővé tette számodra, hogy elolvasd ezt a hasznos könyvet, ami most rád vár, az a gyümölcse, hogy az itt tanultak szerint cselekedj.

♦ Ebben a könyvben Allah Allah könyvének, a Koránnak a verseit és magyarázatát találod, ezért igyekezz gyakorlatban is megvalósítani, amit megtanulsz a versekből. Közölték, hogy a Próféta (**Allah békéje és áldásai legyenek vele**) társai: *„…megtanultak tíz verset a Prófétától* (**Allah békéje és áldásai legyenek vele**), *majd nem tanultak tíz következőt, amíg teljesen meg nem valósították, amit az előző tíz tartalmazott tudás és gyakorlat terén. Azt mondták: »Megtanultuk a tudást és a gyakorlatot«.”*

Az iszlám törvény ösztönöz a tudás gyakorlatba ültetésére. Ibn Abbász (**Allah legyen vele elégedett**) azt mondta Allah mondására: **„(...)ök olvassák azt. igaz recitálásának megfelelően”** **[A Kegyes Korán értelmezésének fordítása, 2:121]**,ez azt jelenti, hogy megfelelő gyakorlattal követik. Fudail (**Allah legyen vele elégedett**) azt mondta: *„Valóba, a Korán azért lett kinyilatkoztatva, hogy az emberek aszerint viselkedjenek, de az emberek a puszta olvasását tartják cselekedetnek.”*

♦ Ebben az előtted lévő könyvben a Próféta (**Allah békéje és áldásai legyenek vele**) *szunná*jának néhány aspektusát mutatjuk be, ezért felelj rá jótettek megtételével. Az *umma* tisztességes emberei nem tanulnak semmit anélkül, hogy ne tanácsolnák egymásnak azáltal, hogy megfelelően megvalósítják, és másokat is hívnak a cselekvésre a Próféta (**Allah békéje és áldásai legyenek vele**) parancsa szerint:

**„Ha megtiltok nektek valamit, maradjatok attól távol, és ha megparancsolok nektek valamit, abból tegyetek meg annyit, amennyit csak tudtok.”** **(Al-Bukhári és Muszlim)**

Nagyon féltek Allah fájdalmas büntetésétől, ahogy a Magasztos Allah mondja:

**„Ne tekintsétek a Küldött** *(Mohamed)* **felszólítását olyannak, mint egymás közötti szólításokat! Allah bizony tudja, ismeri azokat, akik elosonnak közületek** *(valamilyen kifogás, mentség)* **pajzsát használva. És óvakodjanak azok, akik az Ő parancsával szembefordulnak, nehogy kísértés érje őket, vagy fájdalmas büntetés sújtsa őket.”** **[A Kegyes Korán értelmezésének fordítása, 24:63]**

Sok példát látunk arra, hogy arra vágytak, hogy minél jobban megvalósítsák a *szunnát*. Erre olvashatunk itt néhány példát:

Umm Habiba példája (**Allah legyen vele elégedett**) mikor elmondta a Próféta (**Allah békéje és áldásai legyenek vele**) egyik mondását:

**„Aki tizenkét rakát imádkozik egy nap és egy éjszaka, Allah házat épít neki a Paradicsomban.”** **(Muszlim)** Azt mondta: *„Nem hagytam el ezeket (az imákat) azóta, amióta hallottam ezt Allah Küldöttétől* (**Allah békéje és áldásai legyenek vele**)*.”*

* Ibn Omár (**Allah legyen vele elégedett**) példája, mikor elmondta a Próféta (**Allah békéje és áldásai legyenek vele**) mondását: **„Minden muszlim joga, aki végrendelkezni akar valamit, hogy ne töltsön három éjszakát úgy (valahol), hogy a végrendelete ne legyen vele.”** **(Muszlim)** azt mondta: *„Egy éjjel sem telt el azóta, hogy hallottam ezt Allah Küldöttétől anélkül, hogy a végrendeletem velem ne lenne.”*
* Imám Ahmed (**Allah könyörüljön rajta**) példája, aki azt mondta:

*„Nem közöltem egy hadíthot sem anélkül, hogy aszerint viselkedtem volna, egészen odáig, hogy A Próféta* (**Allah békéje és áldásai legyenek vele**) *köpölyözést végeztetett Abu Tajjibával és adott neki egy Dinárt (aranypénzt), ezért elmentem egy köpölyözőhöz, elvégezte a köpölyözést, és adtam neki egy Dinárt.”*

* Imám Bukhári (**Allah könyörüljön rajta**) példája, aki azt mondta:

*„Soha nem pletykáltam senkiről, mióta megtudtam, hogy a pletyka tilos. Valóban, remélem, hogy úgy találkozom Allahhal, hogy nem kéri számon tőlem azt, hogy valaha valakiről pletykáltam.”*

* Egy hadíth azt mondja: **„Aki olvassa az *Áját-ul-Kurszít* minden kötelező ima után, semmi nem lesz közte és a Paradicsom között, csak a halál.”(An-Naszái)**

Ibn Al-Qajjim (**Allah könyörüljön rajta**) azt mondta: „*Megtudtam, hogy Seikh al-iszlám Ibn Taimijjah azt mondta: »Soha nem hagytam el, csak feledékenységből, vagy valami hasonló miatt.«”*

Miután megszereztétek a tudást és aszerint viselkedtetek, hirdetni kell, amivel Allah megáldott, hogy ne fosszátok meg magatokat a hirdetés jutalmától, vagy másokat ettől a jótól. A Próféta (**Allah békéje és áldásai legyenek vele**) azt mondta:

**„Akik jóra vezetnek, hasonló jutalmat kapnak, mint akik elvégzik** (miután tőlük megtanulták)**.”** **(Muszlim)**

És ő (**Allah békéje és áldásai legyenek vele**) azt is mondta:

**„A legjobb közületek az, aki megtanulja a Koránt és tanítja.”(Al-Bukhári)**

És azt is mondta (**Allah békéje és áldásai legyenek vele**):

**„Közvetítsetek tőlem, még ha csak egy ája is a Koránból.”** **(Al-Bukhári és Muszlim)**

Aszerint, hogy mennyi jót hirdetsz, jutalmad növekszik és jótetteid növekszenek ezen a világon és halálod után, ahogy a Próféta (**Allah békéje és áldásai legyenek vele**) mondta:

**„Amikor valaki meghal, jótettei megszűnnek, kivéve hármat: a folyamatos adakozás, a tudás, ami másoknak is hasznos, és egy jó gyermek, aki fohászkodik érte.”** **(Muszlim)**

*Kérjük Allahtól, hogy nektek és nekünk hasznos tudást adjon, jó tetteket, és Allah és a Küldötte tudja a legjobban. Béke és áldás üdvözlése legyen Mohameden, az egész családján és társain.*

1. *Szunna* – Prófétai hagyományok. Tartalmazza a Próféta (**Allah békéje és áldásai legyenek vele**) szavait, tetteit és azokat a dolgokat amelyekkel egyetértett bizonyos helyzetekben, attól kezdve, hogy elkezdödőtt a Korán kinyilatkoztatása egészen haláláig. [↑](#footnote-ref-1)
2. Az egyistenhit ellentéte, és Allah Mellé társítást jelenti [↑](#footnote-ref-2)
3. Az *ihszán* alapvetően azt jelenti: jól, precízen, legszebb módon elvégezni valamit. Vallásilag pedig azt jelenti: úgy imádni, szolgálni Allahot, mintha látnánk és úgy imádni Őt, hogy teljesen meg vagyunk győződve arról, hogy Allah lát minket. [↑](#footnote-ref-3)
4. Allah említi a Koránban, hogy „felemelkedett” a Trón felé miután megteremtette az egeket és a földet hat nap alatt. [↑](#footnote-ref-4)
5. Amikor ezt mondjuk, természetesen azokra a Könyvekre utalunk, amelyeket Allah kinyilatkoztatott, tehát az eredeti Tóra, *Zabúr* (Zsoltárok), *Indzsíl* (Evangélium), és nem azokra a megváltoztatott írásokra, amelyek ma léteznek. A Koránt Allah megvédte a megváltoztatástól, és eredeti tiszta formájában marad meg, ahogy Allah kinyilatkoztatta Gábriel Angyalnak, aki átadta Mohamed Prófétának (**Allah békéje és áldásai legyenek vele**). [↑](#footnote-ref-5)
6. Ennek és más szövegeknek a jelentése ebből a szempontból az, hogy a *szunna* törvényi erejű, csak úgy, mint a Korán. [↑](#footnote-ref-6)
7. Ez az a „dicséretreméltó státusz” (*al-maqám al-mahmúd*), amelyet említünk az adhán utáni fohászban. [↑](#footnote-ref-7)
8. Al-Bukhári elbeszélése szerint Omár (Allah legyen vele elégedett)azt mondta: **„Ó Allah! Tawasszult kerestünk Prófétánkon keresztül (mikor még életben volt), és esőt küldtél nekünk. Most tawasszult keresünk Prófétánk nagybátyján keresztül, Hozzád közeledve, küldj tehát esőt nekünk!”** [↑](#footnote-ref-8)
9. Vagy bárki másra. Abdul Qádir Al-Dzsailáni egy jámborságáról ismert tudós volt. [↑](#footnote-ref-9)
10. Mikor valaki azt mondja: „anyámra esküszöm!”, vagy „a csillagokra” vagy „a becsületemre mondom”. [↑](#footnote-ref-10)
11. Ez a kijelentés a hiteles *hadíth*ból származik, amikor a Prófétát (**Allah békéje és áldásai legyenek vele**), megkérdezték, hogy miért kell cselekedni, ha minden el lett rendelve előre, azt felelte: **„Tegyetek jót, mert mindenkinek meg van könnyítve az, amire teremtve lett.”** [↑](#footnote-ref-11)
12. *Al-Lauh Al-Mahfúdh*, szó szerint: a *Megőrzött Tábla* [↑](#footnote-ref-12)
13. Ezt Muszlim és Al-Bukhári elbeszélése szerint közöljük, amely így szól: **„Ha a bíró törvényt hoz és minden igyekezetével a helyes ítélet meghozataláért dolgozik, és az helyes, két jutalma van, és ha törvényt hoz, és minden igyekezetével a helyes ítélet meghozataláért dolgozik, de az helytelen, akkor egy jutalma van.”** [↑](#footnote-ref-13)
14. A *hadíth qudszi*, vagy szentséges hadíth egy olyan hadíth, amelyet Mohamed Próféta (Allah békéje és áldásai legyenek vele) közvetlenül Allahtól közvetít jelentésében és szavakban, első szám első személyt használva. [↑](#footnote-ref-14)
15. *Bidáah*: szó szerint újítás. Minden új vagy előzmény nélküli dolog. [↑](#footnote-ref-15)
16. Hudhaifa volt az egyetlen ember, akit a Próféta (**Allah békéje és áldásai legyenek vele**) informált arról, hogy kik a képmutatók Medinában. [↑](#footnote-ref-16)
17. Ez akkor történik, ha valaki ilyen állapotban hal meg. Ha azonban őszintén megbánja, akkor Allah megbocsátja ha Akarja. [↑](#footnote-ref-17)
18. Ha valaki minden istenszolgálatát mások miatt teszi, mint a képmutatók, az nagy *sirk*nek számít. [↑](#footnote-ref-18)
19. Ezek bálványok voltak, amelyeket a Próféta (**Allah békéje és áldásai legyenek vele**) idején imádták. [↑](#footnote-ref-19)
20. Az eskü azt jelenti, hogy az ember megígér valamilyen istenszolgálatot, ha igényei teljesülnek. [↑](#footnote-ref-20)
21. Esküt tenni Allahnak *makruh* (kerülendő) eszerint a hadíth szerint. Azért van ez, mert ez azt a látszatot kelti, hogy az ember csak akkor teszi meg azt a bizonyos istenszolgálati cselekedetet, ha igényei teljesülnek, máskülönben nem tenné meg. Ha valaki esküt tesz Allahnak, annak megtétele azonban kötelező érvényűvé válik a számára. [↑](#footnote-ref-21)
22. Sőt, a legtöbb esetben *sirk*nek számít, mert az ember abban bízik, hogy a halott embernek vagy a *wali*nak tett esküje miatt igényei teljesülnek. [↑](#footnote-ref-22)
23. A tiltott esküket nem szabad betartani, mert a Próféta (**Allah békéje és áldásai legyenek vele**) azt mondta: **„Aki megesküszik, hogy engedelmeskedik Allahnak, annak engedelmeskednie kell Neki, de aki arra esküszik meg, hogy engedetlen lesz Allahhal szemben, annak nem szabad engedetlennek lennie Vele.”** **(Al-Bukhári)**

    Azt is mondta:**„Két eskü van: Allahnak, amelynek ellenszolgáltatása, hogy teljesítjük, és a sátánnak, amelyet nem szabad teljesíteni, és ennek a bűnének az ellenszolgáltatása az esküszegés ellenszolgáltatása.”** **(Abu Dáwúd és An-Naszái)** [↑](#footnote-ref-23)
24. Ha muszlimok, nem szabad fellázadni ellenük. [↑](#footnote-ref-24)
25. Az általános szabály az, ahogy a Próféta (**Allah békéje és áldásai legyenek vele**) mondta: **„Nincs engedelmesség senkinek Allahhal való engedetlenségben: az engedelmesség csupán az ismert jó dolgokban van.”** **(Al-Bukhári és Muszlim)** [↑](#footnote-ref-25)
26. Az *Ahl usz-Szunna* azok, akik szorosan ragaszkodnak az iszlám forrásaihoz, a Koránhoz és a *szunná*hoz a muszlimok első három generációjának és az utánuk jövő jámbor tudósok megértésével összhangban. [↑](#footnote-ref-26)
27. A Próféta (Allah békéje és áldásai legyenek vele) azt mondta: **„Aki meg akar tenni egy jótettet, de nem teszi meg, annak egy jótett lesz megírva. Aki meg is teszi, annak tízszerestől hétszázszoros vagy még többszörös jótett lesz felírva. Aki meg akar tenni egy rossz tettet, de nem teszi meg, annak egy jó tett lesz felírva. Ha megteszi, akkor egy rossz tett lesz felírva neki.” (Al-Bukhári és Muszlim)**

    Ő (Allah békéje és áldásai legyenek vele) azt is mondta: **„E nemzetet négy ember példázza. Az egyiknek Allah vagyont és tudást adott, ezért tudása szerint költi a vagyonát, helyesen. A másiknak Allah adott tudást, de vagyont nem, és ő őszinte szándékkal azt mondja: ’Ha nekem is lenne, úgy cselekednék, mint ő.’ – Allah Küldötte** (Allah békéje és áldásai legyenek vele) **hozzátette: ’Ők egyenlő jutalmat kapnak.’ – Egy másiknak Allah adott vagyont, de tudást nem, ezért ő hibásan eltékozolja a vagyonát. Az utolsónak pedig Allah sem vagyont, sem tudást nem adott, és ő azt mondja: ’Ha lenne vagyonom, úgy cselekednék, mint ő (akinek nincs tudása).’ Allah Küldötte** (**Allah békéje és áldásai legyenek vele**)  **ismét hozzátette: ’Ők egyformán bűnösök’.”** **(At-Tirmidhi)** [↑](#footnote-ref-27)
28. Az Ítélet Nap eljövetelének egyik nagy jele, hogy a nap nyugaton kell fel, nem keleten. Amikor ez megtörténik, Allah már nem fogadja el a megbánást és a hitet, ha valaki előtte nem hitt. [↑](#footnote-ref-28)
29. *Abdu Allah* szó szerint azt jelenti: *Allah szolgája/imádója* [↑](#footnote-ref-29)
30. *Abdun-Nabi* szó szerint azt jelenti: *A Próféta szolgája /imádója* [↑](#footnote-ref-30)
31. A Messiás, vagyis *Jézus szolgája /imádója*. Ez egy gyakori név az arab keresztények között. [↑](#footnote-ref-31)
32. Husszein, a Próféta unokája, Ali fia szolgája /imádója. [↑](#footnote-ref-32)
33. *A Küldött szolgája /imádója*. [↑](#footnote-ref-33)
34. Az arab törzs, amely üldözte a korai muszlimokat a Próféta idején. [↑](#footnote-ref-34)
35. Lásd: *Núh szúra* [71:23] [↑](#footnote-ref-35)
36. Ez a törzs tanúsította a *tauhíd*ot és Mohamed (Allah békéje és áldásai legyenek vele) prófétaságát, de hallgattak Muszailimára is, aki azt mondta, hogy kinyilatkoztatást kapott Allahtól. [↑](#footnote-ref-36)
37. Azért teszik ezt, mert azt hiszik, hogy több esély van arra, hogy Allah elfogadja fohászaikat a hely áldása miatt. [↑](#footnote-ref-37)
38. *Iblisz* a sátán személyneve [↑](#footnote-ref-38)
39. A másik két kérdés: ***„Ki az Istened?”*** és ***„Mi a vallásod?”*** **(Ahmed)** [↑](#footnote-ref-39)
40. csont vagy állati ürülék sem lehet. [↑](#footnote-ref-40)
41. Szükséges elemek: *rukn* (*arkán*) (pillérek – a ford.) Ezek azok a cselekedetek, amelyeket ha valaki elhagy, még ha akaratlanul is, meg kell ismételnie a wudut. [↑](#footnote-ref-41)
42. Ha ezen kötelező cselekedetek közül valaki kihagy valamit szándékosan vagy véletlenül, akkor nem kell megismételni a *wudut*. Ha azonban szándékosan hagyja ki, az bűnnek számít. [↑](#footnote-ref-42)
43. Ajánlatos vagy dicséretes tettek (*musztahab*). Azok a cselekedetek, amelyeket az ember, ha megtesz, jutalmat kap, de ha kihagy, az nem bűn. [↑](#footnote-ref-43)
44. Ezt azért említjük itt, mert vannak olyanok, akik azon a véleményen vannak, hogy a törölközés utálatos. [↑](#footnote-ref-44)
45. Olyannak kell tekinteni, mint a cipőt vagy a zoknit abban, hogy csak egy részére törlünk rá. [↑](#footnote-ref-45)
46. A menstruáció (*hajd*) és az az időhöz nem köthető, betegség miatti méhvérzés (*isztihádah)* közötti különbségek a következők: 1) A menstruációs vér sötétvöröstől feketéig terjedhet, míg az *isztihádah* vérének színe élénkvörös, mint az orrvérzésé. 2) A menstruációs vér sűrű és lehetnek benne szilárd részek, míg az *isztihádah* vére folyékony, mint ami egy sebből vérzik. 3) A menstruációs vérnek általában erős, kellemetlen szaga van, míg az *isztihádah* olyan, mint az átlagos vér.

    Vannak dolgok, amelyek menstruáció alatt tilosak, mint az ima, böjt, szexuális kapcsolat, Korán érintése, mecsetben (imahelyen) tartózkodás, és *tawáf*. [↑](#footnote-ref-46)
47. *Mahram*: a nő férje, vagy olyan férfi rokona, akik az iszlám törvények szerint nem vehetik feleségül, mint a testvére, apja, nagybátyja, unokaöccse, stb. [↑](#footnote-ref-47)
48. Ha a nőnek alapos oka van arra, hogy ne maradjon a férjével ezek után, indítványozhat *khul*-t (női válást). [↑](#footnote-ref-48)
49. Két *azán* van a *fadzsr* ima előtt: az első a *tahaddzsud* imára (önkéntes éjszakai imára), a másik a *fadzsr*-ra. [↑](#footnote-ref-49)
50. Az éjszaka közepe nem 12 óra, hanem a félidő *maghreb* és *fadzsr* között. [↑](#footnote-ref-50)
51. Az első fény megjelenése az égen. [↑](#footnote-ref-51)
52. A *pillér* azt jelenti, hogy ezek azok a cselekedetek, amelyek, ha kimaradnak, akkor be kell pótolni, különben az ima érvénytelen. [↑](#footnote-ref-52)
53. A kötelező cselekedetek azt jelentik, hogyha valaki elhagyja ezeket a cselekedeteket, akkor végeznie kell két feledékenységi leborulást az ima végén, de nem kell bepótolni a kihagyott részeket. [↑](#footnote-ref-53)
54. Allah a Leghatalmasabb [↑](#footnote-ref-54)
55. Allah meghallgatja azt, aki dicséri Őt [↑](#footnote-ref-55)
56. Ó Urunk, Tiéd a dicséret [↑](#footnote-ref-56)
57. Magasztaltassék a Hatalmas Úr [↑](#footnote-ref-57)
58. Magasztaltassék a Magasságos Úr [↑](#footnote-ref-58)
59. Ó Uram, bocsáss meg nekem [↑](#footnote-ref-59)
60. Néhány ezek közül a következő: ***„Asztaghfiru Allah”*****(Kérem Allah bocsánatát)** háromszor, majd azt mondja:***„Allahumma Anta Asz-Szalám wa Minka Asz-szalám, tabárakta já dhal-dzsaláli wal-ikrám”* (Ó Allah, Te vagy a Béke, és Tőled jön a béke, Áldott Légy, Ó Magasztos és Bőkezű)**. Azt is lehet mondani:***„LÁ ILÁHA ILLA ALLAH, Wahdahu lá saríka Lah, lLahu al-mulk wa Lahu al-hamd, wa Huwa ala kulli saj’in Qadír. Lá haula wa lá quwwata illá biLlah. LÁ ILÁHA ILLA ALLAH, wa lá na’budu illa Ijjah, Lahu an-ni’matu wa Lahu al-fadl, wa Lahu ath-thana-ul-haszan. LÁ ILÁHA ILLA ALLAH, mukhliszína Lahu iddín, wa lau kariha al-káfirún, lá mani’a limá á’taita wa lá mu’tija limá mana’at, wa lá janfa’u dhaldzsaddi Minka al-dzsad.”*** **(Nincs másnak joga az imádathoz, csak Allahnak egyedül, nincs Neki társa, Övé a hatalom és a dicséret, és Ő mindenre Képes. Nincs erő sem hatalom, csak Allah által. Nincs másnak joga az imádathoz, csak Allahnak, és mi nem imádunk mást, csak Őt. Övé minden kedvesség, kegy és szép dicséret. Nincs más, akinek joga van az imádathoz csak Allah, és őszinték vagyunk a vallásunkban Vele, még akkor is, ha a hitetlenek ezt gyűlölik. Ó Allah, senki nem akadályozhatja meg, amit Te akarsz adni, és senki nem adhatja, amit Te meg akarsz akadályozni, és senkinek, aki rendelkezik valamilyen „dzsadd”-al (hatalom, vagyon, befolyás, stb.), az nem használ neki Allahnál (mivel csak a jótetteik használnak nekik).** A *fadzsr* ima és a *maghreb* ima után az előzőek után hozzáteheti: ***„Lá iláha illa Allah, Wahdahu lá saríka Lah, Lahu al-mulk wa Lahu al-hamd, juhjí wa jumít, wa Huwa ala kulli saj’in Qadír”*** **(Nincs másnak joga az imádathoz, csak Allahnak egyedül, nincs Neki társa, Övé a hatalom és a dicséret, Ő kelt életre és küld halálba, és Ő mindenre Képes)**. Minden ima után el kell mondani: ***„Szubhána Allah”*** **(Magasztaltassék Allah, vagy Milyen Tökéletes Allah)**, ***„Al-hamdu Lillah”*** **(Hála Allahnak)** és ***„Allahu Akbarˮ*** **(Allah a Leghatalmasabb)** harmincháromszor, majd századszorra azt mondani: ***„Lá iláha illa Allah, Wahdahu lá saríka Lah, Lahu al-mulk wa Lahu al-hamd wa Huwa ala kulli saj’in Qadír.”*** **(Nincs másnak joga az imádathoz, csak Allahnak egyedül, nincs Neki társa, Övé a hatalom és a dicséret, és Ő mindenre Képes)**. Majd el kell olvasni az *Ájátul-Kurszít* (2:255), az *Ikhlász szúrát* (112) , a *Falaq szúrát* (113) és a *Nász szúrát* (114). A *fadzsr* és a *maghreb* imák után e fejezeteket háromszor kell elmondani. [↑](#footnote-ref-60)
61. A nő eltakarhatja arcát nem *mahram* férfiak előtt *ihrám*ba lépés után ruhája egy részével, hogy leengedi a feje tetejéről az arca elé, vagy viselhet bármilyen más arctakarást anélkül, hogy *nikáb*ot viselne, ami tilos. [↑](#footnote-ref-61)
62. A Fekete Kő előtti sarok. [↑](#footnote-ref-62)
63. A nők nem borotválják le a hajukat az *umra* vagy a *haddzs* végén. Ehelyett egy ujjnyi részt vágnak le belőle összesen. [↑](#footnote-ref-63)
64. A Próféta (**Allah békéje és áldásai legyenek vele**) sírja eredetileg a mecseten kívül volt, a felesége, Áisah (**Allah legyen vele elégedett**) lakásában, és a későbbi generációk által véghezvitt bővítésekkel került be a mecset területére. A látogatás módját, bár nincs meghatározva az elbeszélésekben, egy példaként közöljük itt, hogy segítsen elkerülni a tudatlan tömegek által véghez vitt újításokat. [↑](#footnote-ref-64)
65. Így a *Raudá*ban áll, az áldott hely a Próféta (**Allah békéje és áldásai legyenek vele**) sírja és *minbár*ja között, amelyről azt mondta, hogy egy kert (*rauda*) lesz a Paradicsom kertjei közül. [↑](#footnote-ref-65)
66. A szemmel verés egy *dzsinn* által okozott ártalom, amely az embernek kárt okoz Allah akaratából. Az ok lehet, hogy valaki csodál valakit, és szemmel veri, miközben a *dzsinn*ek jelen vannak, és mikor nincs semmi, ami megakadályozza ezt a szemmel verést, mint Allahról való megemlékezés, ima, stb. Ezt megerősíti a hiteles hadíth, ami azt mondja: **„A szemmel verés** (gonosz szem) **igaz.”** **(Al-Bukhári).** Egy másik változat hozzáteszi: **„És a sátánok várják Ádám fiai féltékenységét.”** **(Ahmed)**. Azért nevezik *áin*-nak (szemnek), mert a szem az eszköz, nem azért, mert valójában az okozza az ártalmat. Ezt az is bizonyítja, hogy a vak ember is tud szemmel verni, még akkor is, ha nem lát. [↑](#footnote-ref-66)
67. A *szihr* varázslás és fekete mágia, amely csomók kötésével, varázsigékkel, átkokkal és olyan cselekedetekkel történik, amelyet rossz szándékkal vittek véghez, és hatást gyakorol az ember testére, szívére vagy elméjére. Van, hogy halált, vagy betegséget okoz, eredményezheti, hogy valaki nem képes szexuális kapcsolatra a feleségével, vagy problémákat okozhat a házaspár között, ami váláshoz is vezethet. Van olyan varázslás, ami bálványimádás, istenkáromlás és hitetlenség (amely által az ember elhagyja az iszlámot), és van ennél enyhébb formája is, ami azonban szintén az egyik legsúlyosabb bűn. [↑](#footnote-ref-67)
68. *Hidzsáma* (köpölyözés) – ezt sok hiteles hadíth említi, mint például amit Ahmed és An-Naszái közöltek: **„Az egyik legjobb gyógyszer a köpölyözés…”** Allah meggyógyíthat sok fizikai és spirituális betegséget, mint a szemmel verés és a varázslás, köpölyözéssel. [↑](#footnote-ref-68)
69. „Allah! Nincs más isten csak Ő! Az Élő, az Önmagában Létező Örök. Nem foghatja el Őt szendergés, sem álom. Öve minden, ami az egekben és a földön van! Ki merészelne közbenjárni Nála az Ő engedélye nélkül. Tudja mi van előttük és mi van mögöttük. Ám ők csak annyit érthetnek meg az Ő tudásából, amennyit Ő akar. Az Ő *Kursiyy-ja* átfogja az egeket és a földet. Ezek fenntartása nem okoz Neki fáradságot. Ő a Magasztos és a Hatalmas.” [2:255] [↑](#footnote-ref-69)
70. „A Küldött *(Mohamed)* hisz abban, ami kinyilatkoztatott neki az ő Urától, és vele együtt a hívők is mind hisznek Allahban, az. Ő Angyalaiban, Könyveiben, Küldötteiben. Mi nem teszünk különbséget az Ő küldöttei között. És azt mondják: »Hallunk és engedelmeskedünk. A Te bocsánatodat *(kérjük)* Urunk! Minden Hozzád tér majd meg.« ~ Allah egyetlen lélekre sem ró ki többet, mint, amennyire az képes. Mindenkinek az jár *(jóként)* amiért megdolgozott, és az íratik fel ellene, amit megszerzett. »Urunk! Ne büntess minket, ha elfeledkeztünk, vagy tévedtünk! Urunk! Ne helyezz ránk olyan terhet, mint amilyet azokra helyeztél, akik előttünk éltek. Urunk! Ne helyezz ránk olyan terhet, amit mi képtelenek vagyunk elviselni. Légy elnéző velünk és bocsáss meg nekünk, irgalmazz nekünk! Te vagy a mi Támogatónk! Segíts bennünket a hitetlenek népével szemben!«” [2:285-286] [↑](#footnote-ref-70)
71. „Mi azt bocsátjuk le a Koránból, ami gyógyulás és könyörület a hívőknek. Ez csupán a bűnösök kárát növeli.” [17:82] [↑](#footnote-ref-71)
72. „Avagy irigykednek az emberekre amiatt, amit Allah adott nekik az Ő túláradó kegyelméből.” [4:54] [↑](#footnote-ref-72)
73. „És ha megbetegszem Ő az, Aki meggyógyít engem” [26:80] [↑](#footnote-ref-73)
74. „És meggyógyítja a hívő nép lelkétˮ [9:14] [↑](#footnote-ref-74)
75. „Azok számára, akik hisznek ez Útmutatás és gyógyulás.ˮ [41:45] [↑](#footnote-ref-75)
76. „Ha ezt a Koránt egy hegyre bocsátottuk volna le kinyilatkoztatás gyanánt, akkor láthatnád, hogy az *(a hegy)*, az Allah iránti félelemtől megalázkodikés széthasad.” [59:21] [↑](#footnote-ref-76)
77. „Nézd meg még egyszer, látsz-e ott törést?ˮ [67:3] [↑](#footnote-ref-77)
78. „A hitetlenek viszont csaknem agyonnyomnak tekintetükkel, midőn meghallják az intést, és így szólnak: »Ez *(Mohamed)* bizony egy dzsinnektől megszállott.” [68:51] [↑](#footnote-ref-78)
79. „Sugalltuk Múszá-nak *(Mózesnek)*: »Dobd el a botodat!« És íme az már el is nyeli azt, amit ók hazug módon varázsolnak. ~ És az Igazság történt meg *(erősíttetett meg)*. És kárba veszett az, amit ők tettek. ~ És legyőzettek ott és megalázottan tértek vissza.” [7:117-119] [↑](#footnote-ref-79)
80. „Mondták: »Ó, *Múszá* (Mózes)! Vagy te dobsz, vagy mi leszünk azok, akik először dobnak.« ~ Mondta: »Dobjatok ti!« És íme a varázslatuk révén úgy tűnt neki, hogy a köteleik és a botjaik tovakúsznak. ~ *Músza* (Mózes) félelmet érzett a lelkében. ~ Mondtuk *(Allah, a Magasztos)*: »Ne félj! Te leszel a felülkerekedő.« ~ »Dobd el azt, ami a jobbodban van! El fogja nyelni azt, amit ők mesterkedtek. Az, amit ők mesterkedtek az csupán a varázsló fondorlata. A varázsló nem boldogul, bárhol jöjjön is elő.«” [20:65-69] [↑](#footnote-ref-80)
81. „Allah ekkor lebocsátotta a megnyugtatását (*sakína - lelki béke, megerősítés)* a Küldöttére *(Mohamed*) és a hívőkre.” [9:26] [↑](#footnote-ref-81)
82. „És Allah kinyilatkoztatta neki a megnyugtatását és megsegítette öt olyan seregekkel, amelyeket ti nem láthattatok.ˮ [9:40] [↑](#footnote-ref-82)
83. „Allah a megnyugvást bocsátotta le az Ő Küldöttére és a hívőkre. Es az istenfélelem szavára kötelezte őket.” [67:3] [↑](#footnote-ref-83)
84. „Allah elégedett volt a hívőkkel amiért hűségesküt tettek Neked *(Mohamed)* a fa alatt. És tudta mi lakozik a szívükben és megnyugvást bocsátott le rájuk, és egy közeli győzelemmel jutalmazta őket.” [48:18] [↑](#footnote-ref-84)
85. „Ő az, aki a megnyugvást *(sakina - lelki béke, megerősítés)* lebocsátotta a hívők szívébe, hogy hittel gyarapodjanak a hitükben.” [48:4] [↑](#footnote-ref-85)
86. Kérem Allahot, a Hatalmasat, a hatalmas trón urát, hogy gyógyítson meg. [↑](#footnote-ref-86)
87. Allah tökéletes szavaihoz ajánllak minden sátántól, rossz teremtménytől és minden irigy gonosz szemtől. [↑](#footnote-ref-87)
88. Ó Allah, az emberiség Ura, távolítsd el az ártalmat és gyógyítsd meg őt, mert Te vagy a Gyógyító, és nincs gyógyulás, csak a Te gyógyításod által, olyan gyógyulás, amely nem hagy maga után semmilyen betegséget. [↑](#footnote-ref-88)
89. Ó Allah, távolítsd el tőle a fájdalmat és azt a terhet amit a gonosz szem hozz. [↑](#footnote-ref-89)
90. Elégséges számomra Allah, nincs másnak joga az imádathoz, csak Neki, Rá hagyatkoztam, és Ő a hatalmas trón Ura. [↑](#footnote-ref-90)
91. Allah nevében olvasok, keresem a te gyógyulásodat minden gonosztól, ami árt neked és minden irigy lélektől vagy szemtől. Allah gyógyítson meg téged. Allah nevében olvasok gyógyulásodat keresve. [↑](#footnote-ref-91)
92. Allah nevében menedéket keresek Allah hatalmánál és képességénél annak a rosszától, ami árt nekem és attól, amiről tudok. [↑](#footnote-ref-92)
93. Ezt említi a hadíth: **„Semmi nem változtatja meg az elrendelést (Allah által), kivéve a fohász(…)”** **(Ibn Mádzsah).** Ez azt jelenti, hogyha valaki fohászkodik (amit Allah szintén elrendelt) elfogadtatik, és ennek eredményeképpen Allah eltávolíthat egy csapást, amely az embert elérte volna. [↑](#footnote-ref-93)
94. ﴿اللَّـهُ لَا إِلَـٰهَ إِلَّا هُوَ الْحَيُّ الْقَيُّومُ ۚ لَا تَأْخُذُهُ سِنَةٌ وَلَا نَوْمٌ ۚ لَّهُ مَا فِي السَّمَاوَاتِ وَمَا فِي الْأَرْضِ ۗ مَن ذَا الَّذِي يَشْفَعُ عِندَهُ إِلَّا بِإِذْنِهِ ۚ يَعْلَمُ مَا بَيْنَ أَيْدِيهِمْ وَمَا خَلْفَهُمْ ۖ وَلَا يُحِيطُونَ بِشَيْءٍ مِّنْ عِلْمِهِ إِلَّا بِمَا شَاءَ ۚ وَسِعَ كُرْسِيُّهُ السَّمَاوَاتِ وَالْأَرْضَ ۖ وَلَا يَئُودُهُ حِفْظُهُمَا ۚ وَهُوَ الْعَلِيُّ الْعَظِيمُ﴾ [↑](#footnote-ref-94)
95. ﴿آمَنَ الرَّسُولُ بِمَا أُنزِلَ إِلَيْهِ مِن رَّبِّهِ وَالْمُؤْمِنُونَ ۚ كُلٌّ آمَنَ بِاللَّـهِ وَمَلَائِكَتِهِ وَكُتُبِهِ وَرُسُلِهِ لَا نُفَرِّقُ بَيْنَ أَحَدٍ مِّن رُّسُلِهِ ۚ وَقَالُوا سَمِعْنَا وَأَطَعْنَا ۖ غُفْرَانَكَ رَبَّنَا وَإِلَيْكَ الْمَصِيرُ ﴿٢٨٥﴾ لَا يُكَلِّفُ اللَّـهُ نَفْسًا إِلَّا وُسْعَهَا ۚ لَهَا مَا كَسَبَتْ وَعَلَيْهَا مَا اكْتَسَبَتْ ۗ رَبَّنَا لَا تُؤَاخِذْنَا إِن نَّسِينَا أَوْ أَخْطَأْنَا ۚ رَبَّنَا وَلَا تَحْمِلْ عَلَيْنَا إِصْرًا كَمَا حَمَلْتَهُ عَلَى الَّذِينَ مِن قَبْلِنَا ۚ رَبَّنَا وَلَا تُحَمِّلْنَا مَا لَا طَاقَةَ لَنَا بِهِ ۖ وَاعْفُ عَنَّا وَاغْفِرْ لَنَا وَارْحَمْنَا ۚ أَنتَ مَوْلَانَا فَانصُرْنَا عَلَى الْقَوْمِ الْكَافِرِينَ ﴾ [↑](#footnote-ref-95)